
upadica na brodu 


Divno! — tiho usklikne grofica de Coude. 

— Ha? — upita grof okrećući se svojoj mladoj ženi. — Šta je 
to tako divno? — Grof se ogledavao ne bi li spazio predmet 
njezina divljenja. 

— O, ništa, ništa, dragi — odgovorila je grofica, a rumeno 
lice još se jače zarumenjelo. — Samo sam se sad sjetila i zadivila 
onim golemim takozvanim neboderima u New Yorku — i lijepa 
se grofica udobno namjesti na stolicu i ponovo uze u ruke 
časopis koji joj je zbog »nisšta, nista« bio pao na krilo. 

Njezin suprug ponovo se udubi u knjigu, ali se ipak nije 
mogao posve oteti čuđenju što se njegova grofica tri dana poslije 
odlaska iz New Yorka divi onim zgradama koje je još nedavno 
smatrala groznima. 

Uskoro grof odloži knjigu. — Vrlo je dosadno, Olgo — rekao 
je. — Idem pogledati nije lijoš kome dosadno, pa ćemo se možda 
moći kartati. 

— Baš nisi osobito pažljiv, dragi — reče mlada žena smi- 
ješeći se — ali budući da je i meni dosadno opraštam ti. Idi pa se 
samo kartaj ako hoćes. 

Kad je on otišao, ona je oprezno pogledala u smjeru vitka 
mladića koji se dokono ispružio nedaleko na stolici. 

— Divno! — uzdahnula je jos jednom. 

Grofici Olgi bilo je dvadeset godina a njezinu suprugu 
četrdeset. Ona je bila vrlo vjerna i odana žena, ali budući da nije 
nikako sudjelovala u izboru supruga, po svoj prilici nije divlje i 
strastveno ni ljubila čovjeka kojega su joj sudbina i njezin otac, 
plemić, izabrali. Osim toga, naprosto zato što se zaboravila i tiho 
i udivljeno uskliknula kad je ugledala lijepa mladoga stranca, ne 


smije se zaključivati da su joj misli bile iole nevjerne prema 
mužu. Ona se samo divila, kao što bi se divila i naročito lijepu 
primjerku bilo koje vrste. Nadalje, taj je mladić svakako bio 
naočit. 

Dok joj je pogled potajno počivao na mladićevu profilu, on se 
digao da ode s palube. Grofica de Coude domahnu konobaru 
koji je upravo tada prolazio. 

— Tko je ovaj gospodin? — pitala je. 

— Upisao se kao monsieur Tarzan iz Afrike — odgovori 
konobar. 

»Prilično veliki posjed«, mislila je mlada žena, ali sad se 
zanimala još više. 

Dok je Tarzan hodao polako prema pusšionici, odjednom je 
naišao na dva čovjeka koja su uzbuđeno šaptala. On ih ne bi bio 
ni pogledao da ga jedan nije premjerio s nekakvim čudnim 
izrazom krivnje u očima. Podsjećali su Tarzana na one lopove u 
melodramama pariških kazalista. Tu usporedbu potkrepljivala 
je činjenica da su bili crnomanjasti, da su slijegali ramenima i 
potajnim pogledima pratili svoje spletkarenje. 

Tarzan je ušao u pušionicu i potražio stolicu malko podalje 
od drugih gostiju. Nije mu se htjelo razgovarati. Dok je pijuckao 
apsint, nujno je prebirao po nekoliko prošlih tjedana svog 
života. Neprestano se pitao je li uradio pametno sto se odrekao 
svog prava nasljedstva u korist čovjeka kojemu zapravo ništa ne 
duguje. Istina, on voli Claytona, ali — ah, ali o tom se uopće ne 
radi. On se svog porijekla nije odrekao radi Williama Cecila 
Claytona, lorda Greystokea. Odrekao ga sezbogženekojuioni 
Clayton ljube, i koja je čudnom igrom sudbine pripala Claytonu. 

To što ga ona ljubi samo je još udvostručavalo muku. Znao je 
da one noći na maloj željezničkoj postaji u dalekim 
viskonsinskim šumama nije mogao manje učiniti nego što je 
učinio. Prva mu je briga bila njezina sreća, a u ono kratko vri- 
jeme što ga je proveo u civilizaciji i među civiliziranim ljudima 
stekao je iskustvo da je život bez novaca i položaja nepodnosljiv. 

Jane Porter rodila se i za jedno i za drugo, a da je Tarzan to 
oduzeo njezinu budućem suprugu, time bi je sigurno bio uvalio 
u bijedan i mučan život. Da bi ona odbila Claytona kad bi mu se 
oduzela ćast i imanje, Tarzanu nije ni palo na pamet, jer je 
drugima pripisivao ono isto poštenje i vjernost koju je po prirodi 


imao sam. I u tom slučaju nije pogriješio. Ako bi išta moglo jos 
više utvrditi Jane Porter u obećanju, što ga je dala Claytonu, 
onda bi to bila upravo takva njegova nesreća. 

Tarzanove misli odlutaše od prošlosti u budućnost. Nastojao 
je vedro gledati na povratak u džunglu svoga rođenja i dječaštva; 
u okrutnu, divlju džunglu u kojoj je proveo dvadeset od svoje 
dvadeset i dvije godine. Ali tko će ili što, od onog neizmjernog 
života u džungli pozdraviti njegov povratak? Nitko! Samo slona 
Tantora mogao je nazvati prijateljem. Drugi će ga loviti ili ga 
izbjegavati kao i u prošlosti. 

Niti majmuni njegova plemena neće mu pružiti prijateljsku 
ruku. 

Ako civilizacija i nije više djelovala na Tarzana- majmuna, 
donekle je u njem razvila potrebu za društvom ljudi, među 
kojima je osjećao pravu radost i toplu srodnost, pa mu je svaki 
drugi život omrznuo. Bilo je teško zamisliti život bez prijatelja — 
bez bića koje govori nove jezike što ih je Tarzan toliko zavolio. I 
tako je Tarzan gledao s malo radosti u budućnost koju je sebi 
zacrtao. 

Dok je tako pušio i razmisljao, oči mu padosše na ogledalo: 
odražavao se stol za kojim su četiri čovjeka kartala. Jedan od 
četvorice upravo se digao a drugi je pristupio. Tarzan je vidio da 
je taj uljudno ponudio da zauzme praznu stolicu, tako da se ne 
prekida igra. Pridosšlica je bio onaj manji od one dvojice što ih je 
Tarzan vidio šaptati izvan pušionice. 

Upravo zbog te činjenice počeo se Tarzan pomalo zanimati za 
ono što se odvija za susjednim stolom. Dok je razmisljao o 
budućnosti, promatrao je u ogledalu kartase. Ako izuzmemo 
čovjeka koji se upravo uključio u igru, Tarzan je poznavao po 
imenu samo jednog kartaša, onoga koji je sjedio nasuprot 
novom igraču, grofa Raoula de Coudea, jer je grofa previše 
susretljiv konobar pokazivao kao slavnog putnika, čovjeka koji 
je važan član u obitelji francuskog ministra rata. 

Odjednom slika u ogledalu zaokupi svu Tarzanovu pažnju. 
Drugi crnomanjasti spletkar uđe i stade iza grofove stolice. 
Tarzan ga je vidio kako se krišom ogledava prostorom, ali se ne 
zaustavlja na ogledalu toliko da bi zamijetio budne Tarzanove 
oči. Zatim taj čovjek izvadi nešto kradomice iz džepa. Tarzan nije 
razabrao što, jer je bilo skriveno u čovjekovoj ruci. 


Ruka se polako približavala grofu, a onda se vrlo spretno 
predmet što je bio u ruci nađe u grofovu džepu. Čovjek je i dalje 
ostajao na mjestu odakle je mogao promatrati grofove karte. 
Tarzan je bio iznenađen, te je budno pazio da mu ne izbjegne ni 
jedna pojedinost. 

Poslije toga igrali su jos deset minuta, a grofje dobio priličnu 
svotu baš od igrača koji se posljednji pridružio. Tada je Tarzan 
vidio kako čovjek iza grofove stolice svom savezniku kima 
glavom. Taj se odmah podiže i upre prst u grofa. 

— Da sam znao da je ovaj gospodin profesionalna kartaska 
varalica, ne bih bio tako spremno ušao u igru — rekao je. 

Grof i dva ostala igrača odmah skočiše na noge. 

De Coudeovo lice bilo je blijedo. 

— Što to mislite, gospodine? — poviče. — Znate li s kim 
govorite? 

— Znam da posljednji put govorim s jednom kartaškom 
varalicom — odgovori čovjek. 

Grof se nagnu preko stola i pljusnu ga po licu. Drugi skoćiše 
između njih. 

— Mora da se radi o zabuni, gospodine poviće jedan igrač. — 
Ta ovo je grof de Coude iz Francuske. 

— Ako se varam — rekao je tužitelj — rado ću se ispričati. Ali 
prije nego se ispričam neka monsieur le comte objasni što će mu 
one karte sto ih je, kako sam vidio, spustio u džep. 

I tada se čovjek kojega je Tarzan vidio kako je grofu spustio 
karte u džep okrenu i poče suljati iz sobe, ali je na svoju 
nepriliku vidio da mu se visok stranac isprijećio na izlazu. 


— Oprostite! — otresao se čovjek na Tarzana nastojeći ga 
zaobići. 

— Stanite! odgovori Tarzan. 

— Čemu, gospodine? — izdere se čovjek razdraženo. — 
Dopustite mi da prođem. 

— Stanite! — ponovio je Tarzan. — Mislim da se tu radi o 


nečemu sto ćete vi bez sumnje moći protumačiti. 

Ovaj je izgubio strpljenje, pa je uz gadnu kletvu zgrabio 
Tarzana u želji da ga odgurne u stranu. Majmun-čovjek samo se 
nasmiješio te je tog krupnog čovjeka zgrabio za vrat, okrenuo ga 
i, dok se on uzaludno koprcao, psovao i lamatao rukama, 
dopremio natrag do stola. Tako je Nikolas Rokoff prvi put okusio 


one mišiće kojima je njihov divlji vlasnik pobijedio lava Numu i 
velikog majmuna Terkoza. 

Čovjek koji je optužio De Couda i ona dvojica igrača stajali su 
i gledali grofa s očekivanjem. Taj spor privukao je nekoliko 
putnika, i sve je zanimalo kako će se stvar završiti. 

— Taj čovjek je lud — rekao je grof. — Gospodo, molim vas 
da me jedan od vas pretraži. 

— Optužba je smiješna — rekao je jedan igrač. 

— Samo turite ruku u džep grofova kaputa, pa ćete vidjeti da 
je optužba osnovana — navaljivao je tužitelj. A kad je vidio da 
drugi oklijevaju, rekao je: — Pa dobro, ja ću to sam učiniti ako 
neće nitko drugi — i zakoračio je prema grofu. 

— Ne! — usprotivi se grof. — Mene će pretraživati samo 
gospodin. 

— Nije potrebno grofa pretraživati. Karte su u njegovu džepu. 
Ja sam vidio kako su spuštene u džep. 

Svi su se iznenađeno okrenuli tom novom govorniku, da 
ugledaju vrlo dobro građena mladića koji je držao za šiju bi- 
jednog zarobljenika i gurao ga naprijed. 

— Ovo je spletka — povikao je De Coude ljutito. — Nema 
karata u mom džepu. — i na to je turio ruku u džep. Dok je to 
činio, napeta tišina zavladala je među prisutnima. Grof je 
smrtno problijedio, i vrlo polako vadio ruku: u njoj su bile tri 
karte. 

Gledao ih je nijemo, zaprepašteno, a zatim mu se polako lice 
zacrvenje od jada. Samilost i prezir odražavao se na licima onih 
koji su promatrali kako umire čast tog čovjeka. 

— Ovo je prevara, gospodine — govorio je visoki stranac. 

— Gospodo — nastavio je — monsieur le conte nije znao da 
su mu te karte u džepu. Stavljene su mu u džep dok je sjedio i 
kartao se, a da on to nije znao. S mjesta gdje sam sjedio, ondje 
na onoj stolici, vidio sam sve u ogledalu. Ovaj čovjek ovdje, 
kojega sam spriječio da pobjegne iz sobe, stavio je grofu karte u 
džep. 

De Coude je pogledao od Tarzana ka čovjeku u Tarzanovoj 
ruci. 

— Zaboga, Nikolas! — povikao je. — Zar ti? 

Zatim se okrenuo tužitelju i trenutak ga pažljivo motrio. 


— Vi, monsieur, nisam vas prepoznao bez brade. Posve ste 
drukčiji, Paulvitchu. Sad znam sve. Posve je jasno, gospodo. 


— Što da učinimo s njima? — upitao je Tarzan — Da ih 
predamo kapetanu? 
— Ne, moj prijatelju — odgovori grof užurbano. — Ovo je 


lična stvar, pa vas molim da je zaboravite. Dovoljno je da sam 
oslobođen optužbe. Što manje posla s ovima to bolje. Ali, kako 
da vam se zahvalim za veliku dobrotu koju ste mi iskazali? 
Dopustite mi da vam dam posjetnicu, pa mogu li vam ikad 
poslužiti, sjetite se da sam vam na raspolaganju. 

Tarzan ispusti Rokoffa, koji se sa svojim saveznikom 
Paulvitchem požurio iz pusšionice. Dok je odlazio, Rokoff se 
obratio Tarzanu ovim riječima: — Gospodin će imati mnogo 
prilike da požali što se miješao u tuđe poslove. 

Tarzan se samo nasmiješi a zatim, naklonivši se, preda grofu 
svoju posjetnicu. 

Grof je pročitao: 


M. JEAN C. TARZAN 


— Gospodin Tarzan — rekao je — možda će doista poželjeti 
da se nije nikad sa mnom sprijateljio, jer ga uvjeravam da je 
stekao neprijateljstvo dvojice najgorih lopova u cijeloj Evropi. 
Izbjegavajte ih, gospodine, na sve moguće načine. 

— Ja sam imao i strašnijih neprijatelja, moj dragi grofe — 
odgovori Tarzan s mirnim smiješkom — a ipak sam još živ i 
bezbrižan. Mislim da mi ova dvojica neće nikad moći nauditi. 

— Nadajmo se da neće — prihvati De Coude. — A ipak neće 
biti na odmet da budete na oprezu, i da znate da ste danas stekli 
barem jednog neprijatelja koji nikad ne zaboravlja niti oprašta, i 
u čijem se opakom mozgu uvijek pripremaju nove okrutnosti za 
one koji su ga u nečem omeli ili uvrijedili. Reći da je Nikolas 
Rokoff samo vrag značilo bi obijesno uvrijediti njegovo sotonsko 
veličanstvo. 

Kad je te većeri Tarzan ušao u kabinu, našao je na podu 
presavijeno pismo, koje je očito bilo gurnuto ispod vrata. Otvorio 
ga je i pročitao: 


M. TARZAN: 
Bez sumnje niste shvatili ozbiljnost svoje uvrede, ili ne biste 
danas bili učinili ono što ste učinili. Spreman sam vjerovati da 


ste postupali u neznanju i bez nakane da uvrijedite stranca. 
Zato ću vam rado dopustiti da se ispričate. Kad primim vaše 
obećanje da se više nećete upletati, zaboravit ću sve. 
Inaće — ali uvjeren sam da ćete shvatiti da je mudro mene 
poslušati. 
S poštovanjem 
NIKOLAS ROKOFF 


Tarzan se na trenutak ljutito osmjehnuo a onda ubrzo 
zaboravio stvar i legao spavati. 

U obližnjoj kabini grofica de Coude razgovarala je sa svojim 
mužem. 

— Zašto si tako ozbiljan, moj dragi Raoule? — pitala ga je. — 
Tako si tužan cijelu večer! Što te tišti? 

— Olgo, Nikolas je na brodu. Jesi li to znala? 

— Nikolas! — uskliknula je. — Ta to je nemoguće, Raoule! — 
To ne može biti! Nikolas je zatvoren u Njemačkoj. 

— Tako sam mislio ija, dok ga danas nisam ugledao — njega 
i onog drugog arcilopova, Paulvitcha. Olgo, ja više ne mogu 
izdržati njihovo proganjanje. Ne mogu, čak ni radi tebe. Prije ili 
kasnije predat ću ga vlastima. Zapravo sam napola spreman da 
prije nego se iskrcamo sve protumačim kapetanu. Na 
francuskom brodu, Olgo, bilo bi se lako napokon riješiti tih 
osvetnika. 

— O, ne, Raoule! — poviče grofica spustivši se na koljena 
pred grofom koji je sjedio na divanu pognute glave. — Ne čini to! 
Sjeti se što si mi obećao. Reci mi, Raoule, da to nećeš učiniti. 
Nemoj mu se čak ni prijetiti, Raoule. 

De Coude primio je ženine ruke u svoje i neko je vrijeme 
gledao u blijedo i uznemireno lice kao da iz onih lijepih očiju 
hoće dokućiti pravi razlog zbog kojega ona stiti tog čovjeka. 

— Neka ti bude kako želiš, Olgo — napokon je progovorio. — 
Ja to ne mogu shvatiti. On je proigrao sve pravo na tvoju ljubav, 
vjernost ili poštovanje. Prijeti tvom životu i časti, i životu i časti 
tvog muža. Nadam se samo da nećeš nikad požaliti što ga 
braniš. 

— Ne branim ga, Raoule — prekinula ga je žestoko. — Vjeruj 
mi da ga mrzim koliko i ti, ali... O, Raoule, krv nije voda. 


— Htio sam da vidim kakva mu je — protisnuo je De Coude 
kroz zube. — Ta su dvojica namjerno pokusali da me obeščaste, 
Olgo —i zatim joj je ispripovjedio sve što se dogodilo u pušionici. 
— Da nije bilo onog stranca, bili bi i uspjeli, jer tko bi povjerovao 
pukoj mojoj rijeći protiv poraznog svjedočanstva karata 
pronađenih u džepu? Gotovo sam i sam počeo u sebe sumnjati, 
ali je onda onaj monsieur Tarzan dovukao tvoga vrijednog 
Nikolasa pred nas i protumačio cijelu tu prljavu spletku. 

— Monsieur Tarzan? — pitala je grofica očigledno izne- 
nađena. 

— Da. Poznaješ li ga, Olgo? 

— Vidjela sam ga. Pokazao mi ga je konobar. 

Olga de Coude promijeni predmet razgovora. Odjednom joj je 
postalo jasno da bi joj bilo teško protumačiti zašto je bas njoj 
konobar pokazao lijepog monsieura Tarzana. Možda se i malko 
zacrvenjela, jer nije li je grof, njezin suprug, nekako čudno 
pogledao? »Ah«, mislila je, »nečista savjest najviše pobuđuje 
sumnju.« 


kovanje okova mržnjei...? 


Tek sutradan predvečer ugledao je Tarzan ponovo suputnike s 


kojima ga je splela ljubav za pravdu. Naišao je na Rokoffa i 
Paulvitcha baš u trenutku kad su ga ova dvojica najmanje 
željela vidjeti. 

Stajali su na palubi gdje u to vrijeme nije bilo nikoga, i 
žestoko se prepirali s nekom ženom. Tarzan je zamijetio da je 
žena bogato obučena i da je, sudeći po vitkom, pravilno 
građenom tijelu mlada. Ali budući da je nosila tešku koprenu 
nije joj mogao razabrati crte lica. 

Muškarci su joj stajali s obje strane, a leđima su svi bili 
okrenuti Tarzanu, tako da im se on posve približio, a da ga oni 
nisu primijetili. Tarzanu se činilo da se Rokoff prijeti a žena 
zaklinje. Budući da su govorili nekim stranim jezikom, Tarzan je 
samo iz ženina držanja zaključivao da se ona boji. 

Rokoffovo držanje tako je očigledno prijetilo okrutnosću da 
se majmun-čovjek na trenutak zaustavio tik iza to troje 
nagonski osjećajući atmosferu opasnosti. Dok je jos oklijevao 
što da čini, čovjek je šćepao ženu za zapešće te joj ga zakretao 
kao da hoće mučenjem ishoditi kakvo priznanje. Što bi se bilo 
kasnije dogodilo da je Rokoffu ostalo na volju, možemo samo 
nagađati, ali mu nije ostalo na volju, čelični prsti zgrabiše ga za 
rame te ga grubo okrenuše tako da se suočio s hladnim sivim 
očima stranca koji mu je i dan prije pomrsio račune. 

— Kvragu! — vrisnuo je razbješnjeli Rokoff. — Zar ste sisli s 
uma, te ponovo vrijeđate Nikolasa Rokoffa? 

— Ovo je odgovor na vaše pismo — odgovori Tarzan tiho i 
odbaci Rokoffa takvom snagom da se ispružio po ogradi palube. 


— Prokletstvo nad prokletstvima! — zarežao je Rokoff. — 
Svinjo, umrijet ćeš za to. — Skočivši na noge, navali na Tarzana 
nastojeći u isto vrijeme iz stražnjeg džepa na hlačama izvući 
revolver. Žena je uzmakla od straha. 


— Nikolas! — povikala je. — Nemoj! O, ne ćini to! Brzo, 
monsieur, bježite, ili će vas sigurno ubiti! — Ali umjesto da bježi 
Tarzan je prilazio čovjeku. — Ne pravite iz sebe budalu, 


gospodine! — rekao je. 

Rokoff, koji se razbjesnio do ludila zbog poniženja koje mu je 
nanio taj stranac, napokon uspije izvaditi revolver. Stajao je i 
mirno ciljao u Tarzanove prsi te povukao otponac. Udarni klin 
šuplje škljocnu po praznoj čahuri — ruka majmuna čovjeka 
sunu poput glave bijesna udava. Brzim trzajem revolver odleti 
daleko preko brodske ograde i pade u Atlantik. 

Na časak su dva čovjeka stajala jedan nasuprot drugome. 
Rokoff se smirio i prvi progovorio. 

— Dvaput se monsieur umiješao u stvari koje ga se ne tiču. 
Dvaput je ponizio Nikolasa Rokoffa. Prvu uvredu smo zaboravili 
jer smo smatrali da ste postupili u neznanju, ali ovo se neće 
zaboraviti. Ako ne znate tko je Nikolas Rokoff, ovaj će 
bezobrazluk pridonijeti da ćete ga se sjećati. 

— Ja samo znam — odgovorio je Tarzan — da ste kukavica i 
lopov, — te se okrenuo da upita mladu ženu je li ranjena, ali ta 
je već nestala. A zatim, a da više nije ni pogledao Rokoffa i 
njegova druga, nastavio šetati palubom. 

Tarzan nije mogao znati kakva se to urota kuje i što na- 
mjeravaju ova dva čovjeka. Nešto neobično poznato bilo je u 
pojavi one zastrte žene kojoj je upravo bio pohrlio u pomoć, ali 
budući da joj nije vidio lica nije mogao biti siguran da li ju je 
ikad prije vidio. Jedino je bio opazio naročito izrađen prsten na 
ruci koju je bio zgrabio Rokoff, pa je zato odlučio da promatra 
prste putnica, tako da otkrije onu koju Rokoff progoni i da sazna 
mući lije i nadalje. 

Tarzan je sjedio na svojoj palubnoj stolici razmisljajući o 
brojnim primjerima ljudske okrutnosti, sebičnosti i zlobe kojima 
je bio svjedokom od onog dana prije četiri godine kad je prvi put 
ugledao ljudsko biće — vitkog crnog Kulongu, čije je brzo koplje 
taj dan probolo Kali, onoj velikoj majmunici, trbuh, i tako 
mladom Tarzanu oduzelo jedinu majku koju je poznavao. 


Sjećao se kako je Kinga ubio onaj Snipes štakorova lica; 
kako su profesora Portera i njegovo društvo prisilno iskrcali 
pobunjenici s Arrowa; sjećao se okrutnosti crnih Mbonginih 
ratnika i žena prema zarobljenicima; onih sitnih zavisti gra- 
đanskog i vojnog osoblja kolonije Zapadna Obala, gdje se prvi 
put susreo sa civilizacijom. 

»Zašto je to tako? govorio je u sebi. »Ta svi su jednaki. 
Varaju, ubijaju, lažu, tuku se, i to sve za ono što se prasumske 
životinje ne bi ni udostojile posjedovati — za novac kojim slabići 
kupuju mekusšaste radosti. K tomu ih sapinju i glupi običaji sto 
ih pretvaraju u nesretne robove, a oni vjeruju da su gospodari 
svijeta koji jedini uživaju pravu radost života. U džungli jedva da 
bi itko prekrižio ruke dok bi mu netko otimao družicu. Ovo je 
glup svijet, blesav svijet, i Tarzan-majmun bio je budala što se 
odrekao slobode i sreće u džungli i došao u taj svijet!« 

Dok je tako sjedio, odjednom osjeti da ga straga promatraju 
nečije oči, pa je kroz tanki sloj civilizacije navro onaj stari nagon 
divlje zvijeri, te se Tarzan okrenuo tako brzo da oči mlade žene 
koje su ga potajno promatrale nisu imale vremena da poniknu. 
Kad su poniknule, nježan val rumenila osu se sad napola 
okrenutim licem. 

Smiješio se na ishod svog vrlo neuljudnog i nepristojnog 
djela, što nije oborio oči kad su mu se srele s očima mlade žene. 
Bila je vrlo mlada i naočita. Nadalje, u njoj je bilo nesto poznato, 
tako da se Tarzan pitao gdje ju je prije vidio. On je ponovo 
zauzeo stari položaj te je odmah opazio da se žena diže i odlazi s 
palube. Dok je prolazila, Tarzan se okrenuo za njom nadajući se 
da će opaziti nešto po čemu bi je mogao prepoznati. 

I nije se baš potpuno razočarao, jer dok je odlazila podigla je 
na crnu, bujnu i valovitu kosu ruku — a to je kretnja kojom 
žena obično potvrđuje da je svjesna da je promatraju nečije oči 
— pa je Tarzan na prstu te ruke ugledao onaj neobični prsten 
koji je prije vidio na prstu zastrte žene. 

To Rokoff progoni ovu lijepu ženu. Tarzan se dokono pitao 
tko bi ona mogla biti i u kakvu je odnosu ova lijepa žena s 
osornim, bradatim Rokoffom. 

Poslije večere Tarzan se odšetao na pramac, gdje je s drugim 
oficirom razgovarao sve do mraka, a kad su tog čovjeka dužnosti 
odvele drugamo, Tarzan je uz ogradu promatrao igru mjesečine 


na blago uzbibanom moru. Napola ga je skrivala soha, tako da 
ga dva čovjeka koja su mu se približavala palubom nisu vidjela, 
a kad su prolazila mimo Tarzana, ovaj je načuo nešto sto ga je 
zanimalo, pa ih je počeo slijediti ne bi li saznao koju to vragoliju 
spremaju. Prepoznao je Rokoffov glas i vidio da ga prati 
Paulvitch. 

Tarzan je načuo samo nekoliko riječi: — ... aako vrišti gušije 
dok... — no to je bilo dovoljno da u njemu probudi pustolovni 
duh, pa zato ovu dvojicu nije ispuštao iz vida. Oni su sad ubrzali 
korak. Tarzan ih je slijedio u smjeru pusionice, ali oni su se 
zaustavili na vratima te dvorane samo toliko, kako se čini, da se 
uvjere da je čovjek koga imaju na umu u pušionici. 

Zatim su odmah proslijedili na palubu do kabina prvog 
razreda. Ovdje se Tarzanu bilo teže skrivati, ali ga ipak nisu 
otkrili. Kad su se zaustavili na lakiranim vratima od tvrda 
drveta, Tarzan je kliznuo u sjenu, i bio je tek desetak stopa 
daleko. 

Na kucanje ženski glas upita francuski: — Tko je? 

— Ja sam, Olgo, Nikolas — glasio je odgovor u poznatom 


Rokoffovu grlenom govoru. — Smijem li ući? 

— Zašto me neprestano progonis, Nikolas — čuo se ženski 
glas kroz tanki zid od drvenih ploča. — Nisam ti nikad nista 
skrivila. 


— Ajde, ajde, Olgo — molio ju je čovjek. — Htio bih s tobom 
progovoriti samo nekoliko riječi. Neću ti ništa učiniti, neću ni 
ući u kabinu. Ali ti ne mogu govoriti kroz zatvorena vrata 

Tarzan je ćuo kako skljoca ključ u bravi: vrata su se iznutra 
otključavala. Stupio je iz svog skrovišta toliko da vidi što će se 
zbiti kad se odsškrinu vrata. Nije mogao a da se ne sjeti onih 
opakih riječi koje je maločas ćuo na palubi: — ... a ako vrišti 
gusi je dok ... 

Rokoff je stajao pred samim vratima a Paulvitch se prilijepio 
uz drveni zid na drugoj strani. Vrata su se otvorila Rokoff je 
napola ušao u sobu i stajao okrenut leđima prema vratima, 
šapćući nešto ženi, koju Tarzan nije mogao vidjeti. Tada je 
Tarzan začuo ženu. Govorila je jednoličnim, mirnim glasom, ali 
ipak toliko glasno da ju je mogao razumjeti. 


— Ne, Nikolas — govorila je — to je uzalud. Prijeti koliko 
hoćeš, ali ja na takvo što neću nikad pristati. Iziđi, molim te. 
Ovdje nemaš što tražiti. Obećao si da nećeš ući. 

— Dobro, Olgo, neću ulaziti, ali prije nego s tobom završim 
požalit ćes tisuću puta što nisi učinila ono što sam tražio. Na 
kraju ću i tako pobijediti, pa bi bilo pametnije da mi uštedisš trud 
i vrijeme, a sramotu sebii svomu... 

— Nikada, Nikolas! — prekide ga žena, i tada je Tarzan vidio 
kako se Rokoff okreće i kima Paulvitchu, na što se ovaj, mimo 
Rokoffa koji mu je držao otvorena vrata, zaletio u kabinu. Rokoff 
brzo iziđe a vrata se zatvoriše. Tarzan je ćuo kako skljoca brava: 
Paulvitch ju je zaključao iznutra. Rokoff je ostao stajati pred 
vratima pognute glave, kao da hoće ćuti riječi onih koji su u 
kabini razgovarali. Bradata usna iskrivila mu se opakim 
cerenjem. 

Tarzan je ćuo kako ženski glas traži da muskarac iziđe iz 
kabine. Poslat ću po supruga — prijetila se. — On vas neće 
poštedjeti. 

Paulvitchev podrugljiv smijeh prodirao je kroza zid od 
drvenih ploča. 

Blagajnik će ići po vašeg supruga, madame — govorio je 
muškarac. — Taj službenik već zapravo i zna.da se iza za- 
tvorenih vrata ove kabine zabavljate s drugim čovjekom, a ne sa 
svojim mužem. 

— Pi! — povikala je žena. — Moj suprug će znati! 

— Svakako da će znati, ali blagajnik neće; niti će novinari 
koji će na tajanstveni način saznati kad se iskrcamo. Ali oni će 
ovo držati dobrom vijesti, a tako će i svi vaši prijatelji kad je 
budu čitali za doručka — da vidim, ovo je utorak — da, kad 
budu čitali za doručka idući petak ujutro. I neće ih ništa manje 
zanimati kad saznaju da je čovjek s kojim se madame zabavljala 
sluga — da budem tačan, sluga njezina brata. 

— Alexise_ Paulvitchu — čuo se ženin glas, hladan i 
neustrašiv — vi ste kukavica, a kad vam u uho šapnem izvjesno 
ime malo ćete više promisliti o svojini zahtjevima i svojim 
prijetnjama, i onda ćete brzo izići iz kabine, i mislim da mi 
nećete nikad više dodijavati, ako drugima i hoćete — i nasta 
časak šutnje, u kojem se, kako je to Tarzan zamisljao, žena 
naginjala lopovu i šaptala mu u uho ono što je nagovijestila. 


Samo trenutak tišine, a onda muškarac iznenađeno opsova — 
začu se bat nogu, ženin krik i — ponovo sutnja. 

Ali taj krik jedva da je zamro, a majmun-čovjek već je iskočio 
iz skrovišta. Rokoff se dao u bijeg, ali Tarzan ga je zgrabio za 
ovratnik i dovukao natrag. Ništa nisu govorili jer su obojica 
osjećali da će u toj kabini doći do umorstva, a Tarzan je bio 
siguran da Rokoffu nije odgovaralo da njegov saveznik ide tako 
daleko — osjećao je da su ciljevi tog čovjeka još dublji — dublji, 
i čak strašniji nego što je grubo, hladnokrvno umorstvo. 

Ne zaustavljajući se ni toliko da one unutra nešto pita, 
majmun-čovjek upre golemo rame o slabu drvenu plocu, te je uz 
pljusak drvenih trijeska usao u kabinu vukući za sobom 
Rokoffa. Pred njim na kauču ležala je žena, a na njoj je bio 
Paulvitch stišćući joj prstima lijepi vrat. Žena je bespomoćno 
mlatila rukama po njegovu licu nastojeći očajno da strgne s 
vrata prste koji su iz nje istiskivali život. 

Na buku na vratima Paulvitch skoči na noge i prijeteći se 
zabulji u Tarzana. Žena se s teškom mukom digla u sjedeći stav. 
Jednu ruku držala je na vratu. Sopila je za zrakom. Iako je bila 
razbarušena i vrlo blijeda, Tarzan je prepoznao mladu ženu koju 
je maloprije na palubi zatekao kako ga promatra. 

— Što to znači? — pitao je Tarzan okrenuvši se Rokoffu, jer 
je odmah pogodio da je ovaj pokretač tog izgreda. Rokoff je šutio, 
smrknut. — Pritisnite dugme, molim vas — nastavio je 
majmun-čovjek. — Neka ovamo dođe koji brodski oficir — ovo je 
već doista previse. 

— Ne, ne — usprotivila se žena podižući se odjednom na 
noge. — Molim vas nemojte to činiti. — Sigurna sam da nije bilo 
prave nakane da mi se naudi. Razljutila sam tog čovjeka, pa se 
zaboravio, i to je sve. Ne bih željela tjerati mak na konac, molim 
vas, monsieur. — Takva molba osjećala joj se u glasu da je 
Tarzan popustio, iako je smatrao da se tu radi o nečemu sto bi 
nadležne vlasti trebalo da saznaju. 

— To vi želite da ne učinim nista? — pitao je. 

— Nista, molim vas — odgovorila je ona. 

— Hoćete li da vas ta dva lopova i nadalje progone? 

Kao da nije znala što da odgovori; činila se vrlo umorna i 
nesretna. Tarzan je vidio kako se Rokoff slavodobitno nacerio. 


Mlada žena očigledno se bojala ove dvojice, pa se nije ni usudila 
izreći svoje prave želje. 

— Ondacćuja — rekao je Tarzan — djelovati na svoju vlastitu 
odgovornost. Vama — okrenuo se Rokoffu, a to vrijedi i za vašeg 
sukrivca, hoću reći da ću od sada pa do kraja putovanja na sebe 
preuzeti odgovornost da pazim na vas. Ako opazim da ijedan od 
vas hoće ma samo izdaleka nauditi ovoj mladoj ženi, taj će 
odgovarati izravno meni, a pozivanje na odgovornost i polaganje 
računa neće biti nimalo ugodno ni jednome od vas. 

— A sad se mičite odavde — rekao je i zgrabio Rokoffa i 
Paulvitcha za siju i izgurao ih iz kabine udarivši jednog i drugog 
nogom u tur. Zatim se vratio u kabinu, gdje ga je žena gledala 
razrogačenih očiju od začćuđenja. 

— Avi ćete mi, madame, učiniti veliku uslugu ako mi javite 
da vas ijedan od ovih ništarija ponovo smeta. 

— Ah, monsieur — odgovorila je — nadam se da nećete ništa 
pretrpjeti zbog svojeg dobrog djela. Stekli ste vrlo opaka i lukava 
neprijatelja, koji se neće zaustaviti ni pred ćim da iskali svoju 
mržnju. Morate zaista vrlo paziti, gospodine... 

— Oprostite, madame, zovem se Tarzan. 

— Monsieur Tarzan. A zato sto ja ne pristajem da se oba- 
vijeste oficiri nemojte misliti da vam nisam iskreno zahvalna za 
hrabru i vitesku zaštitu koju ste mi pružih. Laku noć, monsieur 
Tarzan. Neću nikad zaboraviti što vam dugujem — i s vrlo 
dražesnim smiješkom, koji je otkrio red savršenih zuba, mlada 
žena nakloni se Tarzanu, koji joj je zaželio laku noć i otišao na 
palubu. 

Tarzan se prilično čudio što to dvoje ljudi na brodu — mlada 
žena i grof de Coude — dopuštaju da ih vrijeđaju Rokoff i njegov 
drug, a ne dopustaju da se ti izgrednici predaju pravdi. Prije 
nego što je te noći legao misli su mu se mnogo puta vraćale 
lijepoj ženi u koje ga je očigledno zamršeni život sudbina tako 
čudno uplela. Sjetio se da joj nije saznao ime. Da je bila udata, 
bilo je jasno zbog uskog zlatnog prstena koji je nosila na 
prstenjaku lijeve ruke. Samo od sebe nametnulo se pitanje tko 
bi taj sretnik mogao biti. 

Sve do kasno popodne posljednjeg dana putovanja Tarzan 
nije vidio ni jednog sudionika male drame kojoj je na trenutak 
bio svjedokom. Tada se odjednom nasao licem u lice s mladom 


ženom, dok su se oboje iz suprotnih pravaca približavali 
palubnim stolicama. Ona ga je pozdravila ljubaznim smiješkom 
i gotovo odmah počela govoriti o događaju što se prije dvije noći 
odigrao u njezinoj kabini. Činilo se da je muči uvjerenje da 
njezino poznanstvo s ljudima kao što su Rokoff i Paulvitch baca 
loše svjetlo i na nju samu. 

— Nadam se da me niste osudili — rekla je — zbog onog 
nesretnog događaja od utorka. Mnogo sam zbog toga pretrpjela. 
Ovo se prvi put usuđujem izići iz kabine. Stidim se — zaključila 
je jednostavno. 

— Ne sudi se gazela po lavovima koji je napadaju — odgovori 
Tarzan. — I prije sam onu dvojicu vidio na djelu — u pusšionici 
dan prije nego su vas napali, ako se pravo sjećam, pa sam zato, 
budući da im znam metode, uvjeren da je njihovo neprijateljstvo 
dovoljno jamstvo za poštenje njihove žrtve. Ljudi kao sto su oni 
drže se samo zla, a mrze sve što je plemenito i dobro. 

— Vrlo je lijepo od vas što ste to tako shvatili — odgovorila je 
ona smiješeći se. — Već sam cula za ono u vezi s kartanjem. Moj 
mi je suprug sve ispričao. Govorio je napose o snazi i hrabrosti 
monsieura Tarzana, kojemu misli da duguje golemu zahvalnost. 

— Vas suprug? — upitao je Tarzan. 

— Da. Ja sam grofica de Coude. 

— Već sam obilno naplaćen, madame, time što znam da sam 
učinio uslugu supruzi grofa de Coudea. 

— Jao, monsieur, već vam toliko dugujem da se ne mogu 
nikako nadati da ću se moći odužiti, pa vas zato molim da više 
ne dodajete mojim obavezama — i smiješila mu se tako ljubazno 
da je Tarzan osjećao da bi čovjek lako mogao pokušati i nešto 
veće nego što je on sam izvršio, samo zato da doživi tu radost da 
ga obasja njezin smiješak. 

Tog dana više je nije vidio, a u žurbi iskrcavanja sutradan 
ujutro potpuno ju je izgubio s vida, ali joj je bilo nešto u izrazu 
očiju kad su se dan prije rastajali na palubi što on nije mogao 
zaboraviti. Sjetno su govorile o iznenadnim poznanstvima na 
putovanju preko oceana, i o lakoći kojom se ona zauvijek 
prekidaju. 

Tarzan je mislio hoće li je ikad vidjeti. 


što se zbilo u rue maule 


Cim je stigao u Pariz, Tarzan je otišao u stan svog starog 
prijatelja D'Arnota, gdje ga je taj mornarički poručnik dobro 
izgrdio što se odrekao časti i imanja koji su mu pripadali po ocu 
Johnu Claytonu, pokojnom lordu Greystokeu. 

— Mora da si lud, moj prijatelju — psovao ga je D'Arnot — 
što si tako lakomisleno ne samo pustio iz ruke bogatstvo i 
položaj, nego se lišio i prilike da cijelom svijetu nedvojbeno 
dokažeš da u tvojim žilama teče plemenita krv dviju najčas- 
nijih engleskih kuća — a ne krv divlje majmunice. Kako su ti 
samo mogli vjerovati — osobito gospođica Porter? Ja nisam 
vjerovao čak ni ondje u divljini afričke džungle, kad si jakim 
čeljustima trgao sirovo meso životinja koje si ubio, kao da sii 
sam divlja zvijer, i brisao masne ruke o stegna. Čak sam i onda, 
prije nego je bilo i najmanjeg dokaza o protivnom, znao da imaš 
krivo kad mislis da tije Kala majka. A sad, s dnevnikom tvog oca 
o strašnom životu koji su on i tvoja majka vodili na onoj divljoj 
afričkoj obali; s izvještajem o tvom rođenju, i s konačnim i 
njegovim stranicama sad mi se čini nevjerojatnim da želis ostati 
bez imena, siromašna skitnica. 

— Meni ne treba boljega imena nego što je Tarzan — 
odgovori majmun-čovjek. — A sto se tiče toga da ostanem 
siromašna skitnica to ne bih htio. Zapravo će idući, a nadam se 
i posljednji teret koji ću morati staviti na tvoje nesebično 
prijateljstvo biti da mi nađes posao. 

— Pi, pi! — negodovao je D'Arnot. — Ti znas da ja to nisam 
mislio. Nisam li ti tuce puta rekao da imam dovoljno za dvadeset 
ljudi, i da je polovica onoga što imam tvoje? A da ti dam i sve bi 


li to iznosilo i desetinu one vrijednosti kojom ja cijenim tvoje 
prijateljstvo, moj Tarzane? Bi li to naplatilo one usluge koje si mi 
iskazao u Africi? Ja ne zaboravljam, moj prijatelju, da nije bilo 
tebe i tvoje divne hrabrosti, da bih bio umro na stupu u selu 
Mbonginih ljudoždera. Niti zaboravljam da tvojoj samoprijegor- 
noj odanosti dugujem što sam se oporavio od strašnih rana koje 
su mi oni zadali — otkrio sam kasnije što je tebi značilo ostati sa 
mnom u majmunskom amfiteatru dok te je srce vuklo na obalu. 
Kad smo napokon onamo stigli i vidjeli da je gospođica Porter 
otisla sa svojom skupinom, počeo sam shvaćati što si učinio za 
potpuna stranca. I ne pokušavam da ti to naplatim novcem, 
Tarzane. Radi se samo o tom da ti upravo sad treba novac. Da ti 
mogu ponuditi koju žrtvu, bilo bi isto — moram ti uvijek ostati 
prijatelj, jer su nam ukusi slični, i ja ti se divim. Tim ne mogu 
ravnati, ali novcem mogu i hoću. 

— No dobro — nasmijao se Tarzan — nećemo se svađati o 
novcu. Moram živjeti, i moram imati novac. Ali ću biti zado- 
voljniji ako budem imao nešto da radim. Ni sa čime me ne možeš 
toliko uvjeriti u svoje prijateljstvo koliko da mi nađes 
namještenje — ubrzo ću umrijeti od nerada. Što se tiče mojega 
rođenja — ono je u dobrim rukama. Clayton mi ga nije oteo. On 
doista vjeruje da je pravi lord Greystoke, i vjerojatno je da će biti 
bolji engleski lord nego bi bio čovjek koji se rodio i podigao na 
noge u afričkoj džungli. Ti znas da sam ja samo napola 
civiliziran, čak i sad. Pokaži mi samo na trenutak crveno kad 
sam ljut, pa će nagoni divlje zvijeri, kakva ja zapravo i jesam, 
potisnuti ono malo moje kulture i profinjenosti. A osim toga, da 
sam se izjasnio, bio bih ženi koju ljubim oteo bogatstvo i položaj 
koji će joj sad, udajom za Claytona, biti osigurani. To nisam 
mogao učiniti, ili misliš li da sam mogao, Paule? A rođenje mi 
nije toliko važno — nastavljao je a da nije počekao odgovor. — U 
skladu s mojim odgojem, ja u čovjeku ili životinji gledam samo 
onu vrijednost, koja proizlazi iz duševnog ili tjelesnog junaštva. I 
zato sam jednako sretan što zamišljam svojom majkom Kalu 
kao sto bih bio kad bih zamisljao da mije majka jadna, nesretna 
mala Engleskinja koja je preminula godinu dana pošto me 
rodila. Kala mi je na svoj divlji način, bila uvijek dobra. Mora da 
sam se dojio njezinim kosmatim grudima otkad mi je umrla 
majka. Ona me branila od divljih stanovnika šume, i od 


okrutnih članova našeg plemena, i to s oštrinom prave 
majčinske ljubavi. A ja sam joj vraćao ljubavlju, Paule. Nisam ni 
znao koliko sam je ljubio dok mi je nije okrutno koplje i otrovna 
strelica Mbongina crnog ratnika otela. Kad se to dogodilo, bio 
sam još dijete, pa sam se bacio na njezino mrtvo tijelo i gorko 
plakao kao što bi plakalo i svako drugo dijete za svojom 
majkom. Tebi bi se, moj prijatelju, ona bila učinila ružnom i 
gadnom životinjom, ali meni je bila lijepa — toliko divno zna 
ljubav preobražavati. Zato sam savršeno zadovoljan da zauvijek 
ostanem sin majmunice Kale. 

— Ja te zbog tvoje vjernosti ne cijenim ništa manje — 
napomenuo je D'Arnot — ali doći će vrijeme kad ćeš tražiti ono 
što ti pripada. Sjeti se što ti govorim, a nadajmo se da će ti onda 
biti lako kao i sad. Moraš imati na pameti da su profesor Porter 
i Philander jedini ljudi na svijetu koji se mogu zakleti da je mali 
kostur koji je u kolibi bio pronađen s kosturima tvog oca i majke 
pripadao majmunskom mladunćetu, a ne potomku lorda i lady 
Greystoke. To je svjedočanstvo vrlo važno. Oni su obojica starci. 
Možda neće jos dugo poživjeti. A osim toga, nije li ti palo na um 
da će gospođica Porter, kad jednom sazna istinu, prekinuti 
zaruke s Claytonom? Bilo bi ti lako steći čast, imanje i ženu koju 
ljubis, Tarzane. Nisi li na to mislio? 

Tarzan strese glavom. — Ti je ne poznaješ — odgovorio je. — 
Nista je ne bi moglo više privezati uz njezinu rijeć nego nesreća 
Claytonova. Ona je iz stare južne obitelji u Americi, a južnjaci se 
ponose vjernošću. 

Tarzan je iduća dva tjedna obnavljao svoje prijašnje kratko 
poznanstvo s Parizom. Danju je pohađao knjižnice i galerije 
slika. Čitao je sve do čega je došao, pa se prilično zaprepastio 
zbog bezbroja mogućnosti koje su mu se u tom kulturnom i 
znanstvenom središtu otvarale. Shvaćao je kako tek neizmjerno 
malu mrvicu cjelokupnog ljudskog znanja jedan sam čovjek 
može steći, makar cijeli život učio i proučavao. Ali danju on je 
naučio koliko je mogao, a noću se odmarao i zabavljao. I uvidio 
je da Pariz nije ništa manje plodno tlo i za njegove noćne 
podvige. 

Ako je pusio previše cigareta i pio previše apsinta, to je bilo 
zato što je primao civilizaciju onako kakva je bila. Činio je ono 
što je vidio da ćine njegova civilizirana braća. Taj mu je život bio 


nov i privlačljiv, a osim toga boljelo ga je u grudima, i težio je za 
onim sto je znao da neće nikad postići, te je tako nastojao da u 
učenju i razonodi — tim dvijema krajnostima — zaboravi 
prošlost i posveti se budućnosti. 

Jedne je večeri sjedio u muzičkom varieteu srčući apsint i 
diveći se umjetnosti neke slavne ruske plesačice, kad je opazio 
kako ga prolazno promatraju dva zla crna oka. Čovjek se 
okrenuo i izgubio u gomili na izlazu prije no sto ga je Tarzan 
mogao dobro pogledati, ali bio je siguran da je već prije vidio te 
oči i da se one večeri nisu na njem zaustavile samo slučajno. 
Čudno je neko vrijeme bio osjećao da ga netko promatra, pa se, 
potaknut svojim jakim životinjskim nagonom, odjednom 
okrenuo i iznenadio te oči u samom trenutku kad su ga 
promatrale. 

Zaboravio je na to prije nego je otišao iz dvorane, a nije 
opazio ni crnomanjasta čovjeka koji je zašao dublje u sjenu 
suprotne veže kad se Tarzan pomolio iz sjajno osvijetljenog 
varijetea. 

Tarzan nije znao da ga slijede s ove i drugih priredaba, samo 
što je rijetko bio sam. Noćas je D'Arnot bio drugdje, pa je Tarzan 
došao sam. 

Kad se okrenuo u smjeru u kojem bi se obično iz ovog dijela 
Pariza vraćao kući, promatrač s one strane ceste potrči iz svog 
skrovišta u istom pravcu, ispred Tarzana. 

Tarzan bi noću na putu kući prolazio Ulicom Maule. Budući 
da je bila vrlo mirna i vrlo tamna, podsjećala ga je na njegovu 
dragu afričku džunglu više nego bučne i blještave ulice. Ako 
poznajete Pariz, sjetit ćete se uske, opasne Rue Maule. Ako ne 
poznajete dovoljno je da se o njoj raspitate na policiji, pa da 
saznate da u čitavom Parizu nema ulice koju biste morali više 
izbjegavati kad padne mrak. 

Te noći Tarzan ja tom zloglasnom ulicom, tamnom sjenom 
od prljavih starih kuća, prošao stotinjak-dva metara, kad mu 
pažnju privuče vrisak i zov u pomoć s trećeg kata suprotne 
zgrade. Glas je bio ženski. Prije nego što je zamro njezin prvi 
povik, već je Tarzan skakao stepeništem i tamnim hodnicima da 
joj pomogne. 

Na kraju hodnika, na trećem katu, bila su malko odškrinuta 
vrata. Tarzan je ponovo začuo isti onaj poziv koji ga je doveo s 


ulice. Za trenutak našao se usred slabo osvijetljene sobe. 
Petrolejka gorjela je na visoku, starinskom okviru kamina i 
bacala slabe zrake na desetak gladnih lica. Svi su bili muškarci, 
osim žene, kojoj je moglo biti oko trideset godina. Njezino lice, 
na kojem su se sad odražavale strasti i razvrat, možda je jednom 
bilo lijepo. Držala je jednu ruku na svom vratu, čučeći uza zid 
na onoj strani sobe. 

— Pomozite, gospodine! — povikala je slabim glasom kad je 
Tarzan ušao u sobu. — Htjeli su me ubiti! 

Kad se Tarzan ogledao oko sebe vidio je prepredena, opaka 
lica pravih zločinaca. Čudio se što ne bježe. Začu šum iza sebe, 
te se okrenu. Dvije stvari je vidio, ijedna ga je prilično začudila. 
Jedan se čovjek krao iz sobe, a Tarzan je odmah prepoznao 
Rokoffa. 

Ali ono drugo ovog trenutka bilo je važnije. Ogromna 
ljudeskara navaljivala je na nožnim prstima na nj, s golemom 
toljagom u ruci, a onda, kad su taj čovjek i njegovi saveznici 
vidjeli da ih je Tarzan prozreo, navališe svi odjednom i sa svih 
strana. Neki su izvukli i noževe. Drugi su pobrali stolice, dok je 
onaj s toljagom podigao toljagu visoko iznad glave i njom 
zamahnuo tako snažno da bi Tarzanu, da ga je samo pogodio, 
bio razbio glavu. 
golemom snagom i okrutnom prepredenošću Terkozovom ili 
Numinom u dubini divlje džungle, nisu se dali svladati tako lako 
kako su ti pariški apaši mislili 

Izabravši najgolemijeg protivnika, čovjeka s toljagom, Tarzan 
navali ravno na nj izmakavsši se oružju sto je već padalo i udari 
čovjeka tako snažno u bradu da ga je na mjestu oborio. 

Zatim se okrenuo protiv drugih. To ti je bio sportl Uživao je u 
toj krvavoj bici. Kao da se radi samo o krhkoj ljusci, tanki furnir 
njegove civilizacije otpao je, pa se desetak krupnih lopova naslo 
zatvoreno u sobici s divljom zvijeri čeličnih mišica protiv kojih 
njihova slaba snaga nije mogla gotovo nista. 

Napolju, na kraju hodnika, stajao je Rokoff čekajući da vidi 
kako će se završiti. Želio se uvjeriti da je Tarzan mrtav prije nego 
on ode, ali nije želio da bude u sobi kad ubiju Tarzana. 

Žena je još stajala ondje gdje je bila kad je ušao Tarzan, ali joj se 
izraz lica u ono nekoliko minuta više puta promijenio. Onaj 

bolni izraz koji je Tarzan vidio prije sad se, kad se Tarzan 
okrenuo da dočeka napad s leđa, pretvorio u nešto prepredeno. 
Ali Tarzan to nije vidio. 

Na prepredenost slijedilo je iznenađenje a zatim užas. A nije 
ni čudo! Ta onaj besprijekorno obučeni gospodin kojega su 
njezini povici bili mamili u smrt, sad se odjednom pretvorio u 
demona-osvetnika. Umjesto slabih mišića i mlitava otpora sad 
je gledala pravog razbješnjelog Herkula. 

—  Zaboga! — povikala je. — Ta ovo je zvijer! — Jaki, bijeli 
zubi majmuna-čovjeka zagrizli su vrat jednog napadača, jer se 
Tarzan borio kako se znao boriti s velikim majmunima 
Kerčakova plemena. 

Bio je odjednom na desetak mjesta, skačući ovamo-onamo 
po sobi zavojitim skokovima koji su tu ženu podsjećali na 
panteru što ju je vidjela u zoološkom vrtu. Sad je u njegovom 
on žrtvinu ruku vijao natrag i prema gore. 

Vrišteći od boli, ljudi su pobjegli u hodnik koliko su brzo 
mogli. Ali je čak i prije nego što je prvi, krvav i slomljen, ote- 
turao iz sobe, Rokoff uvidio da Tarzan noćas u toj kući neće 
poginuti, pa se zato požurio do najbliže telefonske govornice i 
javio policiji da neki čovjek na trećem katu Rue Maule 27 
počinja umorstvo. 

Kad su policajci stigli, vidjeli su kako tri muškarca stenju na 
podu a prestrašena žena leži na prljavoj postelji lica prekrivena 
rukama, dok dobro obučeni mladić stoji usred sobe i čeka 
pojačanja, jer je čuo korake policajaca koji su se žurili 
stepenicama — ali ovi su se grdno prevarili. Kroz one sužene 
kapke i željeznosive oči gledala ih je divlja zvijer. Pomirisavši 
krv, Tarzan je ostao i bez posljednjeg traga civilizacije, pa je sad 
stajao poput lava kojega okružuju lovci, spreman da navali i na 
najmanji znak neprijateljstva. 

— Što se to dogodilo? — zapitao je jedan policajac. 

Tarzan je ukratko protumačio, ali kad se okrenuo k ženi da 
mu ona to potvrdi zaprepastio ga njezin odgovor. 

— On laže! — vrisnula je ona resko obraćajući se policajcu. 
— Dosao je u moju sobu dok sam bila sama, i nije imao dobre 
namjere. Kad sam ga odbila, htio me ubiti, ali je moja vriska 
privukla ovu gospodu koji su slučajno u to vrijeme prolazili 


mimo kuće. On je vrag, gospodo; ovako sam, gotovo je poubijao 
deset ljudi golim rukama i zubima. 

Tarzana je toliko zaprepastila njezina nezahvalnost da je 
naćas zanijemio. Policajci su bili skloni da malko sumnjaju, jer 
su već prije imali posla s tom istom ženom i njezinim dražesnim 
prijateljima. Oni su, međutim, bili policajci, a ne suci, pa su 
odlučili da sve one koji se nalaze u sobi zatvore i da drugima 
prepuste da odijele nedužne od krivih. 

Ali ubrzo su vidjeli da je jedno ovom dobro obučenom 
mladiću reći da je uhapšen, a posve drugo to i ostvariti. 

— Ja nisam kriv ni za kakav izgred — rekao je Tarzan 
mirno. — Samo sam se branio. Ne znam zašto vam je žena ovako 
odgovorila. Ona me ne može mrziti, jer je prije no što sam na 
njezine povike došao u sobu uopće nisam ni vidio. 

— Hajde, hajde — odgovorio je jedan policajac — suci će sve 
to slušati pa je pristupio da na Tarzanovo rame metne ruke. 
Časak kasnije ležao je smotan u kutu sobe, a zatim, kad su 
njegovi drugovi navalili na majmuna-čovjeka, kušali su ono sto 
su malo prije iskusili apasši. Tako je brzo i grubo s njima 
obračunao da čak nisu imali vremena da izvuku revolvere. 

Za te kratke borbe Tarzan je opazio otvoreni prozor i neko 
stablo ili telegrafski stup — nije znao što. Kad se posljednji 
policajac našao na podu, jedan je uspio izvući revolver pa je 
odanle gdje je ležao zapucao na Tarzana. Hitac je promašio, a 
prije nego što je taj čovjek mogao ponovo pucati, Tarzan je 
srušio svjetiljku s okvira kamina, i tako je u sobi — nastala 
tama. 

Zatim su vidjeli kako vitko tijelo skače na podvoj otvorenog 
prozora, poput pantere, pa potom na stup s one strane pločnika. 
Kad su se policajci skupili i doprli na ulicu, njihova uhapsšenika 
nije bilo nigdje. 

Sa ženom i muškarcima, koji nisu pobjegli, nisu postupali 
previše blago kad su ih vodili na policijsku stanicu. Bili su vrlo 
žalostan i ponižen policijski odred. Boljelo ih je Sto će morati 
prijaviti da je sam nenaoružan čovjek sa svima njima pobrisao 
pod a onda im utekao tako lako kao da njih nije ni bilo. 

Policajac koji je ostao na ulici zaklinjao se da nitko nije 
skočio kroz prozor ili otišao iz zgrade od vremena kad su oni ušli 


pa dok nisu izišli. Njegovi drugovi mislili su da laže, ali nisu 
mogli ništa dokazati. 

Kad se Tarzan našao na stupu izvan prozora, slušao je svoj 
nagon iz džungle te je, prije nego se usudio spustiti, pogledao 
što je dolje. I dobro je bilo što je pogledao, jer je upravo pod njim 
stajao policajac. Gore nije Tarzan vidio nikoga, pa je pošao 
radije gore nego dolje. 

Vrh stupa bio je nasuprot krova zgrade, te je trebalo samo 
prašumskog drveća prebaci preko ono malo prostora između 
stupa i krova. S jedne zgrade prelazio je na drugu, i tako na- 
stavljao, mnogo se penjući, dok na jednoj poprečnoj ulici nije 
otkrio još jedan stup niz koji se spustio na tlo. 

Jedan blok kuća ili dva brzo je trčao. Zatim je navratio u 
noćnu kavanicu pa je u zahodu uklonio s ruku i odjeće sve 
znakove svoje šetnje po krovovima. Kad je poslije nekoliko 
trenutaka izišao, uputio se polako prema svom stanu. 

Nedaleko stana došao je do dobro osvijetljena bulevara preko 
kojega je morao proći. Dok je stajao upravo ispod sjajna lučnog 
svjetla, čekajući da prođe limuzina koja se upravo približavala, 
čuo je kako mu ime izgovara ugodan ženski glas. Digavsši glavu, 
susreo se s nasmiješenim očima Olge de Coude koja se nagi- 
njala naprijed na stražnjem sjedalu kola. On se naklonio vrlo 
duboko na njezin prijateljski pozdrav. Kad se uspravio, kola su 
je odvela dalje. 

»Rokoff i grofica de Coude u isto veče«, govorio je sam sebi, 
»Pariz napokon i nije toliko velik.« 

Pariz tije opasniji nego moja divlja prašuma, Paule — zaključio 
je Tarzan pošto je ujutro poslije susreta s apašima i policijom u 
ulici Maule prijatelju ispričao svoje pustolovine. — Zašto su me 
onamo namamili? Jesu li bili gladni? 

D'Arnot je bio hinio kao da dršče od užasa, ali na to čudno 
pitanje morao se nasmijati. 

— Teško je dići se iznad mjerila džungle i razmisljati uz 
svjetlo civilizacije, je li, moj prijatelju? — pitao ga je u sali. 

— Da, civilizacija — rugao se Tarzan. — Mjerila džungle ne 
poznaju obijesne okrutnosti. Ondje ubijamo radi hrane i 
samoodržanja, ili da steknemo ženke ili zaštitimo mlade. Uvijek, 
kako vidiš, u skladu sa zapovijedima nekog velikog prirodnog 
zakona. Ali ovdje! Fuj, tvoj civilizirani čovjek grublji je od 
životinja. On ubija iz obijesti, a što je još gore, koristi se ple- 
menitim osjećajem, bratstvom ljudi, kao mamcem da nesmo- 
trenu žrtvu namami u propast. Ja sam se, odgovorajući na poziv 
bližnjega, požurio u onu sobu gdje su me čekale ubojice. Nisam 
shvaćao, nisam još dugo poslije mogao shvatiti da bi ikoja žena 
mogla pasti tako duboko da onoga koji je hoće spasiti poziva u 
smrt. Ali mora da je bilo tako — kad sam ondje vidio Rokoffa i 
kad je kasnije pred policijom ta žena govorila protiv mene, 
njezine ćine nisam mogao protumačiti drukčije. Rokoff mora da 
je znao da ja često prolazim kroz Ulicu Maule. Čekao me u 
zasjedi — cijela njegova osnova proradila je do posljednje 
pojedinosti, čak i u izjavi žene, za slučaj da se u programu 
dogodi nešto neočekivano, kao što se stvarno i dogodilo. To mije 
sve savršeno jasno. 


— No — odgovorio je D'Arnot — to te, među drugim 
stvarima, poućilo o onom što ti ja nisam mogao utuviti u glavu 
— da je Ulicu Maule dobro izbjegavati pošto padne mrak. 

— Naprotiv — odvratio je Tarzan sa smiješkom — to me 
uvjerilo da je ona jedina vrijedna ulica u Parizu. Nikad više neću 
propustiti priliku da je prođem, jer sam se, otkako sam otišao iz 
Afrike, u njoj prvi put pravo pozabavio. 

— Ona će ti pružiti i više nego želis, čak ako je i više ne 
posjetiš — uvjeravao ga je D'Arnot. — Sjeti se da još nisi gotov ni 
s policijom. Poznam parišku policiju toliko da ti mogu reći da 
ona neće tako skoro zaboraviti ono što si joj učinio. Dobit će te 
prije ili kasnije, moj dragi Tarzane, a onda će divljeg šumskog 
čovjeka zatvoriti iza željeznih rešetaka. Kako ce ti se to sviđati? 

— Neće Tarzana-majmuna nikad zatvoriti iza željeznih 
rešetaka — odvrati mrko. 

U Tarzanovu glasu, dok je to izgovarao, bilo je nešto što je 
D'Arnota natjeralo da se oštro zagleda u prijatelja. Zbog onoga 
što je taj mladi Francuz vidio u stisnutim čeljustima i hladnim, 
sivim očima, bojao se za ovo veliko dijete koje ne priznaje da je 
ikoji zakon jači od velike tjelesne spretnosti i odvažnosti. Vidio je 
da se nešto mora učiniti kako bi se Tarzanova stvar s policijom 
uredila prije nego dođe do idućeg susreta. 

— Još moraš mnogo naučiti, Tarzane — rekao je ozbiljno. — 
Ljudski zakon mora se poštivati, želio to ti ili ne. Možeš samo 
neprilike nanijeti sebi i prijateljima ako i dalje izazivasš policiju. 
Jednom ja im to mogu protumačiti, i to ću učiniti još danas, ali 
se odsad ti moras pokoravati zakonu. Ako njegovi predstavnici 
kažu »dođi«, moras doći; ako oni kažu »idi«, moraš ići. Sad ćemo 
poći mojem velikom prijatelju, policajcu, pa ćemo urediti što se 
tiče Ulice Maule. Hajdemo! 

Pola sata kasnije usli su zajedno u ured tog policijskog 
službenika. On je bio vrlo srdačan. Sjećao se Tarzana još od 
prije nekoliko mjeseci, kad su ga ova dvojica posjetila radi 
otisaka prstiju. 

Kad je D'Arnot ispričao sto se sinoć dogodilo, na usnama 
policajca zaigra ozbiljan osmijeh. Dodirnuo je dugme kraj svoje 
ruke a dok je čekao da mu se na njegov poziv javi službenik, 
tražio je, i napokon našao spis koji je imao na umu. 


— Evo, Joubon — rekao je službeniku kad je ušao. — Pozovi 
ove policajce — neka odmah dođu k meni — te je čovjeku predao 
spis. Zatim se okrenuo Tarzanu. 

— Vi ste počinili vrlo ozbiljan prekršaj — rekao je, ali ne 
neljubazno — i da nas dobri prijatelj ovdje nije protumačio bio 
bih sklon da vas oštro osudim. Ali ću sad učiniti nešto prilično 
nečuveno. Pozvao sam policajce koje ste sinoć zlostavljali. Oni 
će poslušati ono što priča poručnik D'Arnot, a onda ću njima 
prepustiti da kažu treba li vas progoniti ih ne. Morate jos mnogo 
naučiti o odnosima u civilizaciji. Morate se naviknuti da ono, što 
se vama ćini čudno i nepotrebno, prihvaćate, dok ne budete u 
stanju prosuditi i pobude koje se iza sveg tog kriju. Policajci koje 
ste napali vršili su samo svoju dužnost. Oni nisu radili ništa na 
svoju ruku. Svaki dan stavljaju na kocku svoje živote da zaštite 
živote i vlasništvo drugih. Oni bi isto učinili i za vas. Vrlo su 
hrabri, te ih duboko boli što ih je jedan nenaoružani čovjek 
nadvladao i izmlatio. Olakšajte im da prijeđu preko onoga što 
ste učinili. Ako se ne varam, i vi ste vrlo hrabar čovjek, a hrabri 
ljudi su poslovično velikodušni. 

Dalji razgovor prekinuo je dolazak četiriju policajaca. Kad su 
ugledali Tarzana, iznenađenje cčitalo se jasno na svakom licu. 

— Moja djeco — nagovorio ih je službenik — evo gospodina s 
kojim ste se sinoć sreli u Ulici Maule. Došao je da se dobrovoljno 
preda. Želio bih da pažljivo poslušate poručnika D'Arnota koji će 
vam ispričati dio gospodinova života. Tako će se možda 
protumačiti njegovo sinoćnje držanje. Izvolite pričati, moj dragi 
poručnice. 

D'Arnot pričao je policajcima pola sata. Ispričao im je nešto 
iz Tarzanova divljeg života u džungli. Protumačio je onaj divlji 
odgoj koji ga je naučio da se bori za samoodržanje poput divlje 
zvijeri, pa im je postalo jasno da se taj čovjek, napadajući ih, 
vodio prije nagonom nego razumom. On nije shvatio njihove 
nakane. U njegovim očima oni su se malo razlikovali od 
različitih oblika života na koje je bio navikao u rodnoj prasumi, 
gdje su mu, zapravo, svi bili neprijatelji. 

— Vama je povrijeđen ponos — zaključio je D'Arnot. — 
Činjenica da vas je ovaj čovjek nadvladao najviše peče. Ali ne 
treba da osjećate stid. Da ste se u onoj sobici nasli zatvoreni s 
afričkim lavom ili s velikim gorilom iz džungle, ne biste se 


ispričavali zbog poraza. A ipak ste se borili protiv mišića koji su 
se mnogo puta, i uvijek pobjednički, hvatali u koštac s tim 
užasnim zvijerima tamnoga kontinenta. Nije nikakva sramota 
pasti pod nadljudskom snagom Tarzana-majmuna. 

A onda, dok su ti ljudi stajali gledajući najprije Tarzana a 
onda svog starješinu, majmun-čovjek učini ono sto je još trebalo 
da se izbriše posljednji ostatak neprijateljstva koje su oni mogli 
osjećati. Pošao im je raširenih ruku. 

— Oprostite mi pogrešku koju sam počinio — rekao je 
jednostavno. — Budimo prijatelji. — Tim se stvar završila samo 
što je Tarzan postao ćest predmet razgovora u policijskim 
stanicama, te je stekao najmanje još četiri hrabra prijatelja. 

Kad su se vratili u D'Arnotov stan, poručnik je našao list 
engleskog prijatelja, Williama Cecila Claytona, lorda Grey- 
stokea. Ta dvojica dopisivali su se otkako se njihovo prijateljstvo 
rodilo u vrijeme one kobne potrage za Janom Porter, pošto ju je 
oteo majmun Terkoz. 

— Treba da se ožene u Londonu za koja dva mjeseca — 
rekao je D'Arnot kad je pročitao pismo. Tarzanu nije trebalo 
objasniti o kom se radi. On nije odgovorio, ali je preostali dio 
dana bio vrlo miran i zamišljen. 

Te su većeri bili u operi. Tarzana su još zaokupljale turobne 
misli. Jedva da je išta pratio što se odvijalo na pozornici. Samo 
je pred sobom gledao lijepu Amerikanku i slušao žalostan, 
ugodan glas koji mu priznaje da mu se ljubav uzvraća. A ona je 
trebalo da se uda za drugoga! 

Stresao se da se oslobodi tih neugodnih misli, i u isti čas 
osjetio je na sebi nečije oći. Digao je pogled ravno u one oći koje 
su ga gledale, da otkrije da se svijetle iz nasmiješena lica Olge, 
grofice de Coude. Kad joj je Tarzan uzvratio naklon, bio je 
siguran da je u njezinu pogledu bio poziv, gotovo molba. 

U idućoj pauzi našao se u njezinoj loži. 

— Toliko sam vas željela vidjeti — govorila je ona. — Mnogo 
sam sebi predbacivala sto vam, poslije svih onih usluga što ste 
ih učinili i mojem suprugu i meni, nismo pravo protumačili ono 
što se vama moralo činiti našom nezahvalnosti: zato što nismo 
poduzimali potrebne korake da spriječimo da nas ona dva 
čovjeka neprestano napadaju. 


— Vi da meni učinite krivo! — odgovorio je Tarzan. — Moje 
misli o vama bile su samo ugodne. Ne smijete misliti da mi je 
potrebno ikakvo tumačenje. Jesu li vam i dalje dosađivali? 

— Nikad ne prestaju — odgovorila je žalosno. — Osjećam da 
nekomu moram kazati, a ne znam tko bi zaslužio objašnjenje 
više nego vi. Morate mi dopustiti da vam objasnim. Možda će 
vam dobro poslužiti, jer ja poznajem Nikolasa Rokoffa toliko da 
mogu biti sigurna da ga niste vidjeli posljednji put. On će vam se 
već nekako osvetiti. Ono što vam želim kazati može vam pomoći 
da se oduprete kakvoj osveti koju on snuje. Ne mogu vam reći 
ovdje, ali sutra u pet bit ću kod kuće za gospodina Tarzana. 

— Bit ce cijela vječnost do sutra u pet — odgovorio je on i 
zaželio joj laku noc. 

Iz kuta kazališta Rokoff i Paulvitch vidjeli su Tarzana u loži 
grofice de Coude, pa su se obojica nasmiješila. 

U četiri i trideset iduće poslije podne crnomanjast, bradat 
čovjek pozvonio je na služinjskom ulazu u palaču grofa de 
Coudea. Lakaj koji je otvorio vrata podigao je obrve prepo- 
znavajući onoga tko je stajao napolju. Ta su dvojica potiho 
razgovarali. 

Isprva se lakaj skanjivao da prihvati prijedlog bradatog 
čovjeka, ali trenutak kasnije nešto je prešlo iz ruke posjetnika u 
ruku sluge. Zatim se ovaj posljednji okrenuo i odveo posjetioca 
zaobilaznim putem do alkovena sa zastorima, uz odaju gdje je 
grofica obično popodne servirala čaj. 

Pola sata kasnije doveli su Tarzana u tu sobu, pa je odmah 
ušla i domaćica smiješeći se i raširenih ruku. 

— Toliko se radujem što ste dosli — rekla je. 

— Nista me ne bi moglo spriječiti — odgovorio je on. 

Nekoliko trenutaka govorili su o operi, o pojavama koje su 
onda zaokupljale pažnju Pariza, o radosti što obnavljaju svoje 
kratko poznanstvo koje je započelo u tako čudnim prilikama, pa 
ih je to dovelo do predmeta koji ih je oboje najviše zaokupljao. 

— Mora da ste razmišljali — progovorila je napokon grofica 
— koji je cilj Rokoffova proganjanja. To je vrlo jednostavno. 
Grofu su povjerene mnoge prevažne tajne ministarstva rata. On 
često ima u ruci spise za koje bi strane sile dale čitava bogatstva 
— državne tajne za koje bi njihovi agenti počinjali umorstvo, i 
gore nego umorstvo samo da ih saznaju. Sad ima u ruci takvu 


stvar koja bi proslavila i obogatila svakog stranog agenta koji bi 
je saopćio svojoj vladi. Rokoff i Paulvitch su spijuni jedne strane 
sile. Oni ne prezaju ni pred čim da dođu do te obavijesti. Ona 
upadica na brodu — mislim stvar s kartama — imala je cilj da 
od mog muža izmame tu tajnu. Da je moj suprug osuđen kao 
kartaški varalica, njegova bi karijera bila zapečaćena. Morao bi 
otići iz ministarstva rata. Bio bi društveno degradiran. 
Namjeravali su tu toljagu držati nad njim — cijena za njihovo 
priznanje da je grof bio naprosto žrtva neprijateljske zavjere, 
kako bi mu se uprljalo ime, bila bi oni spisi što su ih tražili. Vi 
ste ih u tom omeli. Zatim su se urotili da umjesto grofove časti 
ucijene moju. Kad je Paulvitch ušao u moju kabinu, to mije i 
objasnio. Rekao je, ako im pribavim obavijest, da neće ići dalje, 
a inaće će Rokoff, koji je stajao napolju, obavijestiti blagajnika 
da se iza zaključanih vrata kabine zabavljam s muškarcem koji 
mi nije suprug. Trebalo je da to kaže svakomu na brodu koga 
sretne, a kad pristanemo da sve ispriča novinarima. Nije li to 
bilo strašno? Ali ja sam slučajno znala nešto o Paulvitchu sto bi 
ga u njegovoj zemlji, da to zna policija, poslalo na vjesala. 
Prkosila sam njemu i njegovim osnovama, zatim sam se 
nagnula k njemu i prišapnula mu u uho jedno ime. Ovako je — 
i ona je pucnula prstima — poletio na moj vrat, kao lud. Bio bi 
me ubio da se niste vi umiješali. 

— Zvijeri! — promucao je Tarzan. 

— Još su gori, moj prijatelju — nastavljala je ona. — Oni su 
vragovi. Bojim se za vas zato što su vas zamrzili. Želim da 
neprestano budete na oprezu. Recite mi da hoćete, radi mene, 
jer ja sebi ne bih nikada oprostila kad biste morali trpjeti zbog 
ljubaznosti koju ste mi iskazali. 

— Jaih se ne bojim — odgovori on. — Nadživio sam i gadnije 
neprijatelje nego što su Rokoff i Paulvitch. — Vidio je da ona ne 
zna ništa o događaju u Ulici Maule, a on toga nije ni spomenuo, 
jer se bojao da bi je to oneraspoložilo. Zašto radi sigurnosti — 
nastavljao je — ne predate te lopove vlastima? One bi s njima 
brzo završile? 

Ona je, prije nego je odgovorila, malko oklijevala. 

— Dva su razloga — napokon je odgovorila. — Jedan 
sprečava i samog grofa da baš to učini. Drugi, moj pravi razlog 
zašto ih se bojim prokazati, nisam nikada rekla — samo ga 


Rokoff i ja znamo. Pitam sama sebe... — a zatim je usšutjela 
gledajući ga napeto i dugo. 

— Što se pitate? — smiješio se on. 

— Pitam se zašto vam želim reći ono što se nisam usudila 
reći čak ni svom suprugu. Vjerujem da biste vi shvatili i da biste 
mi mogli reći što da učinim. Vjerujem da me nećete suditi 
previše strogo. 

— Bojim se da ću se pokazati vrlo jadnim sucem, — odgovori 
Tarzan — jer da ste nekoga i umorili ja bih rekao da žrtva mora 
biti sretna zbog tako ugodne sudbine. 

— O, zaboga, ne — protivila se ona. — Nije tako užasno. Ali 
želim vam najprije reći razlog zašto grof ne progoni te ljude. A 
onda ću vam, ako budem mogla, reći pravi razlog zašto se ne 
usuđujem da ih progonim. Prvi je razlog što je Nikolas moj brat. 
Nikolas je bio zao otkako se sjećam. Bio je otpušten iz vojske 
gdje je bio kapetan. Neko vrijeme to je bila prava sablazan, ali se 
kasnije zaboravilo, pa ga je moj otac namjestio u tajnoj službi. 
Mnogi se užasni zločini pripisuju Nikolasu, ali je on uspio izbjeći 
kazni. U posljednje vrijeme to mu je uspjelo jer je protiv svojih 
žrtava iznosio kriva svjedočanstva o izdaji protiv države, a 
policija, koja je uvijek previše spremna da prihvati takvu 
krivnju, prihvaćala je i njegova svjedočanstva i njega uzdizala. 

— Ta zar nisu njegovi zločinački pokušaji protiv vas i vašeg 
supruga proigrali ona prava koja mu pružaju rodbinske veze? — 
upitao je Tarzan. — Činjenica da ste mu vi sestra nije ga 
odvratila od nastojanja da vam uprlja čast. Vi mu ne dugujete 
nikakvu vjernost. 

— Ah, ali postoji onaj drugi razlog. Ako mu ne dugujem 
vjernost iako je moj brat, ne mogu se tako lako osloboditi straha 
zbog jednog događaja u mom životu koji je njemu poznat. — 
Najbolje je da vam kažem sve — nastavila je govoriti poslije 
stanke — jer vidim da ću vam prije ili kasnije i tako reći. 
Odgojena sam u samostanu. Dok sam bila ondje, srela sam se s 
čovjekom o kojemu sam mislila da je plemić. Nisam znala gotovo 
ništa o muškarcima, a još manje o ljubavi. Zabila sam u svoju 
ludu glavu da tog čovjeka ljubim, pa sam na njegovo žestoko 
navaljivanje s njim pobjegla. Trebalo je da se vjenčamo. Bila 
sam s njim samo tri sata. Sve to vrijeme po danu i na javnim 
mjestima — na željezničkim postajama i u vlaku. Kad smo došli 


na odredište gdje je trebalo da se vjenčamo, dva oficira počela su 
da nas prate kad smo sišli s vlaka te su njega uhapsili. Uhapsili 
su i mene, ali kad sam im sve ispričala nisu me zadržali, samo 
što su me poslali sjednom uglednom ženom natrag u samostan. 
Čini se da čovjek koji me predobio nije bio uopće nikakav 
plemić, nego vojni bjegunac kao i bjegunac od građanske 
pravde. Imao je svoj karton u gotovo svakoj evropskoj zemlji. 
Samostanska uprava zataskala je tu stvar. Ni moji roditelji nisu 
saznali. Ali se Nikolas poslije sreo s tim čovjekom i sve saznao. 
Sad mi prijeti da će ispričati grofu ako ne učinim upravo ono što 
on želi. 

Tarzan se nasmije. — Vi ste još mala djevojčica. Ono što ste 
mi ispričali ne može nikako nauditi vašem ugledu, a vi biste to i 
znali da u srcu niste mala djevojčica. Otiđite noćas svojem 
suprugu i ispricajte mu sve, upravo ovako kao što ste i meni 
ispričali. Ako se ne varam, on će vam se nasmijati zbog vaseg 
straha, i odmah će poduzeti korake da tog vašeg brata strpa u 
zatvor, kamo i spada. 


— Toliko se radujem da ste došli — rekla je grofica de Coude. 
— Ništa me ne bi moglo spriječiti — odgovorio je Tarzan. 


— Kad bih se samo usudila — rekla je. — Ali bojim se. 
Odavna se bojim muškaraca. Najprije svog oca, zatim Niko- 
lasa, ai otaca u samostanu. Gotovo sve moje prijateljice boje se 
svojih supruga — zašto da se ja ne bojim svojega? 

— Nije pravo da se žene boje muževa — govorio je Tarzan sa 
čuđenjem na licu. — Ja bolje poznajem stanovnike džungle, i 
ondje je često obratno. Ne, ja ne mogu shvatiti zašto da se 
civilizirane žene boje muževa, bića koja su stvorena da ih štite. 
Meni bi bilo gadno i pomisliti da bi me se ikoja žena bojala. 

— Jaine mislim da bi se ikoja žena bojala vas, moj prijatelju 
— napomenula je Olga de Coude nježno. — Poznajem vas samo 
kratko vrijeme, a ipak ste vi, iako se to čini ludo, jedini 
muškarac kojega sam ikad u životu upoznala, a kojega se, 
mislim, ne bih nikada bojala — to je i čudno, jer vi ste vrlo jak. 
Divila sam se lakoći kojom ste postupali s Nikolasom i 
Paulvitchem one noći u mojoj kabini, To je bilo zaista divno! 

Kad se Tarzan kratko vrijeme poslije toga s njom opraštao, 
malko se čudio što mu ona tako dugo stišće ruku i sto toliko 
navaljuje da se sutradan opet vrati. 

Sjećanje na njezine napola zastrte oči i na savršene usne, 
dok je stajala i smiješila mu se u lice i od njeg se opraštala, nije 
ga ostavljalo tog cijelog dana. Olga de Coude bila je vrlo lijepa 
žena, a Tarzan-majmun vrlo samotan mladić, sa srcem u grudi- 
ma kojemu je bio potreban lijek što ga je mogla dati samo žena. 

Kad se grofica vratila u sobu posto je Tarzan otišao, nasla se 
licem u lice s Nikolasom Rokoffom. 

— Kako si dugo ovdje? — povikala je ustuknuvši. 

— Od prije nego što ti je došao ljubavnik — odgovorio je on 
gadno se nacerivsši. 

— Prestani! — zapovjedila je. — Kako se usuđuješ to reći 
meni — svojoj sestri! 

— No, moja draga Olgo, ako ti nije ljubavnik, molim te 
oprosti mi. Ali nije tvoja pogreška što ti nije. Da zna samo 
desetinu onoga o ženama što znam ja, ti bi mu bila u rukama 
ovaj trenutak. On je budala, Olgo. Ta svaka tvoja rijeć i čin bili 
su mu otvoreni poziv, a on to nije opažao. 

Žena sebi začepi uši. 

— Neću slušati. Ti si zao kad govoris tako što. Ma čime mi se 
ti prijetio, ti znaš da sam ja dobra žena. Odsad me nećeš mučiti, 


jer ću sve reći Raoulu. On će shvatiti, a onda, monsieur Nikolas, 
čuvaj se! 

— Nećeš mu ništa reći — odvrati Rokoff. — Sad znam za tu 
aferu, a uz pomoć jednog od tvojih slugu, u kojega se mogu 
pouzdati, pojedinosti o njoj, kad za to dođe vrijeme, sasut će se 
u uši tvog supruga, i neće im nedostajati vjerojatnosti. Ona 
druga afera dobro je poslužila — sad imamo nešto stvarno, Olgo. 
Pravu aferu — a ti si pouzdana žena. Sramota, Olgo — i životinja 
se smijala. 

I tako grofica nije svom grofu ispricala ništa, i sve se još 
pogoršalo. Nejasan strah ustupio je mjesto vrlo stvarnu strahu. 
Mozda je i savjest sve to neizmjerno povećavala. 


propala osnova 


Mjesec dana Tarzan je redovito hodočastio lijepoj grofici de 
Coude, koja ga je vrlo rado primala. Često bi se susretao s 
drugim članovima izabranog društvanca koje bi dolazilo na 
popodnevni čaj. Još češće bi se Olga našla da jedan sat posveti 
samo Tarzanu. 

Neko vrijeme bojala se zbog onoga što je napomenuo Nikolas. 
Ona je u tom velikom mladiću gledala samo prijatelja, ali je zbog 
onih zlih riječi koje je u nju usadio njezin brat sve više 
razmišljala o čudnoj snazi koja kao da ju je privlačila prema tom 
sivookom strancu. Nije ga željela ljubiti, niti je željela da je on 
ljubi. 

Bila je mnogo mlađa od svog Supruga, pa je, a da to nije 
shvaćala, težila za prijateljstvom s nekim bližim njezinoj dobi. 
Onaj kojemu je dvadeset godina nerado se povjerava onomu 
kojemu je četrdeset, i obratno. Tarzan je bio od nje stariji samo 
dvije godine. Ona je osjećala da je on shvaća. A on je bio dobari 
častan i hrabar. Njega se nije bojala. Instinktivno je osjećala od 
samog početka da se u nj može pouzdati. 

Držeći se udaljenosti, Rokoff je tu sve veću prisutnost 
zlurado promatrao. Otkako je saznao da Tarzan zna da je on 
strani Spijun, njegovoj mržnji pridruživao se i strah da će ga 
Tarzan izdati. Sad je naprosto čekao prikladni čas da zada 
majstorski udarac. Želio se zauvijek riješiti Tarzana i u isto 
vrijeme valjalo se osvetiti za sva ona poniženja i poraze što ih je 
doživio od tog čovjeka. 

A Tarzan je bio tako zadovoljan još samo onda kad je silom 
iskrcana Porterova skupina prekinula mir i spokojstvo njegove 
džungle. 


Uživao je u ugodnom društvenom ophođenju s Olginim 
prijateljima, dok je prijateljstvo sto se razvilo između lijepe 
grofice i njega bilo izvor beskrajnog ushita. Ono je prekinulo i 
raspršilo njegove tmurne misli i postalo melem njegovom 
bolnom srcu. 

Katkad ga je D'Arnot pratio na pohodima de Coudeovu 
domu, jer je on već dugo poznavao i Olgu i grofa. Katkad se 
navratio i de Coude, ali su ga mnogobrojni poslovi i neprestani 
politički zadaci obično zadržavali izvan kuće do kasno u noć. 

Rokoff je gotovo neprekidno uhodario Tarzana čekajući 
vrijeme da pohodi de Coudeovu palaču noću, ali u tom se razo- 
čarao, Nekoliko puta Tarzan je groficu pratio kući s opere, ali 
uvijek bi je ostavljao na vratima — na sto je odani brat te 
gospođe vrlo negodovao. 

Uvjerivši se da je Tarzana nemoguće uhvatiti na djelu, Rokoff 
i Paulvitch počeše snovati kako da majmuna-čovjeka obijede za 
sramotan čin. 

Dane i dane čitali su novine i pratili kretanje de Coudea i 
Tarzana. Napokon dobili su ono sto su tražili. Neki jutarnji list 
nakratko je spomenuo muško drustvo koji je trebalo da se iduću 
večer sastane kod njemačkog poslanika. De Coudeovo ime bilo 
je među uzvanicima. Ako se odazove, znači da će izbivati do 
poslije ponoći. 

Te noći Paulvitch je čekao pred stanom njemačkog posla- 
nika, uz rub pločnika gdje je mogao vidjeti lice svakog pristiglog 
gosta. Nije potrajalo dugo, pa je de Coude izišao iz kola i prošao 
mimo. To je bilo dovoljno. Paulvitch se požurio u svoj stan, gdje 
ga je čekao Rokoff. Ondje su čekah do poslije jedanaest, a zatim 
je Paulvitch primio u ruku slušalicu telefona. Nazvao je neki 
broj. 

— Stan poručnika D'Arnota? — pitao je kad je dobio spoj. 

— Poruka za monsieur Tarzana, ako je toliko ljubazan da 
dođe na telefon. 

Jedan časak nije se čulo ništa. 

— Monsieur Tarzan? O, da, monsieur, ovo je Francois — u 
službi grofice de Coude. Možda jadni Francois ima tu čast da ga 
se monsieur sjeća? Da, monsieur. Imam poruku, hitnu poruku 
od grofice. Moli vas da se odmah požurite k njoj — u neprilici je. 


Ne, ne, jadni Francois ne zna. Hoću li reći madame da ćete 
odmah doći? Hvala vam, monsieur. 

Paulvitch je objesio slusalicu i uzvratio Rokoffu smiješak. 

— Trebat će mu trideset minuta da onamo dođe. Ako ti 
dospiješ do njemačkog poslanika za petnaest, de Coude treba da 
stigne kući za oko četrdeset i pet minuta. Sve zavisi od činjenice 
hoće li ta budala ostati petnaest minuta posto vidi da je 
nasamaren. Ali ako se ja ne varam, Olga ga neće htjeti tako brzo 
pustiti. Ovdje je bilješka za de Coudea. Požuri! 

Paulvitch je pohitao do stana njemačkog poslanika. Na 
vratima je bilješku predao lakaju. — Ovo je za grofa de Coudea. 
Vrlo je hitno. Moras se pobrinuti da mu se odmah preda — paje 
spustio srebrenjak u već pripremljenu sluginu ruku. Zatim se 
vratio u svoj stan. 

Časak kasnije de Coude se ispričavao svom domaćinu zato 
što otvara omotnicu. Kad je pročitao, lice mu problijedi a ruka 
zadrhta. 


MONSIEUR LE COMTE DE COUDE 

Onaj koji želi da spasi čast vašeg imena ovime vas opominje 
da je svetost vašeg doma ovaj trenutak u opasnosti. 

Izvjestan čovjek koji je mjesece bio stalan posjetilac vaše 
kuće, kad vas nije bilo, sad je s vašom ženom. Ako pođete 
odmah u odaju svoje grofice, naći ćete ih zajedno. 

PRIJATELJ 


Dvadeset minuta pošto je Paulvitch nazvao Tarzana, Rokoff 
je dobio spoj s Olginom privatnom linijom. Njezina djevojka 
odgovorila je na telefon koji je bio u grofičinoj odaji. 

— Ali madame je otišla spavati — odgovorila je djevojka na 
Rokoffov zahtjev da s njom govori. 

— Ovo je vrlo hitna poruka koju mora čuti sama grofica — 
odgovori Rokoff. — Recite joj da mora ustati i navući nešto na 
sebe i doći k telefonu. Nazvat ću ponovo za pet minuta. Zatim je 
objesio slusalicu. Trenutak kasnije ušao je Paulvitch, 

— Ima li grof poruku? — upitao je Rokoff. 

— Mora da je sad na putu kući — odgovori Paulvitch. 

— Dobro! Dama će sjediti u svojoj odaji, sigurno u kućnoj 
haljini. Za trenutak će vjerni Jacques otpratiti Tarzana do nje, a 
da ga neće najavljivati. Trebat će nekoliko trenutaka da se 


objasne. Olga će biti vrlo privlačljiva u prozirnoj noćnoj haljini i 
u ogrtaču koji će tek napola skrivati one čari koje noćna haljina 
uopće neće skrivati. Olga će se iznenaditi, ali neće negodovati. 
Ako u tom čovjeku ima kap crvene krvi, grof će za petnaestak 
minuta naići na vrlo lijep ljubavni prizor. Mislim da smo izvrsno 
zasnovali, moj dragi Alexise. Iziđimo da u zdravlje monsieur 
Tarzana popijemo neusporedivi apsint staroga Plancona. I da ne 
zaboravimo da je grof de Coude jedan od najboljih mačevalaca u 
Parizu, i sigurno najbolji strijelac u cijeloj Francuskoj. 

Kad je Tarzan dospio do Olgine kuće, Jacques ga je čekao na 
ulazu. — Ovuda, — rekao je i odveo ga širokim mramornim 
stepeništem. Idući trenutak otvorio je vrata pa se, povukavši u 
stranu tešku zavjesu, pretjerano naklonio Tarzanu, koji se 
našao u slabo osvijetljenoj sobi. 

Na drugoj strani sobe Tarzan je vidio kako Olga sjedi pred 
pisaćim stolićem na kojem je bio telefon. Nestrpljivo je lupala po 
lakiranoj površini stolića. Nije ga čula ući. 

— Olgo — rekao je on — ta što je? 

Ona se okrenula prema njemu kriknuvši uzbuđeno. 

— Jean! — povikala je. — Šta radiš tu? Tko te je pustio? Što 
to znači? 

Tarzan je bio kao gromom ošinut, ali odmah je shvatio dio 
istine. 

— To me nisi ti pozvala, Olgo? 

— Da te zovem u ovo doba noći? Jeane, zar mislis da sam 
posve poludjela? 

— Francois mi je telefonirao da odmah dođem, da si u 
neprilici i da me čekaš. 

— Francois? Ta tko je Francois? 

— Rekao je da je u tvojoj službi. Govorio je kao da se ja 
sjećam te činjenice. 

— Nema nikog u mojoj službi tko bi se tako zvao. Netko se s 
nama našalio, Jeane — nasmijala se Olga. 

— Bojim se daje to vrlo kobna »šala«, Olgo — odgovorio je on. 
— Ima u njoj nešto više nego je humor. 

— Što to misliš? Ne misliš valjda ... 

— Gdje je grof? — prekinuo ju je. 

— U njemačkom poslanstvu. 


— To tije još jedan potez tvog cijenjenog brata. Sutra će grof 
za to čuti. On će pitati sluge. Sve će pokazivati... pokazivati ono 
što Rokoff želi da grof misli. 

— Hulja! — povikala je Olga. Ustala je i pristupila Tarzanu, 
gledajući ga u lice. Vrlo se bojala. U očima bio joj je izraz kakav 
lovac vidi u očima jadne, uplašene srne — zabezeknut — pun 
pitanja. Drhtala je a da se umiri stavila je ruke na njegova 


široka ramena. — Što da učinimo, Jeane? — šaptala je. Ovo je 
strašno. Sutra će cijeli Pariz o tom čitati — on će se za to 
pobrinuti. 


Njezin pogled, njezino držanje, njezine riječi govorile su o 
stoljetnom pozivu nezaštićene žene upravljenom prirodnom 
zaštitniku — muškarcu. — Tarzan je jednu od onih toplih ručica 
koje su ležale na njegovim ramenima primio u svoju jaku ruku. 
Taj je čin bio posve nehotičan, a takav je bio i nagon da 
zaštitnički baci ruku oko ženinih ramena. 

Rezultat je bio električan. Nikad prije nije joj bio tako blizu. 
Osjećajući se zaprepašteni i krivi, odjednom pogledaše jedno 
drugomu u oči, a onda, kad je Olga de Coude trebalo da bude 
jaka, bila je slaba, jer se podavala muškarčevim rukama i 
zagrlila ga oko vrata. A Tarzan-majmun? On je stisnuo to 
zadihano tijelo svojim jakim rukama i prekrio vruće usne 
poljupcima. 

Raoul de Coude se užurbano ispričao svom domaćinu pošto 
je pročitao bilješku koju mu je predao poslanikov glavni sluga. 
Poslije se uopće nije mogao sjetiti kako se ispričao. Sve dok nije 
stajao na pragu svoje kuće maglilo mu se pred očima. Onda je 
postao vrlo hladan, kretao se mirno i oprezno. Iz neprotumačiva 
razloga Jacques se pobrinuo da se vrata otvore prije nego što je 
grof bio na pola puta do stepenica. To mu se onda nije činilo 
neobično, iako je poslije to zamijetio. 

Vrlo tiho, na nožnim prstima, ulazio je stepenicama i po 
galeriji prema odaji svoje žene. U ruci nosio je težak štap — u 
srcu umorstvo. 

Olga ga je prva ugledala. S užasnim krikom istrgla se iz 
Tarzanovih ruku, a majmun-čovjek okrenuo se upravo na 
vrijeme da rukom odbije strašan udarac koji je de Coude namje- 
rio njegovoj glavi. Jednom, dva put, tri put teški štap pao je 


strelovitom brzinom, a svaki je udarac bacao majmuna-čovjeka 
dublje u primitivnost. 

Zarežavši tiho i grleno, poput majmuna, skočio je na 
Francuza. Istrgnuo mu je veliki stap iz ruku i prepolovio ga kao 
da je žigica a zatim ga bacio u stranu. Razbješnjela zvijer 
navaljivala je na protivnikov vrat. 

Olga de Coude prestravljeno je jedan trenutak gledala onaj 
strašni prizor koji je slijedio, a onda je skočila onamo gdje je 
Tarzan morio njezina supruga gušio ga — tresući ga kao što 
jazavčar trese štakora. 

Bjesomućno zgrabila je njegove velike ruke. — Ubijaš ga, 
ubijas ga! O, Jeane, ubijaš mi supruga! — povikala je. 

Tarzan je bio gluh od bijesa. Odjednom bacio je tijelo na tlo, 
pa je, stavivši stopalo na grudi, podigao glavu. Zatim je kroz 
palacću grofa de Coudea zaorio strašni zov majmuna koji je ubio. 
Od podruma do tavana taj strašni zov zaprepastio je sluge i 
ostavio ih blijede i drhtave. Žena je u sobi klekla do tijela svog 
supruga i molila. 

Polako je crvena magla iščezla ispred Tarzanovih očiju. 
Stvari su počele poprimati oblike — ponovo je sticao perspektivu 
civilizirana čovjeka. Oči su mu pale na klečeću ženu. — Olgo — 
šapnuo je. Ona je digla pogled očekujući da će u očima nad 
sobom vidjeti luđačko krvožedno svjetlo. Ali vidjela je žalost i 
skrušenost. 

— O, Jeane! povikala je. — Vidiš što si učinio. Bio je moj 
suprug. Ljubila sam ga, a ti si ga ubio. 

Tarzan je vrlo nježno podigao mlohavo tijelo grofa de Coudea 
i odnio ga do kauča. Zatim je stavio uho na čovjekove grudi. 

— Rakije, Olgo — rekao je. 

Ona ju je donijela pa su je silom nalivali između usana. 
Odmah se s bijelih usana oteo uzdah. Glava se okrenula pa je de 
Coude zastenjao. 

— Zašto si to učinio, Jeane? — pitala je. 

— Ne znam. Udario me, pa sam pobjesnio. Vidio sam da tako 
isto rade majmuni moga plemena. Nisam ti nikad ispričao o 
sebi, Olgo. Bilo bi bolje da si to znala — ovo se možda ne bi 
dogodilo. Nisam nikad vidio oca. Jedina majka za koju znam je 
divlja majmunica. Do petnaeste nisam nikad vidio ljudskog 
bića. Bilo mi je dvadeset prije nego sam vidio bijela čovjeka. Do 


prije nesto više od godinu dana bio sam gola grabežljiva životinja 
u afričkoj džungli. Nemoj me previše strogo suditi. Dvije godine 
prekratko je vrijeme da se u čovjeku izvrši ona promjena za koju 
je bijeloj rasi trebalo bezbroj stoljeća. 

— Ja te uopće ne osuđujem, Jeane. Kriva sam ja. Sad moraš 
ići — ne smije te naći ovdje kad se osvijesti. 

Tarzan je žalostan i pognute glave odlazio iz palače grofa de 
Coudea. 

Kad se našao napolju, misli su mu postale određenije, tako 
da je poslije dvadeset minuta ušao u policijsku postaju 
nedaleko ulice Maule. Tu je naskoro pronašao jednog od poli- 
cajaca s kojima se bio sreo prije nekoliko tjedana. Policajac se 
doista radovao što ponovo vidi čovjeka koji je s njim bio 
postupao onako grubo. Poslije časka razgovora Tarzan ga je 
upitao je li ikada čuo za Nikolasa Rokoffa ili Alexisa Paulvitcha. 

— Mnogo puta, prijatelju. Svaki ima svoj karton na policiji, 
ali iako sad nemamo nista protiv njih, važno je da znamo 
prilično dobro gdje se mogu naći ako ustreba. Tako smo oprezni 
sa svakim poznatim zločincem. Zašto pitate? 

— Poznajem ih — odgovori Tarzan. — Želim poslovno vidjeti 
Rokoffa. Ako me možete uputiti u njegov stan, bit ću vam 
zahvalan. 

Nekoliko trenutaka kasnije on se oprostio od policajca pa je s 
komadićem papira u džepu, na kojem je bila neka adresa u 
polupoštovanom predjelu Pariza, žustro zakoračio prema 
najbližem stajalištu taksija. 

Rokoff i Paulvitch vratili su se u svoj stan pa su sjedili 
razgovarajući o vjerojatnom ishodu događaja te večeri. Tele- 
fonirali su uredništvima dvaju jutarnjih listova, pa su svaki ćas 
očekivali dopisnike kako bi im dali izvještaj o skandalu što će 
sutradan uzbuniti pariško društvo. 

Težak korak začu se na stepeništu. — Ah, ti su novinari brzi 
— uskliknuo je Rokoff i, kad je začuo kucanje na vratima doda: 
— Naprijed. 

Smiješak dobrodošlice smrznuo se na Rokoffovu licu kad je 
ugledao tvrde, sive oči svog posjetioca. 

— Zaboga! — povikao je skočivši na noge. — Što ćete vi 
ovdje? 


— Sjednite! — reće Tarzan tako tiho da su ljudi jedva ćuli tu 
rijeć, ali glasom koji je Rokoffa prikovao za stolicu a Paulvitcha u 
njoj zadržao. — Vi znate što me dovelo ovamo — nastavio je 
istim tihim glasom. — Trebalo bi da vas ubijem, ali budući da 
ste brat Olge de Coude to neću učiniti — ovaj put. Dat ću vam 
priliku da spasite živote. Paulvitch nije mnogo važan — on je 
samo glupo, ludo oruđe, pa ga neću ubiti dok god dopuštam i 
vama da živite. Prije nego vas ovdje ostavim žive, morat ćete 
učiniti dvoje. Najprije ćete napisati ispovijest u vezi s noćašnjom 
spletkom — i potpisati je. Zatim ćete mi obećati pod prijetnjom 
smrti da nećete dopustiti da ijedna riječ o toj aferi ode u novine. 
Ako to dvoje ne učinite, nijedan neće živjeti kad idući put 


prođem kroz ova vrata. Razumijete li? — Onda je dodao ne 
čekajući odgovor: — Požurite se! Pred vama je tinta i papir i 
pero. 


Rokoff se držao surovo, nastojeći razmetanjem pokazati 
kako se malo boji Tarzanovih prijetnja. Trenutak kasnije osjetio 
je na svom vratu čelične prste majmuna-čovjeka, a Paulvitch, 
kojije pokušao da im izbjegne i dopre do vrata, našao se posve u 
zraku a zatim onesviješten u kutu. Kad je Rokoff poćeo crnjeti 
po licu, Tarzan popusti stisak i gurnu tog čovjeka na stolicu. 
Pošto je časak kasšljao, Rokoff je sjedio mrzovoljno zureći u 
čovjeka koji je stajao nasuprot. Uto se osvijestio Paulvitch te 
nevoljko na Tarzanovu zapovijed došepao do svoje stolice. 

— Sad pišite — govorio je majmun-čovjek. — Ako bude 
potrebno da vas ponovo zgrabim, neću biti tako blag. 

Rokoff je uzeo pero i počeo pisati. 

— Pazite da ne izostavite ni jednu pojedinost, i da spomenete 
svako ime — upozoravao ih je Tarzan. 

Tada se začu kucanje na vratima. — Naprijed — rekao je 
Tarzan. 

Dotjeran mladić uđe. Ja sam od Matina — predstavio se. — 
Čujem da mi monsieur Rokoff ima nešto ispričati. 

— Onda imate krivo, — odgovori Tarzan. — Vi nemate ništa 
za štampu, je li, moj dragi Nikolas? 

Rokoff je digao glavu s papira gadno se namrštivsši. 

— Nemam — zarežao je. — Nemam ništa za štampu — ovaj 
put. 


— Niti ikada, moj dragi Nikolas — a novinar nije vidio opasno 
svjetlo u oku majmuna-čovjeka. Ali je Nikolas Rokoff vidio. 

— Niti ikada — ponovio je žurno. 

— Šteta što ste se potrudili — rekao je Tarzan okrenuvši se 
novinaru. — Želim vam laku noć — pa se naklonio dotjeranom 
mladiću i istisnuo ga iz sobe te mu pred nosom zatvorio vrata. 

Sat kasnije Tarzan se, s prilično debelim rukopisom u džepu, 
okrenuo izlazeći na vrata Rokoffove sobe. 

— Da sam na vašem mjestu, otišao bih iz Francuske — 
izrekao je — jer ja ću prije ili kasnije naći izliku da vas ubijem, 
ali tako da to neće ništa ugroziti vašu sestru. 


dvoboj 


! 
D Arnot je spavao kad je Tarzan, pošto je otišao od Rokoffa, 


ušao u stan. Tarzan ga nije smetao, ali mu je iduće jutro ispri- 
čao ono što se prijašnju večer dogodilo, a da nije ispustio ni 
jednu pojedinost. 

— Kakva sam bio budala — zaključio je. — De Coude i 
njegova supruga bili su mi prijatelji. Kako sam im vratio 
prijateljstvo? Umalo da nisam grofa umorio. Uprljao sam ime 
dobre žene. Vjerojatno sam razorio sretan dom. 

— Ljubiš li Olgu Jeane? — upitao ga je D'Arnot. 

— Danisam siguran da ona mene ne ljubi, ne bih ti mogao 
odgovoriti na to pitanje, Paule. Ah, a da joj zato nisam nevjeran, 
kažem ti da je ne ljubim, niti ona mene ljubi. Na trenutak bih 
smo žrtve iznenadna ludila — to nije bila ljubav — i ono nas je 
moglo ostaviti, bez ikakve stete, isto tako odjednom kao što nas 
je izgrabilo, čak da se de Coude i nije vratio. Kao što znaš, imam 
malo iskustva sa ženama. Olga de Coude vrlo je lijepa. To, i 
slabo svjetlo, i zavodljiva okolina, i poziv nemoćnog da ga 
zaštitiš — svemu tome civiliziraniji čovjek mogao je odoljeti, ali 
moja civilizacija nije dublja ni od kože — ona ćak ne ide dublje 
od moga odijela. Pariz nije mjesto za mene. Naprosto ću i dalje 
upadati u sve ozbiljnije stupice. Ograničenja koja je učinio 
čovjek mene razdražuju. Neprestano se osjećam kao zatvorenik. 
Ne mogu to podnijeti, moj prijatelju, pa zato mislim da ću se 
vratiti u svoju džunglu, te ću provoditi život po prirodnim 
zakonima. 

— Nemoj to sebi toliko uzimati k srcu, Jeane — odgovori 
D'Arnot. — Izvukao si se mnogo bolje nešto što bi se u takvim 
prilikama izvukla većina »civiliziranih« ljudi. A što se tiće tvoje 


želje da sad odeš iz Pariza, rekao bih da će Raoul de Coude 
naskoro imati nešto da kaže o tom predmetu. 

I D'Arnot se nije varao. Tjedan dana kasnije, oko jedanaest 
ujutro, najavljen je neki Flaubert, upravo kad su D'Arnot i 
Tarzan doručkovali. Taj Flaubert doimao se kao uglađen 
građanin. S mnogo dubokih poklona predao je Tarzanu izazov 
grofa de Coudea. Hoće li monsieur Tarzan biti toliko ljubazan da 
posalje prijatelja na sastanak s monsieur Flaubertom, i to što 
ranije, kako bi se dogovorile pojedinosti na uzajamno 
zadovoljstvo svih kojih se tiče? 

Dakako. Tarzan će vrlo rado, bez ikakva ustručavanja, 
položiti sve svoje interese u ruke svog prijatelja poručnika 
D'Arnota. I tako je ugovoreno da će D'Arnot posjetiti Flauberta u 
dva to isto poslije; podne, pa je zatim uljudni Flaubert izišao s 
mnogo naklona. 

Kad su ponovo ostali sami D'Arnot je pogledao Tarzana s 
pitanjem u očima. 

— No? — rekao je. 

— Sad svojim grijesima moram dodati i umorstvo, ili inače 


dopustiti da sam budem ubijen — odgovorio je Tarzan. — Brzo 
napredujem u usvajanju postupaka civilizirane braće. 
— Koje ćeš oružje izabrati? — pitao jei D'Arnot. — Govori se 


da je de Coude majstorski mačevalac i sjajan strijelac. 

— Onda mogu izabrati otrovne strelice na dvadeset koraka 
ili koplja na istu udaljenost — nasmija se Tarzan. — Neka budu 
pištolji, Paule. 

— Ubit će te, Jeane. 

— U to ne sumnjam — odgovori Tarzan. — Jednom moram 
umrijeti. 

— Bolje bi bilo da su mačevi — predloži D'Arnot. — On će biti 
zadovoljan tim da te rani, iima manje opasnosti od smrtne rane. 

— Pištolji — reče Tarzan odlučno. 

— D'Arnot se odmah poslije četiri vratio sa sastanka sa 
Flaubertom. 

— Sve je uređeno — rekao je. — Sve zadovoljava. Sutra 
ujutro u osvit — postoji jedno osamljeno mjesto na cesti neda- 
leko Etampsa. Iz nekog osobnog razloga to se mjesto sviđalo 
Flaubertu. Ja se nisam protivio. 


— Dobro! — bio je Tarzanov jedini odgovor. Više nije to 
spominjao čak i neizravno. Te noći napisao je više pisama prije 
nego je legao. Pošto ih je zapečatio i adresirao, stavio ih je sve u 
omotnicu naslovljenu na D'Arnota. Dok se svlaćio, D'Arnot ga je 
čuo kako pjevucka nekakvu pjesmicu iz varijetea. 

Francuz je tiho psovao. Bio je vrlo nesretan, jer je bio siguran 
da će sunce, kad se ujutro bude dizalo, naći Tarzana mrtva. 
Dražilo ga je što vidi Tarzana tako nezabrinuta. 

— Ovo je vrlo neciviliziran sat da se ljudi ubijaju — napo- 
menuo je majmun-čovjek kad su ga digli iz udobne postelje u 
tami ranog jutra. Spavao je dobro, pa se činilo kao da je jedva 
dodirnuo jastuk prije nego što ga je njegov čovjek pazljivo 
probudio. Njegova napomena bila je upućena D'Arnotu koji je 
stajao na vratima spavaonice potpuno odjeven. 

D'Arnot jedva da je išta spavao te noći. Bio je uzrujan, pa 
zato lako razdrazljiv. 

— Čini se da si spavao cijelu noć kao nevino dijete — rekao 
je. 

Tarzan se nasmija. — Po tvom glasu, Paule, sudim da to 
govoriš protiv mene. Nisam sebi zapravo mogao pomoći. 

— Ne, Jeane. Ne radi se o tom — odgovori D'Arnot, i sam se 
nasmiješivši. — Ali ti sve to primaš s takvom paklenskom 
nehajnošću — to je očajno. Čovjek bi mislio da izlaziš na 
sportsko gađanje, a ne na dvoboj s jednim od najboljih strijelaca 
u Francuskoj. 

Tarzan je slegnuo ramenima. — Idem da ispaštam svoju 
veliku krivnju, Paule. Vrlo potreban vid tog ispaštanja jest i 
streljačka vještina mog protivnika. Zašto da onda budem 
nezadovoljan? Nisi li mi i ti rekao da je grof de Coude sjajan 
strijelac? 

— Mislis reći da se nadas da ćeš biti ubijen — uskliknuo je 
D'Arnot pun užasa. 

— Ne mogu reći da se nadam. Ali moraš priznati da ima malo 
razloga da se vjeruje da neću biti ubijen. 

Da je D'Arnot znao ono što je naumio majmun-čovjek — što 
mu je bilo na pameti gotovo otkako je naslutio da će ga de Coude 
pozvati da položi račun na polju časti — njegov užas bio bijoši 
veći. 


Tiho su ušli u D'Arnotova velika kola i tiho su se vozili 
tamnom cestom koja je vodila u Etamps. Svaki se bavio svojim 
mislima. D'Arnotove misli bile su turobne, jer je on doista volio 
Tarzana. Ono veliko prijateljstvo, što se rodilo između ta dva 
muškarca tako različitih života i odgoja, samo se ojačalo 
druženjem, jer su obojica jednako cijenila visoke ideale 
muževnosti, lične hrabrosti i časti. Razumjeli su se i ponosili 
svojim prijateljstvom. 

Tarzan se zabavio mislima o prošlosti: ugodnim sjećanjima 
na sretnije okolnosti njegova života u džungli. Sjećao se 
bezbrojnih sati koje je kao dječak proveo prekriženih nogu na 
stolu u kućici svog mrtvog oca, nagnutog malog smeđeg tijela 
nad jednom od onih zanimljivih slikovnica, iz kojih je, bez ičije 
pomoći, popabirčio tajnu štampanog jezika mnogo prije nego sto 
su mu zvukovi ljudskog govora doprli do ušiju. Zadovoljan 
smiješak ublaži mu odlučno lice dok je mislio na onaj izvanredni 
dan kad je bio sam sa Janom Porter u srcu prašume. 

Tada mu ta sjećanja prekinu kola koja su se zaustavila — 
bili su na odredištu. Tarzanove misli vratiše se poslovima tog 
trenutka. Znao je da će umrijeti, ali u njem nije bilo straha od 
smrti. Stanovniku okrutne džungle smrt je nešto obično. Prvi 
zakon prirode sili ih da tvrdoglavo prianjaju uz život — da se za 
nj bore — ali to ih ne ući da se boje smrti. 

D'Arnot i Tarzan došli su prvi na polje časti. Trenutak 
kasnije stigli su de Coude, Flaubert i još jedan čovjek. Ovaj 
posljednji predstavljen je D'Arnotu i Tarzanu kao liječnik. 

D'Arnot i Flaubert kratko su vrijeme nešto šaptali. Grof de 
Coude i Tarzan stajali su na suprotnim stranama polja. Tada ih 
sekundanti pozvaše. D'Arnot i Flaubert ispitaše oba pištolja. 
Dva su čovjeka, koji će za trenutak kasnije pucati jedan u 
drugoga, stajali šuteći dok je Flaubert nabrajao uvjete kojih se 
moraju držati. 

Trebalo je dajedan drugomu okrenu leđa. Na znak Flauberta 
poći će u suprotnim pravcima, a pištolji će im visjeti uz bok. Kad 
svaki prijeđe deset koraka, D'Arnot će dati konačni znak — onda 
će se okrenuti i pucati kako budu htjeli, dok jedan ne padne, ili 
dok svaki nije potrošio tri metka koja su mu dopustena. 

Mora da nešto nije bilo u redu s vašim pištoljem. Uzmite moj i 
pokušajte ponovo — reče Tarzan i ponudi svoj pištolj 
s kundakom sprijeda začuđenom de Coudeu. 


Dok je Flaubert govorio, Tarzan je izvadio iz kutije cigaretu i 
zapalio je. De Coude je bio utjelovljena hladnoća — ta nije li on 
najbolji strijelac u Francuskoj? 

Tada Flaubert kimnu D'Arnotu, pa svaki postavi svog borca 
na mjesto. 

— Jeste li potpuno spremni? — upitao je Flaubert. 

— Potpuno — odgovori de Coude. 

Tarzan kimnu. Flaubert dade znak. On i D'Arnot stupiše 
nekoliko koraka izvan prostora gdje će pucati ljudi koji su se 
sad polako jedan od drugoga udaljivali. Šest! Sedam! Osam! U 


D'Arnotovim očima bile su suze. Jako je volio Tarzana. Devet! 
Još jedan korak, pa je jadni poručnik morao dati znak koji je 
toliko mrzio. Njemu je on značio propast najboljeg prijatelja. 

De Coude se brzo okrenuo i pucao. Tarzan se malko trgnuo. 
Njemu je pištolj još visio uz bok. De Coude je oklijevao, kao da 
čeka da vidi kako će protivnik pasti na tlo. Francuz je bio previše 
iskusan strijelac a da ne zna da je pogodio. A Tarzan se nije 
micao da podigne pištolj. De Coude pucao je još jednom, ali 
držanje majmuna-čovjeka — krajnji nehaj koji se opažao u 
divovskoj pojavi, dok je mimo, neuzrujano pušio cigaretu — 
uznemirio je najboljeg strijelca u Francuskoj. Ovaj put Tarzan 
se nije ni trgnuo, ali je de Coude opet znao da je pogodio. 

Odjednom mu postade jasno — njegov protivnik hladno 
preuzima na sebe strašni rizik nadajući se da neće zadobiti 
smrtnu ranu od tri hica. Zatim će on moći mirno i hladnokrvno 
strijeljati de Coudea. Trnci prođoše Francuzovom hrptenja- 
ćom. To je bilo đavolski. Kakvo je to stvorenje koje zadovoljno 
stoji sa dvije kugle u sebi, čekajući treću? 

I tako je opet de Coude pažljivo naciljao, ali je već izgubio 
živce, i ovaj put sigurno promašio. Ni jednom nije Tarzan 
podigao pištolj s mjesta gdje mu je visio uz bok. 

Jedan trenutak obojica su stajali gledajući ravno jedan 
drugome u oći. Na Tarzanovu licu bio je očit izraz razočaranja. 
Na de Coudeovu brzo se pojačavao izraz straha — da, užasa. 

Vise nije mogao izdržati. 

— Zaboga! — pucajte! — vrisnuo je. 

Ali Tarzan nije podigao pištolj. Umjesto toga pošao je prema 
de Coudeu, a kad su D'Arnot i Flaubert, krivo protumaćeći 
njegovu nakanu, htjeli skočiti između njih, podigao je lijevu 
ruku u znak protesta. 

— Ne bojte se — rekao im je — neću mu nauditi. 

To je bilo vrlo neobično, ali su se zaustavili. Tarzan je 
napredovao dok se nije posve približio de Coudeu. 

— Mora da nešto nije bilo u redu s vašim pištoljem — rekao 
je. — Ili ste možda uzrujani. Uzmite moj i pokušajte nanovo — i 
Tarzan ponudi svoj pištolj, s kundakom sprijeda, začuđenom de 
Coudeu. 

— Zaboga, gospodine! — kriknuo je ovaj. — Ta jeste li ludi. 


— Ne, moj prijatelju — odgovori majmun-čovjek. — Ali 
zaslužujem da umrem. Jedino tako mogu okajati uvredu koju 
sam nanio vrlo dobroj ženi. Uzmite moj pištolj i učinite kako 
vam kažem. 

— To bi bilo ubojstvo — odgovori de Coude. — Ali kakvu 
nepravdu ste nanijeli mojoj ženi? Ona mi se zaklela da... 

— Ne mislim to — odgovori Tarzan brzo. — Vi ste vidjeli sve 
ono zlo što je prošlo između nas. Ali to je bilo dovoljno da baci 
sjenu na njeno ime i da upropasti sreću čovjeka protiv kojega ne 
gajim nikakvo neprijateljstvo. Krivac sam samo ja, pa se nadam 
da ću jutros zato umrijeti. Razočaran sam što vi niste tako 
dobar strijelac kako sam mislio. 

— Vi mislite da ste samo vi krivac? — upitao je de Coude 
požudno. 

— Jest, grofe. Vaša žena je vrlo čista. Ona voli samo vas. Ono 
zlo koje ste vidjeli samo sam ja prouzrokovao. Ono što me 
onamo dovelo nije bila želja ni grofice de Coude ni moja. Evo 
spis koji će sve to sigurno dokazati — i Tarzan izvuće iz džepa 
izjavu koju je Rokoff napisao i potpisao. 

De Coude ju je uzeo i pročitao. D'Arnot i Flaubert stupili su 
bliže. Bili su zainteresirani gledaoci ovog čudnog završetka jos 
čudnijeg dvoboja. Nitko nije progovorio dok de Coude nije sve 
pročitao, a onda je pogledao Tarzana. 

— Vi ste vrlo hrabar i vrlo častan — rekao je. — I dobro je da 
vas nisam ubio. 

De Coude bio je Francuz. Francuzi su impulzivni. Zagrlio je 
Tarzana i poljubio ga. Flaubert je zagrlio D'Arnota. Nije bilo 
nikoga da zagrli liječnika. Zato se valjda naljutio, pa se umiješao 
i zatražio da može previti Tarzanove rane. 

— Ovaj gospodin bio je najmanje jednom pogođen — rekao 
je. — Možda i tri puta. 

— Dvaput — odgovorio je Tarzan. — Jednom u lijevo rame, a 
zatim u lijevi bok — mislim da su rane samo u mesu. 

— Ali liječnik je navaljivao da se ispruži na nosila te mu je 
rane očistio i zaustavio krv. 

Ishod svega bio je da su se svi zajedno vozili u Pariz, u 
D'Arnotovim kolima, kao najbolji prijatelji. De Coudeu je toliko 
odlanulo što je imao dvostruko svjedočanstvo o vjernosti svoje 
žene da prema Tarzanu nije osjećao nikakve mržnje. Istina, ovaj 


posljednji preuzeo je na se mnogo više nego što gaje išlo, ali ako 
je malko i lagao, nek mu se oprosti, jer je lagao u službi žene, i 
lagao je kao častan čovjek. 

Majmun-čovjek odležao je nekoliko dana u postelji. Osjećao 
je da je to glupo i nepotrebno, ali su liječnik i D'Arnot toliko 
navaljivali da je, njima za volju popustio, iako se tomu smijao. 

— To je smiješno — rekao je D'Arnotu. Ležati u postelji zbog 
uboda iglom! Ta kad me je kraljevski gorila Bolgani rastrgao 
gotovo na komade, dok sam jos bio dječak, jesam li ležao na 
lijepom mekanom krevetu? Nisam, samo na vlažnom, trulom 
raslinstvu džungle. Dok sam bio skriven iza nekog povoljnog 
grma, ležao sam dane i tjedne, a njegovala me Kala — jadna, 
vjerna Kala, koja je branila moje rane od insekata i tjerala divlje 
zvijeri. Kad sam tražio vode, ona mi ju je donosila u ustima — 
jedino je tako znala nositi. Nije bilo nikakve sterilizirane gaze, 
nije bilo antiseptičkog ovoja — sve bi to našeg dragog doktora, 
da je vidio, bilo razbjesnilo. A ipak sam se oporavio — oporavio 
da sad ležim u postelji zbog male ogrebotine kakvu stanovnik 
džungle ne bi po svoj prilici ni primijetio, osim ako mu mozda ne 
bi bila na vrhu nosa. 

Ali vrijeme je brzo proslo, pa se Tarzan, a da još pravo toga 
nije bio ni svjestan, već našao na ulici. Nekoliko puta posjetio ga 
je de Coude, a kad je saznao da bi se Tarzan htio negdje 
namjestiti, obećao je da će vidjeti sto se za nj može učiniti. 

Prvi dan kad je Tarzan smio izići primio je poruku u kojoj ga 
de Coude moli da ga to popodne pohodi u uredu. 

De Coude ga je dočekao vrlo ljubazno i iskreno mu je čestitao 
što je ponovo na nogama. Ni jedan nije spominjao dvoboj ili 
njegov uzrok. 

— Mislim da sam pronašao nešto upravo za vas, — počeo je 
grof. — To je vrlo povjerljiv i odgovoran položaj, koji također 
zahtijeva veliku fizičku hrabrost i spretnost. Ne mogu zamisliti 
nikoga sposobnijeg od vas, moj dragi Tarzane. Trebat će 
putovati, a kasnije biste mogli doći do mnogo boljeg položaja — 
po svoj prilici u diplomatskoj službi. Isprva, samo za kratko 
vrijeme, bit ćete u službi ministarstva rata. Dođite, odvest ću 
vas čovjeku koji će vam biti šef. On će vam protumačiti dužnosti 
bolje nego ja, a onda ćete sami moći prosuditi hoćete li prihvatiti 
ili ne. 


Sam je de Coude otpratio Tarzana do ureda generala 
Rocherea, glavara biroa kojem će pripadati Tarzan ako prihvati 
položaj. Tu ga je grof ostavio pošto je sa žarom generalu opisao 
sva ona svojstva koja posjeduje majmun-čovjek, a koja ga ćine 
sposobnim da radi u takvoj službi. 

Pola sata kasnije Tarzan je izišao iz ureda kao posjednik svog 
prvog posla. Sutradan ujutro trebalo je da se vrati po dalje 
upute, iako je general Rochere sasvim jasno rekao da bi se 
Tarzan mogao spremiti da ode iz Pariza možda već i sutra, i to na 
neodređeno vrijeme. 

S najvećim oduševljenjem požurio se kući da tu dobru vijest 
priopći D'Arnotu. Napokon će nešto koristiti na svijetu. On će 
zarađivati novac, a što je najvažnije, putovat će i vidjeti svijeta. 

Jedva je dočekao da uđe u D'Arnotovu dnevnu sobu, pa da 
mu izlane tu veselu vijest. D'Arnotu se ona nije svidjela. 

— Kao da se veseliš što ćeš otići iz Pariza te se možda 
mjesece nećemo vidjeti. Tarzane, ti si vrlo nezahvalna zvijer! — i 
D'Arnot se nasmijao. 

— Ne, Paule. Ja sam malo dijete. Imam novu igračku, te se 
strašno veselim. 

I tako je sutra Tarzan otišao iz Pariza na putu u Marscilles i 
Oran. 


plesačica iz sidi aisse 


1] aižanod prvi zadatak kao da nije bio niti uzbudljiv niti napose 
važan. Bao je neki spahijski poručnik u kojega je država s 
razlogom sumnjala da ima nepoštene veze s izvjesnom velikom 
evropskom silom. Taj je poručnik Gernois, sada smješten u 
Sidi-bel-Abbesu, nedavno bio pridružen glavnom štabu, gdje 
mu je, po prirodi posla, došla u ruke neka obavijest od velike 
vojne važnosti. Država je sumnjala da ta velika sila s tim 
oficirom pregovara upravo zbog te obavijesti. 

Na tog poručnika pala je sumnja samo na temelju onoga što 
je neka poznata Parižanka izlanula u ljubomornu raspoloženju. 
Ali glavni štabovi ljubomorno čuvaju svoje tajne, a izdaja je 
nešto toliko ozbiljno da se čak ni riječi Parižanke ne mogu 
zanemariti. I tako je Tarzan dosao u Alžir kao američki lovac i 
putnik, da pazi na poručnika Gernoisa. 

S velikom radošću očekivao je da ponovo vidi svoju dragu 
Afriku, ali je ovaj sjeverni dio bio toliko različit od njegova doma 
u tropskoj džungli da je naprosto mogao ostati u Parizu sto se 
tiče sveg onog uzbuđenja što ga je osjetio misleći da se vraća 
kući. U Oranu proveo je jedan dan šećući po uskim, krivim 
ulicama arapske četvrti i uživajući u novim, neobičnim 
prizorima. Sutradan našao se u Sidi-bel-Abbesu, gdje se svojim 
pismima predstavio i građanskim i vojnim vlastima — pismima 
koja nisu nista govorila o pravom značenju njegova zadatka. 

Tarzan je dovoljno poznavao engleski a da ga Arapi i Fran- 
cuzi mogu držati Amerikancem, a samo se to i tražilo. Kad bi se 
sastao s Englezom, govorio bi francuski, da se ne bi izdao, ali bi 
od vremena do vremena govorio engleski sa strancima koji su taj 


jezik razumjeli, ali nisu mogli zamijetiti one sitne nesavršenosti 
naglaska i izgovora. 

Tu se upoznao s mnogim francuskim oficirima, pa su ga ti 
naskoro zavoljeli. Sreo se sa Gernoisom, šutljivim čovjekom od 
oko četrdeset, koji je, kako se činilo, trpio od slabe probave a 
malo se ili nikako družio sa svojim drugovima. 

Mjesec dana ništa se važno nije dogodilo. Gernois kao da nije 
imao posjetilaca, niti se za svojih povremenih pohoda gradu 
družio bilo s kim o komu bi se iole moglo reći da je tajni agent 
koje strane sile. Tarzan se poćeo nadati da su glasine 
naposljetku krive, kad se odjednom Gernoisu naložilo da ode u 
Bou Saadu u Maloj Sahari daleko na jugu. 

Četa spahija i tri oficira trebalo je da zamijene četu koja je 
već ondje bila na položaju. Na sreću, jedan je od tih oficira, 
kapetan Gerard, postao izvrstan Tarzanov prijatelj, pa kad je 
majmun-čovjek spomenuo da bi ga volio pratiti u Bou Saadu, 
gdje bi se mogao baviti lovom, to nije izazvalo ni najmanju 
sumnju. 

U Bouiri taj je odred sišao s vlaka te se ostatak putovanja 
obavio na sedlu. Dok se Tarzan u Bouiri pogađao za konja, vidio 
je na trenutak kako ga s vrata urođeničke kavane promatra neki 
muškarac u evropskoj odjeći, ali kad je Tarzan bolje pogledao, 
taj se čovjek okrenuo i ušao u tu nisku kolibicu od blata. Tarzan 
je samo pomislio da u licu i pojavi tog čovjeka ima nešto 
poznato, ali dalje o tom nije razmišljao. 

Jahanje do Aumalea bilo je Tarzanu zamorno, jer što se tiče 
jahanja završio je samo jahaći tečaj u nekoj pariškoj skoli, i zato 
je on brzo pošao da udobno legne u hotelu Grossat, dok su se 
oficiri i vojnici smjestili u kasarni. 

Iako su sutradan ujutro Tarzana pozvali rano, četa spahija 
već je bila krenula prije nego što je on doručkovao. Žurio se 
pojesti, da vojnici ne bi predaleko odmakli, i uz put je pogledao 
kroz vrata što su povezivala blagovaonicu s točionicom. 

Na svoje iznenađenje vidio je kako Gernois razgovara upravo 
s onim strancem kojega je dan prije vidio u kavani u Bouiri. Nije 
se varao, jer je čovjek imao ono isto poznato držanje i pojavu, 
iako je Tarzanu bio okrenut leđima. 

Dok su njegove oči počivale na toj dvojici, Gernois je spazio 
napet izražaj na Tarzanovu licu. Stranac je u to vrijeme govorio 


tiho, ali ga je francuski oficir odmah prekinuo, te su se smjesta 
okrenuli i makli Tarzanu s vida. 

To je bio prvi sumnjivi događaj kojemu je Tarzan bio 
svjedokom u vezi s Gernoisovim djelima, ali Tarzan je bio 
ugledao Tarzanove oći. A radilo se i o onom neprestanom dojmu 
da u strancu ima nešto poznato, tako da se pojačalo uvjerenje 
majmuna-čovjeka da se tu napokon radi o nečemu sto valja 
promatrati. 

Trenutak kasnije Tarzan je ušao u točionicu, ali su oni ljudi 
već bili otisli, a nije ih vidio ni na ulici, iako je iz ovoga ili onoga 
razloga jahao do različitih prodavaonica prije nego sto se uputio 
za kolonom koja je sad već bila prilično odmakla. Dostigao ih je 
tek u Sidi Aissi, odmah poslijepodne, jer su vojnici imali jedan 
sat odmora. Tu je našao Gernoisa s kolonom, ali strancu nije 
bilo ni traga ni glasa. 

U Sidi Aissi bio je sajmeni dan, pa su bezbrojne karavane 
deva dolazile iz pustinje a gomile Arapa pogađale se na trgu, te 
je Tarzan žarko zaželio da tu ostane jedan dan kako bi mogao 
promatrati ove sinove pustinje. Tako se dogodilo da je četa 
spahija to popodne pošla u Bou Saadu bez Tarzana. On se do 
mraka šetao po trgu u društvu s mladim Arapinom, nekim 
Abdulom, kojega mu je krčmar preporučio kao pouzdana slugu i 
tumača. 

Tu je Tarzan kupio boljeg konja nego što je bio onaj što ga je 
izabrao u Bouiri. Kad se upustio u razgovor s naočitim 
Arapinom kojemu je ta životinja bila pripadala, saznao je da je 
prodavalac Kadovu: ben Saden, šeik pustinjskog plemena da- 
leko na jugu Đelfe. Pomoću Abdula Tarzan je novog znanca 
pozvao na većeru. Dok su se ova trojica probijala kroz gomile 
ljudi, deva, magaraca i konja koji su ispunjali trg zbrkanim 
babelom zvukova, Abdul je Tarzana povukao za rukav. 

— Pogledajte, gospodaru, iza nas pa se okrenuo i pokazao 
lik kojije nestao iza neke deve kad se Tarzan okrenuo. — On nas 
slijedi skoro cijelo popodne — nastavljao je Abdul. 

— Ja sam vidio Arapina u tamnomodru burnusu i bijelu 
turbanu — odgovori Tarzan. — Mislis li njega? 

— Da. Sumnjiv mi je jer se ovdje čini stranac, a kao da nema 
drugog posla nego da slijedi nas, što pošten Arapin ne bi činio, a 


i zato što donji dio lica skriva, tako da mu se vide samo oči. On 
mora da je zao, ili bi se pozabavio nekim poštenim poslom. 

— Onda je na krivu tragu, Abdule — odgovori Tarzan — jer 
ovdje nitko ne može imati ništa protiv mene. Došao sam prvi put 
u vašu zemlju, i niko me ne poznaje. On će doskora uvidjeti 
svoju pogrešku, te nas prestati slijediti. 

— Osim ako ne kani krasti — odvrati Abdul. 

— Onda možemo samo čekati da vidimo kad će biti spreman 
da to pokuša — nasmija se Tarzan — ja ti kažem da će mu, sad 
kad za nj znamo, dodijati krađa. — I tako je Tarzan zaboravio tu 
stvar, iako je trebalo da je se ponovo sjeti za nekoliko sati i u 
nepredviđenoj okolnosti. 

Kadour ben Saden, pošto je dobro večerao, opraštao se od 
svog domaćina. Izražavajući na dostojanstven način svoje 
prijateljstvo, pozvao je Tarzana da ga pohodi u njegovoj divljoj 
zemlji, gdje se antilopa, jelen, vepar, pantera i lav mogu jos naći 
u dovoljnu broju da privuku žarka lovca. 

Pošto je šeik otišao, majmun-čovjek ponovo je s Abdulom 
šetao ulicama Sidi Aise, gdje ga je doskora privukao divlji 
urnebes koji je izlazio na otvorena vrata jedne od brojnih cafes 
maures. Bilo je poslije osam, pa se plesanje potpuno raz- 
mahalo onda kad je Tarzan ušao. Soba je bila krcata Arapima. 
Svi su pušili i pili gustu, vruću kavu. 

Tarzan i Abdul sjeli su gotovo u sredinu sobe, iako je strašna 
buka koju su glazbenici proizvodili na arapskim bubnjevima i 
sviralama Tarzanu bila neugodna, te bi on bio više volio sjedalo 
malko dalje od orkestra. Plesala je prilično zgodna ouled-nail1. 
Kad jer opazila Tarzana u evropskoj odjeći, a očekivala je 
velikodušan dar, bacila je svoj svileni rubac oko njegovih 
ramena, a on ju je nagradio frankom. 

Kad je nju na pozornici zamijenila druga plesačica, Abdul ju 
je vidio kako razgovara sjajnih očiju sa dva Arapina na drugom 
kraju sobe, kraj pokrajnjih vrata koja su vodila u unutrašnje 
dvorište, gdje su oko galerije bile sobe djevojaka sto su plesale u 
kavani. 


1 Ouled-nail (uldnel) — arapska plesačica u afričkim gradovima u šarenoj, sjajnoj haljini, 
s pokrivalom na glavi često ukrašenim perjem. Op prev. 


Isprva je mislio da to nije ništa važno, ali je zatim, dok je 
gledao ispod oka, zamijetio kako je jedan od te dvojice kimnuo u 
njihovu smjeru, a djevojka se okrenula i kradomice pogledala 
Tarzana. Zatim su Arapi otišli kroz vrata u tamu dvorišta. 

Kad je ponovo došao red na tu djevojku da pleše, ona se 
zadržavala uz Tarzana i majmunu-čovjeku najljepše smijesila. 
Crnomanjasti tamnooki sinovi pustinje mnogo puta bacali su 
gadne, smrknute poglede na visokog Evropljanina, ali niti 
smiješak niti namrsštenost nije na nj izvršila nikakav vidljivi 
učinak. Ponovo je djevojka bacila svoj rubac oko njegovih 
ramena, a on ju je ponovo nagradio frankom. Dok je ona taj 
franak pritiskala na čelo, kakav je bio običaj, naklonila se du- 
boko Tarzanu i brzo mu nešto šapnula u uho. 

— Dvojica su vani na dvoristu — rekla je brzo, isprekidanim 
francuskim — koji vam hoće nauditi. Najprije sam obećala da ću 
vas dovabiti k njima, ali ste bili dobri, pa to ne mogu učiniti. 
Pođite brzo, prije nego uvide da sam ih prevarila. Mislim da su 
vrlo zli. 

Tarzan se zahvalio djevojci, uvjeravajući je da će biti 
oprezan, a ona je poslije plesa pošla prema malim vratima i 
izišla na dvorište. Ali Tarzan nije otisao iz kavane kako ga je ona 
nagovarala. 

Još pola sata ništa se neobično nije dogodilo, a onda je mrk 
Arapin ušao u kavanu s ulice. Stao je blizu Tarzana te je 
namjerno vrijeđao Evropljanina, ali kako je to govorio svojim 
materinjim jezikom Tarzan ga uopće nije razumio, dok mu 
Abdul nije protumačio. 

— Ovaj momak traži kavgu — opomenu ga Abdul. — On nije 
sam. Zapravo, u slučaju meteža gotovo bi svaki čovjek bio protiv 
nas. Bilo bi bolje mirno otići, gospodaru. 

— Pitajte toga svata sto hoće — rekao je Tarzan. 

— Govori da je »taj kršćanski pas« uvrijedio ouled-nail koja 
pripada njemu. On traži kavgu. 

— Recite mu da ja nisam uvrijedio ni njegovu ni bilo koju 
drugu ouled-nail, da želim da otiđe i ostavi me na miru. Da se s 
njim nemam zašto svađati, niti se on ima sa mnom. 

— Kaže — odgovorio je Abdul pošto je Arapinu prenio poruku 
— da ste, osim što ste pas, i pasji sin i da vam je baka bila 
hijena. Uz to da ste i lažac. 


Ta je prepirka sad privukla pažnju onih koji su sjedili u 
neposrednoj blizini, a po podrugljivom smijehu koji je pratio tu 
bujicu psovki bilo je lako zaključiti na čijoj su strani simpatije 
većeg dijela prisutnih. 

Tarzanu se nije sviđalo što mu se smiju, a nije uživao ni u 
izrazima koje mu je upravljao Arapin, ali nije pokazivao nikakva 
znaka srdžbe kad se digao sa sjedala na klupi. Smiješak mu je 
zaigrao oko usana, ali je odjednom jaka šaka lupila po mrkom 
Arapinovu licu. 

Kad se taj čovjek pod udarcem strašnih mišića majmuna- 
-Covjeka srušio, pola tuceta divljih stanovnika pustinje skoći u 
sobu odande gdje su očito na ulici pred kavanom čekali na svoj 
red. S poklicima »Smrt nevjerniku!« i »Dolje kršćanski pas!« 
navalili su ravno na Tarzana. 

Izvjestan broj mlađih Arapa, koji su bili u kavani, skočio je 
također na noge da se pridruži napadaju na nenaoružanog 
bijelog čovjeka. Tarzana i Abdula odgurali su sve do suprotnog 
kraja sobe samim svojim brojem. Mladi Arapin ostao je vjeran 
svom gospodaru pa se s izvućenim nožem borio. 

Užasnim udarcima majmun-čovjek obarao je snažnim ša- 
kama sve one koji su mu se pribhžili. Borio se mirno i bez riječi, 
na usnama bio mu je isti smiješak kao i onda kad je oborio 
čovjeka što ga je vrijeđao. Činilo se nemoguće da bi ili on ili 
Abdul mogao preživjeti ono more strašnih mačeva i noževa sto 
su ih okruživali, ali sam broj njihovih napadača pokazao se 
najboljim bedemom njihovoj sigurnosti. Ta svjetina koja je 
zavijala i psovala bila je tako zbita da se nije moglo pravo 
baratati ni jednim oružjem, a ni jedan Arapin nije se usudio 
potegnuti vatreno oružje jer se bojao da će raniti svog 
sunarodnjaka. 

Napokon je Tarzan uspio uhvatiti jednog od najupornijih 
napadača. Brzim trzajem razoružao je tog momka te je, držeći ga 
pred sobom kao stit, polako uzmicao uz Abdula prema vra- 
tašcima koja su vodila u unutrašnje dvorište. Na pragu se 
načćasak zaustavio pa je Arapina, digavši ga onako uskoprcana 
u zrak iznad svoje glave, bacio kao iz topa u lica njegovih 
drugova koji su se natiskivali naprijed. 

Zatim su Tarzan i Abdul stupili u polutamu dvorista. Pre- 
strašene ouled-naile čučale su na vrhu stepenica koje su vodile 


u njihove sobe, a jedino svjetlo u dvorištu dolazilo je od slabih 
svijeća koje su djevojke posadile na vrata, da bolje pokažu svoje 
čari onima koji bi slučajno prolazili tamnim dvorištem. 

Jedva su Tarzan i Abdul izronili iz sobe, kad je revolver 
puknuo blizu njihovih leđa, iz sjene ispod jednih stepenica, a 
kad su se oni okrenuli protiv tog novog protivnika, dva zakra- 
buljena lika skoče na njih pucajući. Tarzan je skočio protiv ta 
dva nova napadača. Prvi je trenutak kasnije ležao, razoružan i 
stenjući zbog slomljena zapešća, u izgaženomu blatu dvorista. 
Abdulov nož zabi se u trbuh drugoga u trenutku kad je taj 
čovjek metnuo cijev revolvera na čelo vjernoga Arapina i 
promašio. 

Razbješnjeni čopor sad je iz kavane još žešće pojurio za 
svojom lovinom. OQuled-naile na povik jedne ugasile su svijeće, 
pa je jedino svjetlo u dvorištu slabo probijalo iz otvorenih i 
napola začepljenih vrata kavane. Tarzan je uzeo mač od čovjeka 
koji je pao od Abdulova noža, pa je sad čekao navalu ljudi koji 
su tragali u tami. 

Odjednom osjeti odostrag ruku na svom ramenu, pa je 
ženski glas prošaptao: — Brzo, m'sieur, ovuda. Slijedite me. 

— Hajdemo, Abdule — rekao je Tarzan tiho mladiću. — Ne 
može nam biti lošije drugdje nego ovdje. 

Žena se okrenula i vodila ih uskim stepeništem koje se 
završavalo na vratima njezina stana. Tarzan je bio odmah iza 
nje. Vidio je zlatne i srebrne narukvice na njezinim golim ru- 
kama, nize od zlatnika koje su joj visjele s ukrasa na kosi, i 
šarene boje njezine haljine. Vidio je da je ona ouled-nail, pa je 
nagonski osjećao da je ona ista koja ga je malo prije bila 
opomenula. 

Kad su se popeli do vrha stepenica, čuli su kako ih dolje po 
dvorištu traži bijesna gomila. 

— Doskora će tražiti i ovdje — sapnula je djevojka. — Ne 
smiju vas pronaći, jer će vas, makar se vi borite snagom mnogo 
ljudi, napokon ubiti. Požurite se. Možete skočiti s onog prozora 
moje sobe na ulicu. Prije nego što oni otkriju da vas više nema u 
dvorištu bit ćete sigurni u hotelu. 

Ali dok je još govorila nekoliko se ljudi počelo penjati 
stepeništem na kraju kojega su se oni nalazili. Jedan od tragača 
odjednom je povikao. Otkrili su ih. Brzo je gomila navalila na 


stepenište. Prvi napadač skakao je brzo naprijed, ali se na vrhu 
odjednom sreo s mačem koji nije očekivao — lovina je prije bila 
nenaoružana. 

Povikavši, čovjek je pao natrag na one iza sebe. Svi su se 
poput kuglaških čunjeva valjali niz stepenice. Ta stara i klimava 
građevina nije mogla odoljeti velikoj težini i pokretu. Drvo je 
zaškripalo i počelo se lomiti, a onda se sve zajedno srušilo pod 
Arapima, dok su Tarzan, Abdul i djevojka jedini ostali na slaboj 
terasi na vrhu. 

— Hajdemo — povikala je ouled-nail. — Oni će doći drugim 
stepeništem iz susjedne sobe. Nemamo što čekati. 

Upravo kad su ulazili u sobu, Abdul je ćuo i preveo povik iz 
dvorišta, da ih se nekoliko požuri na ulicu i presiječe im put s te 
strane. 

— Sad smo izgubljeni — rekla je djevojka jednostavno. 

— Mi? — pitao je Tarzan. 

— Da, m'sieur — odgovorila je ona. — Oni će i mene ubiti. 
Nisam li vam pomogla? 

Tim se čitava stvar promijenila. Tarzan bi bio radije uživao u 
uzbuđenju i opasnosti tog susreta. Nije ni časka pretpostavljao 
da biili Abdul ili djevojka morali što pretrpjeti, osim nesretnim 
slučajem, i samo je toliko uzmicao da ne bude ubijen. Nije kanio 
pobjeći dok ne bi vidio da mu više nema nikakva smisla ostati. 

Da je bio sam, bio bi skočio usred te guste svjetine i obarao 
oko sebe poput lava Nume, tako da bi se Arapi prestravili, i 
njemu bi bilo lako pobjeći. Sad je morao misliti samo na ovo 
dvoje prijatelja. 

Prišao je k prozoru iznad ulice. Za trenutak dolje će biti 
neprijatelji. Već je čuo kako gomila galami na stepeništu do 
susjedne sobe — bit će na vratima za časak. Stavio je stopalo na 
podvoj i nagnuo se napolje, ali nije gledao dolje. Iznad njega, na 
dohvatu ruke, bio je niski krov zgrade. Pozvao je djevojku. Ona 
je dosla i stala uz njega. Obavio ju je velikom rukom i podigao na 
rame. 

— Čekajte ovdje dok odozgo ne posegnem za vama — rekao 
je Abdulu. — Međutim stavite sve što je u sobi na vrata — to ih 
može zadržati dovoljno dugo. — Zatim je stupio na podvoj uskog 
prozora s djevojkom na ramenima. — Držite se čvrsto — 
opomenuo ju je. Časak kasnije popeo se na krov s lakoćom i 


spretnošću majmuna. Odloživši djevojku, nagnuo se daleko 
preko ruba krova pozivajući tiho Abdula. Mladić je potrčao do 
prozora. 

— Dajte mi ruku — saptao je Tarzan. Ljudi u susjednoj sobi 
tukli su po vratima. Ona su odjednom popustila i urušila se, a u 
isti trenutak Abdul je osjetio kako se diže poput pera na krov. 
Nisu ni časka uranili, jer kad su ljudi provalili u sobu koju je 
njih troje bilo upravo napustilo, tuce drugih zaobišlo je ugao 
ulice i dotrčalo ispod djevojčina prozora. 


borba u pustinji 


Cučeći na krovu iznad stanova ouled-naila, to troje čulo je 


kako Arapi u sobi ljutito psuju. Abdul je od vremena do vremena 
prevodio Tarzanu. 

— Sad grde one dolje na ulici — govorio je Abdul — zato što 
su dopustili da tako lako pobjegnemo. Oni na ulici odgovaraju 
da onuda nismo prošli — da smo još u zgradi i da ih oni gore, 
budući da su prevelike kukavice da nas napadnu, nastoje 
nasamariti. Ako se nastave svađati, za ćas će se početi boriti 
između sebe. 

Uskoro su oni u zgradi prestali tragati te su se vratili u 
kavanu. Nekoliko ih je ostalo dolje na ulici pušeći i razgova- 
rajući. 

Tarzan se zahvalio djevojci što se toliko žrtvovala za njega, 
potpunog stranca. 

— Dopali ste mi se — odgovorila je djevojka jednostavno. — 
Niste bili kao drugi što dolaze u tu kavanu. Niste sa mnom 
razgovarali grubo — način na koji ste mi dali novac nije bio 
uvredljiv. 

— Što ćete odsad raditi? — upitao je on. — Ne možete se 
vratiti u kavanu. Možete li ostati u Sidi Aissi? 

— Sutra će se to zaboraviti — odgovorila je ona. — Ali 
radovala bih se kad ne bi trebalo da se ikad vratim u ovu ili koju 
drugu kavanu. Nisam ostala zato sto sam željela. Bila sam 


zarobljenica. 
— Zarobljenica! — uzviknuo je Tarzan ne vjerujući. 
— Ropkinja bila bi bolja riječ — odgovorila je ona. — Četa 


pljačkaša ukrala me noću s imanja mog oca. Doveli su me 
ovamo i prodali vlasniku ove kavane. Prošle su dvije godine 


otkako sam posljednji put vidjela svoje ljude. Oni su vrlo daleko 
na jugu. Nikad ne dolaze u Sidi Aissi. 

— Biste li se željeli vratiti svom narodu? — upitao je Tarzan. 
— Onda vam obećajem da ću vas odvesti barem do Bou Saade. 
Ondje ćete sigurno moći urediti sa zapovjednikom da vas pošalje 
dalje. 

— O m'sieur — povikala je — kako vam mogu naplatiti? Ta 
valjda nećete toliko učiniti za jadnu ouled-nail? Ali moj vas otac 
može nagraditi, a i hoće, ta nije li on velik šeik? On je Kadour 
ben Saden. 

— Kadour ben Saden! — uskliknuo je Tarzan. — Ta Kadour 
ben Saden bio je noćas u Sidi Aissi! Većerao je sa mnom prije 
nekoliko sati. 

— Moj otac u Sidi Aissi? — začudila se djevojka. Onda hvala 
Alahu, jer ja sam spasena. 

— ŠS&š! — upozoravao ih je Abdul. — Slušajte. 

Odozdo dopirali su glasovi, posve jasni u tihoj noći. Tarzan 
nije shvaćao rijeći, ali su Abdul i djevojka prevodili. 

— Sad su otišli — rekla je djevojka. — Žele vas, m'sieur. 
Jedan je rekao da stranac kojije ponudio novac da vas ubiju leži 
sa slomljenim zapešćem u kući Akmeda din Soulefa, ali da je 
ponudio još veću nagradu ako bi vas tko počekao na putu u Bou 
Saadu i ubio. 

— On je danas slijedio m'sieura po trgu — povikao je Abdul. 
— Ja sam ga ponovo vidio u kavani — njega i jednog drugog. I ta 
dvojica izišli su u unutrašnje dvorište pošto su razgovarali s 
ovom djevojkom. Napali su nas i pucali kad smo izisli iz kavane. 
Zašto vas žele ubiti, m'sieur? 

— Ne znam — odgovorio je Tarzan a onda dodao: — Osim 
ako... — Ali nije završio, jer se misao koja se ćinila jedinim 
razumnim rješenjem te tajne učinila ujedno i posve 
nevjerojatna. 

Tada su ljudi otisli s ulice. Dvorište i kavana ostali su prazni. 
Tarzan se oprezno spustio na podvoj djevojčina prozora. Soba je 
bila prazna. Vratio se na krov i spustio Abdula a zatim i djevojku 
u Arapinove ruke. 

S prozora Abdul je skočio na ulicu, jer prozor nije bio previše 
visoko, dok je Tarzan primio djevojku u ruke i skočio dolje kao 
što je toliko puta s teretom u rukama skočio u svojoj šumi. 


Djevojka je malko zavrisnula, ali Tarzan je dospio na ulicu s 
jedva primjetljivim trzajem i nju osovio na noge. 

Ona je načasak prianjala uz njega. 

Kako je m'sieur jak, i kako spretan — povikala je. — Ni sam 
el adrea, crni lav, nije toliko. 

— Želio bih se sresti s tim vašim el adreom — rekao je on. — 
Čuo sam mnogo o njemu. 

— Ako dođete u kuću mog oca, vidjet ćete ga — rekla je 
djevojka. — On živi na gorskom lancu sjeverno od nas i noću 
silazi iz svog brloga da pljačka imanje mog oca. Jednim jedinim 
udarcem svoje moćne šape razbija lubanju bika, a jao si ga 
zakašnjelom putniku koji se noću napolju stretne s el adreom. 

Bez ikakvih neprilika stigli su do hotela. Pospani gostioničar 
uporno je odbijao da do idućeg jutra pronađe Kadoura ben 
Sadena, ali je zlatnik promijenio njegovo raspoloženje, tako je 
za nekoliko trenutaka kasnije jedan sluga počeo obilaziti manje 
domaće ugostiteljske ustanove gdje se moglo očekivati da bi 
pustinjski šeik mogao naći prikladno društvo. Tarzan je osjećao 
da je potrebno djevojčina oca pronaći te noći, jer se bojao da bi 
sutradan ujutro on mogao krenuti kući prerano a da se uhvati. 

Možda su čekali pola sata, kad se glasnik vratio s Kado- 
urom ben Sadenom. Stari je šeik ušao u sobu a pitanje mu se 
odražavalo na ponosnom licu. 

— Moniseur mi je učinio čast da... — počeo je, a onda mu oči 
padoše na djevojku. Raširenih ruku presao je sobu da je zagrli. 
— Moja kći! — povikao je. — Alah je milostiv! — i suze su navrle 
na starčeve ratničke oči. 

Kad su Kadouru ben Sadenu ispričali kako su je odveli 1 
kako se napokon spasila, on je pružio ruku Tarzanu. 

— Sve što pripada Kadouru ben Sadenu pripada i tebi, moj 
prijatelju, čak i njegov život — rekao je vrlo jednostavno, ali 
Tarzan je znao da to nisu puke riječi. 

Odlučili su daje najbolje, iako neće zapravo ništa spavati, da 
krenu rano ujutro i put do Bou Saade prevale u jednom danu. 
To će biti razmjerno lako za muškarce, ali za djevojku bit će 
sigurno zamorno. 

Ali ona je najviše željela poći na put, jer je težila da sto prije 
stigne do obitelji i prijatelja od kojih je bila odijeljena dvije 
godine. 


Tarzanu se činilo da nije ni oči zatvorio, kad su ga već 
probudili, pa je već idući sat ta skupina krenula na jug prema 
Bou Saadi. Nekoliko milja cesta je bila dobra, te su brzo 
napredovali, ali se ubrzo pretvorila u sam pijesak, u koji su 
konji propadali do putišta gotovo na svakom koraku. Uz Tar- 
zana, Abdula, seika i njegovu kćer jahala su i četiri divlja pri- 
padnika šeikova plemena, koji su ga pratili na putu u Sidi 
Aissu. Zato su se, sa sedam pusaka, malo bojali napadaja 
danju, a ako bi sve išlo dobro dospjeli bi do Bou Saade još prije 
noći. 

Oštar vjetar obavijao ih je pustinjskim pijeskom, dok se 
Tarzanove usne nisu osušile i ispucale. Ono malo što je od 
okolice mogao vidjeti nije bilo nimalo privlačljivo — prostrana 
gruba zemlja zatalasana golim brežuljcima, s tu i tamo po kojim 
čuperkom jadna grmlja. Daleko prema jugu dizali su se nejasni 
obrisi saharskog Atlaskog gorja. Koliko je to drugačije, mislio je 
Tarzan, od divne Afrike njegova djetinjstva! 

Abdul, koji je uvijek bio na oprezu, gledao je natrag koliko i 
naprijed. Na vrhu svakog brežuljka na koji su se popeli on bi 
zaustavio konja i, okrenuvsi se, pregledao zemljište s najvećom 
pažnjom. Napokon mu se njegov oprez isplatio. 

— Gledajte! — povikao je. — Iza nas dolazi šest jahača. 

— Sigurno vaši sinoćnji prijatelji — napomenuo je Kadour 
ben Saderi suho Tarzanu. 

— Sigurno — odgovori majmun-čovjek. — Žao mi je što vam 
moje društvo ugrožava putovanje. U idućem selu zaostat ću i 
ispitati ovu gospodu, a vi jašite dalje. Ne treba da noćas stignem 
u Bou Saadu, a nema ni smisla da vi ne jašete u miru. 

— Ako se vi zaustavite, i mi ćemo se zaustaviti — odvrati 
Kadour ben Saden. — Dok ne stignete do svojih prijatelja, ili 
vam se neprijatelji ne maknu s traga, mi ćemo ostati s vama. 
Ništa više ne treba reći. 

Tarzan samo kimnu glavom. On je bio šutljiv čovjek, i po svoj 
ga je prilici upravo zato Kadour ben Saden zavolio, jer Arapin 
ništa toliko ne prezire koliko brbljavca. 

Cijeli dan Abdul je viđao straga konjanike. Uvijek su ostajali 
na istoj udaljenosti. Kad bi poćivali, ili se u podne dulje 
zaustavljali, oni se ne bi približavali. 

— Čekaju mrak — napomenuo je Kadour ben Saden. 


I mrak je došao prije nego što su oni stigli u Bou Saadu. 
Abdul je posljednji put ugledao te sablasne, u bijelo zavijene 
likove koji su ih slijedili, upravo prije no sto je mrak onemogućio 
da ih dalje razabire. Činilo se da brzo umanjuju udaljenost koja 
je postojala između njih i njihove lovine. On je tu činjenicu 
šapnuo  Tarzanu, jer _ nije želio  zbunjivati — djevojku. 
Majmun-čovjek povukao se k njemu natrag. 

— Vi ćete jahati naprijed s drugima, Abdule — rekao mu je 
Tarzan. — Ovo je moja kavga. Ja ću pričekati na idućem 
prikladnom mjestu i zaustaviti te ljude. 

— Onda će Abdul čekati uz tebe — odvrati mladi Arapin, i 
niti prijetnje niti zapovijedi nisu ga sklonile da promijeni 
odluku. 

— No dobro — odgovori Tarzan. — Ovo je mjesto kakvo samo 
možemo željeti. Na vrhu ovog brežuljka nalaze se stijene. Ovdje 
ćemo se sakriti i pojaviti pred tim ljudima kad se približe. 

Zaustavili su konje i sjahali. Drugi, koji su jahali naprijed, 
već su u mraku nestali s vida. S one strane svijetlila su svjetla 
Bou Saade. Tarzan skinu s puške navlaku i oslobodi revolver u 
kesi. Naložio je Abdulu da se povuće s konjima iza stijena, tako 
da budu zaštićeni od neprijateljskih kugala ako bi ovi pucali. 
Mladi Arapin hinio je da čini kako mu se zapovjedilo, ali kad je 
dvije životinje privezao čvrsto za nizak grm dopuzao je natrag i 
ostao ležati na trbuhu nekoliko koraka iza Tarzana. 

Majmun-čovjek čekao je uspravan nasred ceste. I nije tre- 
balo dugo da čeka. Topot konja u galopu začu se odjednom iz 
tame ispod njega, pa je on trenutak kasnije razabrao kako se 
mrlje svjetlije boje kreću na potpunoj tami noći. 

— Stoj — povikao je — ili pucamo! 

Bijeli likovi odjednom se zaustavisše, i časak je vladala tišina. 
Onda se začu kako se šapatom dogovaraju, pa su se ti sablasni 
jahači raspršili u svim pravcima poput duhova. Ponovo je 
pustinja ležala mirna oko njih, a ipak je taj mir bio zlokoban. 

Abdul se podiže na jedno koljeno. Tarzan naćuli svoje u 
džungli izvježbane uši, te odmah začu kako konji mirno hodaju 
pijeskom istočno od njega, zapadno, sjeverno i južno. Bili su 
opkoljeni. Onda se začu hitac iz smjera u kojem je on gledao, 
kugla zazuji u zraku iznad njegove glave, te i on opali na blijesak 
neprijateljeve puške. 


Odmah tihom pustinjom zaori brzi staccato pušaka sa svih 
strana. Tarzan i Abdul pucali su samo na bljeskove — još nisu 
mogli vidjeti neprijatelje. Uskoro se pokazalo da napadaći 
opkoljuju njihov položaj privlačeći im se sve bliže, jer su počeli 
shvaćati da im se suprotstavlja malen broj ljudi. 

Ali jedan se previše približio, jer Tarzan je bio navikao da se 
služi očima u tami džungle, u tami kakve nema s ove strane 
groba, pa se s bolnim krikom sedlo isprazni. 

— Izravnavamo se, Abdule — napomenuo je Tarzan tiho se 
smijući. 

Alijošje uvijek razlika bila prevelika, pa kad je pet preostalih 
konjanika pojurilo na znak i navalilo ravno na njih, činilo se da 
će se bitka brzo završiti. I Tarzan i Abdul skočiše u zaklon 
stijena, tako da mogu neprijatelja držati pred sobom. Kopita su 
mahnito topotala, plotuni praskali s obje strane, te su se Arapi 
povukli da ponove taj postupak. Ali sad su bila samo četvorica 
protiv dvojice. 

Nekoliko časaka nije bilo nikakva šuma u okolnoj tami. 
Tarzan nije znao jesu li Arapi, zbog svojih gubitaka, napustili 
borbu, ili čekaju li u zasjedi dalje na cesti prema Bou Saadi. Ali 
nije dugo dvojio, jer sad je, samo s jedne strane, dolazila buka 
nova napadaja. Ali jedva da je jedna puška progovorila, kad je 
tuce hitaca zaorilo iza Arapa. S divljim povicima nova se 
skupina umiješala u borbu, s topotom mnogih konja sa ceste 
prema Bou Saadi, 

Arapi nisu čekali da saznaju tko su te pridošlice. S oprosnim 
plotunom pojuriše kraj položaja koji su držali Tarzan i Abdul i 
udariše cestom prema Sidi Aissi. Trenutak kasnije pomoliše se 
Kadour ben Saden i njegovi ljudi. 

Staromu šeiku vrlo je odlanulo kad je uvidio da niti Tarzan 
niti Abdul nisu ni okrznuti. Ni konji im nisu bili ranjeni. 
Potražili su onu dvojicu koji su pali od Tarzanovih hitaca, a kad 
su vidjeli da su mrtvi ostavili su ih ondje gdje su i ležali. 

— Zašto mi niste rekli da kanite postaviti zasjedu tim 
ljudima? — upitao je šeik uvrijeđenim glasom. — Mogli smo ih 
imati da smo nas sedmorica ostali da ih dočekamo. 

— Onda bi bilo nepotrebno zaustaviti se — odgovori Tarzan 
— jer da smo naprosto jahali prema Bou Saadi bili bi nas odmah 
napali, te bismo svi imali posla. Nisam htio svoju kavgu 


natovariti na tuđa leđa, pa smo se zato Abdulija zaustavili da ih 
ispitamo. A radi se i o vašoj kćeri — nisam htio da se ona 
neprestano izlaže hicima šestorice ljudi. 

Kadour ben Saden sleže ramenima. Nije mu se sviđalo što 
mu se izmakla bitka. 

Ta mala bitka, tako blizu Bou Saade, privukla je četu 
vojnika. Tarzan i njegova skupina susretoše ih upravo izvan 
grada. Oficir, koji je zapovijedao, zaustavio ih je da sazna odakle 
su dolazili oni hici. 

Šačica pljačkaša — odgovori Kadour ben Saden. — Napali su 
dvojicu naših koji su zaostali, ali kad smo se mi vratili ti su ljudi 
odmah pobjegli. Ostavili su dva mrtva. Nitko od moje skupine 
nije ranjen. 

To kao da je zadovoljilo oficira. Pošto je zapisao imena 
skupine, otišao je s ljudima do mjesta kreševa da donesu 
mrtvace, kako bi ih, ako je to moguće, identificirao. 

Dva dana kasnije jahao je Kadour ben Saden sa kćerkom i 
pratnjom južno kroz klanac ispod Bou Saade prema svom domu 
u dalekoj divljini. Šeik je nagovarao Tarzana da pođe s njima, i 
djevojka se pridružila molbama svog oca. Ali Tarzanove su 
dužnosti, iako im on toga nije mogao protumačiti, poslije 
događaja od nekoliko posljednjih dana postale vrlo važne, pa on 
svoj položaj nije mogao ostaviti ni na časak. Ali obećao im je da 
će doći kasnije ako bude mogao, a oni su se s tim obećanjem 
morali zadovoljiti. 

Ta dva dana Tarzan je proveo skoro sve vrijeme s Kadourom 
ben Sadenom i njegovom kćeri. Vrlo se zanimao za tu rasu 
strogih i dostojanstvenih ratnika, te je iskoristio priliku koja mu 
se ukazala njihovim prijateljstvom da sazna ono sto može o 
njihovu životu i običajima. U ugodnom razgovoru sa crnookom 
djevojkom počeo je upoznavati i osnove njihova jezika. Bilo mu 
je doista žao što odlaze. Sjedio je na konju na početku klanca, 
dokle ih je otpratio, i gledao za tom malom skupinom dok ih god 
nije izgubio s vida. 

To su bili ljudi koje je volio! Njihov kruti, divlji život, ispunjen 
opasnošću i tegobom, sviđao se tom poludivljem čovjeku kao što 
mu se nista nije sviđalo usred mekušaste civilizacije velikih 
gradova koje je posjetio. Tu je bio život koji je nadmašivao ćak i 
džunglu, jer ovdje može biti u društvu ljudi — pravih ljudi, koje 


može poštovati i cijeniti, a ipak biti u divljoj prirodi koju ljubi. U 
glavi kopala mu je misao da, pošto izvrši svoj zadatak, dade 
ostavku i vrati se ovamo da živi za stalno s plemenom Kadoura 
ben Sadena. 


Uz Tarzana, Abdula, šeika Kadour ben Sadena i njegovu 
kćer, jahali su kroz pustinju, na putu u Bou Saadu, i četiri 
divlja pripadnika šeikova plemena. 


Zatim se okrenuo s konjem i počeo jahati polako u Bou 
Saadu. 

Prednji dio Hotela du Petit Sahara, gdje je Tarzan odsjeo u 
Bou Saadi, zapremaju točionica, dvije blagovaonice i kuhinje. 
Obje blagovaonice otvaraju se ravno u točionicu, a jedna je 


određena za oficire posade. Dok stojite u točionici, možete 
gledati u svaku blagovaonicu. 

Tarzan je došao u točionicu kad se oprostio s Kadourom ben 
Sadenom i njegovim ljudima. Još je bilo rano, jer je Kadour ben 
Saden bio odlučio da tog dana odjaše daleko, tako da se 
dogodilo, kad se Tarzan vratio, da su gosti jos doručkovali. 

Kad je slučajno pogledao u oficirsku blagovaonicu, Tarzan je 
ugledao nešto što ga je zanimalo. Ondje je sjedio poručnik 
Gernois. Dok je Tarzan gledao, približio mu se u bijelo obučen 
Arapin, sagnuo se i šapnuo mu nekoliko riječi u uho. Zatim je 
izišao iz zgrade na druga vrata. 

Samo po sebi to nije značilo ništa, ali kad se taj čovjek 
sagnuo da priča s oficirom, Tarzan je ugledao nešto kroz slu- 
čajno odmaknuti burnus — čovjek je nosio lijevu ruku u povoju. 


numa »el adrea« 


Isti onaj dan kad je Kadour ben Saden odjahao na jug, diližansa 


je sa sjevera dovezla Tarzanu D'Arnotovo pismo poslano iz 
Sidi-bel-Abbesa. Ono je otvorilo staru ranu koju bi Tarzan volio 
zaboraviti. A ipak mu nije bilo žao što je D'Arnot pisao, jer barem 
jedan predmet nije majmuna-čovjeka nikako prestao zanimati. 
Evo pisma: 


DRAGI JEANE! 


Otkako sam ti posljednji put pisao, bio sam poslovno u 
Londonu. Boravio sam ondje samo tri dana. Već prvi dan sreo 
sam jednog tvog starog prijatelja, i to posve iznenada, u Hen- 
rietta Street. Ti ne bi nikako mogao pogoditi koga. Samoga 
gospodina Samuela T. Philandera! Ali to je istina. I sad te 
gledam kako mi ne vjeruješ. I nije to sve. Navaljivao je da se s 
njim vratim u hotel, a ondje sam našao druge — profesora 
Archimedesa Q. Portera, gospođicu Porter i onu golemu crnki- 
nju, djevojku gospođice Porter — Esmeraldu, ti ćeš se sigurno 
sjećati. Dok sam još ondje boravio, ušao je Clayton. Oni će se 
naskoro vjenčati, što prije, pa mislim da svaki dan možemo 
primiti obavijest o vjenčanju. Zbog smrti njegova oca svadba će 
biti vrlo mirna — prisustvovat će samo najbliži rođaci. 

Dok sam bio sam s gospodinom Philanderom, taj starac je 
postao vrlo povjerljiv. Rekao je da je gospođica Porter odložila 
vjenčanje već u tri navrata. Rekao mi je u povjerenju da mu se 
čini da joj nije baš osobito stalo da se uda za Claytona. Ali ovaj 
put se čini da će se ipak vjenčati. 


Dakako, svi su pitali za tebe, ali sam ja poštovao tvoje želje 
što se tiče tvog pravog porijekla, te sam im govorio samo o tvojim 
sadašnjim poslovima. 

Gospođica Porter se napose zanimala za sve što sam mogao 
reći o tebi, i postavljala mi je mnogo pitanja. Bojim se da sam s 
prilično neviteškim užitkom ocrtavao tvoju želju i odluku da se 
napokon vratiš u rodnu džunglu. Poslije mi je bilo žao, jer njoj 
kao da je bilo doista teško pomisliti kakvim se strašnim 
opasnostima želis vratiti. — A ipak — rekla je — ne znam. Ima 
nesretnijih sudbina no što monsieur Tarzana može čekati u 
mrkoj i strašnoj džungli. U najmanju ruku neće ga gristi savjest. 
I danju ima trenutaka mira i spokojnosti, i izvanredno lijepih 
prizora. Možda vam se čini čudno što to govorim ja koja sam 
doživjela takve strahote u onoj užasnoj prašumi, a ipak od 
vremena do vremena težim da se vratim, jer ne mogu da ne 
osjećam da sam najsretnije časove života provela bas u džungli. 

Na njezinu licu bio je izraz teške žalosti dok je to govorila, a 
ja nisam mogao a da ne osjetim da ona zna da mi je njezina 
tajna poznata, i da ti tako ona šalje posljednju nježnu poruku 
srca koje te se još sjeća, iako ga drugi posjeduje. 

Clayton kao da je bio uzrujan i neraspoložen kad se o tebi 
razgovaralo. Bio je zabrinut i izmućen. A ipak se vrlo ljubazno 
zanimao za tebe. Zna li on istinu o tebi? 

Tennington je došao s Claytonom. Ti znaš da su oni veliki 
prijatelji. On će poći na jedno od onih neprekidnih krstarenja u 
onoj svojoj jahti, te je navaljivao da ga ta cijela skupina prati. I 
mene je htio nagovoriti. Ovaj puta hoće oploviti Afriku. Rekao 
sam mu da će njegova dragocjena igračka jednog dana njega i 
prijatelje mu odvući na dno oceana, ako sebi ne izbije iz glave da 
je to putnički ili ratni brod. 

Prekjučer vratio sam se u Pariz a jučer sam se na utrkama 
sreo s grofom i groficom de Coude. Pitali su za tebe. De Coude 
kao da te voli. Ne pokazuje nimalo zle volje. Olga je lijepa kao i 
uvijek, ali malko osupnuta. Mislim da je u poznanstvu s tobom 
dobila lekciju koja će joj dobro doći za cijeli život. Sreća za nju i 
za de Couda što si to bio ti a ne netko sofističkiji. 

Da si doista udvarao Olgi, bojim se da ne bi bilo nade za vas. 

Zamolila me da ti kažem da je Nikolas otišao iz Francuske. 
Ona mu je platila dvadeset tisuća franaka da ode i ostane izvan 


Francuske. Čestita sebi što ga se riješila prije nego što je po- 
kušavao da provede onu prijetnju koju je nedavno pred njom 
izrazio, naime da će te ubiti prvom prilikom. Rekla je da joj ne bi 
bilo drago misliti da je krv njezina brata na tvojim rukama, jer te 
ona vrlo voli, i nije oklijevala da to kaže pred grofom. Ni jedan 
časak nije joj palo na pamet da bi susret između tebe i Nikolasa 
mogao drukčije završiti. U tom se grof s njom potpuno složio. 
Dodao je da bi trebao cijeli puk Rokoffa da te ubiju. On vrlo 
poštuje tvoju hrabrost i spretnost. 

Pozvan sam natrag na brod. Taj putuje iz Havrea za dva 
dana, pod zapečaćenim nalozima. Ako mi pises na adresu 
broda, pisma će me s vremenom nalaziti. Pisat ću ti čim mi se 
pruži prilika. 

Tvoj iskreni prijatelj, 

PAUL D'ARNOT 


»Bojim se«, razmišljao je Tarzan poluglasno, »da je Olga 
bacila svojih dvadeset tisuća franaka.« 

Nekoliko puta pročitao je onaj dio D'Arnotova pisma u kojem 
on navodi svoj razgovor s Janom Porter. Tarzan se od tog 
osjećao tek malo sretan, ali i ta sreća bila je bolja nego nikakva. 

Iduća tri tjedna prošla su bez ikakvih događaja. U nekoliko 
navrata vidio je onog tajanstvenog Arapina, i taj je jos jednom 
razgovarao s poručnikom Gernoisom. Ali ma koliko Tarzan 
uhodario ili slijedio tog čovjeka nije mu mogao otkriti stana. 

Gernois, koji i tako nije nikad bio srdačan, sad se prema 
Tarzanu držao jos povučenije, poslije one zgode u blagovaonici u 
hotelu u Aumaleu. U ono malo prilika kad su se našli zajedno 
njegovo držanje bilo je očito neprijateljsko. 

Da bi zadržao onu ulogu koju je igrao, Tarzan je provodio 
prilično vrijeme u lovu u okolici Bou Saade. Proveo bi cijele dane 
na brežuljcima, u lovu na gazele, kako se činilo, ali bi tim lijepim 
životinjicama u ono malo prilika što bi im se toliko približio, da 
bi im mogao nauditi, dopustio da pobjegnu a da ne bi pušku ni 
izvadio iz navlake. Majmun-čovjek nije vidio nikakve radosti u 
ubijanju najneškodljivijeg i najbespomoćnijeg stvora. 

Tarzan zapravo nije nikad ubijao iz »radosti«, niti je u 
ubijanju nalazio radosti. Njemu se sviđala radost pravedne 
borbe — ushit pobjede, i napet i uspješan lov zbog hrane u 


kojem se njegova spretnost i lukavost mjeri sa spretnošću i 
lukavošeu lovine. Ali da iziđe iz grada punog hrane i ubija one 
lijepe gazele tako blaga pogleda — ah, to je okrutnije nego 
promišljeno i hladnokrvno umorstvo čovjeka. Tarzan to nije 
volio, pa je zato lovio sam, tako da nitko ne otkrije da on to 
naprosto hini. 

A jednom, jamačno zato što je jahao sam, umalo da nije 
izgubio život. Jahao je polako kroz malu klisuru, kad odmah za 
njim zaori pucanj, i kugla mu je prošla kroz šljem od pluta. Iako 
se odmah okrenuo i brzo pojurio na vrh klisure, nije bilo znaka 
nikakvu neprijatelju, niti je vidio drugo ljudsko biće sve dok nije 
stigao u Bou Saadu. 

»Da«, mislio je sjećajući se tog događaja, »Olga je doista 
bacila svojih dvadeset tisuća franaka.« 

Te je noći bio gost na večeri kapetana Gerarda. 

— Niste bili vrlo sretni u lovu? — upitao ga je oficir. 

— Nisam — odgovorio je Tarzan. — Ovdašnja divljač je 
plašljiva, a baš mi se previše i ne sviđa da lovim ptice ili antilope. 
Mislim da ću poći dalje na jug i pokušati s alžirskim lavovima. 

— Dobro! — uskliknuo je kapetan. — Sutra krećemo u Đelfu. 
Imat ćete društvo barem donde. Poručnik Gernois i ja sa stotinu 
ljudi moramo na jug da patroliramo krajem koji prilično 
uznemiruju pljačkaši. Možda ćemo imati tu radost da lava 
lovimo zajedno. Što vi na to kažete? 

Tarzanu se to vrlo svidjelo, a nije ni oklijevao da to kaže. ali 
kapetan bi se bio začudio da je znao pravi razlog Tarzanovoj 
radosti. Gernois sjedio je nasuprot majmunu-čovjeku. Njemu se 
nije dopao, kako se činilo, kapetanov poziv. 

— napomenuo je kapetan Gerard — i opasniji. 

— Čak i pucanje na gazele ima svoje opasnosti — odvrati 
Tarzan. — Naročito kad čovjek ide sam. Tako mi je bilo danas. 
Ujedno sam uvidio da, dok je gazela najplašljivija životinja, ona 
nije i najkukavičkija. 

Pošto je to izgovorio, samo mu je na časak pogled pao na 
Gernoisa, jer nije želio da taj čovjek zna da u nj sumnja, ili da je 
pod nadzorom. Učinak njegove napomene, međutim, mogao je 
pokazivati da on ima veze, ili da zna za neke nedavne događaje. 
Tarzan je vidio kako se tamno crvenilo diže ispod Gernoisova 


ovratnika. To mu je bilo dovoljno, pa je brzo promijenio 
razgovor. 

Kad je sutradan ujutro kolona jahala na jug od Boa Saade, 
pola tuceta Arapa bilo je na zalaznici. 

— Oni nemaju veze s nama — odgovorio je Gerard na 
Tarzanovo pitanje. — Samo nas prate iz drugarstva. 

Tarzan je toliko naučio o arapskom karakteru otkad je bio u 
Alžiru da je znao da to nije pravi razlog, jer Arapin nikada 
previše ne voli društvo stranaca, a kamoli francuskih vojnika. 
Zato je počeo sumnjati, te je odlučio da dobro pazi na skupinicu 
koja se vukla iza kolone na udaljenosti od oko četvrt milje. Ali 
oni se nisu dovoljno približili ni za odmora da bi ih on mogao 
dobro pogledati. 

Već se odavna uvjerio da su to najmljeni ubojice na njegovu 
tragu, a nije mnogo sumnjao da je Rokoff skovao taj plan. Nije 
mogao znati radi li se o osveti za nekoliko prilika u prošlosti kad 
je Tarzan poremetio Rokoffove ciljeve a njega ponizio, ili je to 
nekako u vezi s njegovom zadaćom u pitanju Gernoisa. Ako je 
ovo posljednje, a to se činilo vjerojatnim poslije onoga 
svjedočanstva da Gernois u nj sumnja, onda on ima dva prilično 
jaka neprijatelja protiv sebe, jer će u divljini Alžira, biti mnogo 
prilika, a koje oni upravo traže, da se mirno i bez sumnje ukloni 
neprijatelj. 

Pošto je u Đelfi logorovala dva dana, kolona je krenula prema 
jugozapadu, odakle je dosla vijest da pljačkaši uznemiruju 
plemena kojih se imanja nalaze na podnožju planina. 

Ona mala skupina Arapa koja ih je pratila iz Bou Saade sad 
je odjednom nestala, iste one noći kad je došao nalog da se 
spreme da sutradan odu iz Đelfe. Tarzan se tu i tamo raspitivao 
među ljudima, ali mu nitko nije znao reći zašto su otisli i u 
kojem smjeru. Njemu se to nije svidjelo, osobito zato što je vidio 
kako se Gernois razgovara s jednim od njih pola sata pošto je 
kapetan Gerard izdao naloge za novi pokret. Samo Gernois i 
Tarzan znali su smjer novog marša. Vojnici su samo znali da će 
sutradan rano ujutro dići logor. Tarzan se pitao je li Gernois 
smjer puta otkrio Arapima. 

Kasno tog popodneva udarili su logor u oazici u kojoj je bilo 
imanje šeika kojemu su pljačkaši pokrali stada i poubijali 
pastire. Arapi su izišli iz svojih šatora od kozje kože i okružili 


vojnike ispitujući ih mnogo svojim jezikom, jer su i sami vojnici 
bili domaći ljudi. Tarzan, koji je do tog vremena, pomoću 
Abdulovom, naučio nesto arapski, ispitivao je jednog od mlađih 
ljudi koji su pratili šeika kad je taj posjetio kapetana Gerarda. 

Ne, on nije vidio nikakvu skupinu od sest jahača koji bi 
dolazili iz smjera Đelfe. Ima drugih oaza tu naokolo — možda su 
otputovali u jednu takvu oazu. A onda, ima pljačkasa ondje gore 
u planinama — oni često jašu sjeverno do Bou Saade u malim 
skupinama, a čak i do Aumalea i Buire. To su možda bili 
pljačkaši koji su se vraćali svojoj ćeti s izleta u jedan od tih 
gradova. 

Rano idućeg jutra kapetan Gerard prepolovio je svoj odred te 
je dao da poručnik Gernois zapovijeda jednom skupinom dok je 
on bio na ćelu drugoj. Trebalo je da pretraže planine na 
suprotnoj strani ravnice. 

— As kojim će odredom jahati monsieur Tarzan? — upitao je 
kapetan. — Ili možda monsieur ne želi loviti pljačkaše? 

— O, bit će mi drago — požurio se Tarzan da protumači. 
Pitao se kako da protumači da želi pratiti Gernoisa. Njegova 
neprilika nije dugo potrajala, a uklonila ju je neočekivana 
strana. Sam Gernois je progovorio. 

— Ako se kapetan ovaj puta hoće odreći radosti da ga prati 
monsieur Tarzan, bit će mi doista ćast da danas jaše sa mnom 
— rekao je, a u glasu mu nije nedostajalo srdačnosti. Zapravo se 
Tarzanu činilo da je malko pretjerao, ali se, i, unatoč tome, 
čudio i radovao, te se požurio da izrazi svoje zadovoljstvo. 

I tako su poručnik Gernois i Tarzan jahali jedan uz drugoga 
na čelu tog malog odreda. Gernoisova srdačnost nije dugo 
trajala. Čim su odjahali kapetanu Gerardu s vida, on je ponovo 
zapao u svoju uobičajenu sutljivost. Kako su napredovali, tlo je 
bivalo grublje. Neprestano se uspinjalo prema planinama, u 
koje su prema podnevu ulazili kroz usku sutjesku. Uz neku 
rječicu Gernois je stao radi podnevnog odmora. Tu su ljudi 
pripremili i pojeli svoje skromne obroke i napunili čuture 
vodom. 

Pošto su jedan sat počivali, posli su dalje sutjeskom, dok 
nisu uskoro dospjeli do dolinice odakle je izlazilo nekoliko 
kamenitih gudura. Tu su se zaustavili dok je Gernois podrobno, 
iz sredine te udubine, ispitivao okolne visove. 


— Ovdje ćemo se odijeliti — rekao je. — Po nekoliko nas 
ujahat će u svaku od ovih gudura — i zatim je počeo stvarati 
odjeljenja te je izdavao upute podoficirima koji će njima 
zapovijedati. Kad je to završio, okrenuo se Tarzanu. — Monsieur 
neka bude tako dobar da ostane ovdje dok se mi ne vratimo. 

Tarzan je negodovao, ali ga je oficir prekinuo. — Jedno od 
ovih odjeljenja moglo bi stupiti u borbu — rekao je — a vojsku 
ne mogu u borbi smetati civilni neborci. 

— Ali, moj dragi poručniće — protivio se Tarzan — ja sam 
najspremniji da se stavim pod zapovjedništvo vaše ili jednog od 
vaših narednika ili desetara, i da se borim u redovima kako mi 
se nalaže. Zato sam i došao. 

— Bilo bi mi drago da mogu tako misliti odvratio je Gernois 
sa smiješkom koji nije pokusao sakriti, Zatim odmah reče: — Vi 
ste pod mojim zapovjedništvom, a ja vam nalažem da ostanete 
ovdje dok se mi ne vratimo. Tako neka bude — i okrenu se i 
odjaše na ćelo svojih ljudi. Trenutak kasnije Tarzan se našao 
sam usred samotne planine. 

Sunce je bilo žarko, pa je otišao u hladovinu obližnjeg drveta, 
gdje je sapeo konja i sjeo na tlo da puši. U sebi je psovao 
Gernoisa koji ga je tako nasamario. Niska osvetica, mislio je 
Tarzan, a onda mu odmah pade na pamet da taj čovjek ne bi bio 
takva budala da u njemu izazove neprijateljstvo zbog tako sitne 
neugodnosti. Iza toga mora biti nešto dublje. S tom mišlju ustao 
je i izvukao pušku iz navlake. Pogledao je magazin i vidio da je 
pun. Zatim je pregledao revolver. Poslije te priprave promatrao 
je okolne visove i ušća gudura — odlučio je da ga ne uhvate na 
spavanju. 

Sunce je tonulo sve niže, a ipak se vojnici nisu vraćali, 
napokon je dolina utonula u sjenu. Tarzan je bio previše 
ponosan da se vrati u logor dok tom odredu ne dade dovoljno 
vremena da se vrati u dolinu, u kojoj je, kako je on mislio, 
trebalo da se sastanu. Kad je nastupila noć, osjećao se sigurniji 
od napadaja, jer je u tami bio kod kuće. Znao je da mu se nitko 
ne može približiti tako oprezno da izigra one njegove budne i 
osjetljive uši. A onda radilo se i o njegovim očima, jer je on dobro 
vidio u noći. I nos bi ga, kad bi mu se približili uz vjetar 
obavijestio o neprijatelju dok bi jos bio daleko. 


Kad se probudio, Tarzan je ugledao veličanstven prizor. Ponosan, veličanstven, 
ispruženog i uzdrhtalog repa, plamenih očiju prikovanih uz plijen, ni deset 
koraka od njega, stajao je Numa el adrea — crni lav. 


Zato je osjećao da je u maloj opasnosti, pa je stoga uljuljan u 
osjećaj sigurnosti, zaspao s leđima prema drvetu. 

Mora da je spavao nekoliko sati, jer kad se odjednom 
probudio od prestrašenog frkanja i posrtanja njegova konja 
mjesec je potpuno obasjavao dolinicu, a ondje je, ni deset 
koraka od njega, stajao strašni uzrok uznemirenosti njegova 
konja. 

Ponosan, veličanstven, ispruženog i uzdrhtalog lijepog repa, 
plamenih očiju prikovanih uz plijen, stajao je Numa el adrea, 
crni lav. Trnci uzbuđenja prožeše Tarzana. Kao da se poslije 
godina rastanka ponovo sreo sa starim prijateljem. Na časak 
sjedio je ukočeno, da uživa u veličanstvenom pogledu na ovog 
gospodara divljine. 

Ali se sad Numa sćućurio da skoći. Vrlo polako Tarzan 
podiže pusku k ramenu. Nikad u svom životu nije ubio veliku 
životinju puškom — dosad se oslanjao na koplje, otrovne 
strelice, konop, nož i gole ruke. Instinktivno poželio je da ima 
svoje strelice i nož — s njima bi se osjećao sigurniji. 

Numa je ležao posve uz tlo, vidjela mu se samo glava. Tarzan 
bi bio više volio da je mogao pucati malko sa strane, jer je znao 
što lav može učiniti ako živi dvije minute, ili ćak jednu minutu 
posto je pogođen. Konj je iza Tarzana drhtao od straha. 
Majmun-čovjek stupio je oprezno na jednu stranu Numa ga je 
slijedio očima. Stupio je još jedan korak, pa još jedan. Numa se 
nije micao. Sad je mogao naciljati između oka i uha. 

Prst zapnu za otponac, a kad je Tarzan opalio Numa skoči. U 
isti taj trenutak prestrašeni konj pokušao je bijesno, posljednji 
put da pobjegne — putilo popusti, pa on pojuri niz sutjesku 
prema pustinji. 

Ni jedan obični čovjek ne bi pobjegao onim užasnim pan- 
džama kad je Numa skočio s takve kratke udaljenosti, ali Tarzan 
nije bio običan čovjek. Od najranijeg djetinjstva njegovi su se 
djeluju brzinom misli. Ma koliko el adrea bio brz, Tarzan- 
majmun bio je brži, pa je tako ta velika životinja tresnula o drvo, 
gdje je očekivala da će osjetiti meko čovjekovo meso, dok je 
Tarzan, nekoliko koraka nadesno, opalio još jednu kuglu u 
njega, koja ga je oborila na bok tako da je grabio šapama i rikao. 


Još dvaput Tarzan je brzo opalio, pa je sad el adrea ostao 
ležati mirno i nije rikao. To više nije bio monsieur Jean Tarzan. 
Tarzan-majmun stavio je divlju nogu na tijelo svoje divlje lovine 
pa je, podigavsši lice prema punom mjesecu, zagrmio svojim 
jakim glasom onaj neobični i strašni izazov svog roda — 
majmun je nekog ubio! I divlje životinje u planini prestale su 
loviti, te su zadrhtale od tog novog i strašnog glasa, dok su dolje 
u pustinji djeca divljine izišla iz Satora od kozje kože i 
pogledavala prema planini pitajući se kakav to novi i divlji bič 
dolazi da pustoši njihova stada. 

Pola milje daleko od doline u kojoj je bio Tarzan, dvadesetak 
u bijelo obučenih likova, noseći duge, gadne puške, zaustavi se 
na taj zvuk s pitanjem u pogledu. Ali, budući da se taj glas nije 
ponovio, nastavili su tiho, kradomice nadirati prema dolini. 

Sad je Tarzan bio siguran da Gernois nema namjere da se 
vrati, ali nije mogao dokučiti svrhu koja je natjerala tog oficira 
da ga ostavi, i to tako da se može lako vratiti u logor. Budući da 
mu je konj pobjegao, mislio je da je ludo da dulje ostane u toj 
planini, pa je zakoračio prema pustinji. 

Jedva je ušao U sutjesku, kad je prva bijela prilika izronila u 
dolinu na suprotnoj strani. Naćasak promatrali su, skriveni iza 
kamenja, tu udolinu, ali su je presli kad su vidjeli da je prazna. 
Ispod drveta, našli su tijelo el adree. S tihim usklicima okupili 
su se oko mrtvog lava. Zatim su se, trenutak kasnije, požurili 
niz sutjesku kroz koju je Tarzan hodao nešto ispred njih. Kretali 
su se oprezno i tiho, zaklanjajući se gdje su mogli, kao što to i 
čine ljudi koji love čovjeka. 


kroz dolinu sjene 


Dok je Tarzan hodao niz divlju sutjesku, ispod sjajnog afričkog 
mjeseca, mislio je na džunglu. Osamljenost i divlja sloboda 
ispunjala mu je srce životom i poletom. Ponovo je bio 
Tarzan-majmun — svako osjetilo bilo je spremno da ga ne 
iznenadi neprijatelj iz džungle — a ipak koračao je vedro i 
uzdignute glave, ponosan i svjestan svoje snage. 

Noćni šumovi planine bili su mu nešto novo, a ipak su mu 
draškali uši poput nježna glasa davno zaboravljene ljubavi. 
Mnoge je intuitivno pogađao — ali, evo ovaj je bio doista poznat; 
daleko kašljanje Šite, leoparda; ali je u konačnom zavijanju bilo 
nešto čudno, pa je sumnjao. To je ćuo panteru. 

Zatim se neki novi zvuk — tih, potajan zvuk — prikrao k 
drugima. Ni jedne ljudske usi, osim ušiju majmuna-čovjeka, ne 
bi ga bile otkrile. Najprije nije shvatio o čemu se radi, ali je 
napokon pogodio da dolazi od bosih nogu nekoliko ljudi. Bili su 
za njim i prilazili su mu mirno. Lovili su ga. 

U trenu shvatio je zašto ga je Gernois ostavio u onoj dolini. 
Ali u dogovoru nije nešto uspjelo — ljudi su došli prekasno. Sve 
bliže prilazili su koraci. Tarzan se zaustavio i pogleda ih, s 
puškom spremnom u ruci. Sad je na trenutak Ugledao bijel 
burnus. Povikao je glasno francuski što hoće. Odgovor mu je bio 
bljesak duge puške, a na zvuk tog pucnja Tarzan-majmun pade 
na lice. 

Arapi nisu odmah pojurili. Radije su čekali, da budu sigurni 
da im se žrtva ne diže. Zatim su se požurili iz svog sklonista i 
nagnuli nad Tarzana. Bilo je doskora jasno da nije mrtav. Jedan 
je stavio cijev puške straga na Tarzanovu glavu da ga dokonča, 


ali mu je drugi mahnuo da se ukloni. — Ako ga donesemo živa, 
nagrada će biti veća — protumačio je ovaj posljednji. 

Zato su mu svezali ruke i noge te ga podigli i stavili na 
ramena četvorice ljudi. Onda su nastavili hodati prema pustinji. 
Kad su izišli iz planine, okrenuli su se prema jugu te su oko zore 
dospjeli do mjesta gdje su im bili konji pod stražom dvojice ljudi. 

Odande su napredovali brže. Tarzana su, koji se osvijestio, 
privezali na slobodna konja, kojega su očito u tu svrhu bili i 
poveli. Rana mu je bila samo slaba ogrebotina, brazda u mesu 
preko sljepoočice. Prestala je krvariti, ali mu je osušena i 
zgrušana krv zaprljala lice i odjeću. Otkako je pao u ruke tim 
stanovnicima pustinje, nije progovorio ni rijeći, a nisu mu se ni 
oni obraćali, osim da mu nešto nakratko nalože, i to onda kad 
su bili dospjeli do konja. 

Šest sati jahali su brzo preko užarene pustinje, izbjegavajući 
oaze kraj kojih su morali proći. Oko podne dospjeli su do logora 
od oko dvadesetak šatora. Tu su se zaustavili, a kad je jedan 
odvezivao konope od alfa-trave, kojima je Tarzan bio svezan za 
svog konja, opkolili su ih muškarci, žene i djeca. Mnogi a napose 
žene, kao da su rado dobacivali uvrede zarobljeniku, a neki su 
čak bacali na nj kamenje i udarali ga štapovima, dok se nije 
pojavio stari šeik i otjerao ih. 

— Ali-ben-Ahmed kaže mi — rekao je on — da je ovaj čovjek 
sjedio sam u planini i ubio el adreu. Kakav je posao stranca koji 
nas je poslao po njega, ja ne znam, a što će on učiniti od tog 
čovjeka kad mu ga mi predamo, nije moja briga; ali zarobljenik 
je hrabar čovjek, pa dok je u našim rukama postupat će se s 
njim s poštovanjem koje ide onoga što noću sam lovi glavatoga 
gospodara — i ubija ga. 

Tarzan je ćuo kako ovi poštuju ubijača lava, i nije žalio sto je 
imao toliku sreću da se oslobodi sitnih mučenja. Ubrzo odveli su 
ga u šator od kozje kože na gornjoj strani logora. Ondje su ga 
nabranih a onda su ga, svezavši ga čvrsto, ostavili sama u 
šatoru, da leži na komadu domaćeg saga. 

Vidio je da pred šatorom sjedi stražar, ali kad je pokušao 
silom rastrgati konope kojima je bio vezan, vidio je da je svaki 
posebni oprez njegovih zarobljivaća posve nepotreban. Ni 


strukove. 


Upravo prije mraka nekoliko se muškaraca približilo šatoru 
u kojem je on ležao i ušlo. Svi su bili u plemenskoj odjeći, ali se 
jedan odmah približio Tarzanu, a kad je dopustio da platno koje 
mu je skrivalo donji dio lica spadne, majmun-čovjek ugledao je 
zlurade crte lica Nikolasa Rokoffa. Na njegovim kosmatim 
usnama lebdio je odvratan smiješak. 

— Ah, monsieur Tarzan — rugao se — ovo je doista prava 
radost. Ali zašto se ne dignete i ne pozdravite svog gosta? 

— A zatim je rekao, opsovavši ružno: Ustaj, psu! — pa je, 
obuvenim stopalom, udario Tarzana u lice i bok. — Jedan za 
svaku uvredu koju si mi nanio. 

Majmun-čovjek nije progovorio — nije se ćak udostojao 
ponovo ni pogledati Rokoffa pošto ga je prepoznao. Napokon se 
umiješao šeik, koji je iz prikrajka namrsteno promatrao taj 
kukavički napadaj. 

— Stani! — naložio je. — Ubi ga ako hoćeš, ali ja neću 
dopustiti da se u mojoj prisutnosti tako nedostojno postupa s 
hrabrim čovjekom. Gotovo mi se hoće da ga oslobodim, da vidim 
koliko bi ga onda udarao. 

Ta je prijetnja odjednom prekinula Rokoffovo zvjerstvo, jer 
nije želio, dok je na dohvatu onih snažnih saka, da se Tarzan 
odvezuje. 

— Dobro — odgovorio je šeiku. — Ubit ću ga odmah. 

— Ne u mojem logoru — odvrati šeik. — Kad odlazi odavde, 
odlazi živ. Što učiniš s njim u pustinji, to me nije briga, ali ja 
neću da na rukama svog plemena imam krv Francuza, i to na 
račun tuđe kavge — poslali bi ovamo vojnike i poubijali mnoge 
moje ljude, spalili šatore i otjerali stada. 

— Kako hoćeš — zareži Rokoff. — Povest ću ga u pustinju i 
ubiti ga. 

— Odvest ćeš ga dan jahanja odavde — naglasi šeik — i neka 
od moje djece slijedit će te, da vide da me slušaš — inače bi 
mogla biti dva mrtva Francuza u pustinji. 

Rokoff sleže ramenima. — Onda ću morati čekati do sutra — 
već je mrak. 

— Kako hoćeš — reče šeik. — Ali sat poslije zore moraš otići 
odavde. Ja malo volim nevjernike, a nimalo kukavicu. 

Rokoff je htio nešto odbrusiti, ali se svladao, jer je shvatio da 
treba malo, pa da se starac okrene protiv njega. Otišli su iz 


šatora zajedno. Na vratima Rokoff nije mogao odoljeti kušnji da 
se okrene i dobaci oproštajnu uvredu Tarzanu. 

— Spavajte dobro, monsieur — rekao je — i ne zaboravite da 
žarko molite, jer kad sutra budete umirali, toliko ćete se mučiti, 
da od psovke nećete moći moliti. 

Nitko se nije potrudio da donese ili hrane ili vode Tarzanu, 
sve od podneva, pa je prilično trpio od žeđe. Pitao se bi li imalo 
smisla stražara moliti vode, ali pošto je dva-tri puta zatražio, a 
da nije dobio odgovora, odustao je. 

Daleko gore u planini slušao je kako riče lav. Govorio je sam 
sebi kako je čovjek sigurniji u obitavalištu divljih zvijeri nego 
ondje gdje stanuju ljudi. Nikad ga u džungli nisu toliko 
nesmiljeno gonili kao u prošlih nekoliko mjeseci među civi- 
liziranim ljudima. Nikad nije bio bliže smrti. 

Lav je ponovo zarikao. Kao da je bio bliže. Tarzan je osjećao 
stari, divlji poriv da odgovori svojim izazovom. Svojim? Gotovo je 
zaboravio da je čovjek, a ne majmun. Trzao je vezovima. Samo 
da ih može prinijeti k onim svojim jakim zubima! Osjećao je 
kako ga, zato što se ne može osloboditi, prožima val bijesa. 

Numa je sad rikao gotovo neprestano. Bilo je posve očito da 
dolazi u pustinju da lovi. To je rikao gladan lav. Tarzan mu je 
zavidio, jer je bio slobodan. Nitko ga neće svezati konopima i 
ubiti kao ovcu. To je mućilo majmuna-čovjeka. Nije se bojao 
umrijeti, ne — radilo se o poniženju i porazu pred smrt, a da čak 
nema ni prilike da se bori za svoj život. 

Tarzan je mislio da mora biti blizu ponoći. Još mu je pre- 
ostajalo nekoliko sati da živi. Možda će još nešto uspjeti učiniti 
na dugom putu s Rokoffom. Sad je slušao divljeg gospodara 
pustinje posve blizu. Možda traži meso među zatvorenim 
životinjama unutar ovoga prebivalista. 

Dugo je vladala tišina, a onda Tarzanovo uvježbano uho 
uhvati sum tijela koje se prikrada. Dolazilo je sa strane šatora 
koja je bila najbliže planinama — stražnje strane. Sve više i više 
se približavao. On je čekao, slušao napeto, ne bi li prošao. Neko 
je vrijeme napolju bila tišina, takva užasna tišina da se Tarzan 
čudio što ne čuje disanje životinje koja je morala, kako je on 
osjećao, čučati posve blizu stražnje strane šatora. 

Evo! Ponovo se miče. Puzi bliže. Tarzan okreće glavu u 
pravcu šuma. Vrlo je tamno u šatoru. Polako se stražnja strana 


šatora podiže s tla, gurnuta glavom i ramenima tijela koje se u 
toj polutami čini posve crno. S one strane slab odsjev pustinje 
pod zvijezdama. 

Na Tarzanovim usnama zaigra nujan osmijeh. Barem će se 
Rokoff prevariti. Kako će se razbjesnjeti! I smrt će biti milosnija 
nego što se mogao nadati u rukama Rokoffovim. 

Sad je stražnji dio šatora pao na svoje mjesto, i sve je nanovo 
obavila tama — a netko je s njim u šatoru. On čuje kako puzi 
prema njemu — sad je uz njega. Tarzan zatvara oči i čeka jaku 
šapu. Na njegovo gore okrenuto lice pada blagi dodir mekane 
ruke koja pipa u tami, a onda djevojački glas izgovara njegovo 
ime jedva čujnim šaptom. 

— Da, to sam ja — odgovorio joj je on isto tako sapćući. 

— Alitko ste vi? 

— Quled-nail iz Sidi Aisse — bio je odgovor. Dok je ona 
govorila, Tarzan je osjećao kako radi oko njegovih vezova. 
Katkad bi mu hladni čelik noža dodirnuo meso. Časak kasnije 
bio je slobodan. 

— Dođite! — sapnula je. 

Na rukama i koljenima slijedio ju je iz šatora, istim onim 
putem kojim je i ona došla. Ona je i dalje puzila po tlu, dok nije 
doprla do čuperka grmlja. Tu se zaustavila dok on nije dospio do 
nje. Prije nego sto je progovorio, načasak ju je gledao. 

— Ne mogu shvatiti — progovorio je napokon. — Kako to da 
ste ovdje? Kako ste znali da sam zarobljenik u onom šatoru? 
Kako to da ste me vi spasili? 

Ona se smiješila. — Noćas sam prošla dug put — reklaje —i 
imam dug put pred sobom prije, nego sto budemo izvan 
opasnosti. Dođite. Ispričat ću vam sve putem. 

Zajedno su se digli i uputili preko pustinje u smjeru planina. 

— Nisam bila sigurna da ću ikad doći do vas — ona je 
napokon progovorila. — El adrea noćas tumara, a kad sam osta- 
vila konje, mislim da me nanjušio te me slijedio — užasno sam 
se bojala. 

— Kako hrabra djevojka! — divio se on. — A sve ste to stavili 
na koncu za stranca — tuđinca — nevjernika? 

Ona se ponosno uspravi. 

— Ja sam kći šeika Kadoura ben Sadena — odgovorila je. — 
Ne bih mu bila prava kći kad ne bih izložila život da spasim 


čovjeka koji je spasio mene kad je jos mislio da sam samo 
obična ouled-nail. 

— A ipak ste — uporno je tvrdio on — vrlo hrabra djevojka. 
Ali kako ste znali da sam zarobljen baš ondje? 

— Achmet-din-Taieb, moj rođak po ocu, pohodio je neke 
prijatelje, pripadnike plemena koje vas je uhvatilo. Bio je u 
logoru kad su vas doveli. Kad je stigao kući, pričao nam je o 
velikom Francuzu kojega je uhvatio Ali-ben Ahmed za nekoga 
drugoga Francuza, koji ga želi ubiti. Iz opisa znala sam da to 
morate biti vi. Moj otac je izbivao. Nastojala sam nagovoriti neke 
ljude da vas pođu spasiti, ali nisu htjeli te su govorili: »Neka se 
nevjernici ubijaju ako hoće. To nije naš posao, a ako pođemo i 
umiješamo se u osnove Ali-ben-Ahmeda samo ćemo potaknuti 
borbu s našim ljudima«. Zato sam ja, kad se spustio mrak, pošla 
sama. Jahala sam jednog konja a drugog vodila za vas. Oni su 
sputani tu nedaleko. Do jutra bit ćemo na imanju mog oca. Bit 
će da je sad već i on ondje — onda neka dođu i pokusaju uzeti 
prijatelja Kadoura ben Sadena! 

Nekoliko časaka hodali su tiho. 

— Morali bismo sad biti kod konja — rekla je. — Čudno što 
ih ne vidim ovdje. 

Onda se časak kasnije zaustavila i zaprepašteno vrisnula. 

— Nema ih! — uskliknula je. — Ovdje sam ih bila sputala. 

Tarzan se sagnuo da ispita tlo. Vidio je da je velik grm bio 
otrgnut s korijenjem. Zatim je pronašao nešto drugo. Na licu bio 
mu je nujan osmijeh kad se podigao i okrenuo k djevojci. 

— Ovdje je bio el adrea. Po znakovima koje je ostavio mislim 
da mu je plijen pobjegao. S imalo prednosti pred njim bit će 
sigurni na otvorenu. 

Morali su poći dalje na nogama. Put ih je vodio kroz nisko 
gorje, ali je djevojka znala put kao i svoj džep. Hodali su lako, 
zamahujući, a Tarzan se držao za širinu dlana iza djevojčina 
ramena, tako da ona može odrediti brzinu, da se manje zamara. 
Dok su hodali, razgovarali su, zaustavljajući se od vremena do 
vremena da osluškuju šumove. 

Bila je lijepa noć puna mjesečine. Zrak je bio svjež i oštar. Iza 
njih ležala je nepregledna pustinja, tu i tamo načičkana 
oazama. Datulje onog plodnog mjestanca koje su upravo ostavili 
i krug šatora od kozje kože oštro su se isticali na žutom pijesku 


— sablasni raj na sablasnom moru. Pred njima dizale su se 
mrke i sutljive planine. Tarzanova krv vrela je u žilama. To ti je 
život! Gledao je djevojku uz sebe — kćer pustinje koja je po licu 
mrtva svijeta hodala sa sinom džungle. Smiješio se na tu misao. 
Želio je da ima sestru i da je ona poput ove djevojke. Kakav bi 
ona bila sjajni drug! 

Sad su se počeli penjati na planinu, te su napredovali 
polaganije, jer je put bio strmiji i vrlo kamenit. 

Nekoliko su trenutaka sutjeli. Djevojka se pitala hoće li 
doprijeti do imanja svog oca prije nego što ih stigne potjera. 
Tarzan je želio da ovako zauvijek hodaju. Da je ta djevojka 
muškarac, i mogli bi. Težio je za prijateljem koji bi ljubio isti 
onaj divlji život koji i on ljubi. Navikao se na drugarstvo, ali je 
imao tu nesreću da je veći dio ljudi koje je poznavao više želio 
čisto rublje i klubove od golotinje i džungle. To je bilo, dakako, 
teško shvatiti, ali bilo je vrlo očito da je tako. 

To je dvoje upravo zaobišlo isturenu stijenu oko koje je vodio 
put, kad su se odjednom zaustavili. Pred njima, upravo usred 
staze, stajao je Numa, el adrea, crni lav. Zelene oči činile su mu 
se vrlo zle, i bijelio je zube, i lupao ljutito repom po svojim mrkim 
bokovima. Zatim je zarikao — onaj užasni, strašni rik gladnog 
lava koji je u isto vrijeme i ljut. 

— Vaš nož — rekao je Tarzan djevojci pružajući ruku. Ona 
je gurnula držak noža u njegovu šaku. Kad su mu se prsti 
zatvorili oko drška, povukao je djevojku natrag i gurnuo iza 
sebe. — Idite prema pustinji koliko brže možete. Ako me čujete 
dozivati, znat ćete da je sve dobro i da se možete vratiti. 

— To je beskorisno — odgovorila je ona predajući se sudbini. 
— Ovo je kraj. 

— Učinite kako vam govorim — zapovjedio je on. — Brzo! 
Priprema se za napadaj. — Djevojka je stupila nekoliko koraka 
natrag, gdje je stajala da promatra onaj strašni prizor za koji je 
znala da će sigurno doći. 

Lav je napredovao polako prema Tarzanu, s gubicom na tlu, 
poput bika koji izaziva, s repom sad ispruženim i drhtavim kao 
da je lav vrlo uzbuđen. 

Majmun-čovjek stajao je napola čučeći, a dugački arapski 
nož ljeskao se na mjesećini. Iza njega bila je napeta pojava 
djevojke, nepomična poput izrezana kipa. Nagnula se malko 


naprijed, usne je rastvorila, oči razrogacila. Jedina svjesna 
misao bila joj je čuđenje zbog hrabrosti muškarca koji se 
usuđuje s jadnim nožem suprotstaviti glavatom gospodaru. 
Čovjek njezine krvi klekao bi i pomolio se, i bez otpora podlegao 
onim strašnim koljačima. U jednom i drugom slučaju ishod će 
biti isti — to je neizbježivo. Ali nije mogla potisnuti srh divljenja 
dok su joj oči počivale na junačkom liku. Ni drhtaja nije bilo u 
tom cijelom divovskom tijelu — njegovo držanje prijetilo je i 
izazivalo kao i el adreino. 

Sad mu se lav posve približio — samo nekoliko koraka bilo je 
još između njih — čučnuo je a onda je sa zaglusnom rikom 
skočio. 


john caldwell, london 


Kaa se Numa el adrea bacio raširenih šapa i iskešenih koljača, 
mislio je da će mu taj slabi čovjek postati lak plijen, kao što su 
mu postali i deseci drugih koje je u prošlosti oborio. Njemu je 
čovjek bio nespretno, polagano, nemoćno stvorenje — on ga je 
malo poštovao. 

Ali ovaj put uvidio je da se uhvatio u koštac sa stvorenjem 
koje je bilo spretno i brzo kao i on. Kad mu je jako tijelo udarilo 
u mjesto gdje je bio čovjek, njega već ondje nije bilo. 

Djevojka, koja je promatrala, čudom se čudila s kakvom je 
lakoćom taj šćućureni čovjek izigrao velike šape. A sad, o Alahu! 
Jurnuo je iza el adreinih leđa, čak i prije nego se ta životinja 
mogla okrenuti, te ga je zgrabio za grivu. Lav se propeo na 
stražnje noge poput konja — Tarzan je znao da će to učiniti, i bio 
je spreman. Golema ruka obuhvatila je crnogrivi vrat te je 
jednom, dvaput, deset puta oštri nož udarao ispod lijevog pleća. 

Numa je bijesno skakao — užasno rikao od muke i boli. Ali 
se div na njegovim leđima nije dao zbaciti ili uhvatiti koljačima 
ili pandžama u ono kratko vrijeme koliko je glavati gospodar još 
živio. Bio je posve mrtav kad je Tarzan-majmun popustio svoj 
stisak i digao se. Zatim je djevojka pustinje bila svjedokom 
nečega sto ju je prestravilo još i više nego i prisutnost el adree. 
Čovjek je stavio stopalo na truplo lava, podigao svoje lijepo lice 
prema punom mjesecu i zaorio najstrašniji poklič koji je ona 
ikad cula. 

Vrisnuvši od straha, ustuknula je — mislila je da je čovjek od 
užasnog napora poludio. Kad je posljednja nota tog đavolskog 
izazova zamirala u sve slabijim odjecima, čovjek je spustio glavu 
i pogledao djevojku. 


Odmah mu se lice osvijetli ljubaznim smiješkom koji je 
sigurno govorio o njegovu duševnom zdravlju, a djevojka je 
ponovo počela mirno disati, smiješeći mu se. 

— Kakav ste vi to čovjek? — pitala je. — Ovo što ste učinili je 
nešto nečuveno. Čak ni sad ne mogu vjerovati da je moguće da 
sam čovjek, oboružan samo nožem, stupa u blisku borbu s el 
adreom i da ga pobijedi, a da sam ne bude ni ranjen. A onaj 
poklič — on nije bio ljudski. Zasto ste to učinili? 

Tarzan se zacrveni. — Zato jer katkada zaboravljam — 
odgovorio je — da sam civiliziran čovjek. Kad ubijam, mora da 
sam drugo stvorenje. — Nije htio dalje tumačiti, jer uvijek mu se 
činilo da ženi mora biti mrsko gledati čovjeka koji je toliko blizak 
životinji. 

Zajedno nastavili su put. Sunce je već bilo sat visoko kad su 
ponovo izišli iz planine i ušli u pustinju na onoj strani. Kraj neke 
rječice nasli su djevojčine konje kako pasu. Dotle su bili dospjeli 
na putu kući, a kako više nije bilo uzroka njihova straha stali su 
da se napasu. 

Tarzan i djevojka lako su ih uhvatili, te su uzjahali i krenuli 
pustinjom prema imanju šeika Kadoura-ben-Sadena. 

Nije bilo nikakva znaka potjeri, te su oko devet sati mirno 
stigli na svoje odredište. Šeik se bio upravo vratio. Užasno ga je 
boljelo što mu je nestala kći, jer je mislio da su je ponovo odveli 
pljačkaši. Već se bio s pedeset ljudi spremio i uzjahao da ih pođe 
tražiti, kad je ovo dvoje dojahalo. 

Njegovoj radosti sto mu se kći sretno vratila bila je jednaka 
samo zahvalnost što ju je Tarzan sretno proveo kroz opasnosti 
noći, a bio je i zadovoljan i zato sto je ona došla na vrijeme da 
spasi čovjeka koji je jednom nju spasio. 

Kadour-ben-Saden nije zanemario ni jednu počast da maj- 
munu-čovjeku prizna koliko ga cijeni i voli kao prijatelja. Kad je 
djevojka ispričala kako je Tarzan ubio el adreu, opkolila ga je 
gomila Arapa i izražavala svoje divljenje — a to je za Tarzana bio 
siguran put k ljubavi i poštovanju. 

Stari je šeik navaljivao da mu Tarzan ostane gost na 
neodređeno vrijeme. Čak ga je želio prihvatiti kao člana svog: 
plemena, a majmun-čovjek bio je jedno vrijeme napola spreman 
da to prihvati i zauvijek ostane s tim ljudima, koje je shvaćao i 
koji su, kako se činilo, njega shvaćali. Prijateljstvo i sklonost 


prema djevojci bili su jaki činioci koji su ga priklanjali odluci da 
prihvati taj prijedlog. 

Da je bila muškarac, mislio je, ne bi oklijevao, jer bi mu bila 
prijatelj kakva samo može poželjeti, s kojim bi jahao i lovio po 
volji. Ali ovako, okruživale bi ih konvencionalnosti kojih se 
pustinjski nomadi drže još strože nego njihova civiliziranija 
braća i sestre. A uskoro ona bi se vjerojatno udala za kojeg 
crnomanjastog ratnika, i njihovo bi se prijateljstvo prekinulo. 
Zato se odlučio protiv šeikova prijedloga, iako je gostovao tjedan 
dana. 

Kad je odlazio, Kadour-ben-Saden i pedeset u bijelo obu- 
čenih ratnika otpratiše ga do Bou Saade. Kad su se u jutro 
odlaska penjali na konje, došla je djevojka da se oprosti od 
Tarzana. 

— Molila sam da ostanete s nama — rekla je jednostavno dok 
se on naginjao sa sedla da joj za oproštaj primi ruku — a sad ću 
moliti da se vratite. 

Njezine lijepe oči gledale su sjetno, a kutove usta žalosno je 
spustila. Tarzan je bio dirnut. 

— Tko zna? — a onda se okrenuo i odjahao za nomadima. 

Izvan Bou Saade oprostio se s Kadourom-ben-Sadenom i 
njegovim ljudima, jer je imao razloga da uđe u grad koliko je 
moguće tajnije, a kad ih je šeiku protumačio ovaj se složio s 
njegovom odlukom. Arapi će ući u Bou Saadu prvi i neće govoriti 
ništa o njemu. Kasnije će Tarzan doći sam i poći ravno u koju 
slabo poznatu domaću krčmu. 

Tako ga, budući da je ušao po mraku, nije vidio nitko tko bi 
ga poznavao, te je do krčme dopro nezapažen. Pošto je sa svojim 
gostom Kadourom-ben-Sadenom povečerao, pošao je u svoj 
prijašnji hotel zaobilaznim putem i ušao na stražnji ulaz. 
Odmah je potražio vlasnika, koji kao da se vrlo začudio što ga 
Vidi živa. 

Da, ima pošte za monsieura. On će je donijeti. Ne, on neće 
nikome reći o monsieurovu povratku. Odmah se vratio sa 
svežnjem listova. Jedan je sadržavao nalog njegova starješine da 
ostavi sadašnji posao i prvim se parobrodom požuri u Cape 
Town. Dalje upute čekat će ga u rukama jednog drugog agenta 
— navedeno je njegovo ime i adresa. To je bilo sve kratko — ali 
jasno. Tarzan se spremio da iz Bou Saade ode sutradan rano. 


Zatim je pošao do posade, do kapetana Gerarda, koji se, kako 
mu je rekao hotelijer, sa svojim odredom bio vratio dan prije. 

Našao je tog oficira u njegovu stanu. Iznenadio se i obra- 
dovao kad je vidio Tarzana živa i zdrava. 

— Kad se poručnik Gernois vratio ijavio da vas nije našao na 
mjestu gdje ste željeli ostati dok je on sa svojim odredom pošao 
izviđati, bio sam se uznemirio. Dane i dane tražili smo po 
planinama. Onda se pročulo da vas je ubio i požderao lav. Kao 
dokaz donijeli su nam vašu pusku. Vas se konj vratio u logor 
drugi dan poslije vašeg nestanka. Nismo mogli sumnjati. 
Poručnik Gernois bio je vrlo žalostan — svu krivnju predbacivao 
je sebi. On je sam navaljivao da nastavimo tražiti. Pronašao je 
Arapina s vašom puškom. Veselit će se kad cuje da ste živi. 

— Svakako — osmjehnu se Tarzan smrknuto. 

— Dolje je u gradu, ili da pošaljem po njega — nastavljao je 
kapetan Gerard. — Reći ću mu ćim se vrati. 

Tarzan je ispričao tom oficiru da se izgubio, i da je napokon 
dolutao u bivak Kadoura-ben-Sadena, koji ga je dopratio u Bou 
Saadu. Oprostio se od tog dobrog oficira što je prije mogao te se 
požurio u grad. U arapskoj krčmi saznao je od Kadoura- 
ben-Sadena zanimljivu vijest. Radilo se o bijelcu crne brade koji 
se uvijek prerušava u Arapina. Neko vrijeme liječio je slomljeno 
zapešće. U posljednje vrijeme izbivao je iz Bou Saade, ali se sad 
vratio, te je Tarzan saznao za njegovo skrovište. Uputio se 
onamo. 

Kroz uske, smrdljive uličice, tamne kao Ereb, probijao se, a 
onda uz traljavo stepenište na kraju kojega su se nalazila 
zatvorena vrata i malen prozor bez stakla. Prozor je bio visoko, 
ispod niske strehe te zgrade od blata. Tarzan je dopirao samo do 
podvoja. Podizao se polako dok mu oči nisu nadvisile podvoj. 
Soba je iznutra bila osvijetljena a za stolom sjedili su Rokoff i 
Gernois. Gernois je govorio: 

— Rokoffe, ti si vrag! Gonio si me dok nisam izgubio 1 
posljednji trun časti. Natjerao si me na umorstvo, jer je krv onog 
čovjeka Tarzana na mojim rukama. Da ono drugo đavolje sjeme, 
Paulvitch, ne zna za moju tajnu noćas bih te ubio golim rukama. 

Rokoff se nasmija. — Ne bi ti to učinio — odgovorio mu je. — 
Onaj trenutak kad se izvijesti da sam ja umoren, onaj dragi 
Alexis poslat će ministru rata potpuni dokaz o onom poslu koji ti 


toliko žarko želiš prikriti. A osim toga optužio bi te zbog 
umorstva. Hajde, budi pametan. Ja sam ti najbolji prijatelj. 
Nisam li ti štitio čast kao da je moja vlastita? 

Gernois se nacerio i opsovao. 

— Samo još malo novaca — nastavljao je Rokoff — i spise 
koje želim, pa imaš moju poštenu riječ da više od tebe neću 
tražiti ni novčića, niti ikakve obavijesti. 

— Imaš i razloga — zarežao je Gernois. — Ono što tražiš 
odnijet će mi i posljednji novčić, i jedinu vrijednu vojnu tajnu 
koju posjedujem. Trebalo bi da ti meni platiš za tu tajnu, a ne da 
mi oduzimaš i nju i novac. 

— Plaćam ti tako što držim jezik za zubima — odvrati Rokoff. 
— Ali da završimo. Hoćeš li ili nećeš? Dajem ti tri minute da se 
odlučiš. Ako ne pristajes, poslat ću noćas dopis tvom 
zapovjedniku, a sve će završiti u poniženju kakvo je pretrpio 
Dreyfus — samo što on to nije bio zaslužio. 

Gernois je jedan trenutak sjedio pognute glave. Napokon je 
ju podigao. Izvukao je dva papira iz bluze. 

— Evo — rekao je beznadno. — Spremio sam ih jer sam znao 
da može samo ovako završiti. — Pružio ih je Rokoffu. 

Rokoffovo okrutno lice obasja se zluradim smiješkom. 
Zgrabio je papire. 

— Dobro si učinio, Gernois — rekao je. — Više ti neću 
dodijavati — osim ako ne nagomilaš još novaca ili vojnih tajni — 
nacerio se. 

— Nikad više nećeš, ti psu! — zasikao je Gernois. — Idući 
put ću te ubiti. Skoro sam to učinio noćas. Prije nego sam došao 
ovamo, sjedio sam jedan sat sa ta dva papira na stolu — a uz 
njih bio mi je nabijen revolver. Odlučivao sam se što da 
ponesem. Idući put izbor će biti laksi, jer sam se već odlučio. 
Noćas si izmakao, Rokoffe. Nemoj se igrati drugi put sa 
sudbinom. 

Onda se Gernois podiže da ode. Tarzan je jedva imao vre- 
mena da se spusti do terase i ustukne u sjenu s one strane 
vrata. Čak i tada jedva se nadao da ga neće otkriti. Terasa je bila 
vrlo malena. Iako se prilijepio uza zid na onom kraju, jedva da je 
bio više stopu udaljen od vrata. Ova su se otvorila gotovo 
odmah, pa je izišao Gernois. Rokoff je bio iza njega. Nijedan nije 


govorio. Gernois zakoračio je možda tri koraka niz stepenište, 
kad se zaustavio i napola okrenuo, kao da se želi vratiti. 

Tarzan je znao da će ga sigurno otkriti. Rokoffje jos stajao na 
pragu, stopu daleko, ali je gledao u suprotnom pravcu, prema 
Gernoisu. Zatim se oficir očito predomislio, pa je nastavio 
silaziti. Tarzan je čuo kako je Rokoff odahnuo. Trenutak kasnije 
Rokoff se vratio u sobu i zatvorio vrata. 

Tarzan je čekao da Gernois ode, a onda je rastvorio vrata i 
stupio u sobu. Bio je iznad Rokoffa prije nego sto se taj čovjek 
mogao dići sa stolice, gdje je promatrao papir koji mu je dao 
Gernois. Kad se okrenuo i ugledao lice majmuna-čovjeka 
problijedi. 

— Vi! Zinuo je. 

— Ja — odgovori Tarzan. 

— Što želiteP — šaptao je Rokoff, jer se od očiju maj- 
muna-čovjeka prestrašio. — Jeste li došli da me ubijete? Nećete 
se usuditi. Giljotinirali bi vas. Ne usuđujete se ubiti me. 

— Usuđujem vas se ubiti, Rokoffe — odgovori Tarzan — jer 
nitko ne zna da ste ovdje ili da sam ja ovdje, a Paulvitch bi im 
rekao da je to učinio Gernois. Čuo sam kako ste to rekli 
Gernoisu. Ali to na mene ne bi utjecalo, Rokoffe. Meni je sve- 
jedno sazna li se ili ne sazna da sam vas ja ubio. Radost što sam 
vas ubio bila bi mi naknada za svaku kaznu. Vi ste najpodlije 
kukavičko pseto, Rokoffe, za koje sam ikad čuo. Trebalo bi vas 
ubiti. Želio bih vas ubiti — i Tarzan se približio tom čovjeku. 

Rokoffovi živci bili su napeti do krajnosti. Vrisnuvsi, skočio 
je prema susjednoj sobi, ali majmun-čovjek bio je na njegovim 
leđima prije nego što mu se skok i napola završio. Željezni prsti 
posegoše za vratom — ta je velika kukavica cviljela poput 
ubodene svinje, dok mu Tarzan nije prekinuo dah. Zatim ga je 
Tarzan postavio na noge još ga uvijek gušeći. Rokoff se uzalud 
koprcao — u snažnom stisku Tarzana-majmuna bio je poput 
malog djeteta. 

Tarzan ga je posjeo na stolicu a zatim je, znatno prije nego 
što je postojala opasnost da čovjek umre, ublažio stisak. Kad je 
Rokoffov kašalj jenjao, Tarzan je ponovo progovorio. 

— Dao sam vam da okusite smrt — rekao je. — Ali vas neću 
ubiti — ovaj puta. Štedim vas samo zbog vrlo dobre žene koje je 
velika nesreća bila što ju je rodila ista žena kao i vas. Ali ću vas 


zbog nje poštedjeti samo ovaj puta. Ako ikad saznam da ste 
mućili nju ili njezina supruga — ako ikad ponovo dosađujete 
meni — ako ćujem da ste se vratili u Francusku ili na koji njezin 
posjed, bit će mi jedini zadatak da vas ulovim i ugušim do kraja. 
— Zatim se okrenuo k stolu na kojem su još ležala dva papira. 
Kad ih je pobrao, Rokoff je zinuo od užasa. 

Tarzan je pregledao i ček i onaj drugi papir. Rokoff je bio 
djelomično pročitao, ali Tarzan je znao da se nitko ne može 
sjetiti onih važnih činjenica i brojeva, koji su predstavljali veliku 
vrijednost neprijateljima Francuske. 

— Ovo će zanimati šefa štaba — rekao je dok je spremao 
papire u džep. 

Rokoff je stenjao. Nije se usudio glasno psovati. 

Iduće jutro Tarzan je jahao sjeverno na putu prema Bouiri i 
Alžiru. Dok je jahao mimo hotela, poručnik Gernois stajao je na 
verandi. Kad je ugledao Tarzana, problijedio je kao krpa. 
Majmunu-čovjeku bilo bi draže da ga nije sreo, ali nije mogao 
izbjeći. Pozdravio je oficira dok je jahao mimo. 

Gernois je mehanički odvratio pozdrav, ali su one strašne, 
širom otvorene oći pratile konjanika, bezizražajne, ako se 
izuzme užas. Kao da je mrtvac gledao duha. 

U Sidi Aissi Tarzan se sreo s francuskim oficirom s kojim se 
bio upoznao prigodom njegova nedavnog boravka u tom gradu. 

— Jeste li otišli rano iz Bou Saade? — upitao je oficir. 

— Onda niste čuli o jadnom Gernoisu. 

— Njega sam posljednjeg vidio kad sam jahao iz grada 

— Odgovori Tarzan. — Što je s njim? 

— Mrtav je. Ustrijelio se oko osam sati ujutro. 

Dva dana kasnije Tarzan je stigao u Alžir. Tu je vidio da će 
morati čekati dva dana prije nego uhvati brod za Cape Town. To 
vrijeme iskoristio je da napiše opširan izvještaj o svom zadatku. 
Nije se usudio priklopiti tajne papire koje je oduzeo Rokoffu, 
nego ih je radije zadržao dok ne dobije ovlasti da ih preda 
drugom agentu ili dok se sam ne vrati u Pariz. 

Kad se Tarzan penjao na brod poslije vrlo neugodnog 
čekanja, dva su ga čovjeka promatrala s gornje palube. Obojica 
su bila odjevena po modi i bili su glatko obrijani. Viši imao je 
sivu kosu, ali obrve su mu bile vrlo crne. Kasnije su se slučajno 
sreli s Tarzanom na palubi, ali kako je jedan užurbano svraćao 


pažnju svog druga na nešto na moru lica su im bila okrenuta, 
tako da ih Tarzan nije vidio. Zapravo nije im obraćao nikakvu 
pažnju. 

Prema uputama svog šefa, Tarzan je poduzeo ovo putovanje 
pod imenom Johna Caldwella, London. Nije shvaćao zašto je to 
potrebno, paje o tom mnogo razmisljao. Pitao se kakvu će ulogu 
igrati u Cape Townu. 

— No — mislio je — hvala nebesima što sam se oslobodio 
Rokoffa. Počeo me mučiti. Jesam li se ja toliko civilizirao da ću 
se početi uzrujavati. Čovjek nikad ne zna na koji će način 
udariti. Kao da je lav Numa naveo Tantora slona, i zmiju Histu 
da mu se pridruže i ubiju me. Ne bih nikad znao u koji će me 
trenutak ili tko napasti. Ali životinje su viteskije od bilo kojeg 
čovjeka — one se ne bave kukavičkom spletkom. 

Hazel Strong? Gdje sam čuo to ime? 
Kakva je sjećanja to ime izazivalo! 


Za objeda te večeri Tarzan je sjedio do mlade žene, koja je 
opet bila kapetanu slijeva. Kapetan ih je predstavio. 

Gospođica Strong! Gdje je samo čuo to ime? Bilo je vrlo 
poznato. A onda je stvar za njega riješila njezina majka, jer kad 
se obraćala kćerci zvala ju je Hazel. 

Hazel Strong! Kakva je sjećanja to ime izazivalo! Pismo koje 
je lijepa ruka Jane Porter uputila toj djevojci donijelo mu je prvu 
poruku od žene koju je ljubio. Kako se živo sjećao noći kad ga je 
ukrao u kolibi svog davno umrlog oca, gdje je Jane Porter sjedila 
i pisala ga do kasno u noć, dok je on čučao napolju u tami. Kako 
bi se ona one noći bila prepala da je znala da divlja prašumska 
životinja ćući s one strane prozora i promatra svaki njezin 
pokret. 

A ovo je bila Hazel Strong — najbolja prijateljica Jane Porter! 


brodovi se mimoilaze 


Vratimo se nekoliko mjeseci unatrag, do malog, vjetrovitog 


perona željezničke postaje u sjevernom Wisconsinu. Dim 
šumskog požara leži nisko nad okolinom, tako da peku oći ono 
šestoro ljudi sto čekaju vlak koji treba da ih odveze na jug. 

Profesor Archimedes Q. Porter, ruku sklopljenih straga pod 
skutima dugog kaputa, korača gore-dolje pod uvijek budnim 
očima svog vjernog tajnika gospodina Samuela T. Philandera. U 
prošlih nekoliko minuta već se dvaput rastreseno uputio preko 
tračnica prema obližnjoj močvari, ali ga je spasio i povukao 
natrag neumorni Philander. 

Jane Porter, profesorova kći, razgovara s naporom i bez 
živosti s Williamom Cecilom Claytonom i Tarzanom-majmu- 
nom. U malenoj čekaonici, upravo trenutak prije, izjavila se 
ljubav, došlo je do odricanja, koje je uništilo sreću i život dvoje 
ljudi, ali nije se radilo o Williamu Cecilu Claytonu, lordu 
Greystokeu. 

Iza gospođice Porter vrzla se majčinska Esmeralda. I ona je 
bila sretna, jer ne vraća li se svom dragom Marylandu? Već su 
se kroz dim nejasno razabirala svjetla lokomotive. Muškarci su 
počeli skupljati ručnu prtljagu. Odjednom Clayton poviče: 

— Zaboga! Ostavio sam kaput u čekaonici — te se požurio po 
njega. 

— Pozdravljam te Jane — progovorio je Tarzan pružajući 
ruku. — Neka te sreća uvijek prati. 

— Zbogom — odgovorila je djevojka jedva čujno. — Nastoj me 
zaboraviti — ne, ne to — ne bih mogla podnijeti misao da si me 
zaboravio. 


— Toga se ne plaši, draga — odgovorio je on. — Želio bih da 
mogu zaboraviti. Bilo bi mi lakse nego da se moram neprestano 
sjećati što je moglo biti. Ti ćeš, međutim, biti sretna. Siguran 
sam da hoćeš — moraš biti. Možeš reći drugima da sam se 
odlučio odvesti kolima do New Yorka — ne mogu se pozdraviti s 
Claytonom. Želim da ga se uvijek sjećam s ljubaznošću, ali 
bojim se da sam previše divlja životinja, a da mogu biti predugo 
sa čovjekom koji se ispriječio između mene i jedine žene na 
svijetu koju želim. 

Kad se Clayton sagnuo da uzme kaput, padoše mu oči na 
telegram koji je preokrenut ležao na podu čekaonice. Sagnuo se 
da ga pokupi, jer je mislio da to može biti važna poruka koju je 
netko ispustio. Pogledao ga je užurbano, a onda je odjednom 
zaboravio kaput, vlak koji se približavao — sve osim tog žutog 
papira u ruci. Pročitao je dva puta prije nego sto je mogao 
potpuno shvatiti strašnu važnost onoga što je na papiru pisalo. 

Kad gaje bio pokupio, bio je engleski plemić, ponosni i bogati 
posjednik prostranih imanja — časak kasnije, kad ga je 
pročitao, znao je da je prosjak bez prebite pare i bez naslova. To 
je bio D'Arnotov telegram Tarzanu i na njem je pisalo: 


Otisci prstiju dokazuju da si Greystoke. Čestitam. 


D'ARNOT 
Zateturao je kao od kakva smrtonosna udarca. Upravo tada 
drugi povikaše neka se požuri — vlak se zaustavio uz mali 


peron. Kao ošamućen pokupio je kaput. Ispričat će im o tom 
telegramu kad svi budu u vlaku. Zatim je otrčao na peron 
upravo kad je lokomotiva zazviždala dva puta, prije nego sto se 
vlak trgnuo i zaklopotao. Drugi su bili u vlaku naginjući se kroz 
vrata i vičući mu da se požuri. Skoro im je pet minuta trebalo da 
se smjeste na sjedala, a tek tada Clayton je otkrio da Tarzan nije 
s njima. 

— Gdje je Tarzan? — upitao je Janu Porter. — U drugim 
kolima? 

— Nije — odgovorila je. — U posljednji trenutak odlučio je da 
se kolima odveze u New York. Želi vidjeti više nego što se može 
vidjeti kroz prozor vlaka. Vraća se u Francusku, znaš. 

Clayton nije odgovorio. Nastojao je pronaći prave riječi kako 
da Jani Porter protumači svoju nevolju i njezinu. Pitao se kako 


će to saznanje na nju djelovati. Hoće li se htjeti za nj udati — da 
bude obična gospođa Clayton. Odjednom mu posta jasna 
strašna žrtva koju će jedno od njih morati podnijeti. Zatim je 
doslo pitanje: hoće li Tarzan tražiti svoje pravo? Majmun-čovjek 
znao je sadržaj poruke prije nego sto je mirno zanijekao svoje 
porijeklo! Rekao je da mu je Kala, majmunica, bila majka! Je li 
to učinio iz ljubavi prema Jani Porter? 

Ni jedno drugo tumačenje nije se činilo razumno. A budući 
da nije želio znati za svjedočanstvo poruke, nije li razumno 
pretpostavljati da neće nikad tražiti svoje pravo? Ako je tako, 
kakvo pravo ima on, William Cecil Clayton, da ometa želje, da 
prima žrtvu tog čudnog čovjeka? Ako je Tarzan-majmun mogao 
to učiniti da spasi Janu Porter od nesreće, zašto da on, u čije 
ruke ona stavlja svu svoju budućnost, išta učini da upropasti 
njezine interese. 

I tako je razmisljao, dok pod gomilom mudrolija na osnovu 
vlastita interesa nije zaboravio onaj prvi poriv, da kaže istinu i 
odrekne se svojih naslova i imanja u korist pravog vlasnika. Ali 
na tom je putu i još mnogo dana poslije tog bio ćudljiv i 
rastresen. Katkad bi mu se narivavala misao da će možda 
kasnije Tarzan požaliti svoju velikodušnost i zahtijevati svoje 
pravo. 

Nekoliko dana poslije dolaska u Baltimore Clayton je 
napomenuo pitanje što skorijeg vjenčanja. 

— Što misliš pod »što skorijim?« — pitala je Jane. 

— Za nekoliko dana. Moram se odmah vratiti u Englesku. 

— Želim da se vratiš sa mnom, draga. 

— Ne mogu se tako brzo spremiti — odgovorila je Jane. 

— Trebat će najmanje mjesec dana. 

Radovala se, jer se nadala da će ono što ga zove u Englesku 
još više odgoditi svadbu. Učinila je pogrešku, ali je svoju 
obavezu kanila izvršiti vjerno i dokraja — a osjećala je da na 
privremenu odgodu ima pravo. Njegov odgovor ju je uznemirio. 

— Vrlo dobro, Jane — rekao je. — Razočaran sam, ali ću 
odgoditi put u Englesku za mjesec dana. Onda ćemo poći 
zajedno. 

Ali kako je taj mjesec dana prolazio, ona je našla nekakvu 
drugu ispriku da se stvar odgodi, dok napokon, obeshrabren i 
sumnjičav, Clayton nije u Englesku morao poći sam. 


Ono nekoliko pisama što su izmijenili nije Claytona dovelo 
ništa bliže ispunjenju nada, i zato je pisao izravno profesoru 
Porteru i zamolio ga da mu pomogne. Tom starcu bila je ta 
kombinacija uvijek po volji. Volio je Claytona, a budući da je bio 
iz stare južnjačke obitelji previše je cijenio vrijednost plemstva, 
što, međutim, njegovoj kćeri nije značilo ništa. 

Clayton je navaljivao da profesor prihvati poziv da mu bude 
gost u Londonu, a taj poziv uključio je cijelu profesorovu obitelj 
— Philandera, Esmeraldu i sve. Englez je računao da se Jane, 
kad se jednom nađe u Londonu, a veze s domom se prekinu, 
neće toliko bojati koraka koji već tako dugo oklijeva da učini. 

Tako je onu večer, pošto je primio Claytonovo pismo, 
profesor Porter objavio da će idući tjedan svi otputovati u 
London. 

Ali kad se našla u Londonu, Jane Porter nije bila ništa 
popustljivija nego u Baltimoreu. Iznalazila je ispriku za ispri- 
kom, a kad je napokon lord Tennington tu skupinu pozvao da 
krstari u njegovoj jahti oko Afrike, Jane je tu ideju prihvatila s 
najvećim ushitom, ali je kategorički odbila da se vjenčaju prije 
nego se vrate u London. Budući da je to krstarenje trebalo da 
traje najmanje godinu dana, jer je trebalo da se na neodređeno 
proklinjao Tenningtona što je predložio tako smiješan izlet. 

Lord Tennington predložio je da krstare Sredozemnim 
morem, Crvenim morem do Indijskog oceana, pa onda do Isto- 
čne obale, i da se zaustavljaju u svakoj luci koju je vrijedno 
pogledati. 

I tako se dogodilo da su jednog dana dva broda prolazila 
Gibraltarskim vratima. Manji, lijepa bijela jahta, žurio se prema 
istoku, a na palubi sjedila je mlada žena koja je žalosnih očiju 
gledala dijamantima obloženi medaljon i dokono ga premetala u 
prstima. Misli su joj bile daleko, u polumračnoj lisnatoj, 
samotnoj tropskoj džungli — a srce joj je bilo s mislima. 

Pitala se da li se vratio u svoju divlju šumu muskarac koji joj 
je dao tu lijepu igračku. Onaje njemu, kao takva, značila mnogo 
više no što bi mu ikad njezina prava vrijednost značila, o kojoj 
onda, međutim, nije imao ni pojma. 

A na palubi putničkog parobroda, koji je putovao prema 
zapadu, sjedio je taj isti muškarac s drugom mladom ženom, i to 


je dvoje nagađalo čiji je taj lijepi brodić koji tako lako klizi blago 
uzbibanim morem. 

— Da — rekao je — jako volim Ameriku, a to znači, dakako, i 
Amerikance, jer zemlju čine njezini stanovnici. Ondje sam se bio 
sreo s divnim ljudima. Sjećam se, gospođice Strong, napose 
jedne obitelji, upravo iz vašeg grada, i nju sam osobito zavolio — 
profesora Portera i njegovu kćer. 

— Jane Porter! — uskliknula je djevojka. — Mislite li mi reći 
da poznajete Janu Porter? Ta ona je moja najbolja prijateljica na 
svijetu. Poznajemo se od djetinjstva — poznajemo se vjekove. 

— No lijepo! — odgovorio je on smiješeći se. — Teško biste u 
to uvjerili ikoga tko vas je obje vidio. 

— Onda cu pobliže odrediti ovo što sam rekla — odgovorila je 
nasmijavši se. — Poznajemo se dva vijeka — njezin i moj. Ali, 
ozbiljno, drage smo jedna drugoj kao sestre, a sad kad ću je 
izgubiti gotovo mi puca srce. 

— Izgubiti? — uskliknuo je Tarzan. — Ta što mislite? O, da, 
shvaćam. Mislite da će se sad udati i stanovati u Egleskoj, pa 
ćete je rijetko vidjeti. 

— Da — odgovori ona. — A najžalosnije je da se neće udati za 
čovjeka kojega ljubi. O, to je strašno! Udati se iz osjećaja 
dužnosti! Mislim da je to posve opako, i rekla sam joj. Toga se 
sjećam s takvom gorčinom da joj ne bih dopustila, iako sam 
jedina osoba izvan srodstva koja bi primila poziv na vjenčanje, 
da me pozove, jer na tu strašnu sprdnju ne bih ni pošla. Ali Jane 
Porter je posve sigurna. Uvjerila se da čini upravo ono što je 
pošteno, i ništa je nikad neće spriječiti da se uda za lorda 
Greystokea, osim ako to ne bi bio sam Greystoke, ili smrt. 

— Žalim je — napomenuo je Tarzan. 

— Ja žalim čovjeka kojega ona ljubi — odvrati djevojka — jer 
i on ljubi nju. Nisam se s njim nikad srela, ali po onomu što mi 
Jane o njemu kazuje on mora da je divan čovjek. Čini se da se 
rodio u džungli i da su ga digli na noge divlji majmuni. Nije 
nikad vidio bijelca ili bjelkinju dok profesor Porter i njegova 
skupina nisu bih prisilno iskrcani na obalu upravo na pragu 
njegove kolibice. Spasio ih je od svakakvih strašnih zvijeri i 
izvršio kojekakva divna, jedva zamisliva djela, a onda se, 
napokon, zaljubio u Jane i ona u njega, iako ona tog nije bila 
svjesna dok se nije obećala lordu Greystokeu. 


— Vrlo čudno — mrmljao je Tarzan kopajući po mozgu ne bi 
li našao kakvu izliku da promijene predmet razgovora. Uživao je 
slušajući kako Hazel Strong govori o Jani, ali kad je predmet 
razgovora bio on, bilo mu je dosadno i osjećao se smeten. Ali mu 
je brzo laknulo, jer im se pridružila djevojčina majka, pa je 
razgovor postao općenit. 

Idućih nekoliko dana prošlo je bez ikakvih događaja. More je 
bilo mirno. Nebo vedro. Parobrod je mirno plovio prema jugu, 
bez ikakva zastoja. Tarzan je mnogo vremena provodio s 
gospođicom Strong i njezinom majkom. Provodili su vrijeme na 
palubi čitajući, razgovarajući ili fotografirajući kamerom 
gospođice Strong. Kad bi sunce zašlo, šetali su. 

Jednog dana Tarzan je vidio da gospođica Strong razgovara 
sa strancem, čovjekom kojega prije nije vidio na brodu. Kad im 
se približio, muskarac se djevojci naklonio i okrenuo da ode. 

— Čekajte, monsieur Thurane — pozvala ga gospođica 
Strong. — Morate se sastati s gospodinom Caldwellom. Mi smo 
svi putnici na ovom brodu, pa se moramo upoznati. 

Ta su se dva muškarca rukovali. Kad je Tarzan pogledao u 
oči monsieur Thurana, začudio se kako su mu poznate. 

— Siguran sam da sam monsieura upoznao u prošlosti — 
napomenuo je Tarzan — iako se ne mogu sjetiti kojom zgodom. 

Monsieur Thuran kao da se uznemirio. 

— Ne bih rekao, — odgovorio je. — Možda imate i pravo. Ali 
i ja sam se znao jednako osjećati kad sam se sretao sa 
strancima. 

— Monsieur Thuran tumaćio mi je neke navigacijske tajne 
— progovorila je djevojka. 

Tarzan je malo pazio na razgovor koji je slijedio — pokušavao 
se podsjetiti gdje se bio sreo s Thuranom. Bio je siguran da je to 
bilo u neobičnim okolnostima. Tada ih je doseglo sunce, pa je 
djevojka zamolila Thurana da pomakne njezinu stolicu dalje u 
sjenu. Tarzan ga je slučajno u to vrijeme promatrao, pa je opazio 
kako on nespretno pomiče stolicu — lijevo zapešće bilo mu je 
ukočeno. Taj ključ bio je dovoljan — iznenadan slijed povezanih 
misli učinio je ostalo. 

Thuran nastojao je da se na zgodan način udalji. Prestanak 
razgovora, pošto su promijenili položaj, dao mu je priliku da se 


ispriča. Naklonivši se duboko gospođici Strong, a glavom 
Tarzanu, okrenu se da ode. 

— Samo jedan trenutak — zaustavi ga Tarzan. — Ako me 
gospođica Strong ispriča, ja ću vas otpratiti. Vratit ću se za 
trenutak, gospođice Strong. 

Monsieur Thuran postao je nemiran. Kad su se maknuli 
djevojci s vida, Tarzan se zaustavi i stavi mu tešku ruku na 
rame. 

— Što sad namjeravate, Rokoffe? — upitao ga je. 

— Odlazim iz Francuske kako sam obećao — odgovori on 
mrzovoljno. 

— Vidim — reče Tarzan. — Ali poznajem vas tako dobro da 
mogu jedva vjerovati da je vaš boravak na istom brodu sa mnom 
posve slučajan. Kad bih to i mogao vjerovati, činjenica da ste 
prerušeni odmah bi me razuvjerila. 

— No — zarežao je Rokoff slegnuvši ramenima — ne znam 
što ćete učiniti. Na ovom brodu je engleska zastava. Imam pravo 
da tu budem kao i vi, a budući da ste vi upisani pod krivim 
imenom držim da ja imam više prava. 

— Nećemo o tome raspravljati, Rokoffe. Hoću samo reći da se 
morate kloniti gospođice Strong — ona je čestita žena. 

Rokoff se zacrvenio. 

— Ako me ne poslušate, bacit ću vas u more — nastavljao je 
Tarzan. — Nemojte zaboraviti da samo čekam neku izliku. — 
Zatim se okrene na peti i ostavi Rokoffa, koji se tresao od 
potiskivana bijesa. 

Nije ga vidio nekoliko dana, ali Rokoff nije plandovao. U 
svojoj kabini s Paulvitchom ljutio se i psovao, prijetio se naj- 
strašnijim osvetama. 

— Bio bih ga noćas bacio u more — povikao je — da sam 
siguran da oni spisi nisu u njega. Ne mogu ih s njim baciti u 
ocean. Da ti nisi takva glupa kukavica, Alexise, nekako bi ušao 
u njegovu kabinu i potražio te dokumente. 

Paulvitch se smiješio. — Pretpostavlja se da si ti mozak 
našeg drugarstva, moj dragi Nikolas — odgovorio je. — Zasto ne 
nađeš načina da potražiš kabinu monsieur Caldwella — ha? 

Dva sata kasnije bila im je sudbina sklona, jer je Paulvitch, 
kojije neprestano pazio, vidio kako Tarzan odlazi iz svoje kabine 
a da ne zaključava vrata. Pet minuta kasnije bio je Rokoff na 


mjestu odakle je mogao dati znak za uzbunu u slučaju da se 
Tarzan vrati, a Paulvitch je spretno pretraživao sadržaj prtljage 
majmuna-čovjeka. 

Sav očajan, htio se okaniti tog posla, kad ugleda kaput koji je 
Tarzan bio skinuo. Trenutak kasnije imao je u ruci službenu 
omotnicu. Bacivši brzi pogled na sadržaj, Paulvitch se široko 
nasmiješi. 

Kad je izišao iz kabine, ni sam Tarzan nije mogao znati da je 
ijedan predmet u njoj bio dodirnut otkako je otišao — Paulvitch 
je bio pravi majstor svog zanata. 

Kad je u kabini predao omotnicu Rokoffu, veći je čovjek 
pozvonio po konobara te je naručio pola litre šampanjca. 

— Moramo proslaviti, moj dragi Alexise — rekao je. 

— To je bila sreća, Nikolase — protumačio je Paulvitch. — 
Očito je da on te spise uvijek nosi sa sobom — slučajno ih nije 
premjestio kad je prije nekoliko minuta obukao drugi kaput. Ali 
bit će vraga kad otkrije gubitak. Siguran sam da ćete s tim 
odmah povezati. Sad kad zna da si na brodu odmah će 
posumnjati. 

— Nije važno u koga sumnja — poslije ove noći — odgovori 
Rokoff gadno se nacerivsši. 

Kad je te večeri gospođica Strong otišla u kabinu, Tarzan se 
naslonio na ogradu i gledao daleko na more. Svaku je noć, 
otkako je došao na brod — činio to isto — katkad bi tako stajao 
cijeli sat. A oči koje su mu promatrale svaki pokret otkako je u 
Alžiru stupio na brod znale su da mu je to navika. 

I dok je tako te noći stajao, one su ga oči vrebale. Tada je 
posljednji šetač otišao s palube. Bila je vedra noć, ali nije bilo 
mjeseca — predmeti na palubi jedva su se razabirali. 

Iz sjene kabine dvije pojave tiho su puzale prema maj- 
munu-čovjeku, s leđa. Zapljuskivanje valova o bokove broda, 
zuj propelera, tutnjava strojeva, sve je to zataškavalo gotovo 
nečujno približavanje te dvojice. 

Sad su mu se posve približili. Šćućurili su se poput igrača 
ragbija. Jedan je podizao ruku i spuštao je, kao da broji 
sekunde — jedan — dva — tri! Kao jedan čovjek ta su dvojica 
skočila na svoju žrtvu. Svaki je zgrabio jednu nogu, te prije nego 
što se Tarzan-majmun, iako je bio brz kao munja, mogao 


okrenuti da se spasi, bacili su ga preko niske ograde te je 
naglavce padao u Atlantik. 

Hazel Strong gledala je more kroz potamnjelo okno. Od- 
jednom je s tamne palube odozgor mimo njezine oči prošisalo 
ljudsko tijelo. Palo je tako brzo u tamnu vodu da nije bila 
sigurna sto je to — mozda je to bio čovjek — nije mogla reći. 
Čekala je da odozgo čuje kakav povik — onaj uvijek strašni 
povik: — Čovjek pao u more — ali tog nije bilo. Gore na brodu 
sve je sutjelo — sve je sutjelo u moru. 

Djevojka je pomislila da je brodska posada bacila u more 
svežanj smeća, i trenutak kasnije legla je na ležaj. 

brodolom »lady alice« 


Iduće jutro bilo je Tarzanovo mjesto prazno. Gospođica Strong 


bila je malko radoznala, jer bi gospodin Caldwell uvijek počekao 
da može doručkovati s njom i majkom. Dok je kasnije sjedila na 
palubi, Thuran zaustavio se da s njom izmijeni nekoliko 
ugodnih rijeći. Kao da je bio izvrsno raspoložen — i bio je 
izvanredno ljubazan. Kad je pošao dalje, gospođica Strong 
pomislila je kako je Thuran divan čovjek. 

Dan je prolazio vrlo polako. Nedostajalo joj je mirno društvo 
gospodina Caldwella — u njem bilo je nešto što je djevojka 
odmah zavoljela. Govorio je tako zanimljivo o mjestima koja je 
vidio — narodima i njihovim običajima — o divljim zvijerima. I 
nekako je uvijek pravio smiješne i napadne usporedbe između 
divljih životinja i civiliziranih ljudi, tako da se ispoljavalo 
prilično poznavanje onih prvih, kao i oštra, iako malko 
podrugljiva ocjena posljednjih. 

Kad se Thuran popodne ponovo zaustavio da s njom 
pročavrlja, ona je pozdravila ovaj prekid u jednoličnosti dana. 
Ali počela se ozbiljno zabrinjavati što se gospodin Caldwell ne 
pojavljuje. Nekako je taj nestanak neprestano povezivala s onim 
što je proslu većer vidjela, kad je tamni predmet pao mimo okna 
njezine kabine u more. Tada je taj predmet napomenula 
Thuranu. Je li on danas vidio gospodina Caldwella? Nije. Zašto? 

— Nije doručkovao kao i obično, a od jućer ga uopće nisam 
vidjela — tumačila je djevojka. 

Thuran je bio izvanredno zabrinut. 

— Nisam imao tu radost da prisno poznajem gospodina 
Caldwella — napomenuo je. — Međutim, činio se poštovanja 


vrijedan čovjek. Je li moguće da je neraspoložen, te je ostao u 
kabini? To ne bi bilo čudno. 

— Ne bi — prihvati djevojka — to ne bi bilo čudno, dakako. 
Ali ja nekako imam onaj glupi ženski predosjećaj da s 
gospodinom Caldwellom nije sve u redu. To je vrlo neobičan 
osjećaj — kao da znam da nije na brodu. 

Thuran se ugodno nasmijao. — Zaboga, draga gospođice 
Strong — rekao je — a gdje bi onda mogao biti? Nismo dane i 
dane vidjeli kopno. 

— Dakako, to je smiješno — priznala je. A zatim je dodala: — 
Ali neću se više zabrinjavati. Idem pogledati gdje je gospodin 
Caldwell — i dala je znak konobaru koji je prolazio. 

»To će biti teže nego mislis, draga djevojko«, mislio je Thuran, 
ali glasno je rekao: — Tako i treba. 

— Molim vas, pronađite gospodina Caldwella — rekla je 
konobaru. — I recite mu da su mu prijatelji mnogo zabrinuti 
zbog njegove odsutnosti. 

— Vi mnogo volite gospodina Caldwella? — upitao je Thuran. 

— Mislim da je sjajan — odgovorila je djevojka. — I mama ga 
je vrlo zavoljela. On je čovjek s kojim se osjećaš potpuno siguran 
— ne možeš a da nemaš povjerenja u gospodina Caldwella. 

Trenutak kasnije vratio se konobar rekavši da gospodin 
Caldwell nije u kabini. — Ne mogu ga pronaći, gospođice Strong, 
i— oklijevao je — saznao sam da noćas nije spavao. Mislim da bi 
bilo najbolje da stvar prijavim kapetanu. 

— Svakako — uskliknula je gospođica Strong. — Ija ću poći 
kapetanu. To je strašno! Znam da se dogodilo nešto strašno. 
Moji predosjećaji ipak me nisu prevarili. 

Vrlo prestrašena mlada žena i uzbuđeni konobar stupili su 
nekoliko trenutaka kasnije pred kapetana. On je tiho saslušao 
ono što su mu ispričali — a na licu razabirao mu se izraz 
zabrinutosti kad mu je konobar rekao da je nestalog putnika 
tražio na svakom mjestu na brodu gdje bi se putnik mogao naći. 

— Jeste li sigurni, gospođice Strong, da ste vidjeli kako je 
sinoć s broda palo tijelo? — upitao je. 

— Utoni malo ne sumnjam — odgovorila je. — Ne mogu reći 
da je bilo ljudsko tijelo — nije bilo povika. Možda je to bilo samo 
ono što sam i mislila — gomila otpadaka. Ali ako se gospodin 


Caldwell ne pronađe na brodu, uvijek ću vjerovati da sam baš 
njega vidjela kako pada mimo mojega okna. 

Kapetan je odmah naredio da se potpuno pretraži cijeli brod, 
od pramca do krme — nijedan zakutak ni pukotina ne smiju se 
izostaviti. Gospođica Strong ostala je u kabini i čekala kako će 
se završiti ta pretraga. Kapetan je postavljao mnoga pitanja, ali 
mu ona nije mogla reći nista drugo nego sto je sama vidjela za 
njihova kratkog poznanstva na brodu. Prvi put odjednom je 
shvatila koliko joj je zapravo malo gospodin Caldwell ispričao o 
sebi ili svom prošlom životu. Samo je znala da se rodio u Africii 
da je odgojen u Parizu, a i tu mršavu obavijest dobila je samo 
zato sto se začudila da on, kao Englez, govori engleski s tako 
izrazitim francuskim naglaskom. 

— Je li ikad pričao o kakvim neprijateljima? — upitao je 
kapetan. 

— Nije. 

— Je li poznavao druge putnike? 

— Samo dok je bio sa mnom — susrećući ih slučajno kao 
suputnike. 

— Ovaj... je li on, po vašem mišljenju, gospođice Strong, 
možda previše pio? 

— Ne znam je li uopće pio — svakako nije pio do pola sata 
prije nego sam vidjela kako ono tijelo pada u more — odgovorila 
je — jer sam do onda s njim bila na palubi. 

— To je vrlo čudno — napomenuo je kapetan. — Meni se nije 
činio kao čovjek koji bi se onesvještavao, ili tako što. A čak da se 
ijestjedva je vjerojatno da bi bio pao preko ograde — pao bi na 
palubu. Ako nije na palubi, gospođice Strong, bio je bačen u 
more — a činjenica što niste čuli povika vodi do pretpostavke da 
je bio mrtav prije nego što je otišao s palube — umoren. 

Djevojka je zadrhtala. 

Puni sat kasnije prvi se oficir vratio da izvijesti o ishodu 
pretrage. 

— Gospodin Caldwell nije na brodu, gospodine — rekao je. 

— Bojim se da je nešto ozbiljnije nego nesretan slučaj, 
gospodine Brently — napomenuo je kapetan. — Molim vas da 
lično i vrlo pažljivo pregledate stvari gospodina Caldwella, da se 
utvrdi ima li ikakva povoda samoubojstvu, ili umorstvu — 
prorešetajte sve do dna. 


— Razumijem, gospodine! — odgovori gospodin Brenlty i 
pođe u Tarzanovu kabinu. 

Hazel Strong bila je zaprepaštena. Dva dana nije izlazila iz 
kabine, a kad se napokon usudila izići na palubu, bila je vrlo 
blijeda, s velikim, tamnim kolobarima ispod očiju. Bila ona 
budna ili spavala, neprekidno joj se činilo da vidi kako pada ono 
tamno tijelo, brzo i tiho, u hladno, mrko more. 

Ubrzo pošto se prvi put poslije tragedije pojavila na palubi, 
Thuran joj se pridružio s mnogo izraza ljubazne zabrinutosti. 


— O, što je to strašno, gospođice Strong — govorio je. — Ne 
mogu se toga osloboditi. 
— Niti ja — dodala je djevojka umorno. — Osjećam da se 


mogao spasiti, samo da sam povikala. 

— Ne smijete sebi predbacivati, draga gospođice Strong — 
uvjeravao ju je Thuran. — To nije nikako bila vaša pogreška. I 
drugi bi učinili isto sto ste učinili vi. Tko bi rekao, ako nešto 
pada u more, da je to čovjek? Niti bi ishod bio drukčiji da ste 
povikali. Neko bi vrijeme sumnjali u ono sto pričate, mislili bi da 
je to ženska tlapnja, uzrujanost — da ste navaljivali, a bilo bi ga 
i prekasno spašavati jer prošlo bi dosta vremena dok bi brod 
zaustavili, spustili čamce i odveslali natrag milje daleko tražeći 
nepoznato mjesto gdje se dogodila tragedija. Ne, ne smijete sebi 
ništa predbacivati. Vi ste za jadnog gospodina Caldwella učinili 
više nego ijedan od nas — vama je jedinoj nedostajao. Vi ste 
zahtijevali da ga se potraži. 

Djevojka nije mogla a da se ne osjeća zahvalna za te ljubazne 
i ohrabrujuće riječi. On je često bio s njom — gotovo neprestano 
na tom putovanju — i ona ga je sve više voljela. Thuran je 
saznao da je ta lijepa gospođica Strong iz Baltimorea i da je 
američka nasljednica — a i inače vrlo bogata djevojka, i s 
izgledima za budućnost od kojih mu je posve ponestajao dah, a 
kako se tim ugodno zabavljao veći dio vremena, ćudo je što je 
uopće disao. 

Thuran bio je namjeravao, posto je nestao Tarzan, da se 
skine s broda u prvoj luci na koju naiđu. Ta nema li u džepu baš 
ono zbog ćega je stupio na ovaj brod? Nista ga više tu ne 
zadržava. Ne može se vratiti na kontinent dovoljno brzo da 
sjedne na prvi ekspres koji bi ga doveo u njegovu zemlju. 


Ali sad se nametala druga misao te je njegove druge nakane 
brzo potiskivala u pozadinu. Ne možeš dizati nos na ono 
američko bogatstvo, a ni vlasnica nije ništa manje privlačljiva. 

— Ta ona bi bila senzacija u mojoj zemlji! — A ion bi bio 
pomoću njezina nasljedstva. 

Pošto je Thuran profućkao nekoliko milijuna dolara, toliko 
mu se dopao taj poziv da je nastavio put sve do Capetowna, gdje 
se odjednom sjetio da ima hitna posla koji će ga ondje zadržati 
neko vrijeme. 

Gospođica Strong rekla mu je da će ona i majka ondje 
posjetiti majčina brata — nisu se odlučile o duljini boravka, koji 
će po svoj prilici trajati mjesece. 

Ona je bila ushićena kad je čula da će i Thuran boraviti 
ondje. 

— Nadam se da ćemo i dalje održavati poznanstvo — na- 
pomenula je. — Morate posjetiti mamu i mene ćim se smjestimo. 

Thuran je bio ushićen tim prijedlogom, a nije ni oklijevao da 
to izrazi. Gospođa Strong nije o njem imala tako visoko mišljenje 
kao kći. 

— Ne znam zašto mu ne bih vjerovala — rekla je jednog dana 
Hazel, kad su o njem raspravljali. 

— Čini se savršen gospodin u svakom pogledu, ali katkad 
ima nešto u očima — prolazan izraz koji ja ne mogu opisati, ali 
zbog kojega se, kad ga vidim, osjećam nekako neobično. 

Djevojka se nasmijala. — Ti si čudna, draga mama — 
odgovorila je djevojka. 

— Možda jesam, ali mi je žao sto umjesto njega nemamo u 
društvu gospodina Caldwella. 

— To je i meni žao — doda djevojka. 

Thuran je postao čest gost u domu ujaka Hazele Strong u 
Capetownu. Njegova pažnja bila je vrlo izrazita, ali tako tačno 
smišljena da se ispuni svaka djevojčina želja da je ova sve više i 
više o njemu zavisila. Treba li ona ili njezina majka ili kakva 
rođakinja pratioca — treba li da se izvrši kakva mala prijateljska 
usluga? Prijazni i promućurni Thuran bio je uvijek na 
raspolaganju. Njezin ujak i njegova obitelj zavoljeli su ga zbog 
neumorne udvornosti i spremnosti da pomogne. Thuran postao 
je neophodan. Napokon, osjećajući da je došao pravi čas, on je 


Hazel zaprosio. Gaspođica Strong se lecnula. Nije znala što da 
kaže. 

— Nisam uopće mislila da me u tom smislu želite — odgo- 
vorila mu je. — Uvijek sam u vama gledala vrlo draga prijatelja. 
Neću vam sad odgovoriti. Zaboravite da ste me zamolili da vam 
budem žena. Nastavimo kao i dosad — a ja ću vas neko vrijeme 
promatrati pod posve drugačijim uglom. Možda ću otkriti da mi 
je osjećaj više nego prijateljski. Sigurno je da nisam ni na 
trenutak pomislila da vas ljubim. 

To savršeno zadovoljava Thurana. Duboko žali što se po- 
žurio, ali ljubi je tako dugo i tako odano da misli da svi to moraju 
znati. 

— Prvi put kad sam vas vidio, Hazel — govorio je — zavolio 
sam vas. Čekat ću, jer sam siguran da će ovako velika i čista 
ljubav kao što je moja biti nagrađena. Važno mi je samo da 
znam da ne ljubite nekoga drugoga. Hoćete li mi reći? 

— Nikad u životu nisam bila zaljubljena — odgovorila je ona, 
a on je tim bio zadovoljan. Te večeri na putu kući kupio je parnu 
jahtu i na Crnom moru sagradio vilu od milijim dolara. 

Idući dan Hazel Strong doživjela je jedno od najsretnijih 
iznenađenja u životu našla se licem u lice sa Janom Porter dok 
je ova izlazila iz draguljarnice. 

— Zaboga, Jane Porter! — uskliknula je. — Odakle si to pala 
ovamo? Ta ne mogu vjerovati očima! 

— O, zamisli! — povikala je jednako začuđena Jane. — A ja 
sam trošila arke i arke papira da ti sve što bolje opišem, misleći 
da si u Baltimoreu! Tko bi to očekivao! — I jos jednom zagrli 
svoju prijateljicu i poljubi je nekoliko puta. 

Kad su jedna drugoj sve protumačile, Hazel je saznala da je 
jahta lorda Tenningtona pristala u Capetownu na najmanje 
tjedan dana, a poslije toga će nastaviti putovanje — ovaj puta uz 
Zapadnu obalu — pa natrag u Englesku — gdje ću se zaključila 
je Jane — udati. 

— To se onda još nisi udala? — upitala je Hazel. 

— Još nisam — odgovorila je Jane, da onda doda, kao nešto 
sporedno: — Željela bih da je Engleska milijun milja odavde. 

Izmjenjivali su se posjeti između jahte i Hazelinih rođaka. 
Upriličivale su se večere i izleti u okolicu kako bi se pozabavili 
posjetioci. Thuran je u svakoj prilici dobro došao kao gost. On je 


i sam priredio večeru za tu skupinu i uspio se ulaskati lordu 
Tenningtonu mnogim sitnim gostoprimstvima. 

Thuran je čuo kako je pala primjedba o nečemu što bi moglo 
uslijediti iz ovog neočekivanog posjeta jahte lorda Tenningtona, 
a on je želio da se i s njim računa. Jednom kad je bio nasamo s 
Englezom iskoristio je tu priliku da posve jasno kaže kako će se 
njegove zaruke s gospođicom Strong objaviti čim se vrate u 
Ameriku. — Ali nemojte o tom nikome govoriti, dragi Tennin- 
gtone — nikome. 

— No da, razumijem vas ja, moj dragi ćovjeće — odgovorio je 
Tennington. — Ali treba vam čestitati — kolosalna djevojka, 
znate — kolosalna. 

Došao je idući dan. Gospođa Strong, Hazel i Thuran bili su 
gosti lorda Tenningtona na jahti. Gospođa Strong pričala im je 
koliko je uživala u posjetu Capetownu, i kako žali što zbog 
pisma što ga je upravo primila od baltimorskog odvjetnika mora 
skratiti svoj posjet. 

— Kad plovite? — upitao je Tennington. 

— Prvi dan tjedna, mislim — odgovorila je. 

— Doista? — uskliknuo je Thuran. — Vrlo se radujem. Jer i 
ja se moram odmah vratiti, pa ću imati čast da vas pratim i 
budem vam na službu. 

— To je lijepo od vas, monsieur Thuran — odgovori gospođa 
Strong. — Svakako će nam biti drago da se stavimo pod vašu 
zaštitu. — A na dnu srca bila joj je želja da pobjegnu što dalje od 
njega. Nije znala zašto. 

— Borami! — uzviknu lord Tennington trenutak kasnije. — 
Kolosalna ideja! 

— Da, Tenningtone, svakako — rekao je Clayton. — To mora 
biti kolosalna ideja ako je tvoja, ali kakva je? Da plovimo u Kinu 
preko Južnog pola? 

— O, slušaj, Claytone — odvrati Tennington — ne treba da si 
tako grub samo zato sto taj izlet nisi preporučio ti — glumio si 
neotesanca cijelim putem. Ne, moj gospodine — nasstavljao je 
— to i jest kolosalna ideja, a vi ćete svi priznati. A ta je da 
gospođu Strong i gospođicu Strong, a i Thurana, ako hoće, sve 
zajedno povezemo do Engleske jahtom. Ta nije li to izvanredno? 


— Oprosti mi, Tenny, staro momče — povika Clayton. — To 
je svakako izvanredna ideja — ja u to nikad ne bih sumnjao. 
Jesi li posve siguran da je originalna, ha? 

— I otplovit ćemo prvi dan tjedna ili bilo koji drugi dan ako 
vam odgovara, gospođo Strong — zaključio je velikodušni 
Englez kao da se sve uredilo osim datuma kad će isploviti. 

— Zaboga, lorde Tenningtone, čak nam niste dali priliku da 
vam se zahvalimo, a još manje da se odlučimo hoćemo li moći 
prihvatiti vaš plemeniti poziv — rekla je gospođa Strong. 

— No, pa valjda ćete poći — odgovori Tennington. — Bit će 
vam zabavno kao i na bilo kojem putničkom brodu, i bit će vam 
jednako udobno. A osim toga mi vas svi želimo, i niječan odgovor 
ne primamo. 

I tako je uređeno da plove idući ponedjeljak. 

Kad su već dva dana plovili, djevojke su sjedile u Hazelinoj 
kabini i promatrale neke fotografije koje je ona snimila u 
Capetownu. Tu su bile sve slike koje je snimila otkako je otišla iz 
Amerike, pa su djevojke u njima uživale. Jane je mnogo pitala a 
Hazel je odgovarala pravom bujicom napomena i objašnjenja o 
različitim prizorima i ljudima. 

— A ovdje je — rekla je odjednom — ovdje je muskarac 
kojega poznaješ. Jadni čovjek, toliko sam te puta o njemu željela 
pitati, ali kad smo god bile zajedno nisam bila kadra o tom 
misliti.— Držala je tu kopijicu tako da Jane nije vidjela lice 
čovjeka. 

— Zvao je John Caldwell — nastavljala je Hazel. — Sjećaš li 
ga se? Rekao je da se s tobom sreo u Americi. On je Englez. 

— Ne sjećam se imena — odgovori Jane. — Da vidim sliku. 

— Jadni čovjek nestao je s broda na putu prema obali — 
rekla je dok je sliku pružala Jani. 

— Nestao s... Ta, Hazel, Hazel... ne govori mi da je mrtav... 
da se utopio u moru! Hazel! Zašto ne kažes da se šališ? — I prije 
nego što ju je mogla uhvatiti, Jane Porter je pala na pod 
onesviještena. 

Pošto je Hazel prizvala svoju drugaricu svijesti, sjedila je i 
gledala je neko vrijeme prije nego što je progovorila. 

— Nisam znala, Jane — rekla je Hazel zbunjeno — da 
gospodina Caldwella poznaješ tako prisno da te njegova smrt 
može toliko zaprepastiti. 


— John Caldwell? — pitala je gospođica Porter. — Valjda mi 
nećeš reći da ne znas tko je taj čovjek, Hazel? 

— No da, Jane. Znam savršeno dobro tko je on — zvao se 
John Caldwell. Bio je iz Londona. 

— O, Hazel, željela bih da to mogu vjerovati — stenjala je 
djevojka. — Željela bih da to mogu vjerovati, ali te su crte tako 
duboko urezane u moje pamćenje i srce da bih ih prepoznala 
bilo gdje na svijetu između tisuću drugih koje bi se mogle činiti 
istovetne svim drugima, ali ne meni. 

— Što to misliš, Jane? — povikala je Hazel, sad posve 
uzbuđena. — Ta tko je to onda, sto mislis? 

— Ne mislim, Hazel. Znam da je to slika Tarzana-majmuna. 

— Jane! 

— Ne varam se. 0, Hazel, jesi li sigurna da je mrtav? Ne varaš 
li se možda? 

— Mislim da se ne varam, draga — odgovorila je Hazel 
žalosno. — Željela bih da mogu vjerovati da se ti varaš, ali mi 
pada na pamet stotinu sitnica koje mi onda, dok sam mislila da 
je on John Caldwell iz Londona, nisu značile ništa, a sad 
potkrepljuju ono što ti kažeš. Rekao je da se rodio u Africi a 
odgojio u Francuskoj. 

— Da, to je istina — tupo je promrmljala Jane Porter. 

— Prvi oficir, koji mu je pretražio prtljagu, nije pronašao 
ništa što bi utvrdilo identitet Johna Caldwella iz Londona. 
Gotovo sve što mu je pripadalo bilo je napravljeno ili kupljeno u 
Parizu. Sve što je nosilo inicijale bilo je obilježeno ili samo sa »T« 
ili sa »J. C. T.«. Mislili smo da putuje incognito pod svoja prva 
dva imena da J. C. znači John Caldwell. 

— Tarzan-majmun uzeo je ime Jean C. Tarzan — rekla je 
Jane istim tupim glasom. — Ali on je mrtav! — O Hazel, to je 
strašno! Umro je posve sam u tom strašnom oceanu! Ne- 
vjerojatno je da bi hrabro srce prestalo kucati — da su one jake 
mišice zauvijek mirne i hladne! Da je on, koji je bio oličenje 
života i zdravlja i muške snage plijen sluzavih, puzavih 
stvorenja, da... — ali dalje nije mogla nastaviti, pa je, zaste- 
njavši zakopala glavu u ruke i jecajući pala na pod. 

Gospođica Porter bila je bolesna nekoliko dana, i nije htjela 
vidjeti nikoga osim Hazel i vjerne Esmeralde. Kad je napokon 
dosla na palubu, sve je zapanjila ona žalosna promjena koja se 


u njoj zbila. Vise nije bila ona ćila, živahna američka ljepotica 
koja je očaravala i ushićivala sve one s kojima je dolazila u 
dodir. Sad je bila vrlo mirna i žalosna djevojka — s izrazom 
beznadne sjete koju je samo Hazel shvaćala. 

Cijela skupina činila je sve da je razveseli i zabavi, ali ništa 
nije koristilo. Katkad bi veseli lord Tennington izmamio kakav 
blijedi smiješak, ali bi većim dijelom sjedila širom otvorenih 
očiju i gledala na more. 

Pošto je Jane Porter oboljela, jedna nesreća za drugom kao 
da su ugrožavale jahtu. Najprije se pokvario jedan motor pa su 
plutali dva dana dok ga nisu nekako popravili. Onda je iznenada 
udario vjetar koji je pomeo sve s palube što nije bilo učvršćeno. 
Kasnije potukla su se dva mornara na prednjem kastelu, tako 
da je jedan zadobio tešku ranu nožem, a drugoga morali su 
okovati. A onda je, poslije svega toga, jedne noći pao prvi oficir u 
more te se utopio prije nego je mogla stići pomoć. Jahta je 
kružila oko tog mjesta deset sati, ali se nije vidio nikakav trag 
tom čovjeku otkako je nestao s palube i dospio u more. 

I posada i gosti bili su neraspoloženi i potišteni poslije tih 
nesreća. Svi su predosjećali da dolazi još i gore, a napose 
pomorci, koji su se sjećali svakakvih strašnih znakova i opo- 
mena koje su se zbile na početku putovanja a koje su sad 
tumačili kao vjesnike grdne i užasne tragedije. 

I nije trebalo da ti zloguki proroci dugo čekaju. Drugu noć 
otkako se oficir utopio, jahtica se odjednom potresla od pramca 
do krme. Oko jedan sat izjutra došlo je do užasnog udarca koji je 
dremovne goste i posadu izbacio s ležaja i postelja. To krhko 
plovilo snažno je zadrhtalo. Nagnulo se na desni bok. Strojevi su 
se zaustavili. Jedan časak jahta je ležala s palubama pod kutom 
od četrdeset i pet stupnjeva — a onda je, sa mrzovoljnim, 
prodornim zvukom, kliznula natrag u more i ispravila se. 

Odmah su muškarci pojurili na palubu, a tik za njima išle su 
žene. Iako je noć bila oblačna, bilo je malo vjetra i valova, a nije 
bilo ni previše tamno, tako da se upravo s lijeve strane pramca 
mogla razabrati neka crna gromada koja je plutala u vodi. 

— Olupina — bilo je kratko tumačenje oficira na straži. 

Odmah se strojar požurio na palubu da potraži kapetana. 

— Onaj komad koji smo stavili na glavu cilindra prsnuo je, 
gospodine — javio je — i voda brzo ulazi na lijevoj strani pramca. 


Trenutak kasnije izjuri odozdo mornar. 


— Zaboga! — povikao je. — Cijelo prokleto dno mu je 
proderano. Ne može plutati ni dvadeset minuta. 
— Kuš! — zagrmi Tennington. — Gospođe, siđite i pokupite 


nešto svojih stvari. Možda nije tako loše, ali možda ćemo morati 
u čamce. Bolje da smo pripremni. Pođite odmah, molim vas. A 
vi, kapetane Jerrolde, posaljite, molim vas, dolje sposobna 
čovjeka da tačno ustanovi štetu. Međutim predložio bih da 
opskrbite čamce. 

U čamcu s Janom Porter bila su tri mornara, Clayton i Thuran... 
ali dokle joj je oko sezalo ništa nije prekidalo strašnu jednoličnost 
te vodene pustoši — bili su sami u čamčiću na širokom Atlantiku. 


Mirni, tihi glas vlasnika učinio je mnogo da osokoli cijelu 
skupinu, pa su se trenutak kasnije svi bavili onim dužnostima 
koje im je on predložio. Do vremena kad su se gospođe vratile na 
palubu brza opskrba čamaca bila je gotovo dovršena, a trenutak 
kasnije oficir koji je bio otišao dolje vratio se da dade izvještaj. 
Ali njegovo misljenje bilo je jedva potrebno da stisnutu skupinu 
muškaraca i žena uvjeri da dolazi kraj Lady Alice. 

— No, gospodine? — pitao je kapetan kad je oficir oklijevao. 

— Ne bih želio uplašiti dame, gospodine — rekao je taj — ali 
ne može plutati ni desetak minuta, po mom misljenju. Ima rupu 
da bi se kroz nju mogla protjerati debela krava, gospodine. 

Već je pet minuta Lady Alice brzo tonula na pramcu. Krma je 
stršila u zrak, te je bilo vrlo tesko stajati na palubi. Na brodiću 
bila su četiri čamca, i svi su bili natovareni i oprezno spušteni. 
Dok su brzo veslali od unesrećenog brodića, Jane Porter 
okrenula se da ga još jednom pogleda. Upravo tada začu se 
prasak i zlokobna tutnjava i udaranje iz sredine broda — 
strojevi su se pomakli te su jurili prema pramcu ina putu trgali 
zidove i pregrade — krma se brzo podizala. Na trenutak činilo se 
kao da je brodić zastao — okomito je virio iz njedara oceana, a 
zatim je brzo naglavce uronio u valove. 

U jednom od čamaca hrabri je lord Tennington obrisao suzu 
iz oka,— nije vidio kako cijelo bogatstvo propada zauvijek u 
more, nego drag, lijep prijatelj kojega je ljubio. 

Napokon nesta duge noći, te tropsko sunce osvijetli uzbi- 
banu vodu. Jane Porter nemirno je zadrijemala — a jarko je 
sunce, koje joj je udarilo u lice, probudi. Pogleda oko sebe. U 
čamcu s njom bila su tri mornara, Clayton i Thuran. Zatim je 
potražila druge čamce, ali dokle joj je oko sezalo ništa nije 
prekidalo strašnu jednoličnost te vodene pustoši — bili su sami 
u čamčiću na širokom Atlantiku. 


natrag u primitivnost 


Kaa je Tarzan pljusnuo u vodu, prvi mu je poriv bio da otpliva 


od broda i opasnosti od vijaka. Znao je kome ima zahvaliti za 
svoju sadašnju nevolju, pa je, dok je ležao u moru i održavao se 
samo blagim pokretima ruku, tek žalio što ga je tako lako 
pobijedio Rokoff. 

Tako je ležao neko vrijeme promatrajući sve dalja i sve manja 
svjetla parobroda, a da mu nije ni jednom palo na pamet da zove 
u pomoć. Nije nikad u svom životu zvao u pomoć, pa nije čudno 
što na to ni sad nije pomislio. Uvijek se oslanjao na svoju 
hrabrost i snalažljivost, a poslije Kale nikoga nije ni bilo tko bi 
mu mogao pomoći. A kad mu je palo na pamet, bilo je prekasno. 

Tarzan je mislio da postoji vjerojatnost od jedan naprama 
stotinu tisuća da će ga pokupiti, a još manja vjerojatnost da će 
dospjeti do kopna, pa je zato odlučio da te male vjerojatnosti 
spoji i polako pliva prema obali — možda joj je brod bio bliže 
nego što je on i znao. 

Zamasi su mu bili dugački i laki — trebat će mnogo sati prije 
vodeći se zvijezdama, prema istoku, osjećao je težinu cipela, pa 
ih je zato skinuo. Zatim je skinuo i hlače, a u isto vrijeme bio bi 
skinuo i kaput, ali ga nije zbog dragocjenih spisa u džepu. Da se 
uvjeri da su još ondje, turio je ruku da popipa, i na svoje 
zaprepaštenje vidio je da su nestali. 

Sad je uviđao da je nešto veće no što je puka osveta nagnalo 
Rokoff a da ga baci s broda — taj se čovjek nekako dočepao 
spisa koje mu je Tarzan oteo u Bou Saadi. Majmun-čovjek tiho 
opsova i spusti kaput i kosulju u Atlantik. Naskoro je svukao i 
preostalu odjeću, te je plivao lako i nesmetano prema istoku. 


Od zore jedva da su poblijedjele zvijezde, kad se ravno u 
smjeru njegova plivanja pomoliše nejasni obrisi niske crne 
mase. Nekoliko jakih zamaha dovede ga do nje — to je bilo dno 
valovima isprane olupine. Tarzan se pope na nju — poćinut će 
tu barem do dana. Nije ondje kanio ostati nezaposlen — plijen 
gladi i žeđe. Ako mora umrijeti, više voli umrijeti na djelu, 
makar, samo pokušao da se spasi. 

More je bilo mirno, tako da se olupina samo blago, valovito 
njihala, sto je umirujuće djelovalo na plivača koji nije spavao 
dvadeset sati. Tarzan-majmun savi se na skliskom drvetu 
olupine te doskora zaspi. 

Sunčani žar probudi ga rano prije podne. Najprije je osjetio 
žeđu, a kako mu se svjesnost vraćala žeđa je dosegla razmjere 
prave muke. Ali trenutak kasnije zaboravio ju je od radosti sto je 
skoro u isto vrijeme otkrio dvije stvari. Prva je bila masa 
krhotina koja je plutala uz čamac za spasavanje. Druga je bila 
nejasna, jedva uočljiva crta daleke obale koja se pokazivala na 
istočnom obzorju. 

Tarzan je skočio u vodu i oplivao olupinu da dođe do čamca 
za spasavanje. Svježi ga je ocean osvježio koliko bi ga i gutljaj 
vode, tako da je obnovljenom snagom manji čamac dopremio do 
olupine, te ga je, poslije mnogo herkulskog napora, uspio navući 
na klizavo dno broda. Ondje ga je ispravio i pregledao — čamac 
je bio posve čitav, pa je trenutak kasnije plutao ravno niz 
olupinu. Zatim je Tarzan izabrao nekoliko komada krhotina koje 
će mu poslužiti kao vesla, te je odmah dobro napredovao prema 
dalekoj obali. 

Kasno popodne stigao je toliko blizu da je mogao razabrati 
predmete na kopnu, ili obrise obalne crte. Pred njim je ležao, 
kako se činilo, ulaz u malu, sa svih strana zatvorenu luku. Onaj 
pošumljeni dio na sjeveru bio mu je poznat. Je li moguće da ga 
sudbina bacila na sam prag njegove drage džungle! Ali kad je 
pramac broda ušao u luku raspršili su se i posljednji ostaci 
sumnje, jer ondje je pred njim, na onoj strani obale, pod 
sjenama prašume, stajala njegova koliba — koju je prije njegova 
rođenja svojim rukama sagradio njegov već davno pokopani 
otac, John Clayton lord Greystoke. 

Dugim zamasima snažnih mišićavih ruku pojurio je Tarzan 
čamcem prema drazi. Pramac je jedva dotakao obalu, a 


majmun-čovjek već je skočio na obalu — srce mu je snažno 
kucalo od radosti i ushita. Ta koliko su mu puta poznati pred- 
meti dolazili na oči — koliba, draga, potočić, gusta džungla, 
crna, neprodorna šuma. Bezbrojne ptice šarena perja — divno 
cvijeće na isprepletenim puzavcima padalo je u velikim petljama 
s gorostasnog drveća. 

Tarzan-majmun ponovo je došao u svoje, i da to sazna cijeli 
svijet, zabacio je mladu glavu i oglasio se divljim plemenskim 
izazovom. Trenutak vladala je džunglom tišina, a zatim je, tiho i 
neobično, došao odgovor — duboka rika, izazov lava Nume. A s 
velike udaljenosti, nejasno, čuo se strašni odgovor, urlanje 
majmuna. 

Tarzan je najprije otisao do potoka i utažio žeđ. Zatim se 
približio kolibi. Vrata su bila još zatvorena i zakračunana onako 
kako su ih ostavili on i D'Arnot. Podigao je kračun i ušao. Nista 
nije bilo poremećeno. Ondje je bio stol, postelja i mala koljevka 
koju je bio sagradio njegov otac — police i ormari upravo onako 
kako su stajali dvadeset i tri godine — upravo kako ih je bio 
ostavio prije skoro dvije godine. 

Kad je zadovoljio oči, Tarzanovu pažnju poče privlačiti njegov 
želudac — glad je zahtijevala da pođe u potragu za hranom. U 
kolibi nije bilo ničega, a nije imao ni oružja. Ali na zidu visio je 
jedan stari konop od trave. Bio je mnogo puta prekinut i nanovo 
spleten, tako da ga je bio odbacio i načinio bolji. Tarzan je želio 
nož. No da, ako se ne vara, imat će ga, kao i koplje i strelice i 
lukove prije nego sunce drugi put zađe — konopom će se za sve 
to pobrinuti, a međutim njim mora pribaviti hrane. Namotao ga 
je pažljivo, prebacio preko ramena i izišao i za sobom zatvorio 
vrata. 

Odmah kod kolibe počinjala je džungla, i Tarzan-majmun 
uroni u nju, oprezan i bešuman — još jednom divlja zvijer koja 
lovi hranu. Neko se vrijeme držao tla, ali se napokon, budući da 
nije naišao ni na kakav trag mesu, popeo na drveće. 

S prvim vrtoglavim zamahom od drveta na drvo obuze ga 
stara radost života. Uzaludno žaljenje i tupa bol srca bila je 
zaboravljena. Sad živi! Sad doista ima pravu sreću i savršenu 
slobodu! Tko da se vrati zagusšljivim, opakim gradovima civi- 
liziranog čovjeka, kad velika prostranstva džungle pružaju mir i 
slobodu? On se neće! 


Kad je Numa skočio, Horta se digao u zrak, izvan dosega 
njegovih pandža, da zatim nestane u lišću. 


Dok je jos bilo svijetlo, Tarzan je dospio do napajališta uz 
neku rijeku u džungli. Tu je bio gaz, pa su mnogo vjekova 
prašumske životinje ovamo dolazile da piju. Ovdje se noću 
uvijek mogu naći ili Sabor ili Numa kako čuče u gustom lišću 
okolne džungle, čekajući antilopu. Tu je dolazio i vepar Horta da 
se napoji, a dolazio je i Tarzan-majmun da nešto ubije, jer je bio 
vrlo gladan. 

Šćućurio se na niskoj grani iznad traga. Čekao je jedan sat. 
Bivalo je sve tamnije. S jedne strane gaza, u najgušćoj džungli, 
čuo je pritajeni šum jastučćastih stopala i trljanje golema tijela o 
visoku travu i isprepletene puzavce. Samo Tarzan mogao je ćuti 
irazumjeti — to je bio lav Numa, na istom poslu kao i on. Tarzan 
se nasmiješi. 

Tada začu kako se neka životinja oprezno tragom približuje 
napajalištu. Trenutak kasnije, pa ju je ugledao — bio je to vepar 
Horta. Evo slasna mesa — Tarzanu su isle sline. Trava gdje je 
Numa ležao sad je bila tiha — zlokobno tiha! Horta je prošao 
ispod Tarzana — jos nekoliko koraka pa će biti u dosegu 
Numina skoka. Tarzan je mogao zamisliti kako se oči staroga 
Nume sjaje — kako već udiše zrak da strašno zariče, tako da se 
Plijen ukoči od straha onaj kratki trenutak između skoka i 
uranjanja strašnih koljaća u kosti koje će se lomiti. 

Ali dok se Numa skupljao, tanak konop poletio je zrakom s 
niske grane obližnjeg drveta. Petlja je pala na Hortin vrat. Nasta 
strašan rokot, cvil, i Numa vidje kako se njegov plijen vuče 
natrag po tragu, a kad je on skočio Horta se digao u zrak, izvan 
dosega pandža, da zatim nestane u lišću. Podrugljivo lice 
gledalo je odozgo i smijalo se Numi. 

Numa je zarikao. Ljutit, pun prijetnje, gladan, koraćao je 
tamo-amo ispod podrugljivog majmuna-čovjeka. Sad se zau- 
stavio pa je, podigavši se na stražnje noge, oštrio goleme pandže 
na kori drveta na kojem je bio njegov neprijatelj, i derao tako 
velike komade kore, da se pokazivalo bijelo drvo. 

Međutim Tarzan je povukao uskoprcalog Hortu do sebe na 
granu. Snažni prsti završili su posao što ga je počela petlja. 
Majmun-čovjek nije imao nož, ali priroda ga je opremila sred- 
stvima da s drhtava boka plijena dere meso. Svjetlucavi zubi 
grizli su tečno meso dok je odozdo bijesni lav gledao kako drugi 
uživa večeru koju je on već bio smatrao svojom. 


Bilo je potpuno tamno kad se Tarzan nasitio. Alaj je bilo 
slasno! Nikad se nije potpuno privikao na upropašteno meso 
koje su mu priređivali civilizirani ljudi, pa je na dnu njegova 
divljeg srca uvijek postojala težnja za toplim mesom netom 
ubijene životinje, i za bogatom, crvenom krvi. 

Obrisao je krvave ruke o svežanj lišća, objesio ostatke lovine 
na rame i odnjihao se srednjom terasom šume prema kolibi. U 
isto vrijeme Jane Porter i William Cecil Clayton podigoše se od 
bogate većere na Lady Alice, tisuće milja prema istoku, na 
Indijskom oceanu. 

Ispod Tarzana hodao je Numa, lav, a kad bi se majmun- 
čovjek udostojao pogledati dolje ugledao bi od vremena do 
vremena pogubne zelene oči koje su ga slijedile kroz tamu. 
Numa sad nije rikao — prikradao se poput sjene, ali ipak ni 
jednom nije zakoraknuo a da ga ne bi culo osjetljivo uho maj- 
muna-čovjeka. 

Tarzan se pitao hoće li ga slijediti do vrata kolibe. Nadao se 
da neće, jer to bi značilo da noću spava svijen u rašljama drveta, 
a on bi više volio travu na svojoj postelji u kolibi. Ali znao je drvo 
i najudobnije rašlje, ako bi bas trebalo da prenoći napolju. 
Stotinu puta u prošlosti slijedila ga je kući neka velika 
prašumska mačka, i prisilila ga da se skloni na tom istom 
drvetu, dok je drugo raspoloženje ili jutarnje sunce nije uputilo 
dalje. 

Ali sad je Numa odustao da ga prati, pa se, režeći i ričući 
tako da ti se ledenila krv, ljutito okrenuo da traži drugu, lakšu 
većeru. <I tako je Tarzan došao do kolibe bez pratnje, te se za 
nekoliko trenutaka zgrčio u pljesnivim ostacima onoga sto je 
nekad bila trava. Tako je lako monsieur Jean C. Tarzan odbacio 
tanku kožu umjetne civilizacije i sretno i zadovoljno utonuo u 
duboki san divlje zvijeri koja se dobro nahranila! A ipak bi ga 
»da« jedne žene bio zauvijek privezao uz onaj drugi život, i 
pomisao o divljem životu učinio odurnom. 

Tarzan je spavao dugo iduće jutro, jer je bio vrlo umoran od 
poslova i napora duge noći i dana na oceanu i od lutanja po 
jedva imali posla. Kad se probudio, otrčao je do potoka da se 
najprije napije. Zatim je skočio u more te je plivao četvrt sata. 
Potom se vratio u kolibu i doručkovao Hortino meso. Pošto je to 


završio, zakopao je ostatak trupla u mekanu zemlju izvan kolibe 
— za večeru. 

Još jednom je uzeo konop i iščezao u džunglu. Ovaj put lovio 
je — čovjeka. 

Danas je Tarzan tražio oružje. Pitao se jesu li žene i djeca 
ostali u Mbonginu selu pošto je kaznena ekspedicija s francu- 
skog krstaša poubijala sve ratnike, osvetivši, kako su mislili, 
D'Arnotovu smrt. Nadao se da će ondje pronaći ratnike, jer nije 
znao kako će dugo morati tražiti ako je selo opustjelo. 

Majmun-čovjek putovao je brzo sumom te je oko podne 
stigao do mjesta gdje je bilo selo, ali na svoje razočaranje vidio je 
da je džungla prerasla polja pisang-banana i da su slamom 
pokrivene kolibe propadale. Nije bilo traga čovjeku. Penjao se 
naokolo po ruševinama oko pola sata, nadajući se da će mozda 
otkriti kakvo zaboravljeno oružje, ali mu traženje nije urodilo 
plodom, pa je nastavio putovati, slijedeći uzvodno rijeku koja je 
tekla s jugoistoka. Znao je da je najvjerojatnije da će uz slatku 
vodu pronaći kakvo drugo naselje. 

Dok je putovao, lovio je, kao što je lovio i sa svojim 
majmunima u prošlosti, kako ga je Kala i učila loviti, tako da je 
preokretao istrunula stabla da pronađe kakve slasne kukce, 
penjao se visoko na drveće da nađe ptičja jaja ili se bacio na 
kakva sitnog glodavca brzinom mačke. I druge stvari je jeo, ali 
što se manje priča o majmunovu jelu to bolje — a Tarzan je 
ponovo bio majmun, isti onaj divlji, okrutni majmun kakvim ga 
je Kala odgojila i kakav je bio u svojih prvih dvadeset godina 
života. 

Od vremena do vremena nasmiješio bi se kad bi se sjetio 
kojega prijatelja što možda upravo u ovaj trenutak sjedi mirno, 
lijepo odjeven, u prostorijama izabranog pariškog kluba — baš 
kao što je i Tarzan sjedio prije nekoliko mjeseci. A onda bi se 
zaustavio, kao da se odjednom skamenio, jer je blagi povjetarac 
donosio u njegove osjetljive nosnice miris novog plijena ili 
golemog neprijatelja. 

Te noći spavao je daleko od svoje kolibe, dobro ukotvljen u 
rašlje gorostasnog drveta, njišući se stotinu stopa iznad tla. 
Ponovo se dobro najeo — ovaj put mesa jelena Bare, koji je pao 
plijenom njegove brze petlje. 


Rano sutradan nastavio je putovanje, uvijek slijedeći tok 
rijeke. Tri dana tražio je, dok nije došao do dijela džungle gdje 
nikad prije nije bio. Katkad bi na višem tlu šuma bila mnogo 
rjeđa, a na velikoj udaljenosti mogao je kroz drveće vidjeti lance 
visoka gorja, s velikom ravnicom. Tu, na otvorenom prostoru, 
bilo je nove divljači — bezbrojnih antilopa i prostranih stada 
zebra. Tarzan je bio zatravljen — on će na dugo vrijeme pohoditi 
taj novi svijet. 

Ujutro četvrtog dana nosnice mu se odjednom iznenadiše 
novim slabim mirisom. To je miris čovjeka, ali čovjeka koji je bio 
još vrlo daleko. Majmun-čovjek uzbudi se od radosti. Svako 
njegovo čulo bilo je na oprezu dok se šuljao pomičući se brzo 
kroz drveće, uz vjetar, u pravcu lovine. Uskoro je stigao — to je 
bio samotan ratnik koji je stupao tiho džunglom. 

Tarzan je slijedio nablizu iza lovine, čekajući čistije mjesto da 
baci petlju. Dok je slijedio tog čovjeka, koji nije ni sumnjao da ga 
netko lovi, nove misli su se nametale majmunu-čovjeku — misli 
koje su se rodile iz finijih utjecaja civilizacije, i iz njezinih 
okrutnosti. Palo mu je na pamet da civiliziran čovjek rijetko ili 
nikada ne ubija svog bližnjega bez neke isprike, ma kako slaba 
ona bila. Istina je, Tarzan je želio oružje od čovjeka i njegove 
ukrase, ali je li potrebno, da mu ih oduzme, da ga liši i života? 

Što je dulje o tom mislio, to mu je odurnija bivala pomisao da 
nepotrebno oduzima život. I tako se dogodilo, dok se nastojao 
odlučiti što da učini, da su dosli do čistinice kojoj je na drugom 
kraju ležalo ograđeno selo koliba-košnica. 

Kad je ratnik izranjao iz šume, Tarzan je ugledao kako se 
žutosmeđa koža vijuga za njim kroz isprepletenu travu u 
džungli. To je bio lav Numa. I on je slijedio crnca. Onaj trenutak 
kad je Tarzan shvatio u kakvoj opasnosti se nalazi taj urođenik 
njegov se stav prema prijašnjem plijenu posve promijeni — sad 
mu je bio bližnji kojemu prijeti zajednički neprijatelj. 

Numa se spremao na skok — bilo je malo vremena da se 
usporede različiti načini ih odvagnu vjerojatni ishodi. A zatim se 
nekoliko stvari dogodi skoro u isto vrijeme — lav je skočio iz 
zasjede na crnca koji je odmicao — Tarzan je povikao opomenu 
— a crnac se okrenuo upravo na vrijeme da vidi kako se Numa 
zaustavio usred leta, zbog tanka konopa od trave kojega je petlja 
pala na njegov vrat. 


Majmun-čovjek djelovao je tako brzo da se nije mogao 
pripremiti da odoli napetosti i trzaju koji je velika Numina težina 
izvršila na konop, te se tako dogodilo da je Tarzan, iako je konop 
zadržao životinju prije nego su njezine jake pandže zahvatile 
crnčevo meso, izgubio ravnotežu i srušio se na tlo ni šest koraka 
od razbjesšnjele životinje. Poput strijele Numa se okrenu na ovog 
novog neprijatelja, pa je Tarzan-majmun, onako bez oružja, bio 
onaj trenutak bliže smrti nego ikad prije. Spasio ga je crnac. 
Ratnik je odmah shvatio da svoj život duguje tom čudnom 
bijelcu, a isto je tako vidio da samo čcudo moze oteti njegova 
spasioca onim divljim žutim koljačima koji su se bili toliko 
približili njegovu vlastitom mesu. 

Numa je pojurio na crnca, ali se zaustavio usred leta, zbog tankog konopa od trave 
kojega je petlja pala na njegov vrat. Kad se zaustavio, Tarzan je dvaput optrčao oko 
stable i oko njega omotao konop i učvrstio kraj. 


Brzinom misli njegova se ruka, u kojoj je bilo koplje, trgnu 
sjajnom, kao ebanovina crnom kožom. Tačno prema cilju 
poletjelo je željezom okovano oružje i proburazilo Numino vitko 


tijelo od desne slabine do ispod lijevog pleća. Gadno vrisnuvši od 
bijesa i boli, životinja se sad okrenu ponovo prema crncu. Tuce 
koraka pošao je, kad ga Tarzanov konop zaustavi — zatim se 
ponovo okrenu na majmuna-čovjeka, samo da osjeti bolni ubod 
kukaste strelice koja se zabola pola dužine u drhtavo meso. 
Ponovo se zaustavio, a do tada je Tarzan dvaput optrčao stablo 
velika drveta i oko njeg omotao konop i učvrstio kraj. 

Crnac je vidio u čem je stvar, pa se nasmiješio, ali Tarzan je 
znao da se Numa mora brzo dokrajčiti prije nego oni jaki zubi 
pronađu i pregrizu tanki konop koji ga je zadržavao. Trebalo je 
samo trenutak da dospije do crnca i izvuče mu dugi nož iz 
korica. Zatim je dao znak ratniku da nastavi odapinjati strelice 
u veliku zvijer, dok je on pokušavao da joj se približi s nožem. I 
tako, dok je jedan radio na jednoj strani, drugi se oprezno šuljao 
na drugoj. Numa je bio bijesan. Mahnito je urlao, režao i gadno 
stenjao dok se podizao na stražnje noge uzaludno pokušavajući 
da dosegne najprije jednoga, a onda drugoga mučitelja. 

Ali napokon je spretni majmun-čovjek ugledao priliku, pa je 
navalio na životinjin lijevi bok iza jakog pleća. Golema ruka 
obuhvatila je žutosmeđi vrat i duga oštrica utonula je jednom 
tačno u srce. Zatim se Tarzan podigao. Crnac i bijelac pogledali 
su jedan drugome u oči preko tijela ubijene životinje — i crnac je 
učinio znak mira i prijateljstva, a Tarzan-majmun odgovorio je 
jednako. 


od majmuna do divljaka 


Oxršaj s Numom bio je bučan pa je buka privukla uzbuđenu 
skupinu divljaka iz obližnjeg sela, te su trenutak poslije lavlje 
smrti tu dvojicu okružili vitki ratnici, crni kao ebanovina, koji su 
mahali rukama i brbljali — tisuću pitanja koja su onemogućila 
svaki pokušaj da se odgovori. 


A zatim dosle su žene i djeca — bili su neobuzdani i rado- 
znali, a pošto su vidjeli Tarzana pitali su više nego ikada. Novi 
prijatelj majmuna-čovjeka napokon ih je uspio prisiliti da ga 
slušaju, a kad je završio svoj govor muškarci i žene tog sela 
natjecali su se jedni s drugima da počaste to čudno stvorenje 
koje je spasilo njihova čovjeka i samo stupilo u borbu s divljim 
Numom. 

Napokon odveli su ga u selo, gdje su mu donosili darove, 
perad, koze i kuhanu hranu. Kad je pokazao njihovo oružje, 
ratnici su se požurili da donesu koplje, štit, strelice i luk. Njegov 
prijatelj poklonio mu je nož s kojim je Tarzan ubio Numu. U selu 
nije bilo ničega što ne bi bio dobio, samo da je zatražio. 


Tarzan je mislio kako je to lakše nego da je morio i robio da 
dobije ono što želi. Umalo da nije ubio ovog čovjeka kojega nikad 
prije nije vidio a kojije sad svim primitivnim sredstvima očitovao 
prijateljstvo i ljubav prema covjeku koji ga je htio ubiti. 
Tarzan-majmun se stidio. Odsad će barem, prije nego ljude 
ubija, promisliti da li oni to zaslužuju. 


Na tu pomisao sjeti se Rokoffa. Želio je da ga na nekoliko 
trenutaka ima u tamnoj džungli. On je čovjek koji zaslužuje da 
bude ubijen. I da je u taj trenutak vidio kako Rokoff uporno 


nastoji da se dopadne lijepoj gospođici Strong, želio bi više no 
ikad da mu odmjeri sudbinu koju zaslužuje. 


Tarzanova prva noć s divljacima bila je posvećena divljim 
orgijama u njegovu čast. Gostili su se, jer su lovci bili donijeli 
antilopu i zebru kao trofeje svoje spretnosti, a popili su na litre 
slabog urođeničkog piva. Dok su ratnici plesali uz svjetlo vatre, 
Tarzana se ponovo dojmila simetrija njihovih tjelesa i pravilne 
crte lica — nije bilo onih tupih noseva i debelih usnica tipičnih 
za divljake Zapadne obale. Kad su bila smirena, lica muškaraca 
bila su inteligentna i dostojanstvena, a lica žena često lijepa. 


Za tog plesa majmun-čovjek zamijetio je prvi put da neki 
muškarci i mnoge žene nose zlatne ukrase — uglavnom glež- 
njače i narukvice velike težine, očito kovane. Kad je izrazio želju 
da pregleda jedan takav ukras, vlasnik ga je skinuo i navaljivao 
pomoću znakova da ga Tarzan primi kao poklon. Promotrivši 
pobliže, majmun-čovjek uvjerio se da je taj predmet od čistog 
zlata, te se iznenadio, jer je po prvi put vidio zlatne ukrase među 
Afrikancima, osim onih bezvrijednih nakita koje su oni sto žive 
na obali kupili ili ukrali od Evropljana. Htio je upitati odakle im 
ta kovina, ali ga nisu razumjeli. 


Kad je ples završen, Tarzan je dao znak da ih kani ostaviti, 
ali oni su ga gotovo zaklinjali da prihvati gostoprimstvo velike 
kolibe koju je poglavica samo njemu namijenio. Htio im je 
protumačiti da će se vratiti ujutro, ali ga nisu shvaćah. Kad je 
napokon otišao prema strani sela nasuprot vratima, još su se 
više pitali što namjerava. 


Tarzan je, međutim, znao što čini. U prošlosti iskusio je one 
glodavce i gamad koja zagađuje svako urođeničko selo. Iako nije 
bio previše osjetljiv na takvo što, ipak je više volio svježi zrak 
zanjihanog drveća nego zagusšljivost kolibe. 


Urođenici su ga slijedili do mjesta gdje je veliko drvo visilo 
nad ogradom. Kad je Tarzan skočio na nižu granu i nestao u 
lišću, upravo kao što to čini majmun Manu, povikali su od 
čuđenja. Pola sata zvali su ga da se vrati, ali kako im on nije 
odgovarao napokon su se tog okanili te su posli da legnu na 
strunjače u kolibama. 


Tarzan je prolazio šumom dok nije pronašao drvo koje je 
odgovaralo njegovim primitivnim potrebama. Tu se savio, u 
velike rašlje i odmah čvrsto zaspao. 


Iduće jutro spustio se u selo iznenada kako je prijašnju večer 
bio nestao. Na trenutak urođenici su se prepali i pobojali, ali 
kad su prepoznali svog sinoćnjeg gosta pozdravili su ga po- 
vicima i smijehom. Taj dan pratio je skupinu ratnika do obližnje 
ravnice, na veliku lovu, i taj bijeli čovjek pokazao je toliku 
spretnost u baratanju priprostim oružjem da su ga još više 
poštovali i divili mu se. 


Tjedne Tarzan je živio sa svojim divljim prijateljima. Lovio je 
s njima bivole, antilope i zebre radi mesa a slonove radi 
bjelokosti. Ubrzo je naučio njihov jednostavni govor, upoznao 
običaje i etiku njihova divljeg, primitivnog plemenskog života. 
Vidio je da nisu ljudožderi — da gledaju s mržnjom i prezirom na 
ljude koji jedu ljude. 


Busuli, ratnik kojega je on bio pratio do sela, ispričao mu je 
mnoge plemenske legende — kako je prije mnogo godina njegov 
narod došao s dalekog sjevera. Kako su jednom bili veliko 
snažno pleme. I kako su ih lovci na robove toliko poubijali 
svojim puškama da su ostali ostaci ostataka nekad snažnog 
velikog naroda. 


— Lovili su nas kako se lovi divlja životinja — govorio je 
Busuli. — Nisu imali nikakve milosti. Kad nisu lovili robove, 
tražili su slonovu kost, ali obično jedno i drugo. Ubijali su nam 
muškarce i otjerivali žene poput ovaca. Mi smo se protiv njih 
borili mnogo godina, ali naše strelice i koplja nisu mogli nad- 
vladati one štapove što bljuju vatru i olovo i smrt na udaljenost 
koja višestruko nadmašuje onu na koju naš najsnažniji ratnik 
može odapeti strelicu. Napokon, kad mi je otac bio mlad čovjek, 
osvajači su dosli ponovo, ali su ih naši ratnici ugledali izdaleka, 
paje Čovambi, koji je onda bio poglavica, rekao svom narodu na 
skupi stvari i krene s njim — da će ih on odvesti daleko na jug, 
dok ne nađu mjesto na koje pljačkaši ne dolaze. I učinili su kako 
im je on rekao. Nosili su sve svoje stvari uključivši i mnogo 
slonovskih kljova. Hodali su mjesece i pretrpjeli neizrecive 
teškoće i oskudice, jer su većinom hodali gustom džunglom i 


velikim planinama, ali napokon su stigli ovamo. Iako su poslali 
skupine da traže pogodnije mjesto, nisu ga našli. 


— I pljačkaši vas nisu nikad ovdje nasli? — upitao je Tarzan. 

— Prije godinu dana mala skupina pljačkaša nabasala je na 
nas, ali smo ih otjerali poubijavši mnoge. Slijedili smo ih dane i 
dane, progonili smo ih kao divlje zvijeri, kakve _ su i bili, 
uništavajući ih jednog po jednog, dok ih nije ostala samo šačica, 
ali ti su nam pobjegli. 

Dok je Busuli govorio, igrao se teškom zlatnom narukvicom 
koja je okruživala sjajnu kožu njegove lijeve ruke. Tarzanove oči 
bile su na tom nakitu, ali misli su mu bile drugdje. Tada se sjeti 
pitanja koje je pokušao postaviti kad je prvi put došao do tog 
plemena — pitanja koje oni onda nisu mogli shvatiti. Zaboravio 
je tako sitnu stvar kao što je zlato, jer je već tjednima bio doista 
praiskonski čovjek, ne brinući se ni zašto osim za svakidašnje 
potrebe. Ali odjednom pogled na zlato pobudi uspavanu 
civilizaciju, a s tim dosla je i želja za bogatstvom. Tu lekciju 
Tarzan je dobro naučio za svog kratkog boravka u civilizaciji. 
Znao je da zlato znači silu i užitak. Pokazao je ukras. 

— Odakle dolazi ta žuta kovina, Busuli? — upitao je. 

Crnac je pokazao prema jugoistoku. 

— Mjesec dana hoda — možda više — odgovorio je. 

— Jesili ti bio ondje? — pitao je Tarzan. 

— Nisam, ali neki ljudi bili su ondje prije mnogo godina, kad 
je moj otac još bio mlad čovjek. Jedna od skupina koje su pošle 
da jos dalje traže plemenu smjestaj, kad se ono ovdje zaustavilo, 
naišla je na čudan narod koji je nosio mnogo ukrasa od žutog 
metala. Koplja su im imala vrške od njega, kao i strelice, i kuhali 
su u posudu načinjenom od kovine kao sto je moja narukvica. 
Stanovali su u veliku selu, u kolibama sagrađenim od kamena i 
okruženim velikim zidom. Bili su vrlo divlji, navalili su i napali 
naše ratnike prije nego su i saznali da im je posao miroljubiv. 
Naših ljudi bilo je malo, ali su izdržali na vrhu stjenovita 
brežuljka, dok se divlji ljudi nisu za sunčeva zalaza vratili u svoj 
opaki grad. Tada su naši ratnici sisli s brežuljka pa su, pošto su 
s tjelesa ubijenih uzeli mnogo ukrasa od žute kovine, izišli iz 
doline, i nitko se od nas više nije vraćao. To su opaki ljudi — niti 
su bijeli kao ti niti crni kao mi, nego su pokriveni dlakom kao 


Bolgami, gorila. Da, to su vrlo zli ljudi, i Čovambi se radovao što 
je izišao iz njihove zemlje. 

— Anije li tko živ od onih koji su bili s Čovambijem i vidjeli 
one čudne ljude i njihov divni grad? — upitao je Tarzan. 

— Vaziri, naš poglavica, bio je tamo — odgovorio je Busuli. — 
On je tada bio vrlo mlad čovjek, ali je pratio Čovambija, svoga 
oca. 


I tako je te noći Tarzan o tom ispitivao Vazirija, a Vaziri, koji 
je sad bio starac, reče da treba dugo hodati, ali da nije teško 
pronaći put. On ga se dobro sjeća. 


— Deset dana slijedili smo ovu rijeku koja teće mimo naše 
selo. Putovali smo do njezina izvora, dok deseti dan nismo 
dospjeli do malena izvora daleko gore na padini visoke planine. 
U tom malom izvoru rađa se naša rijeka. Sutradan prešli smo 
vrh te planine pa smo na drugoj strani stigli do rječice koju smo 
slijedili dolje u veliku sumu. Mnogo dana putovali smo uz 
zavojite obale rječice, koja je sad postala rijeka, dok nismo došli 
do velike rijeke u koju ona utječe, i koja teće posred velike 
doline. Zatim smo slijedili tu veliku rijeku do njezina izvora, 
nadajući se da ćemo doći do otvorenije zemlje. Poslije dvadeset 
dana hoda, pošto smo bili presli planinu i izišli iz naše zemlje 
dospjeli smo do još jedne planine. Uz nju slijedili smo veliku 
rijeku, koja se sad smanjila do rječice, dok nismo dosli do 
spiljice blizu vrha planine. U toj spilji bila je majka te rijeke. 
Sjećam se da smo ondje te noći logorovali i da je bilo vrlo hladno, 
jer je planina bila visoka. Sutradan odlučili smo da se popnemo 
na vrh planine i vidimo kakva je zemlja na drugoj strani. Ako 
vidimo da je bolja od one koju smo dotad prošli, vratit ćemo se u 
naše selo i reći im da smo pronašli najbolju zemlju na svijetu. I 
tako penjali smo se po liticama i dosegli vrh, a ondje smo, s 
ravna vrha planine, vidjeli, nedaleko ispod nas, plitku dolinu, 
vrlo usku. A na njenom kraju bilo je veliko selo od kamena, 
kojega je velik dio propao i srušio se. 

Ostatak Vazirijeve priče bio je uglavnom isti kao i Busulijev. 

— Želio bih poći onamo i vidjeti taj čudni grad — rekao je 
Tarzan — i od divljih stanovnika dobiti nešto te žute kovine. 


— To je dug put — odgovorio je Vaziri — a ja sam starac, ali 
ako hoćeš počekati dok prođe kišno doba i rijeke se smanje uzet 
ću nekoliko ratnika i poći s tobom. 

I Tarzan je s tim morao biti zadovoljan, iako bi on bio želio da 
pođe na put odmah sutradan ujutro — bio je nestrpljiv poput 
djeteta. Tarzan-majmun zapravo je i bio dijete, ili praiskonski 
čovjek, što je u neku ruku isto. 


Dva dana kasnije mala skupina lovaca, koja se vratila u selo 
s juga, javila je da se na udaljenosti od nekoliko milja nalazi 
veliko stado slonova. Popevši se na drveće, oni su dobro vidjeli 
stado, u kojem je bilo i nekoliko velikih slonova, mnogo ženki i 
mladih i odraslih mužjaka kojih bi bjelokost bilo vrijedno imati. 


Ostatak dana i večeri proveli su spremajući se na taj velik lov 
— obnavljali su koplja, napunjali tobolce, na lukove metali nove 
tetive. I cijelo to vrijeme seoski čarobnjak prolazio je kroz tu 
zaposlenu gomilu dijeleći različite amajlije da se vlasnik zaštiti 
od rana ih da sutradan ima sreću u lovu. 


Lovci su otišli u zoru. Krenulo je pedeset vitkih, crnih rat- 
nika, a usred njih, tanak i spretan poput kakva mladog šum- 
skog boga koračao je Tarzan-majmun, čija se smeđa koža ćudno 
isticala na crnini njegovih drugova. Po svemu osim po boji bio je 
jedan od njih. Njegovi ukrasi i oružje bilo je isto kao i njihovo — 
govorio je njihovim jezikom — smijao se i šalio s njima i skakao 
i vikao na onom kratkom divljem plesu koji je prethodio njihovu 
odlasku iz sela — u svakom pogledu divljak među divljacima. A 
ne treba ni sumnjati, da je sam sebe zapitao, da bi bio priznao 
kako je daleko srodniji tim ljudima i njihovu životu nego 
pariškim prijateljima, kojih je vladanje u nekoliko kratkih 
mjeseci, poput majmuna, uspješno oponašao. 

Ali mislio je o D'Arnotu, pa se zadovoljno nasmiješio i 
pokazao svoje jake bijele zube dočaravajući sebi kakav bi bio 
izraz tog dotjeranog Francuza da ga je kojim slučajem baš tada 
vidio. Jadni Paul! Ponosio se što je iz svog prijatelja iskorijenio 
posljednje tragove divljaštva. »Kako sam brzo pao!« mislio je 
Tarzan. Ali u srcu uopće nije mislio da je to pad — nego je žalio 
ona jadna stvorenja u Parizu, sapeta poput zarobljenika onim 
glupim odijelima i cijeli bijedni život pod nadzorom policajaca, 
da ne bi učinili ništa sto nije posve umjetno i dosadno. 


Nakon hoda od dva sata dospješe blizu mjesta gdje su dan 
prije viđeni slonovi. Odande su se kretali vrlo mirno, tražeći trag 
tih velikih životinja. Napokon pronašli su dobro obilježeni trag 
kojim je stado otislo prije tek nekoliko sati. Hodali su po tragu u 
jednoredu oko pola sata. Tarzan je prvi podigao ruku kao znak 
da je lovina blizu — njegov osjetljivi nos opomenuo ga je da 
slonovi nisu daleko. 

Crnci su sumnjali kad im je rekao kako to zna. 

— Pođite sa mnom — pozvao ih je — pa ćemo vidjeti. 

Sa spretnošću vjeverice skočio je na drvo i hitro odbrzao na 
vrh. Jedan od crnaca slijedio ga je polako i pažljivije. Kad je 
dospio na visoku granu uz majmuna-čovjeka, ovaj mu je 
pokazao prema jugu, i ondje, na udaljenosti od nekoliko stotina 
metara, crnac je vidio kako se mnoga golema crna leđa njisu 
onamo-ovamo iznad visoke trave džungle. Pokazao je u tom 
pravcu lovcima, naznačujući prstima koliko je životinja mogao 
izbrojiti. 

Lovci su odmah krenuli prema slonovima. Crnac se s dr- 
veta požurio dolje, ali se Tarzan približavao na svoj način, lis- 
natim putem srednje terase. 

Nije mačji kašalj loviti divlje slonove primitivnim oružjem. 
Tarzan je znao da to malo urođeničkih plemena ikad i pokušava, 
pa se vrlo ponosio što to ćini njegovo pleme — već se počeo 
zamisljati članom te male zajednice. 

Dok se Tarzan kretao tiho kroz drveće, vidio je kako ispod 
njega ratnici pužu u polukrugu prema slonovima koji još nisu 
ništa sumnjali. Napokon su došli na vidik tim velikim životi- 
njama. Izabrali su dva velika slona pa se pedeset ljudi na znak 
podiglo s tla, gdje su ležali skriveni, te su bacili teška ratna 
koplja na te dvije životinje. Ni jedno nije promašilo. Dvadeset i 
pet kopalja ukopalo se u bokove svakoga od tih divova. Jedan se 
uopće nije makao s mjesta gdje je stajao kad ga je udario taj 
usov, jer su mu dva koplja, savršeno naciljana, probila srce, te 
je pao naprijed na koljena i prevalio se na tlo bez borbe. 

Drugi, koji je stajao gotovo okrenut lovcima, nije bio tako 
dobro pogođen, jer iako je svako koplje pogodilo ni jedno nije 
ušlo u veliko srce. Jedan trenutak golemi mužjak stajao je 
trubeći od bijesa i boli, zvjerajući naokolo očicama da pronađe 
svoga mučitelja. Crnci su se povukli u džunglu prije nego su ih 


slabe oći te grdosije ugledale, ali je sad slon razabrao šum 
povlačenja, pa je s užasnim lomljenjem grmlja i granja pojurio u 
pravcu tog zvuka. 

Dogodilo se da ga je slučaj nanio u smjeru Busulija, kojega je 
stigao tako brzo da se činilo kao da taj crnac stoji na mjestu, a 
ne da bježi punom brzinom kako bi izbjegao sigurnoj smrti koja 
ga je proganjala. Tarzan je sve to vidio s granja obližnjeg drveta, 
pa je sad, pošto je shvatio da mu je prijatelj u opasnosti pojurio 
prema razbješnjeloj životinji derući se, nadajući se da će je 
smesti. 

Ali je isto tako mogao i šutjeti, jer je životinja bila gluha i 
slijepa na sve drugo osim na predmet svog bijesa, koji je uzalud 
trčao. I sad je Tarzan vidio da samo čudo može spasiti Busulija. 
S istom onom ravnodušnošću s kojom je jednom lovio upravo 
ovog čovjeka bacio se na put slonu kako bi crnom ratniku 
spasio život. 

Još je držao u ruci koplje, a kad je Tantor bio još šest ili osam 
koraka iza svojeg plijena, žilav bijeli ratnik pade kao s neba, 
gotovo ravno na njegovu stazu. S opakim trzajem slon zakrenu 
udesno da se rijesi drskog neprijatelja kojije stao na put između 
njega i njegove žrtve. Ali nije računao s munjevitom brzinom 
zbuniti i oštriji vid no što je bio Tantorov. 

I tako je Tarzan, još prije nego što je slon shvatio da mu je 
novi neprijatelj skočio s puta, zario željezom okovano koplje iza 
jakog pleća ravno u divlje srce, te se gorostasni debelokožac 
prevali mrtav do nogu majmuna-čovjeka. 

Busuli nije vidio kako je spasen, ali je stari poglavica Vaziri 
vidio, a vidjelo je i nekoliko drugih ratnika, pa su sad zanosno 
klicali Tarzanu okupljajući se oko njega i velike lovine. Kad je 
skočio na golemo truplo i oglasio se onim čudnim izazovom 
kojim je objavljivao veliku pobjedu, crnci su uzmakli od straha, 
jer ih je podsjećao na okrutnog Bolgamija, kojega su se bojali 
upravo toliko koliko i Nume, lava. Ali sa strahom bilo je 
pomiješano i neko neobično priznanje prema nečemu ljudskom 
čemu su oni pripisivali natprirodnu snagu. 

A kad je Tarzan spustio podignutu glavu i nasmiješio im se 
oni su se ohrabrili, iako nisu shvaćali. I nikad nisu potpuno 
shvatili ovo čudno stvorenje koje je brzalo drvećem kao i Manu, 


a ipak je bilo na tu vise kod kuće nego sami oni; koji je, osim 
boje, bio kao i oni, a ipak snažan kao njih deset, i potpuno sam 
prema najdivljijim stanovnicima divlje džungle. 

Kad su se okupili preostali ratnici, nastavili su lov prateći 
stado koje je uzmicalo. Ali jedva da su prosli stotinu metara, kad 
iza njih, na velikoj udaljenosti, nesto cudno zapucketa. 

Časak stajali su poput skupine kipova, napeto slušajući. 
Zatim je Tarzan progovorio. 

— Puske! — rekao je. — Napadaju na selo. 

— Dođite! — povikao je Vaziri. — Pljačkaši su se vratili sa 
svojim ljudožderskim robovima po nasu bjelokost i nase žene! 


pljačkaši bjelokosti 


Vazirij evi ratnici trčali su kroz džunglu u smjeru sela. Nekoliko 
ih je minuta pucanje pušaka opominjalo da se žure, ali su 
napokon pucnjevi jenjali, tako da se od vremena do vremena 
čuo po koji hitac, da onda sve utihne. I ovo posljednje nije bilo 
manje zlokobno od čarkanja pušaka, jer je ovoj maloj skupini 
spasilaca značilo samo jedno — da je selo, onako bez prave 
obrane, već podleglo napadaju mnogo jačih snaga. 

Lovci su na povratku prevalili malko više od tri milje od pet 
koje su ih dijelile od sela, kad su se sreli s prvim bjeguncima koji 
su izbjegli pred kuglama i rukama neprijatelja. U toj skupini bilo 
je tuce žena, mladića i djevojaka, i bih su tako uzbuđeni da su 
Vaziriju jedva mogli objasniti nevolju koja je zadesila njegov 
narod. 

— Ima ih kao lišća na drveću — povikala je jedna žena 
pokusšavajući protumačiti neprijateljevu snagu. — Ima mnogo 
bijelaca i još više Manjuema, i svi imaju puške. Dopuzali su sve 
do sela prije nego što smo znali da se tu nalaze, a onda su, 
vičući, navalili na nas obarajući muškarce i žene i djecu. Oni 
koji su mogli pobjegli su u svim smjerovima u džunglu, ali ih je 
još više bilo ubijeno. Ne znam jesu li zarobljavali — samo su nas 
htjeli sve poubijati. Manjueme su nas grdile govoreći da će nas, 
prije nego odu iz naše zemlje, sve pojesti — da nam je to kazna 
zato što smo im prošle godine poubijali prijatelje. Ja nisam 
mnogo ćula, jer sam brzo bježala. 

Sad su nastavili hodati prema selu polakše i opreznije, jer je 
Vaziri znao da je prekasno da se što spašava — mogu se samo 
osvetiti. Na idućoj milji sreli su jos stotinu bjegunaca. Među 


ovima bilo je mnogo muškaraca, pa se tako borbena moć 
skupine povećala. 

Sad je nekoliko ratnika poslano u izviđanje. Vaziri je ostao s 
glavninom, koja je napredovala u tankoj vrsti što se raširila u 
velikom luku kroz šumu. Tarzan je hodao uz poglavicu. 

Tada se vrati jedan izviđać. Bio je na domaku sela. 

— Svi su unutar ograde — šapnuo je. 

— Dobro! — reće Vaziri. — Navalit ćemo i sve ih poklati — i 
spremio se da javi stroju da se zaustavi na rubu čistine, dok on 
ne pojuri prema selu — a onda svi treba da ga slijede. 

— Čekaj! — opominjao ga je Tarzan. — Ako ima i pedeset 
pušaka unutar seoske ograde, odbit će nas i pomlatiti. Pusti me 
da sam odem drvećem, tako da ih mogu vidjeti odozgo i izbrojiti 
ih, tako da znamo ima li smisla da navaljujemo. Bilo bi glupo 
izgubiti beskorisno i jednog čovjeka, ako ima nade u uspjeh. 
Meni se čini da možemo postići više lukavstvom nego silom. 
Hoćeš li me čekati, Vaziri? 

— Hoću — odgovorio je stari poglavica. — Idi! 

I tako je Tarzan skočio u drveće i iščeznuo u smjeru sela. 
Kretao se opreznije nego obično, jer je znao da ga ljudi s pu- 
škama mogu doseći na drveću lako kao i na tlu. A kad je 
Tarzan-majmun prolazio kradomice nijedno stvorenje u džungli 
nije se moglo kretati tako tiho ili tako potpuno izbjeći vidu 
neprijatelja. 

Za pet minuta dosuljao se do velikog drveta koje je nadvi- 
sivalo ogradu na jednom kraju sela, i s te istaknute tačke gledao 
je dolje na divlju hordu. Nabrojio je pedeset bijelaca i procijenio 
da je pet puta toliko Manjuema. Ovi posljednji žderali su 
pripremajući se pred nosom bijelih gospodara, za odurnu gozbu 
što prati pobjedu u kojoj tjelesa ubijenih neprijatelja padnu u 
njihove užasne ruke. 

Majmun-čovjek vidio je da bi bilo uzaludno napasti taj divlji 
čopor oboružan puškama i zabarikadiran iza zaključanih vrata 
sela, pa se zato vratio Vaziriju i savjetovao mu da počeka, jer da 
on, Tarzan, ima bolji plan. 

Ali trenutak prije toga jedan bjegunac ispričao je Vaziriju 
kako su okrutno ubili ženu starog poglavice, pa je starac toliko 
pobjesnio da je odbacio svaki oprez. Sazvavši svoje ratnike, 
naložio im je da napadnu, te je, vitlajući kopljima i divlje se 


derući, ta mala sila, jedva više od stotinu ljudi, jurnula mahnito 
prema seoskim vratima. Prije nego što su i napola prosli čistinu 
ispred ograde, bijelci su otvorili užasnu vatru. 

Od prvog plotuna pao je Vaziri. Brzina napadača oslabi. Još 
jedan plotun obori još pola tuceta ljudi. Nekoliko ih je doprlo do 
zatvorenih vrata, samo zato da ih ondje ustrijele, a da nisu imali 
nikakve prilike da dopru na onu stranu ograde, a onda se cijeli 
napad sroza, a preostali ratnici otrčali su natrag u šumu. 

Dok su trčali, pljačkaši su otvorili vrata i pojurili za njima, da 
posao toga dana okrune potpunim uništenjem plemena. Tarzan 
je bio među posljednjima koji se okrenuo prema šumi, pa se 
sad, dok je polako trčao, od vremena do vremena okretao da 
ispusti dobro naciljanu strelicu u tijelo kojega progonitelja. 

U džungli je našao malu skupinu odlučnih crnaca koji su 
čekali da se odupru dolazećoj hordi, ali im je Tarzan povikao da 
se rasprše, da izbjegavaju nepriliku dok se poslije mraka svi ne 
okupe. 

— Učinite kako vam kažem — navaljivao je — i ja ću vas 
voditi u pobjedu nad tim vašim neprijateljima. Raspršite se po 
šumi i uništavajte toliko pojedinaca koliko samo možete, a 
noću, ako mislite da su vas slijedili, dođite zaobilaznim putem 
do mjesta gdje smo danas ubili slonove. Onda ću vam protu- 
maćiti svoj plan, a vi ćete vidjeti da je dobar. Ne možete svoju 
malu snagu i jednostavno oružje suprotstaviti broju i oružju 
bijelaca i Manjuema. 

Napokon su pristali. — Kad se raspršite — objašnjavao je 
Tarzan na kraju — i vaši će se neprijatelji morati rasprsiti da vas 
slijede, pa se može dogoditi da, ako dobro pazite, skriveni iza 
kakva velikog drveta, strelicama mnogo Manjuema oborite. 

Jedva su imali vremena da se požure dalje u šumu, kad su 
već prvi pljačkaši presli čistinu i ušli u šumu tražeći ih. 

Tarzan je malko potrčao tlom o onda se popeo na drveće. 
Zatim je odbrzao na gornju terasu, vratio se po svom tragu i 
uputio brzo do sela. Tu je vidio da su se svi Arapi i Manjueme 
pridružili progonu i ostavili selo pustim, osim lancima prive- 
zanih zarobljenika i jednog jedinog stražara. 

Stražar je stajao na otvorenim vratima i gledao u smjeru 
suprotnom kraju seoskim vratima. S napetim lukom majmun- 
čovjek šuljao se prema žrtvi koja nije ništa naslućivala. Zarob- 


ljenici su ga već otkrili, te su razrogačenih, začuđenih očiju, 
puni nade promatrali svog spasioca. Sad se zaustavio ni deset 
koraka od mirnog Manjueme. Strelica je povučena natrag pu- 
nom dužinom, u visini oštrog sivog oka koje je gledalo niz 
njezinu glatku površinu. Začu se iznenadan bruj, kad su smeđi 
prsti ispustili tetivu, te je pljačkaš bez zvuka klonuo naprijed na 
lice. Drvena strelica probila je srce i provirila stopu iz crnih 
grudi. 

Zatim je Tarzan obratio pažnju ženama i mladićima koji su 
od vrata do vrata bili privezani dugim ropskim lancem. Nije 
mogao otključati stare lokote u vrijeme koje mu je preostalo, pa 
ih je majmun-čovjek sad pozvao da ga slijede tako kako jesu. 
Uzevši pušku i pojas s nabojima mrtvog stražara, vodio je sad 
sretnu skupinu kroz seoska vrata u šumu na onoj strani čistine. 

Polako su i teško hodali, jer ti ljudi nisu bih navikli na ropski 
lanac, i mnogo su zastajkivali, kad bi jedan od njih posrnuo i 
pao te druge povukao za sobom. A osim toga Tarzan je morao 
daleko zaobilaziti, da izbjegne mogući susret s pljačkašima koji 
će se vraćati. Djelomično su ga vodili povremeni pucnjevi, koji 
su govorili da su bijelci još uvijek u dodiru sa seljacima. Ali je 
znao, ako ovi budu poslušali njegov savjet, da će biti malo 
nesretnih slučajeva, osim na strani napadača. 

Do sumraka sva je pucnjava prestala, pa je Tarzan znao da 
su se svi bijelci vratili u selo. Jedva je mogao potisnuti 
slavodobitan smiješak kad je pomislio kako će bjesnjeti kad 
otkriju da im je stražar ubijen, a zarobljenici odvedeni. Tarzan je 
bio želio pokupiti i onu veliku zalihu opljačkane slonove kosti, 
samo da jos više razbjesni neprijatelje. Ali je znao da je nije 
potrebno spasavati, jer je već imao plan koji će spriječiti da 
bijelci odu iz zemlje ma i samo s jednom kljovom. A bilo bii 
okrutno da onom teškom slonovom kosti bespotrebno natovari 
ove jadne umorne žene. 

Poslije ponoći Tarzan se sa svojom polaganom karavanom 
približio mjestu gdje su ležali slonovi. Dugo prije nego što su do 
njeg došli vodila ih je golema vatra koju su urođenici zapalili u 
na brzinu stvorenoj bomi, djelomično radi topline a djelomično i 
zato da odbiju lavove koji bi se tu mogh naći. 

Kad su se približili logoru, Tarzan je glasno povikao da im 
javi da dolaze prijatelji. Radosno su crnci unutar bome primili 


dugi red okovanih prijatelja i rođaka. Te su sve smatrali zauvijek 
izgubljenima, kao i samog Tarzana. Sad bi crnci bili bdjeli cijelu 
noć, da se goste slonovim mesom i proslave povratak svojih 
ljudi, ali Tarzan je navaljivao da spavaju koliko mogu, i to radi 
posla koji ih sutradan čeka. 

A ipak spavati nije bilo lako, jer su žene, koje su u pokolju i 
bici tog dana izgubile muževe i djecu, noću gadno i neprestano 
plakale i jaukale. Napokon je Tarzan ipak uspio da ih stiša, i to 
kazavši im da bi njihova galama mogla privući bijelce do njihova 
skrovišta tako da bi svi bili poklani. 

Kad je svanulo, Tarzan je ispričao ratnicima svoj plan borbe, 
a oni su se bez prigovora svi do jednoga složili da je to 
najsigurniji način kako se mogu riješiti svojih nemilih posje- 
tilaca i osvetiti umorstvo svojih ljudi. 

Najprije su žene i djeca, pod stražom od kojih dvadeset starih 
ratnika i mladića, posli prema jugu, da budu posve izvan 
područja opasnosti. Uputili su ih da podignu privremeno sklo- 
nište i izgrade zaštitnu bornu od trnja, jer plan borbe koji je 
Tarzan izabrao mogao se provoditi mnogo dana, a čak i tjedana, 
za kojeg se vremena ratnici neće vraćati u novi logor. 

Dva sata poslije zore rijetka kružnica crnih ratnika opkolila 
je selo. Naizmjence bi se penjali visoko u granje drveta, s kojega 
se mogla dobro vidjeti ograda. Zatim bi u selu pao jedan 
Manjuema pogođen jednom jedinom strelicom. Nije bilo nikakva 
šuma — nikakvih ružnih ratnih povika ili hvalisavih mahanja i 
prijetnja kopljima, što obično obilježuje napadaj divljaka — 
samo tihi vjesnik smrti iz tihe šume. 

Na taj nečuveni događaj bijelci i njihovi sljedbenici još više se 
razbjesniše. Potrčali su na vrata da se grdno osvete drskom 
napadaću, ali su brzo uvidjeli da ne znaju kamo da se okrenu da 
pronađu neprijatelja. Dok su tako raspravljali, s mnogo ljutitih 
povika i mnoga mahanja, jedan je bijelac usred njih tiho pao na 
tlo — tanka strelica virila mu je iz srca. 

Tarzan je najbolje strijelce plemena postavio na okolno 
drveće, uputivši ih da se nikad ne odaju kad je neprijatelj 
okrenut prema njima. Kad crnac odapne svog glasnika smrti, 
zaklonit će se za deblo koji je izabrao, i neće više ciljati, sve dok 
mu budno oko ne kaže da nitko ne gleda prema njegovu drvetu. 


Tri puta pojurili su bijelci preko čistine u smjeru odakle su 
mislili da dolaze strelice, ali svaki put strelica bi dosla odostrag i 
posijala smrt. Onda bi se okrenuli te navalili i u drugom pravcu. 
Napokon pošli su da dobro pretraže šumu, ali su crnci pred 
njima nestali, tako da pljačkaši nisu vidjeli nikakva traga 
neprijatelju. 

Ali iznad njih, u gustom lišću gorostasnog drveća, vrebalo je 
mrko lice Tarzana-majmuna, koji je lebdio nad njima poput 
sjene smrti. Tada se jedan Manjuema probio ispred svojih 
drugova. Nije bilo nikoga da vidi s koje strane dolazi smrt, a ta je 
dosla brzo, pa su se trenutak kasnije oni zaostali spotakli o 
mrtvo tijelo svog druga — neizbježna strelica virila je iz neživog 
srca. 

Ne treba mnogo takva ratovanja a da se uzrujaju i bijelci, pa 
se zato ne treba čuditi što su se Manjueme doskora prestravile. 
Ako se netko probio naprijed, pogodila ga je strijela u srce. Ako 
je netko zaostao, nije se više nikad vidio živ. Ako je netko 
posrnuo na jednu stranu, makar bio samo na puki trenutak 
izvan vida svojih drugova, nije se vraćao — a uvijek kad su 
nailazili na tjelesa svojih mrtvih vidjeli su da su one strašne 
strelice nadljudskom snagom probile samo srce žrtve. Ali, gora 
od svega drugoga bila je užasna činjenica da ni jednom tog 
jutra, osim tih nesmiljenih strelica, nisu uopće vidjeli 
neprijatelja niti su ga culi. 

Kad su se napokon vratili u selo, nije bilo bolje. Od vremena 
na vrijeme u različitim razmacima koji su ih zbog strašne 
napetosti tjerali u ludilo, posrnuo bi pokoji čovjek naprijed, 
mrtav. Crnci molili su svoje bijele gospodare da odu s tog 
strašnog mjesta, ali su se bijelci bojali poći na put kroz mrku i 
neprijateljsku sumu koju opsjedaju ti novi i strašni neprijatelji, 
a oni osim toga moraju nositi veliku zalihu slonove kosti koju su 
pronasli u selu. A što je jos gore, tu slonovu kost nije im se htjelo 
ostaviti. 

Napokon cijela ekspedicija sklonila se u slamnate kolibe — 
tu će, napokon, biti slobodni od strelica. Tarzan je s drveta nad 
selom zapamtio kolibu u koju su otisli glavni bijelci, te je držeći 
ravnotežu na grani koja ju je nadvisivala, svom snagom svojih 
golemih mišića zatjerao teško koplje kroz slamnati krov. 
Zavijanje od boli govorilo mu je da je pogodio cilj. S tim 


oproštajnim pozdravom, da ih uvjeri da im nema sigurnosti 
nigdje u ovoj zemlji, Tarzan se vrati u šumu, sabra svoje ratnike 
i povuče se milju prema jugu, da otpočinu ijedu. Držao je straže 
na nekoliko drveta s kojih se otvarao pogled prema selu, ali 
progona nije bilo. 

Kad je pregledao svoju silu, vidio je da nema ni jednog 
nesretnog slučaja — čak ni manje rane. A kad su po prilici 
procijenili gubitak neprijatelja, crnci su se uvjerili da je od 
njihovih strelica umrlo ne manje od dvadeset ljudi. Divlje su se 
oduševili, pa su htjeli završiti taj dan slavnom navalom na selo, 
tako da poubijaju sve svoje neprijatelje. Čak su zamišljali 
različite muke na koje će staviti neprijatelje te se radovali 
trpljenju Manjuema, koje su napose mrzili, ali Tarzan je 
otvoreno odbio tu zamisao. 

— Vi ste ludi! — povikao je. — Pokazao sam kako se jedino 
može boriti protiv tih ljudi. Već ste ih ubili dvadeset a niste 
izgubili nijednog ratnika, dok ste jučer, kad ste se služili svojom 
taktikom, koju hoćete sad obnoviti, izgubili najmanje tuce ljudi, 
a niste ubili ni jednog bijelca ili Manjuemu. Borit ćete se upravo 
onako kako vam ja kažem, ih ću vas ostaviti i otići u svoju 
zemlju. 

Uplašili su se kad im se on tako zaprijetio, te su obećali da će 
ga savjesno slušati samo ako im obeća da ih nece ostaviti. 

— Vrlo dobro — prihvati on. — Vratit ćemo se u slonovsku 
bomu da prenoćimo. Htio bih da bijelci malko okuse što mogu 
očekivati ako ostanu u našoj zemlji, ali mi zato neće trebati 
pomoć. Dođite! Ako danas više ništa ne pretrpe, osokolit će se, a 
ponovni strah bit će još gori nego da smo ih zastrašivali cijelo 
popodne. 

I tako vratili su se u sinoćnji logor te upalili velike vatre, jeli i 
ponovo sve do kasno u noć pričali o događajima tog dana. 
Tarzan je spavao do ponoći a onda se digao i otpuzao u stihijsku 
tamu šume. Sat kasnije dospio je do ruba čistine pred selom. 
Ondje je unutar ograde gorjela logorska vatra. Majmun-čovjek 
puzio je preko čistine dok se nije našao pred zatvorenim 
vratima. Kroz rupe vidio je samotna stražara uz vatru. 

Tarzan je mirno posao do drveta na kraju seoske ulice. Popeo 
se pažljivo na svoje mjesto i umetnuo strelicu u luk. Nekoliko je 
trenutaka nastojao da dobro nacilja u stražara, ali ga je 


zanjihala grana i usplamsala vatra uvjerila da je vjerojatnost 
promašaja velika — mora dodirnuti srce u samu sredinu, da 
zada mirnu i iznenadnu smrt koju je njegov plan zahtijevao. 

Uz luk, strelice i konop donio je i pušku koju je bio dan prije 
oteo stražara što ga je bio ubio. Spremivši sve to u prikladne 
raslje drveta, spustio se lagano na tlo unutar ograde, oboružan 
samo dugim nožem. Stražar je bio okrenut leđima. Poput mačke 
Tarzan je puzao prema dremovnom čovjeku. Sad je bio od njega 
udaljen dva koraka — još jedan trenutak pa će nož tiho kliznuti 
u čovjekovo srce. 

Tarzan se spremio za skok, jer to je uvijek najbrži i naj- 
sigurniji napadaj životinje iz džungle — kad je čovjek, opomenut 
nekim finim osjećajem, skočio na noge i našao se licem u lice s 
majmunom-čovjekom. 


bijeli poglavica vazirija 


Kaa su oči crnog Manjueme pale na čudnu pojavu koja je 
stajala pred njim i prijetila mu nožem, razrogačile su se od 
užasa. Zaboravio je pušku u rukama. Čak je zaboravio i povi- 
kati — jedina pomisao bila mu je da pobjegne od tog strašnog 


i snažnim grudima igralo svjetlo vatre. 


Ali prije no što se mogao okrenuti Tarzan je bio na njemu, i 
onda je stražar pomislio da viče, ali je bilo prekasno. Velika šaka 
bila mu je na vratu i bacila ga na zemlju. On se bijesno otimao, 
ali uzalud — s upornošću buldoga oni strašni prsti prianjali su 
za vrat. Brzo se i neizbježno gušio. Oči su mu se izbuljile, jezik 
kočili grčevito su zadrhtali, i manjuemski stražar ležao je posve 
miran. 

Majmun-čovjek baci tijelo preko jednog od svojih širokih 
ramena te, pokupivši čovjekovu pušku, tiho ode mirnom seo- 
skom ulicom prema drvetu kojim je tako lako dolazio u ogra- 
đeno selo. Odnio je mrtvog stražara gore usred gustog lišća. 


Najprije je skinuo s tijela pojas s nabojima i ukrasima koje je 
sam želio, i to tako da je mrtvaca ukotvio u prikladne rašlje i 
spretnim prstima pipao po njem, jer u tami nije mogao dobro 
vidjeti. Kad je završio, uzeo je pušku koja je pripadala tom 
čovjeku te izišao jednom granom daleko naprijed, tako da bolje 
vidi kolibe. Naciljavsši pažljivo u košničastu kolibu u kojoj su bili, 
kako je znao, bijelci, povuče otponac. Gotovo odmah odgovori 
mu stenjanje. Tarzan se nasmiješi. Drugi put je sretno pogodio. 


Poslije tog hica u logoru je trenutak vladala tišina, a zatim su 
Manjueme i bijelci nagrnuli iz koliba poput roja ljutitih 
strsljenova. Ali da su znali istinu bili bi se čak i više bojali nego 
što su se ljutili. Već od prijasnjih dana bojali su se i crnci i 
bijelci, a sad je u njihovim prestrašenim glavama taj jedan jedini 
hitac, u noći izazvao svakakva naslućivanja. 

Kad su otkrili da im je nestao stražar, strah im se nije nimalo 
stišao. Kao da su željeli potaći svoju hrabrost ratničkim činima, 
počeli su brzo pucati u zatvorena seoska vrata, iako nisu vidjeli 
neprijatelja. Tarzan se okoristio tom zaglušnom pucnjavom te je 
odapeo u gomilu ispod sebe. 

Nitko nije čuo njegov hitac zbog pucnjave na ulici, ali oni koji 
su bili blizu vidjeli su kako se jedan odjednom svalio na zemlju. 
Kad su se nagnuli nada nj, vidjeli su da je mrtav. Bili su 
zaprepašteni, te je bila potrebna sva gruba vlast bijelaca da 
zadrže Manjueme da ne navale u neredu u džunglu — bilo 
kamo, samo do pobjegnu iz tog strašnog sela. 


Poslije nekog vremena počeli su se smirivati. Budući da 
među njima više nije bilo tajanstvene smrti, počeli su se 
ohrabrivati. Ali to je bilo kratkotrajno olakšanje, jer upravo kad 
su pomislili da ih više nitko neće uznemirivati Tarzan 
nezemaljski zastenje, a kad su pljačkaši pogledali u smjeru 
odakle je, kako se činilo, dolazio taj glas, majmun-čovjek, koji je 
stajao i blago tamo-amo njihao mrtvo tijelo stražara, odjednom 
baci tijelo daleko iznad njihovih glava. 


Urlajući od strepnje, gomila se razleti u svim smjerovima, da 
pobjegne od tog novog strašnog stvorenja koje je skočilo na njih. 
U njihovim prestravljenim maštama tijelo tog stražara, koje je 
palo raširenih ruku i nogu, poprimilo je oblik velike grabežljive 
zvijeri. U želji da pobjegnu mnogi crnci popeli su se na ogradu 
dok su drugi trgali zasune na vratima i mahnito pojurili preko 
čistine u džunglu. 


Neko vrijeme nitko se nije okretao prema onomu što ih je 
prestrašilo, ali je Tarzan znao da će se uskoro okrenuti, a kad 
otkriju daje to samo mrtvo tijelo njihova stražara, iako će se bez 
sumnje još više prestrasšiti, on je prilično dobro znao što će 
učiniti, te je zato tiho nestao prema jugu, posluživsi se 


mjesečinom osvijetljenom gornjom terasom, i tako se vratio do 
logora Vazirija. 

Uskoro se jedan bijelac okrenuo i vidio da ono što je skočilo s 
drveta leži tiho i mirno ondje gdje je usred seoske ulice palo. 
Oprezno dopuzao je donde i vidio da je to samo čovjek. Trenutak 
kasnije bio je uz to tijelo, a onda je prepoznao Manjuemu koji je 
stajao na straži uz seoska vrata. 

Na njegov povik drugovi se ubrzo okupiše, pa su, pošto su 
trenutak uzbuđeno razgovarah, učinili tačno ono što je Tarzan i 
mislio. Podigavši puške na ramena, slali su plotun za plotunom 
u drvo s kojega je tijelo bilo bačeno — da je Tarzan bio ostao 
ondje, bio bi izrešetan sa stotinu kugala. 

Kad su bijelci i Manjueme otkrili da su jedini biljezi nasilja 
na njihovu mrtvomu drugu golemi otisci prstiju na nateklomu 
vratu, još su se vise uplašili i postali očajni. Zaprepastili su se 
što noću nisu sigurni ni usred ograđena sela. Nisu mogli shva- 
titi da neprijatelj može ući usred njihova logora i ubiti stražara 
golim rukama, te su zato praznovjerne Manjueme pocele 
pripisivati svoju nesreću natprirodnim uzrocima. A ni bijelci 
nisu mogli dati bolje objašnjenje. 

Dok je najmanje njih pedeset bježalo crnom džunglom, a da 
nisu uopće znali kad će njihovi strahoviti neprijatelji nastaviti 
hladnokrvni pokolj koji su započeli, taj očajni čopor ubojica 
čekao je zoru budan. Samo pošto su im bijelci obećali da će 
napustiti selo u zoru i požuriti se u njihovu vlastitu zemlju 
Manjueme su pristale da ostanu u selu još koji trenutak. Taj 
novi užas bio je jači nego strah pred okrutnim gospodarima. 


I tako su Tarzan i njegovi ratnici, pošto su se sutradan 
ujutro vratili u napad vidjeli da su pljačkaši spremni da iziđu iz 
sela. Manjueme su bile natovarene ukradenom bjelokosti. Kad 
je Tarzan to vidio, nasmiješio se, jer je znao da je neće nositi 
daleko. Zatim je opazio nešto od ćega se pobojao — nekoliko je 
Manjuema palilo baklje na ostacima logorske vatre. Spremali su 
se da zapale selo. 


Tarzan se nalazio na visoku drvetu kojih stotinjak metara 
dalje od ograde. Skupivši ruke na ustima poput trube, povikao 
je glasno jezikom bijelaca: — Ne palite kolibe, ili ćemo vas sve 
poubijati! Ne palite kolibe, ili ćemo vas sve poubijati! 


To je povikao nekoliko puta. Manjueme su oklijevale, a onda 
jedan od njih baci baklju u logorsku vatru. Drugi su htjeli 
učiniti isto, kad neki bijelac skoči i poće ih tući štapom i goniti 
prema kolibama. Tarzan je vidio da im zapovijeda da zapale 
slamnate kućice. Zatim se on uspravio na zanjihanoj grani, 
stotinu stopa iznad tla, i podigavši jednu od pušaka na rame, 
pažljivo naciljao i opalio. Bijelac koji je tjerao ljude da upale selo 
pao je natraške, a Manjueme odbacile su baklje i pobjegle iz 
sela. Tarzan ih je vidio kako bježe u džunglu a njihovi prijašnji 
gospodari klečali su na tlu i pucali u njih. 

Ali ma koliko se bijelci ljutili na neposluh svojih robova, u 
najmanju ruku uvjerili su se da bi bilo pametnije odreći se 
radosti da pale selo koje ih je dvaput tako gadno primilo. U 
srcima su se, međutim, zaklinjali da će se ponovo vratiti s 
takvom snagom da će moći prekriti cijelu zemlju na milje una- 
okolo, i da onda neće ostati ni traga ljudskom životu. 

Uzalud su tražili onoga čiji je glas prestrašio ljude koji su 
imali zadatak da zapale selo, ali ni najoštrije oko nije ga moglo 
otkriti. Vidjeli su dah dima s drveta, poslije hica koji je oborio 
bijelca, ali iako je odmah opaljen plotun u lisće tog drveta, nije 
bilo nikakva znaka da je bio djelotvoran. 

Tarzan je bio previše pametan a da se dade uhvatiti u takvu 
stupicu, i zato je odjek njegova hica jedva zamro, kad je 
majmun-čovjek bio na tlu te je brzao prema drugom drvetu 
stotinu metara dalje. Tu je ponovo našao prikladno mjesto s 
kojega je mogao promatrati pripreme pljačkaša. Pade mu na 
pamet da se s njima može još više zabavljati, pa im je ponovo 
doviknuo kroz svoju improviziranu trubu. 

— Ostavite slonovu kost! Ostavite slonovu kost! Mrtvacima 
ne treba slonova kost! 

Neki Manjuemi počeše odlagati terete, ali je to bilo previše za 
škrte bijelce. Vičući i psujući, naciljali su puške u nosače 
zaprijetivši se časovitom smrću svakomu tko odloži teret. Mogli 
su se odreći paleža sela, ali nisu mogli ni pomisliti da ostave ovo 
bogatstvo slonove kosti — bolje i smrt nego to. 

I tako su izišli iz sela Vazirija, a na ramenima robova bila je 
slonova kost koja je pripadala mnogim kraljevima. Uputili su se 
prema sjeveru, u divlje naselje u divljoj i nepoznatoj zemlji što 
leži iza Konga, u dalekoj dubini Velike sume, a bokove im je za 


sve vrijeme putovanja ugrožavao nevidljivi i nesmiljeni 
neprijatelj. 

Pod Tarzanovim vodstvom crni vazirski ratnici postavili su se 
uz trag na obje strane, u najgušćem grmlju. Stajali su 
razdaleko, pa kako je kolona prolazila jedna jedina strelica ili 
teško koplje, dobro naciljano, probolo bi Manjuemu ili bijelca. 
Onda bi Vaziri nestao u daljini ili bi otrčao naprijed da ponovo 
zauzme svoje mjesto. Nisu udarali osim ako uspjeh nije bio 
siguran a opasnost od otkrića gotovo nikakva, te su tako strelice 
i koplja bila malobrojna i razdaleka, ali tako uporna i neizbježna 
da je polagana kolona teško natovarenih pljačkaša bila u 
neprestanu stanju panike — panike zbog probodenog tijela 
druga koji je upravo pao — panike zbog neizvjesnosti tko će i 
kada idući pasti. 

Samo s najvećom teškoćom sprečavali su bijelci svoje ljude, i 
to na jedvite jade, da odbace terete i pobjegnu poput 
prestrašenih kunića prema sjeveru. I tako se dan bližio kraju — 
dan strašne more za pljačkaše — dan teškog ali dobro 
naplaćenog rada za Vazirije. Noću su bijelci sagradili grubu 
bomu na čistinici uz neku rijeku te su se utaborili. 


U razmacima noću puknula bi puška upravo iznad njihovih 
glava, te bi se jedan od tuce stražara koje su sad postavili srušio 
na tlo. Takvo stanje postalo je nepodnošljivo, jer su vidjeli da će 
od te gadne taktike biti posve izbrisani, jedan po jedan, a da 
neće ubiti nijednog neprijatelja. Ali su bijelci, s upornom 
gramzljivošću prianjali uz svoj plijen, te su, kad je doslo jutro, 
prisilili demoralizirane Manjueme da pokupe svoje terete smrti i 
zateturaju u džunglu. 


Tri dana sve manja kolona hodala je po tom strašnom putu. 
Svaki sat obilježavala je smrtonosna strelica ili okrutno koplje. 
Noći su bile gadne zbog pucanja puške koja je dužnost 
stražarenja pretvarala u smrtnu osudu. 

Ujutro četvrtog dana bijelci bili su prisiljeni da ustrijele 
dvojicu svojih crnaca prije nego što su ostale natjerali da dignu 
omraženu bjelokost, a dok su to činili zaorio je glasjasanijak, iz 
džungle: — Danas umireš, Manjuemo, ako ne odložis bjelokost. 
Navali na svoje okrutne gospodare i ubij ih! Imaš puške, zašto ih 
ne upotrebiš? Ubij bijelce, pa ti nećemo nauditi. Povest ćemo te 


natrag u naše selo i nahraniti i odvesti iz naše zemlje sigurno i 
mirno. Odloži bjelokost i navali na gospodare — mi ćemo ti 
pomoći. Inače umires! 

Kad je taj glas zamro, pljačkaši su stali kao da su ska- 
menjeni. Bijelci su gledali svoje manjuemske robove. Robovi su 
gledali jedan drugoga — samo su čekali da netko počne. 
Preostalo je nekih trideset bijelaca i oko stotinu i pedeset 
crnaca. Svi su bili naoružani — čak i oni koji su nosili terete 
imali su puške na leđima. 


Bijelci su se zbili. Šeik je naložio Manjuemama da nastave 
hodati. Dok je to govorio, otkočio je pušku i podigao je. Ali je u 
isti trenutak jedan crnac odbacio svoj teret i, skinuvši pušku s 
leđa, opalio ravno u skupinu bijelaca. Za trenutak logor je 
postao gomila demona koji su psovali i zavijali, boreći se 
puškama i noževima i pištoljima. Bijelci su stajali zajedno i 
hrabro branili svoje živote, ali uz onu kisu olova što su je sipali 
njihovi robovi, i pljusak strelica i kopalja što je sad udarao samo 
na njih, nije bilo od samog početka tesko pogoditi kakav će biti 
ishod. Deset minuta pošto je prvi nosač odbacio teret ležao je 
mrtav i posljednji bijelac. 

Kad je pucnjava prestala, Tarzan je ponovo progovorio 
Manjuemama: 

— Pokupite nasu bjelokost i vratite je u selo, odakle ste je 
ukrali. Mi vam nećemo nauditi. 

Trenutak Manjueme su oklijevale. Nije im se htjelo ponovo 
prevaliti onaj teški put od tri dana. Razgovarali su šapćući, a 
jedan okrenuo se prema džungli, obraćajući se glasno onomu 
koji im je bio progovorio iz lisća. 

— Kako da znamo da nas, kad se jednom nađemo u vašem 
selu, nećete sve poubijati? — upitao je. 

— Znate samo — odgovori Tarzan — da smo vam obećali da 
vam nećemo nauditi ako nam vratite našu bjelokost. Ali znate i 
to da vas možemo poubijati ako ne učinite kako vam kažemo i 
nije li vjerojatnije da ćemo tako učiniti ako nas ljutite nego ako 
izvršite ono što vam kažemo? 

— Tko si ti sto govoris jezik bijelih gospodara? — povikao je 
manjuemski govornik. — Daj da te vidimo i da ti odgovorimo. 

Tarzan stupi iz džungle nekoliko koraka ispred njih — 
Gledajte! — rekao je. Kad vidješe da je bijel, prestraviše se, jer 


nikad prije nisu vidjeli bijela divljaka, a njegovim velikim 

— Možete se u mene pouzdati — rekao je Tarzan. — Dok god 
činite onako kako vam kažem, i ne naudite ni jednom od mojih 
ljudi, nećemo ni mi nauditi vama. Hoćete li pobrati bjelokost i 
vratiti se u miru u naše selo, ili da vas slijedimo uz vaš put 
prema sjeveru kao što smo vas pratili ova tri dana? 

Sjećanje na te užasne dane koji su upravo prošli konačno je 
djelovalo na Manjueme, pa su zato, posavjetovavši se na brzinu, 
uprtili svoje tovare i uputili se prema selu Vazirija. 


Na kraju trećega dana usli su na seoska vrata, a pozdravili 
su ih preživjeli od nedavnog pokolja, kojima je Tarzan bio poslao 
glasnika u privremeni logor na jugu na dan kad su pljačkaši bili 
otisli iz sela, poručivši im da se mogu mirno vratiti. 

Trebalo je mnogo Tarzanove vještine i uvjeravanja da Vaziriji 
ne napadnu Manjueme zubima i noktima i da ih ne razderu na 
komade, ali kad im je Tarzan protumačio da je zadao riječ 
Manjuemama da im neće nitko naškoditi ako donesu bjelokost 
na mjesto odakle su je ukrali, te kad je uvjerio svoj narod da 
pobjedu duguje samo njemu, napokon su oni popustili i 
dopustili tim ljudožderima da mirno otpočinu u selu. 


Te noći seoski ratnici održali su velik dogovor o tome kako da 
proslave pobjedu i izaberu novog poglavicu. Poslije smrti starog 
Vazirija Tarzan je upravljao ratnicima u bici, i privremeno 
zapovjedništvo bilo je šutke njemu prepušteno. Nije bilo vreme- 
na da se izabere nov poglavica između njih samih Vazirija, a 
zapravo pod vodstvom majmuna-čovjeka toliko su uspjeli da 
nisu željeli da najvišu vlast predaju drugome, jer su se bojali da 
bi ono što su već stekli mogli izgubiti. Nema tome dugo sto su 
vidjeli što znači ne slušati savjet tog divljeg bijelca, kad je Vaziri 
naložio onu nesretnu navalu, u kojoj je poginuo i on sam, tako 
da im nije bilo teško prihvatiti Tarzanovu vlast kao konačnu. 

Glavni ratnici sjedili su u krugu oko male vatre rasprav- 
ljajući o zaslugama nekoga tko bi mogao biti nasljednik starog 
Vazirija. Najprije je progovorio Busuli: 

— Budući da je Vaziri mrtav, a nema sina, samo je jedan 
između nas o kom znamo iz iskustva da bi mogao biti dobar 
kralj. Samo je jedan pokazao da nas može s uspjehom voditi 


protiv pušaka bijelca i donijeti nam laku pobjedu a da ne iz- 
gubimo ni jednog ratnika. Samo je jedan, a taj je bijelac koji nas 
je vodio posljednjih nekoliko dana — i Busuli je skočio na noge 
te, podigavši koplje i napola se nagnuvsi, počeo plesati polako 
oko Tarzana, pjevajući ritmički uz svoje korake: Vaziri, kralj 
Vazirija. Vaziri, ubijač bijelaca. Vaziri, kralj Vazirija. 


Jedan po jedan, drugi ratnici suglasili su se da prihvaćaju 
Tarzana kao kralja i pridružili se svečanom plesu. Žene su došle 
i sćućurile se oko ruba tog kruga bubnjajući po tom-tomima, 
plješćući rukama ritmički prema koracima plesača i pridružu- 
jući se pjevu ratnika. Usred tog kruga sjedio je Tarzan-majmun 
Vaziri, kralj Vazirija, jer je, kao i njegov prethodnik, trebalo da 
uzme plemensko ime kao svoje. 

Sve brži bio je korak plesača, sve glasniji njihovi divlji povici. 
Žene digle su se i jednoglasno vikale iz sve snage. 

Koplja su se divlje vitlala a kad su se plesači sagnuli i udarili 
štitovima o tvrdo ugaženu zemlju seoske ulice, cijeli taj prizor 
bio je tako strašno iskonski i divlji kao da se odvija u nejasnoj 
zori čovječanstva, prije bezbrojnih stoljeća. 

Kako je uzbuđenje raslo, i majmun-čovjek skočio je na noge i 
pridružio se toj divljoj svećanosti. Usred kruga sjajnih crnih 
tjelesa skakao je i urlao i tresao svojim teškim kopljem s istom 
mahnitom neobuzdanosšću koja je obuzela i njegove sudivljake. I 
posljednji ostatak njegove civilizacije bio je zaboravljen — sad je 
bio primitivan čovjek u potpunosti. Uživao je u slobodi divljeg 
života koji je ljubio, radovao se kraljevstvu nad tim divljim 
crncima. 

Ah, da ga je Olga de Coude onda vidjela — bi li ona pre- 
poznala onog dobro obučenog, mirnog mladića čije ju je nje- 
govano lice i besprijekorno vladanje toliko osvajalo prije samo 
nekoliko mjeseci? A Jane Porter! Bi li ona još ljubila ovog divljeg 
poglavicu ratnika koji pleše gol među svojim golim divljim 
podanicima? A D'Arnot? Bi li D'Arnot vjerovao da je to onaj isti 
čovjek kojega je on uveo u najodabranije klubove Pariza? Što bi 
njegovi drugovi perovi u Gornjem domu, rekli da je netko 
pokazao ovog diva plesača, s barbarskim ukrasom na glavi i s 
kovinskim nakitima, I rekao: — Eto, dragi lordovi, ovo je John 
Clayton, Lord Greystoke? 


I tako Tarzan-majmun postao je pravi kralj — polako ali 
sigurno slijedio je evoluciju svojih predaka, jer nije li počeo na 
samom dnu? 

Majmun čovjek skočio je na noge i 
pridružio se u toj divljoj svečanosti. 


smrtni ždrijeb 


U jutro poslije brodoloma Lady Alice Jane Porter se prva pro- 
budila u čamcu za spasavanje. Drugi članovi skupine spavali su 
na sjedalima ili su sklupćani ležali na dnu čamca. 

Kad je djevojka shvatila da su se odijelili od drugih čamaca 
uznemirila se. Osjećaj krajnje osamljenosti i bespomoćnosti koji 
je veliko prostranstvo pustog oceana u njoj probudilo bio je tako 
ubitačan da se od samog početka nije ni najmanje nadala da će 
se spasiti. Bila je sigurna da su izgubljeni. 

Tada se probudio Clayton. Trebalo je nekoliko trenutaka 
prije nego se mogao toliko sabrati da shvati gdje je ili se sjetiti 
sinoćnje nesreće. Napokon mu zbunjene oči padoše na djevojku. 


— Jane! — povikao je. — Dobro je što smo zajedno! 

— Gledaj — rekla je djevojka tupo pokazavši obzorje 
bezvoljnim pokretom ruke. — Posve smo sami. 

Clayton je promotrio vodu u svim smjerovima. 

— Gdje mogu oni bitiP — povikao je. — Nisu se mogli 


potopiti, jer nije bilo valova, a plovili su pošto je jahta potonula 
— vidio sam ih sve. 

Probudio je druge članove skupine i protumačio im nevolju. 

— Ništa ne smeta što su se čamci razišli, gospodine —- 
napomenuo je jedan mornar. — Svi su opskrbljeni, tako da zbog 
toga nije potrebno da smo zajedno, a ako se digne oluja ne 
možemo jedni drugima pomoći čak da smo i svi zajedno. Dok 
smo ovako rasuti po oceanu, mnogo je vjerojatnije da će se jedan 
čamac pronaći, a onda će se potražiti drugi. Da smo zajedno bila 
bi samo jedna mogućnost da se spasimo, a sad su četiri. 

Uvidjeli su mudrost te filozofije, pa su se razvedrili, ali radost 
im je bila kratkotrajna, jer kad su odlucili da neprekidno veslaju 


prema istoku i kopnu, otkrili su da su mornari, koji su bili uz 
ona dva jedina vesla na čamcu, bili zaspali na svom poslu, a 
vesla su im pala u more. Sad ih u vodi nije bilo nigdje vidjeti. 

Ljuteći se i uzajamno optužujući, mornari su se gotovo 
potukli, ali Clayton ih je uspio umiriti. Ali trenutak kasnije 
Thuran umalo da nije prouzrokovao još jednu svađu, kad je 
napomenuo da su svi Englezi glupi, a engleski mornari napose. 

— Hajde, hajde, drugovi — progovorio je mornar po imenu 
Tompkins, koji nije sudjelovao u prepirci — to lajanje neće nas 
nikamo dovesti. Ta Spider je malo prije rekao da će nas, 
dovraga, i tako pokupiti, pa ćemu da se onda svađamo? Idemo 
radije jesti. 

— To nije loša misao — prihvatio je Thuran, da zatim, 
okrenuvši se trećem mornaru, Wilsonu, doda: — Pošalji jednu 
limenku ovamo straga, moj dobri čovječe. 

— Uzmi je sam — odbrusi Wilson. — Ne primam naloge od... 
stranca — još nisi kapetan. 

Tako je sam Clayton morao dohvatiti limenku, a zatim izbi 
još jedna žučljiva prepirka, kad je jedan mornar optužio Clay- 
tona i Thurana kako su se udružili da nadziru zalihe samo zato 
da zgrabe lavlji dio. 

— Netko mora preuzeti zapovjedništvo nad ovim čamcem — 
progovori Jane Porter, kojoj se nikako nije sviđalo to neugodno 
zabadanje na samom početku prisilnog druženja koje bi moglo 
potrajati i mnogo dana. — Strašno je biti sam u slabu čamcu na 
Atlantiku, pa ćemu onda još i opasnost i nevolja koju stvara 
neprestana prepirka i svađa. Vi biste muškarci morali izabrati 
vođu, i onda ostajati pri svim njegovim odlukama. Ovdje je 
potrebnija stroga disciplina nego na dobro uređenu brodu. 

Prije nego što je izrazila svoje osjećaje, nadala se da neće biti 
potrebno da ulazi u tu stvar, jer je vjerovala da je Clayton kadar 
da se suoči sa svakom opasnosti, ali je morala priznati da, 
barem zasad, nije pokazivao veće sposobnosti da će uspjesno 
riješiti taj zaplet nego i ostali, iako se ustručavao da povećava 
neugodnost, te je čak limenku vratio mornarima kad su ovi 
protestirali da je otvara on. 

Djevojčine rijeći privremeno su umirile muškarce, pa se 
napokon odlučio da se dva burenceta vode i četiri limenke hrane 
podijele na dva dijela, tako da jednu polovinu dobiju tri mornara 


i upravljaju njom kako najbolje znaju, a ostatak da dobiju ona 
tri putnika straga. 

Tako se ta mala skupina podijelila na dva tabora. Kad su 
podijelili zalihe, svi su odmah poćeli otvarati kutije da podijele 
hranu i vodu. Mornari su prvi otvorili jednu od limenki »hrane«, 
ali su se toliko razočarali i razbjesnili da ih je Clayton upitao što 
je. 

— Neprilika! — vrisnuo je Spider. — Neprilika! Gore nego 
neprilika — to je smrt! — Ova... limenka puna je petroleja. 

Sad su užurbano Clayton i Thuran otvorih jednu od svojih, 
samo da saznaju gadnu istinu da i ona sadrži — ne hranu, nego 
petrolej. Jednu za drugom otvarali su četiri limenke. A kako su 
saznali njihov sadržaj, gnjevno urlanje najavljivalo je neugodnu 
istinu — nije bilo ni trunka hrane u čamcu. 

— No, budimo sretni da se ne radi o vodi — povikao je 
Tompkins. — Lakse je trpjeti glad nego žeđu. Ako dođe do naj- 
gorega, možemo jesti cipele, ali ih ne možemo piti. 

Dok je govorio, Wilson je svrdlao rupu u jednom burencu, a 
kad je Spider primaknuo limenu čašu nagnuo je burence da se 
napije gutljaj te skupocjene tekućine. Tanka struja crnkastih, 
suhih čestica izlila se polako kroz sitni otvor na dno čaše. 
Zastenjavši, Wilson ispusti burence te je sjedio zabuljivši se u 
onu suhu tvar u čaši, nijem od užasa. 

— Burenca su puna baruta — rekao je Spider tiho okre- 
nuvši se onima straga. I tako se zaista pokazalo kad je otvoreno 
i posljednje burence. 

— Petrolej i barut! — povikao je Thuran. — Kakve li hrane, 
kakva pića za brodolomce! 

Sa saznanjem da u čamcu nema ni hrane ni vode, muka od 
gladi i žeđi odmah se pojačala, i tako je već prvi dan ove žalosne 
pustolovine počela prava muka, pravi užas koji donosi 
brodolom. 

Kako su dani prolazili, stanje se pogoršavalo. Bolne oči 
motrile su dan i noć obzorje, dok slabi i umorni promatrači ne bi 
klonuli iscrpeni na dno čamca, te bi u drijemu nemirnu od 
snova na trenutak zaboravili užas zbilje. 

Mornari su, zbog nesmiljene gladi, pojeli kožnate remene, 
cipele, kožne vrpce na kapama, iako su ih i Clayton i Thuran 


uvjeravali — koliko su mogh — da će odsada samo još više 
trpjeti. 

Slaba i beznadna, skupina ležala je pod nesmiljenim trop- 
skim suncem, sasušenih usana i natekla jezika, čekajući smrt 
koju su počeli željeti. Jani Claytonu i Thuranu koji nisu jeli 
ništa otupjela je ona velika muka od prvih nekoliko dana, ali 
muka mornara, kad su im se slabi, nemoćni želuci latili probave 
komada kože, bila je strašna. Tompkins je prvi podlegao. Upravo 
tjedan dana poslije brodoloma Lady Alice taj mornar umro je u 
strašnim grčevima. 

Sate 1 sate njegovo iskrivljeno, ružno lice cerilo se onima na 
krmi čamca, dok to Jane Porter više nije mogla podnositi. 

— Možes li spustiti to tijelo u more, Williame? — upitala je. 

Clayton se digao i oteturao prema mrtvacu. Dva preostala 
mornara gledala su ga sa čudnim, zlim sjajem u utonulim 
dupljama. Uzalud je Englez nastojao da podigne mrtvaca i 
prevali ga preko razine čamca — snaga mu nije dostajala. 

— Pomozite mi, molim vas — obratio se Wilsonu koji je ležao 
najbliže. 

— Zašto ga hoćete izbaciti? — upitao je mornar razdražljivim 
glasom. 

— Moramo, prije nego smo preslabi — odgovori Clayton. — 
Sutra će biti strašan, kad ostane jedan dan pod tim vrelim 
suncem. 

— Bolje da ga ostavite na miru — mrmljao je Wilson. — 
Možda će nam do sutra trebati. 

Polako je značenje Wilsonovih riječi prokapalo Claytonu u 
glavu. Napokon je shvatio zašto Wilson neće da se baci mrtvac. 

— Ne mislite valjda... — šapnuo je Clayton užasnim glasom. 

— A zašto ne? — zarežao je Wilson. — Zar ne treba da živi- 
mo? On je mrtav — dodao je trznuvši prstom u pravcu mrtvaca. 
— Njemu je svejedno. 

— Dođite ovamo, Thurane — pozvao je Clayton. — Imat ćemo 
nešto gore od smrti ako se prije mraka ne oslobodimo ovog tijela. 

Wilson je, prijeteći, zateturao da sprijeći ono što su htjeli 
učiniti, ali kad se njegov drug Spider složio s Claytonom i 
Thuranom, odustao je i gledao požudno mrtvaca kad su ga tri 
čovjeka sjedinjenim snagama uspjela prevaliti preko ruba 
čamca. 


Ostatak dana sjedio je Wilson zureći u Claytona, a u očima 
mu se zrcalilo ludilo. Podvećer, dok je sunce zapadalo u more, 
počeo se smijuljiti i mrmljati, a oči mu nisu ostavljale Claytona. 

Kad se posve smračilo, Clayton je još osjećao na sebi one 
užasne oči. Nije se usudio spavati, a bio je toliko iscrpen da se 
morao neprestano boriti da ostane budan. Poslije, kako se 
njemu činilo, beskrajna trpljenja, pade mu glava na sjedalo te je 
zaspao. Kako je dugo spavao, nije znao — pobudilo ga struganje 
posve blizu. Digao se mjesec, pa kad je Clayton otvorio 
presenećene oči vidio je kako Wilson kradomice puzi prema 
njemu, otvorenih usta, izplažena natekla jezika. 

Taj tihi šum probudio je u isto vrijeme i Jane Porter, a kad je 
ona ugledala tu ružnu sliku zavrisnula je resko od strepnje, a u 
isto vrijeme mornar je posrnuo i pao na Claytona. Kao da je 
divlja zvijer, tražio je zubima vrat svog plijena, ali je Clayton, 
iako je bio slab, još smogao toliko snage da luđakova usta zadrži 
na udaljenosti. 

Na vrisak Jane Porter probudiše se Thuran i Spider. Videći 
uzrok njezine uzbune, oba muškarca otpuziše Claytonu u 
pomoć, te su sva trojica uspjeli da savladaju Wilsona i da ga 
bace na dno čamca. Nekoliko trenutaka ležao je ondje brbljajući 
i smijući se, a onda, sa strašnim vriskom, i prije nego ga je ikoji 
od drugova mogao spriječiti, zatetura i skoči u more. 

Zbog reakcije od strašnog napora i uzbuđenja preživjeli su 
drhtali, posve malaksali. Spider nije mogao zadržati plač. Jane 
Porter je molila. Clayton je tiho psovao. Thuran je sjedio s 
glavom u rukama, misleći. Ishod svog razmišljanja priopćio je 
sutradan ujutro Spideru i Claytonu. 

— Gospodo — govorio je Thuran — vi vidite kakva nas 
sudbina sve čeka ako nas za dan-dva ne nađu. Da za to ima 
malo nade očito je po činjenici da u sve ove dane što plutamo 
nismo na obzorju vidjeli niti jedro niti najmanju mrlju od dima. 
Još bi postojala mogućnost da imamo hrane, ali bez hrane je 
nema. Zato nam preostaje samo jedan od dva izbora, a mi 
moramo odmah birati. Ii moramo svi zajedno umrijeti za 
nekoliko dana, ili se jedan mora žrtvovati da drugi žive. 
Shvaćate li jasno što mislim? 

Jane Porter, koja ga je bila čula, zgrozila se. Da je taj 
prijedlog došao od jadna, neuka mornara, možda se ne bi bila 


toliko začudila. Ali da dođe od nekog tko se gradi kulturan i 
uglađen čovjek, ona je to jedva mogla vjerovati. 

— Bolje da umremo zajedno — odgovori Clayton. 

— To treba da odluči većina — odgovori Thuran. — Budući 
da će samo jedan od nas trojice biti žrtva, mi ćemo odlučiti. 
Gospođica Porter nije zainteresirana, jer ona neće biti ni u 
kakvoj opasnosti. 

— Kako ćemo znati tko će biti prvi? — upitao je Spider. 

— To možemo lijepo odrediti ždrijebom — odgovori Thuran. 
— Imam u džepu nekoliko kovanih franaka. Možemo izabrati 
neki datum — onaj koji ispod komada tkanine prvi izvuče taj 
datum, bit će žrtva. 

— Neću da imam nista s tim đavolskim poslom — mucao je 
Clayton. — Još uvijek se može ugledati kopno ili pojaviti brod — 
na vrijeme. 

— Učinit ćete kako odluči većina, ili ćete biti »prvi« bez 
formalnosti da se vuće ždrijeb. Pravedno je za jednoga kao i za 
drugoga. Da troje mogu živjeti, jedan mora umrijeti možda neko- 
liko sati prije nego inače. 

Onda je počeo pripremati taj ždrijeb smrti, dok je Jane Porter 
sjedila širom otvorenih očiju i užasnuta na pomisao o onomu što 
slijedi. Thuran raširio je kaput po dnu ćamca, a onda je između 
šake novca izabrao šest franaka. Druga dvojica nagnula su se 
kad ih je pregledavao. Napokon ih je sve dao Claytonu. 


— Pogledajte ih pažljivo — rekao je. — Najstariji datum je 
osamnaest stotina sedamdeset i pet, i samo jednom dolazi ta 
godina. 


Clayton i mornar pregledali su svaki novac. Njima se činilo 
da se ne moze otkriti nikava druga razlika osim datuma. Bili su 
posve zadovoljni. Da su znali da se Thuran, kao kartaška 
varalica, toliko uvježbao u cćulu dodira, da je gotovo mogao 
razlikovati karte, bili bi malo vjerovali da je taj postupak pra- 
vedan. Komad novca s godinom 1875. bio je za vlas tanji od 
ostalih franaka, ali ni Clayton ni Spider ne bi to mogli otkriti bez 
mikrometra. 

— Kojim redom ćemo vući? — upitao je Thuran, znajući iz 
svog iskustva da ljudi, kad je zgoditak nešto neugodno — više 
vole vući ždrijeb posljednji — uvijek postoji mogućnost i nada da 


će ga izvući netko drugi. Budući da se izvlačenje katkad mora i 
ponoviti, Thuran je više volio vući prvi. 

I tako, kad je Spider izrazio želju da vuče posljednji, Thuran 
se spremno ponudio da pokusa prvi. Njegova ruka bila je pod 
kaputom samo trenutak, a ipak su oni brzi, spretni prsti 
popipali svaki komad novca, pronašli i odbacili onaj kobni. Kad 
je izvadio ruku, u njoj je bio franak s godinom 1888. Zatim je 
izvlačio Clayton. S napetim i prestrašenim izrazom na licu 
nagnula se Jane Porter naprijed kad je ruka njezina budućeg 
supruga pipala pod kaputom. Zatim je izvukao ruku, franak mu 
je ležao na dlanu. Jedan trenutak nije se usuđivao pogledati, ali 
se Thuran nagnuo naprijed i vidio datum, te je uskliknuo da je 
Clayton siguran. 

Jane Porter naslonila se, slaba i drhtava, na bok čamca. 
Osjećala se bolesna i hvatala ju je vrtoglavica. A sad, ako Spider 
ne izvuće onaj komad iz 1875. ona će svu tu strahotu morati 
pretrpjeti još jedanput. 

Mornareva ruka već je bila pod kaputom. Velike kaplje znoja 
bile su mu na obrvama. Drhtao je kao od groznice. Glasno je 
psovao sebe što vuče posljednji, jer su mu sad izgledi da 
izbjegne bili tri naprama jedan, dok su u Thurana bili pet na- 
prama jedan a u Claytona četiri naprama jedan. 

Thuran je bio vrlo strpljiv, i nije požurivao čovjeka, jer znao je 
da je on posve siguran iziđe li ovaj put franak sa 1875. ili ne 
iziđe. Kad je mornar izvukao ruku i pogledao komad novca, pao 
je onesviješten na dno čamca. I Clayton i Thuran požurili su se, 
koliko su onako slabi mogli, da pogledaju novac koji se 
otkotrljao iz čovjekove ruke i sad je ležao kraj njega. Na novcu 
nije bila godina 1875. Strah je toliko savladao Spidera kao što bi 
ga bio da je izvukao onaj kobni franak. 

Ali sad se cijeli taj postupak morao ponoviti. Ponovo je 
Thuran izvukao bezopasan novac. Jane Porter zatvorila je oči 
kad je Clayton posegao ispod kaputa. Spider se nagnuo raz- 
rogačenih očiju prema ruci koja je trebalo da odluči njegovu 
sudbinu, jer ma kakva na tom posljednjem vučenju bila Clay- 
tonova sudbina, suprotna bit će Spiderova. 

Zatim je William Cecil Clayton, lord Greystoke, izvukao ruku 
ispod kaputa. U šaci je čvrsto stiskao novac, tako da ga nitko 


nije mogao vidjeti. Pogledao je Jane Porter. Nije se usuđivao 
otvoriti ruku. 

— Brzo! — zapiskao je Spider. — Zaboga, da vidimo. 

Clayton rastvori prste. Spider je prvi vidio datum, pa se prije 
nego je itko znao što namjerava, podigao na noge i bacio preko 
ruba čamca, da zauvijek nestane u zelenim dubinama — franak 
nije bio onaj iz 1875. 

Taj napor toliko je iscrpio one koji su preostali da su 
preostali dio dana ležali napola bez svijesti, i taj predmet više 
nisu spominjali nekoliko dana. To su bili strašni dani, sa sve 
većom slabosti i beznađem. Napokon je Thuran dopuzao do 
mjesta gdje je ležao Clayton. 

— Moramo vući još jednom, prije nego što toliko oslabimo da 
više nećemo moći ni jesti — šapnuo je. 

Clayton je bio u takvu stanju da je jedva bio gospodar svoje 
volje. Jane Porter nije progovorila tri dana. On je znao da ona 
umire. Iako je ta misao bila užasna, nadao se da žrtvovanje ili 
Thurana ili njega njoj može obnoviti snagu, pa je odmah pristao 
na Thuranov prijedlog. 

Izvlačili su jednako kao i prije, ali mogao je biti samo jedan 
ishod — Clayton je izvukao 1875. 

— Kad će to biti? — pitao je Thurana. 

Thuran je već izvukao džepni nož iz hlača pa ga je pokušavao 
otvoriti. 

— Sad — mucao je, a pohlepne oči zlobno su uživale 
gledajući Engleza. 

— Ne možete li počekati do mraka? — upitao je Clayton. 

— Gospođica Porter ne smije to vidjeti. Trebalo je da se ože- 
nimo, znate. 

Licem Thurana preleti razočaranje. 

— Neka bude — odgovorio je oklijevajući. —Doskora će pasti 
noć. Čekao sam mnogo dana — mogu čekati još nekoliko sati. 

— Hvala vam, prijatelju — promucao je Clayton. — Sad ću 
poći k njoj i ostat ću s njom dok nije vrijeme. Htio bih sat dva biti 
s njom, prije nego umrem. 

Kad je Clayton došao do djevojke, ona je bila u nesvijesti 

— Znao je da umire, i radovao se sto neće vidjeti strašnu 
tragediju koja će se uskoro dogoditi. Uzeo ju je za ruku i pri- 
slonio je na svoje ispucane i natekle usne. Dugo je milovao 


osušenu ruku, koja je sad bila poput pandže, a jednom je bila 
krasna, skladna ruka mlade baltimorske ljepotice. 

Prije nego je i znao, posve se smračilo, ali ga je prizvao k 
svijesti glas iz noći. To ga je Thuran zvao u smrt. 

— Dolazim, Thuran — požurio se odgovoriti. 

Tri puta pokušao se okrenuti na rukama i koljenima, da 
može dopuziti do svoje smrti, ali je u ono nekoliko sati što je 
ondje ležao toliko oslabio da se nije mogao vratiti Thuranu. 

— Morat ćete doći k meni — odgovorio je slabim glasom. 

— Nemam dovoljno snage da se dignem na ruke i koljena. 

— Hoćete mi uskratiti ono sto sam dobio — promucao je 
Thuran. 

Clayton je čuo kako se čovjek miče po dnu čamca. Napokon 
začulo se očajno stenjanje. — Ne mogu puziti — čuo je kako 
Thuran jauče. — Prekasno je. Prevario si me, ti prljavi engleski 
psu! 

— Nisam vas prevario, — odgovorio je Clayton. — Učinio sam 
što sam najbolje mogao da se dignem, ali ću pokušati još 
jednom, a ako pokušate i vi, svaki može dopuziti pola puta, pa 
ćete onda imati »ono sto ste dobili«. 

Ponovo je Clayton upeo preostalu snagu, a ćuo je da Thuran 
očito čini isto. Skoro sat kasnije Englez se uspio podići na ruke i 
koljena, ali je, kad se htio pomaći, pao na lice. 

Trenutak kasnije ćuo je kako Thuran kliče kao da mu je 
odlanulo. 

— Dolazim — šaptao je Thuran. 

Ponovo je Clayton pokušao oteturati u svoju sudbinu, ali je 
ponovo pao naglavce na dno čamca. Od posljednjeg pokušaja 
prevalio se na leđa, te je ondje ležao gledajući u zvijezde, dok je 
iza sebe, sve bliže i bliže, slušao mučno struganje i teško disanje 
Thurana. 

Činilo se da je ovako morao ležati jedan sat, čekajući da ono 
ispuze iz tame i završi njegovu nevolju. Sad je bilo posve blizu, 
ali su bile sve veće stanke između napora da se primakne, i 
svaki pokret prema naprijed činio se Englezu, koji je čekao, 
gotovo neznatan. 

Napokon znao je da je Thuran dopuzio. Čuo je kako hihoće, 
nešto mu je dodirnulo lice, i on je izgubio svijest. 


grad zlata 


Istu onu noć kad je Tarzan-majmun postao poglavica Vazirija, 
žena koju je on ljubio umirala je u čamćiću na Atlantiku, dvije 
stotine milja zapadno od Tarzanova sela. Dok je plesao među 
svojim golim divljacima, vatra se svjetlucala na njegovim velikim 
žena koja ga je ljubila ležala je mršava iscrpena u agoniji sto 
prethodi smrti od žeđi i gladi. 

Pošto je Tarzan izabran za kralja Vazirija, tjedan dana pratili 
su Manjueme do sjeverne granice Vazirija, kako im je to Tarzan 
bio obećao. Prije nego što je od njih otišao, Tarzan je ishodio 
obećanje da više neće polaziti na ekspediciju protiv Vazirija, a to 
nije bilo ni tesko ishoditi. Dovoljno su iskusili borbenu taktiku 
novog vazirskog poglavice, a da bi i najmanje željeli pratiti jos 
jednu razbojničku hordu u zemlju Vazirija. 

Pošto se vratio u selo, Tarzan je odmah poćeo pripremati 
ekspediciju koja će potražiti srušeni grad zlata o kom mu je bio 
govorio stari Vaziri. Izabrao je pedeset najizdržljivijih ratnika 
svog plemena, i to samo one koji su pokazivali želju da ga prate 
na tom napornom putu i dijele opasnosti u novoj, neprijateljskoj 
zemlji. 

Basnoslovno bogatstvo tog legendarnog grada uvijek mu je 
bilo pred očima otkako mu je Vaziri ispričao čudne pustolovine 
prijašnje ekspedicije, koja je slučajno nabasala na one prostra- 
ne ruševine. Na to putovanje mamila je Tarzana-majmuna pus- 
tolovina isto tako snažno kao i zlato, ali radilo se i o zlatu, jer je 
među civiliziranim ljudima saznao za čudesa koja se mogu 
stvarati kad se posjeduje taj magični žuti metal. Nije mu padalo 
na pamet da razmišlja što će s tim blagom učiniti u srcu divlje 


Afrike — bit će dovoljno da može praviti cudesa makar za to 
nikad ne imao prilike. 

I tako je jednog sjajnog tropskog jutra Vaziri, poglavica 
Vazirija, krenuo na put na čelu pedeset skladnih crnih ratnika, 
koji je stari Vaziri opisao Tarzanu. Hodali su dane i dane — uz 
jednu rijeku, preko niska razvoda, niz drugu rijeku, uz treću, 
dok na kraju dvadeset i petog dana nisu logorovali na obronku 
planine s vrha koje su se nadali prvi put ugledati čudesni zlatni 
grad. 

Rano sutradan penjali su se gotovo okomitim liticama koje 
su stvarale posljednju ali najveću prirodnu prepreku između 
njih i njihova odredišta. Bilo je skoro podne prije nego sto je 
Tarzan, koji je bio na ćelu rijetkog reda penjača, stupio na vrh 
posljednje litice i našao se na malom zaravanku na samom 
vrhu. 

Na obje strane dizali su se visoki vrhovi tisuće stopa iznad 
prijevoja kojim su oni ulazili u opasnu dolinu. Iza Tarzana 
pružala se posumljena dolina kroz koju su oni prolazili mnogo 
dana, a na suprotnoj strani bilo je nisko gorje koje je obilje- 
žavalo granicu njihove zemlje. 

Ali njihovu pažnju privlačilo je ono sto je bilo naprijed. Tu je 
ležala pusta dolina — plitka, uska dolina načičkana zakržljalim 
drvećem i velikim kamenjem. A na onoj strani doline ležao je, 
kako se činilo, velik grad. Njegovi debeli zidovi, visoki tornjevi, 
kule minareti, i kupole crvenjeli su se i žutjeli na suncu. Tarzan 
je bio predaleko da opazi ruševnost — njemu se to učinio divan 
grad veličanstvene ljepote, te je u mašti ispunjao one široke 
avenije i goleme hramove gomilom sretnih, zaposlenih ljudi. 

Jedan sat ta je mala ekspedicija počivala na vrhu planine, a 
onda ju je Tarzan poveo u dolinu. Nije bilo nikakva traga, ali je 
put bio manje naporan nego uspon. Kad su se našli u dolini, 
napredovali su brže, tako da je još bilo svijetlo kad su se 
zaustavili pred visokim zidovima tog starinskog grada. 

Vanjski zid bio je visok pedeset stopa, ondje gdje nije upao, 
ali nigdje, koliko su mogli vidjeti, nije otpalo više od deset do 
dvadeset stopa gornjih dijelova. To je još uvijek bila izvanredna 
obrana. U više navrata Tarzanu se činilo da razabire kako se 
nešto miće iza srušenih dijelova zida, kao da ih iza tih starinskih 
bedema promatraju neka stvorenja. I često je na sebi osjećao 


neviđene oči, ali ni jednom nije bio siguran da nije to možda od 
suviše uzbuđene mašte. 

Te noći logorovali su izvan grada. Jednom, u ponoć, 
probudio ih je oštar vrisak s one strane velikog zida. Bio je 
isprva vrlo visok, a zatim je postepeno padao dok se nije završio 
u strašnim jecajima. Na crnce je čudno djelovao, dok je trajao 
gotovo ih je paralizirao, te je logor ponovo zaspao tek za jedan 
sat. Ujutro se učinak još razabirao u strašljivim; potajnim 
pogledima koje su Vaziriji neprestano bacali na goleme 
neugodne zidove. 

Tarzan ih je morao prilično sokoliti i nagovarati, jer su se na 
licu mjesta htjeli okaniti tog pothvata i požuriti natrag kroz 
dolinu prema klisurama kojima su se penjali dan prije. Ali su 
napokon, uz mnogo nagovaranja i pod prijetnjom da će on ući u 
grad sam, pristali da ga prate. 

Petnaest minuta hodali su uza zid prije no što su otkrili 
mjesto gdje mogu ući. Dosli su do uske pukotine, dvadeset 
palaca široke. Unutra dizalo se betonsko stepenište, udubljeno 
od stoljetne upotrebe, koje je isćezavalo oštrim zaokretom 
nekoliko metara dalje naprijed. 

U taj uski prolaz ušao je Tarzan okrenuvši se u stranu, tako 
da mu ne smetaju golema ramena. Za njim provlačili su se crni 
ratnici. Na zaokretu zavrsile su se stepenice pa je put bio ravan, 
ali se vijugao i savijao poput serpentine, dok odjednom pod 
oštrim kutom nije dospio na usko dvorište s one strane kojeg se 
dizao unutrašnji zid visok kao i vanjski. Taj unutrašnji zid bio je 
načičkan okruglim kulicama koje su se na njegovom cijelom 
vrhu izmjenjivale sa zašiljenim kamenjem. Na nekim mjestima 
kamenje je otpalo, pa je zid bio oštećen, ali je inače bio mnogo 
bolje sačuvan nego vanjski zid. 

Još jedan uski prolaz vodio je kroz taj zid, pa su se na 
njegovu kraju Tarzan i crni ratnici našli na širokoj aveniji. 

Na kraju te avenije pojavljivale su se ruševne zgrade od 
klesana granita, mrke i neugodne. Ispred tih ruševnih zgrada 
raslo je drveće a povijuše vijale su se kroz suplje, izbuljene 
prozore. Ali zgrada koja je bila upravo nasuprot kao da je bila 
manje obrasla od drugih, i bolje sačuvana. Bila je vrlo velika, s 
golemom kupolom na vrhu. S obje strane velikog ulaza stajali su 


redovi visokih stupova kojima su na vrhu bile goleme, groteskne 
ptice isklesane iz stijene. 

Dok su majmun-čovjek i njegovi drugovi zurili s većim ili 
manjim čuđenjem u taj starinski grad U srcu divlje Afrike, 
nekoliko ih je postalo svjesno da se u zgradi — koju su pro- 
matrali — nešto miče. Nejasne, sjenovite prilike kao da su se 
kretale u polutami unutrašnjosti. Oko nije moglo zahvatiti ništa 
stvarno — samo neobičan dojam o životu ondje gdje se činilo da 
života nema, jer živim bićima kao da nije bilo mjesta u tom 
čudnom, mrtvom gradu davno umrle prošlosti. 

Tarzan se sjećao kako je u pariškoj knjižnici čitao o izgu- 
bljenoj rasi bijelaca o kojima urođenička legenda priča da žive u 
srcu Afrike. Pitao se ne gleda li civilizaciju koju je taj čudni 
narod stvorio usred tog čudnog doma u divljini. Ta je li moguće 
da ćak i sad ostatak te izgubljene rase nastava ovu porušenu 
veličinu koju su nekad izgradili njihovi preci? Ponovo je osjetio 
potajno micanje u velikom hramu. 

— Hajdemo! — rekao je Vazirijima. — Da vidimo sto se 
nalazi iza onih porušenih zidova. 

Njegovim ljudima nije se išlo, ali kad su vidjeli da on hrabro 
ulazi u tamna prijeteća vrata, krenuli su u zbitoj skupini koja 
kao da je utjelovljivala uzrujanost i strah. Jedan jedini vrisak 
kakav su ćuli noć prije bio bi dovoljan da ih sve natjera u 
mahnitu trku prema uskom prolazu koji je vodio kroz te velike 
zidove prema vanjskom svijetu. 

Kad je Tarzan ušao u tu zgradu, jasno je osjećao da na njem 
počivaju mnoge oči. Šuštalo se u sjeni obližnjeg hodnika, te bi se 
bio zakleo da je vidio kako se ljudska ruka povlači iz rupe koja 
se iznad njega otvarala u kupolastU dvoranu u kojoj se nalazio. 

Pod te prostorije bio je od betona, zidovi od glatkog granita, a 
na zidovima bili su urezani čudni likovi ljudi i životinja. 

Na nekim mjestima u same zidove bile su ugrađene pločice 
od žute kovine. 

Kad se približio jednoj pločici, vidio je daje od zlata i da se na 
njoj nalaze mnogi hijeroglifi. Poslije ove prostorije dolazile su 
druge, a iza njih zgrada se granala u golema krila. Tarzan je 
prošao kroz nekoliko tih prostorija, te je vidio mnoga svjedo- 
čanstva u basnoslovnom bogatstvu prvih graditelja. U jednoj 
sobi bilo je sedam stupova od suhog zlata, a u drugoj sam je pod 


bio od te kovine. I dok je on istraživao, njegovi crnci zbijali su se 
u gomilu iza njegovih leđa, a čudni likovi lebdjeli su i sa strane i 
pred njima i iza njih, ali nikad toliko blizu da bi itko mogao reći 
da nisu sami. 

Taj napor, međutim, djelovao je na živce crnih ratnika. Molili 
su Tarzana da se vrate na sunčano svijetlo. Govorili su da ne 
može nikakvo dobro proizići iz takve ekspedicije, jer te ruševine 
pohađaju duhovi mrtvih koji su tu nekad stanovali. 

— Promatraju nas, o kralju — šapnuo je Busuli. — Čekaju 
da nas namame u nutarnje dijelove svog uporišta, a onda će nas 
napasti i razderati zubima na komade. Tako to čine duhovi. 
Stric moje majke, koji je velik čarobnjak, često mi je o svemu 
tome pričao. 

Tarzan se nasmija — Otrčite natrag na sunčano svjetlo, moja 
djeco — reče im. Pridružit ću vam se kad pretražim ove ruševine 
od vrha do dna, i kad pronađem zlato, ili vidim da ga nema. 
Barem možemo uzeti pločice iz tih zidova, a stupovi su preteski 
da njima baratamo. Ali mora da postoje velika skladišta puna 
zlata — zlata koje možemo lako odnijeti na leđima. Sad potrčite 
na svježi zrak gdje ćete moći lakse disati. 

Neki ratnici počeli su brzo odilaziti, ali su Busuli i nekoliko 
drugih oklijevali da ga ostave — oklijevali su zbunjeni ljubavlju i 
vjernošću prema svom kralju i praznovjernim strahom pred 
nepoznatim. A onda se, posve neočekivano, dogodi ono što je 
riješilo to pitanje a da nije trebalo dalje raspravljati. Iz tišine 
ruševnog hrama, blizu njihovim ušima, oglasi se onaj isti gadni 
vrisak koji su bili čuli prijašnju noć, pa su se s užasnim 
krikovima crni ratnici okrenuli i pobjegli kroz prazne dvorane 
stoljetne zgrade. 

Tarzan-majmun stajao je ondje gdje su ga ostavili, s odlu- 
čnim smiješkom na usnama — čekajući da neprijatelj udari. Ali 
ponovo je zavladala tišina, osim što se nejasno osjećale kako se 
gola stopala prikradaju. 

Onda se Tarzan okrenu i pođe u dubinu hrama. Išao je od 
sobe do sobe, dok nije dospio do jedne na kojoj su još stajala 
gruba, zakračunana vrata, a kad je on upro rame da ih gurne 
ponovo je vrisak opomene zaorio gotovo uz njega. Bilo je očito da 
ga opominju da ne obesščasšcćuje tu sobu. Ili leži li u njoj ono tajno 
blago? 


Bilo kako mu drago, upravo činjenica što su čudni, nevidljivi 
stražari tog neobičnog mjesta imali razloga da on u tu sobu ne 
ulazi bila je dovoljna da potrostruči Tarzanovu želju da u nju 
prodre. I zato, iako se onaj vrisak neprestano ponavljao, on je 
gurao ramenom vrata dok pod njegovom golemom snagom nisu 
popustila, te su se rastvorila na škripavim drvenim stožerima. 

Iznutra je sve bilo tamno kao u grobu. Nije bilo prozora da 
kroza nj dopre i najmanja zraka svjetla, a budući da je i sam 
hodnik u koji se ta prostorija otvarala bio u polutami, ćak i 
otvorena vrata nisu pomogla da se ona osvijetli. Pipajući pred 
sobom po tlu debljim krajem koplja, Tarzan je usao u taj mrak. 
Odjednom vrata se za njim zatvoriše a u isti trenutak hvatale su 
ga u toj tami ruke sa svih strana. 

Majmun-čovjek borio se divlje i bijesno za život svojom 
herkuleskom snagom. Ali iako je osjećao da njegovi udarci nesto 
pogađaju, a zubi zagrizaju u meko meso, uvijek kao da su dvije 
nove ruke zamjenjivale one koje je on odbio. Napokon povukli su 
ga dolje te su ga polako, vrlo polako, savladali samom težinom 
svog broja. A onda su ga svezali — s rukama na leđima i nogama 
podignutim straga do ruku. 

Čuo je samo teško disanje svojih protivnika i buku borbe. 
Nije znao kakva su ga stvorenja uhvatila, ali da su bila ljudska 
bilo je očito po činjenici što su ga svezali. 

Zatim su ga podignuli s tla te su ga, napola ga vukući, 
napola gurajući, iznijeli kroz druga vrata iz te crne sobe i unijeli 
u unutrašnje dvorište hrama. Tu je vidio svoje zarobljivače. 
Mora da ih je bila stotina — niski, zdepasti ljudi s dugim 
bradama koje su im prekrivale lica i padale na kosmate grudi. 

Gusta, razbarušena kosa na glavama rasla im je duboko na 
zavaljenim čelima i padala na ramena i leđa. Krive noge bile su 
im kratke i teške, ruke duge i mišićave. Oko slabina nosili su 
kože leoparda i lavova a velike ogrlice od pandža tih istih 
životinja visile su im na grudima. Debeli prstenovi čistog zlata 
ukrašivali su im ruke i noge. Od oružja nosili su teške, kvrgave 
toljage a za pojasom, koji im je pridržavao onaj jedini komad 
odjeće, svaki je nosio dugačak, gadan nož. 

Ali na njihova zarobljenika najjači dojam izvršila je njihova 
bijela koža — niti u boji niti u crtama lica nije bilo ni traga 
negroidnim karakteristikama. Ali po svojim zavaljenim ćelima, 


opakim, nablizu smještenim očima i žutim koljačima jedva su 
bili privlačljivi. 

Dok su se borili u tamnoj sobi i dok su vukli Tarzana u 
unutarnje dvorište, nije se progovorila ni jedna riječ, ali je sad 
nekoliko njih izmjenjivalo groktave, jednosložne riječi jezikom 
koji nije bio nepoznat majmunu-čovjeku. Zatim su ga odmah 
ostavili ležati na cementnom podu, dok su oni odjurili na 
kratkim nogama u drugi dio hrama s one strane dvorišta. 

Dok je Tarzan ondje ležao na leđima, vidio je da hram 
potpuno okružuje taj mali zatvoreni prostor i da se na svim 
stranama dižu visoki zidovi. Na vrhu vidjelo se nesto modrog 
neba a kroz neku rupu u jednom smjeru vidio je lišće, ali nije 
znao je li to s one strane hrama ili u samom hramu. 

Oko dvorišta, od tla do vrha hrama bili su nizovi otvorenih 
galerija, pa bi od vremena do vremena zarobljenik ugledao kako 
se oči sjaje ispod guste razbarušene kose, vireći odozgo. 

Majmun-čovjek neprimjetno je iskušavao jakost vezova koji 
su ga sapinjali. Iako jos nije bio siguran, ipak mu se činilo da 
nisu toliko jaki da bi odoljeli naprezanju njegovih snažnih miši- 
ća kad bi doslo vrijeme da se oslobodi. Ali ih nije htio posve isku- 
šati dok ne padne tama ili dok ne osjeti da na nj ne vrebaju oći. 

Ležao je na dvorištu nekoliko sati prije nego su prve sunčane 
zrake prodrle kroz okomit rov. Skoro u isto vrijeme čuo je 
tabananje bosih nogu okolo po hodnicima, a trenutak kasnije 
vidio je kako se galerije ispunjavaju lukavim licima a dva- 
desetak ili više njih uslo je u dvorište. 

Jedan trenutak sve su se oči upirale u podnevno sunce, a 
onda su složno ljudi na galerijama i oni na dvorištu prihvatili 
pjesmu tiha, neobična napjeva. Zatim su oni oko Tarzana počeli 
plesati prema ritmu te svečane pjesme. Obilazili su ga polako, 
plešući poput nespretnih, teških medvjeda. Ali u Tarzana nisu 
gledali, očice su upirali u sunce. 

Deset minuta ili više pjevali su jednolično i plesali a onda su 
se odjednom potpuno složno okrenuli prema žrtvi s podignutim 
toljagama i strašnim zavijanjem, te su lica iskrivljenih 
najđavolskijim izražajem navalili na Tarzana. 

U isti trenutak neka ženska pojava jurnu usred te krvožedne 
horde te s toljagom nalik toljagama napadača, samo sto je bila 
okovana zlatom odbi navalu tih ljudi. 


la 


Na trenutak Tarzan je pomislio da se spasio nekim čudom, ali 


kad je shvatio s kakvom je lakoćom ta djevojka, onako sama, 
odbila dvadeset muskaraca nalik gorilama, a časak kasnije vidio 
je da oni ponovo plešu oko njega a ona im se obraća jednoličnim, 
očito obrednim govorom, on je shvatio da je to sve dio ceremo- 
nije u kojoj je on središnji predmet. 

Poslije trenutka-dva djevojka je povukla nož iza pasa te se 
nagnula nad Tarzana i presjekla mu vezove s nogu. A onda mu 
je, kad su muskarci prestali plesati, prišla i rukom dala znak da 
se podigne. Stavivši mu konop, koji mu je bio oko nogu, oko 
vrata, vodila ga preko dvorišta a muškarci su slijedili dva po 
dva. 

Vodila ga je kroz zavojite hodnike, dalje i dalje u prostorije 
hrama, dok nisu stigli u veliku sobu usred koje se nalazio oltar. 
Tada je Tarzan shvatio onaj čudni obred koji je prethodio ovom 
dolasku u svetište nad svetištima. 

Pao je u ruke potomcima starih obožavatelja sunca. To što ga 
je prividno spasila zavjetnica velike svećenice sunca bio je samo 
dio njihova poganskog obreda — sunce koje je gledalo na nj kroz 
otvor na vrhu dvorišta tražilo ga za sebe, te je iz unutrašnjeg 
hrama dosla svećenica da ga spasi od prljavih ruku laika — da 
ga spasi kao ljudsku žrtvu njihovu plamenom božanstvu. 

I da mu je trebalo daljeg dokaza ispravnosti te teorije, mogao 
je samo baciti oči na smeđastocrvene mrlje na kamenom oltaru 
i podu u neposrednoj blizini, ili na ljudske lubanje koje su se 
cerile iz bezbrojnih udubina u visokim zidovima. 

Svećenica je vodila žrtvu do oltarskih stepenica. Ponovo su 
se galerije ispunile promatračima dok je kroz nadsvođena vrata 


na istočnom kraju te prostorije povorka žena ulazila polako u 
sobu. Nosile su, kao i muškarci, samo kože divljih životinja 
pripasane oko struka pojasevima od sirove kože ili zlatnim 
lancima. Ali crna gusta kosa bila je pokrivena mnogim okruglim 
jajolikim komadima zlata vješto spojenim, tako da su stvarali 
metalnu kapu s koje su, sa svake strane glave, visile nize 
jajolikih komada što su padale sve do struka. 

Žene su bile simetričnije građene nego muškarci, crte lica 
bile su im mnogo savršenije, oblici glava i velike, blage, crne oči 
odavale su znatno veću inteligenciju i čovječnost no što su je 
posjedovali njihovi gospodari. 

Svaka je svećenica nosila dvije zlatne čaše. Kad su se 
svrstale s jedne strane oltara, muškarci su se svrstali njima 
nasuprot te su posli naprijed i od žena preuzeli svaki po jednu 
čašu. Onda su ponovo poćeli pjevati. Iz tamnog hodnika s one 
strane oltara, iz pećinskih dubina ispod sobe, pojavi se još jedna 
žena. 

Tarzan je pomislio da je to velika svećenica. Bila je mlada 
žena s prilično inteligentnim i skladnim licem. Ukrasi su joj bili 
nalik onima koje je nosila njezina zavjetnica, ali mnogo 
izražajniji. Mnogi su bili obloženi dijamantima. Gole ruke i noge 
bile su gotovo sakrivene masivnim, odraguljenim nakitima koji 
su ih prekrivali. Njezina jedna jedina leopardova koža bila je 
pripasana uskim pojasom od zlatnih prstenova, neobično 
ukrašena bezbrojnim draguljčićima. O pojasu nosila je dug, 
odraguljen nož, a u ruci tanak štapić umjesto toljage. 

Dok se približavala suprotnoj strani oltara, pjevanje je 
prestalo, i ona se zaustavila. Svećenici i svećenice klekoše pred 
njom, a ona je, pruživši iznad njih štapić, dugo i dosadno molila. 
Glas joj je bio nježan i muzikalan. — Tarzan je jedva mogao 
shvatiti da će se njegova vlasnica za koji trenutak, fanatičnim 
zanosom vjerske revnosti, pretvoriti u divljooka, krvožedna 
krvnika, koji će, dok jos krv bude kapala s noža, iz zlatne ćašice 
što je stajala na oltaru, prva piti crvenu, toplu krv svoje žrtve. 

Kad se prestala moliti, oči joj prvi put padoše na Tarzana. Sa 
svim znakovima prilične radoznalosti ispitivala ga je od glave do 
pete. Zatim mu se obratila riječima, a kad je završila čekala je, 
kao da bi htjela čuti odgovor. 


— Nerazumijem tvojega jezika — odgovori Tarzan. — Možda 
možemo govoriti kojim drugim jezikom? Ali ga ona nije shvaćala, 
iako je progovorio francuski, engleski, arapski, vazirški i, kao 
posljednje srestvo, onaj miješani jezik Zapadne obale. 

Ona je tresla glavom, i činilo se da joj je glas bio umoran kad 
je dala znak svećenicima da nastave obred. Ovi su sad ponovo 
kružili oko njega svojim glupim plesom, koji je, na zapovijed 
svećenice napokon prestao, a ona je sve to vrijeme stajala i 
napeto gledala Tarzana. 

Na njezin znak svećenici su jurnuli na majmuna-čovjeka pa 
su ga, podigavši ga, postavili na leđa preko oltara, tako da mu je 
glava visila preko jednog ruba a noge preko drugog. Onda su se 
oni i svećenice svrstali u dvije vrste, sa zlatnim čašicama 
spremnim da uhvate dio žrtvene krvi, pošto žrtveni nož izvrši 
svoj posao. 

U vrsti svećenika stadoše se prepirati tko će biti prvi. Jedna 
krupna zvijer, sa svom profinjenom inteligencijom gorile 
utisnutom u životinjsko lice, pokušavala je da nekog manjeg 
gurne na drugo mjesto, ali se taj manji obratio na veliku 
svećenicu, koja je zapovjednim glasom potjerala većega na 
posljednje mjesto. Tarzan je čuo kako taj reži i rogobori dok je 
polako odlazio na niži položaj. 

Zatim je svećenica, stojeći iznad njega, počela izgovarati, 
kako je Tarzan mislio, neki zaziv, a u isto vrijeme polako je 
dizala tanki, oštri nož. Majmunu-čovjeku činilo se da su prošli 
vjekovi prije nego se ruka prestala dizati uvis, te se noz zau- 
stavio visoko iznad njegovih nezaštićenih grudi. 

Onda je počeo da se spušta, najprije polako, ali, kako se 
ubrzavao napjev, sa sve većom brzinom. S kraja vrste Tarzan je 
još čuo kako rogobori nezadovoljni svećenik. Glas tog čovjeka 
dizao se sve više i više. Jedna svećenica blizu njega oštro ga je 
korila. Sad je nož bio posve blizu Tarzanovim grudima, ali se na 
trenutak zaustavio, dok je velika svećenica podizala oči da njima 
ošine krivca za taj svetogrdni prekid. 

U smjeru onih koji su se prepirali nasta iznenadna zbrka, 1 
Tarzan okrenu glavu onamo na vrijeme da vidi kako ona krupna 
životinja od svećenika skače na ženu nasuprot sebi i jednim joj 
jedinim udarcem teškom toljagom izbija mozak iz glave. Onda se 
dogodi ono što je Tarzan vidio stotinu puta među divljim 


stanovnicima divlje džungle. Vidio je kako se to događa 
Kerčćaku, i Tublatu, i Terkozu, tucetu drugih velikih mužjaka 
njegova plemena, i slonu Tantoru — nema nijednog mužjaka u 
šumi kojega to katkad nije spopalo. Svećenik je pobjesnio, pa je 
svojom teškom toljagom poćeo mlatiti po drugovima. 

Užasno je urlao dok je skakao tamo-amo i svojim golemim 
oružjem zadavao strašne udarce ili žutim koljačima grizao ne- 
sretne žrtve. I za to vrijeme svećenica je stajala s podignutim 
nožem nad Tarzanom, očiju uperenih u onog luđaka koji je 
zadavao smrt njezinim zavjetnicima. 

Zatim se soba isprazni, osim mrtvih i umirućih na podu, 
žrtve na oltaru, velike svećenice i luđaka. Kad su lukave oči ovog 
posljednjeg pale na ženu, upališe se novom i iznenadnom 
požudom. Polako je puzio prema njoj i progovorio. Ali ovaj put 
na Tarzanove iznenađene uši pao je jezik koji je on shvaćao, 
posljednji koji bi se on sjetio upotrijebiti kad razgovara s 
ljudskim bićima — ono nisko grleno lajanje plemena velikih 
majmuna — njegov materinji jezik. I žena je čovjeku odgovorila 
istim jezikom. 

On se prijetio — ona ga je pokušala urazumiti, jer je bilo 
posve jasno da se njim ne može vladati. Sad je ta zvijer bila 
posve blizu — puzio je oko oltara ruku poput pandža ispruženih 
prema njoj. 

Tarzan je napeo vezove koji su mu straga sapinjali ruke. 
Žena nije vidjela -— ona je u užasnoj opasnosti koja joj je pri- 
jetila zaboravila svoj plijen. Kad je životinja skočila mimo 
Tarzana da zgrabi svoju žrtvu, majmun-čovjek nadljuski je 
napeo svoje konope koji su ga sapinjali. Od tog napora otkotr- 
ljao se s oltara na kameni pod, na suprotnu stranu od one na 
kojoj je stajala svećenica. Ali kad je skočio na noge, vezovi su mu 
spali s oslobođenih ruku, a u isto vrijeme shvatio je da je sam u 
unutrašnjem hramu — velika svećenica i pobješnjeli svećenik 
nestali su. 

A onda se iz tamne pećinske rupe s one strane žrtvenika, 
odakle je svećenica bila ušla u hram, zaću prigušen vrisak. A da 
nije pomislio na svoju sigurnost, ili na mogućnost da pobjegne iz 
tih nepredviđenih neprilika, Tarzan-majmun odgovori na zov 
žene u opasnosti. Spretnim skokom našao se na zjapavom ulazu 


u tu podzemnu sobu, a trenutak kasnije trčao je niz starinsko 
betonsko stepenište koje je vodilo — nije znao kamo. 

Slabo svjetlo, koje je probijalo odozgo, osvjetljavalo mu je 
prostrani, nisko nadsvođeni hodnik iz kojega je nekoliko veža 
vodilo u potpunu tamu, ali nije bilo potrebno zalaziti u nepo- 
znato, jer ondje pred njim ležalo je ono što je on tražio — ona 
razbjesnjela životinja pritiskala je djevojku na pod, a oni prsti 
poput gorilinih grabili su mahnito za njezinim vratom dok se 
ona borila da izbjegne bijesu strašnog čovjeka. 

Kad je teška Tarzanova ruka pala na njegovo rame, svećenik 
ispusti svoju žrtvu i okrenu se prema spasiocu. Zapjenjenih 
usana i iskešenih koljača, taj bijesni poklonik sunca borio se s 
desetorostrukom snagom luđaka. Zbog pohlepe za krvlju to se 
stvorenje naglo pretvorilo u divlju životinju, te je zaboravilo 
bodež koji mu je virio iz pojasa — misleći samo na ono prirodno 
oružje kojim se borio njegov životinjski predak. 

Ali ako se on mogao dobro služiti zubima, sad je naišao na 
nekoga tko je bio vrsniji u skoli divljeg ratovanja. Tarzan- 
majmun pograbio se s njim, te su pali na pod derući i trgajući 
jedan drugoga poput dva majmuna. Za to vrijeme primitivna 
svećenica pritisla se uza zid te je razrogačenih, prestrašenih 
očiju promatrala životinje koje su režale i grizle se do njezinih 
nogu. 

Napokon vidjela je kako stranac stišće jaku saku oko vrata 
svog protivnika i dok životinji gura glavu daleko natrag zadaje 
joj udarac za udarcem u gore okrenuto lice. Trenutak kasnije 
odbacio je od sebe smireno tijelo, pa se podigao i stresao poput 
velika lava. Stavio je stopalo na truplo pred sobom, podigao 
glavu i htio pobjednički zaurlati, ali kad su mu oči pale na otvor, 
koji je vodio u hram za ljudsko žrtvovanje, predomislio se. 

Djevojka, koja je bila napola paralizirana od straha dok su se 
ta dva čovjeka borili, sad je počela pomisljati sto će se s njom 
dogoditi kad je, iako se oslobodila pandža luđaka, pala u ruke 
onoga kojega je upravo trenutak prije htjela ubiti. Ogledavala se 
kako da pobjegne. Crno ušće pokrajnjeg hodnika bilo je blizu, 
ali kad se okrenula da jurne, oči majmuna-čovjeka padoše na 
nju, te ju je on brzim skokom dostigao, stavio na nju ruku i 
zadržao je. 


— Čekaj! — rekao je Tarzan-majmun jezikom Kerčakova 
plemena. 

Djevojka ga je začuđeno pogledala. 

— Tko si ti — šapnula je — koji govoris jezik prvog čovjeka. 

— Ja sam Tarzan-majmun — odgovorio je on govorom 
majmuna. 

— Što hoćeš od mene? — nastavljala je. — Zašto si me spasio 
od Taa? 

— Zar sam mogao gledati kako se ubija žena? — odgovorio 
joj je pitanjem. 

— Ali što ćes sad sa mnom? — pitala ga je. 

— Ništa — odgovori — ali ipak možeš nešto za mene učiniti 
— možes me odvesti odavde u slobodu. — To je rekao a da nije ni 
izdaleka pomislio da bi ona pristala. Osjećao je da će se 
žrtvovanje posve sigurno nastaviti ondje gdje je bilo prekinuto, 
što se tiče velike svećenice, iako je bio isto tako siguran da će 
Tarzan-majmun, slobodan i s dugačkim bodežom u ruci, biti 
mnogo teža žrtva nego kad je Tarzan bio nenaoružan i vezan. 

Djevojka ga je promatrala dugo prije nego je progovorila. 

— Ti si divan čovjek — rekla je. — Takva čovjeka gledam u 
svojim snovima otkako sam bila djevojčica. Takav si čovjek 
kakvi su, kako je zamišljam, morali biti preci mog naroda — 
velika rasa ljudi koja je sagradila ovaj veliki grad u srcu divljeg 
kraja tako da iz utrobe zemlje može izvaditi ono basnoslovno 
bogatstvo za koje je žrtvovala svoju daleku civilizaciju. 

Prije svega, ne znam zašto si mi došao u pomoć, a zatim ne 
shvaćam zašto mi se, sad kad me imaš u vlasti, ne želiš osvetiti 
zato što sam te osudila na smrt — što sam te svojom rukom 
gotovo usmrtila. 

— Držim — odgovori majmun-čovjek — da si samo slijedila 
nauku svoje vjere. Ne mogu zato grditi tebe, ma sto mislio o 
tvojoj religiji. Ali tko si ti — među kakav sam to narod upao? 

— Ja sam La, velika svećenica Hrama Sunca u gradu Oparu. 
Mi smo potomci naroda koji je došao u ovaj divlji kraj prije više 
od deset tisuća godina da traži zlato. Njihovi gradovi protezali su 
se od velika mora pod izlazećim suncem do velika mora u koje 
sunce uveče silazi da rashladi goruće obrve. Bili su vrlo bogati i 
vrlo snažni, a samo su nekoliko mjeseci u godini stanovali u 
ovim veličanstvenim palačama. Ostalo vrijeme provodili su u 


svojoj domovini, daleko, daleko na sjeveru. Mnogo brodova 
prolazilo je između ovog novog svijeta i starog. Za kišnog doba 
samo je malo stanovnika ostajalo ovdje, samo oni koji su 
nadgledali rad crnih robova u rudnicima, kao i trgovci koji su 
morali ostajati da opskrbljuju stanovnike, te vojnici što su 
čuvali gradove i rudnike. U to doba jednom dogodila se velika 
nesreća. Kad je došlo vrijeme da se mnoge tisuće vrate ovamo, 
nitko se nije vratio. Ljudi su čekali tjednima. Onda su poslali 
veliku galiju da saznaju zašto nitko ne dolazi iz domovine, ali 
iako su jedrili mnogo mjeseci nisu mogli pronaći ni traga velikoj 
zemlji koja je vjekovima širila i branila svoju staru civilizaciju — 
potonula je u more. Od tog dana počinje propast mojega naroda. 
Obeshrabreni i nesretni, doskora su postali plijen crnih horda 
sa sjevera i crnih horda s juga. Jedan za drugim gradovi bili su 
napušteni ili zauzeti. Posljednji ostatak napokon bio je prisiljen 
da se skloni u ovu jaku planinsku tvrđavu. Polako nam se 
gubila snaga, civilizacija, intelekt, broj, dok napokon nismo 
postali malo pleme divljih majmuna. Majmuni zapravo s nama 
žive, i živjeli su mnogo stoljeća. Zovemo ih prvi ljudi — govorimo 
njihovim jezikom jednako kao i svojim. Samo u hramskim 
obredima nastojimo sačuvati svoj materinji jezik. S vremenom 
će se taj zaboraviti, pa ćemo govoriti samo jezik majmuna. S vre- 
menom nećemo proganjati one nase ljude koji se pare s maj- 
munima, i tako ćemo se spustiti do istih onih životinja od kojih 
su prije mnogo vjekova možda postali naši preci. 

— Ali zašto si ti ljudskija nego drugi? — upitao je muskarac. 

— Žene se nisu tako brzo vratile divljaštvu kao muškarci. 
Možda zato što su u vrijeme one velike nesreće samo niži tipovi 
muškaraca ostajali ovdje, dok su hramovi bili puni naj- 
plemenitijih kćeri rase. Moja loza ostala je čišća nego ostale, 
zato sto su vjekovima moje pretkinje bile svećenice — ta sveta 
služba silazi od majke na kćer. Muževe za nas biraju između 
najplemenitijih u zemlji. Najsavršeniji muskarac, duševno i 
tjelesno, može samo postati muž velike svećenice. 

— Koliko sam vidio onu gospodu gore — napomenuo je 
Tarzan osmjehnuvši se — nije teško među njima birati. 

Djevojka ga je na trenutak gledala s pitanjem u očima. 

— Nemoj počinjati svetogrđe — rekla je. — Oni su vrlo sveti 
muškarci — svećenici. 

Ja sam La, velika svećenica Hrama Sunca u gradu Oparu. 
Mi smo potomci naroda koji je došao u ovaj divlji kraj 
Prije više od deset tisuća godina da traži zlato. 


— To onda ima zgodnijih? — pitao je. 

— Svi drugi ružniji su od svećenika — odgovorila je ona. 

Tarzan se zgrozio nad njezinom sudbinom, jer ga se čak i u 
slabom svjetlu hodnika dojmila njezina ljepota. 


— Ali što je sa mnom? — upitao je iznenada. — Hoćes li me 
odvesti u slobodu? 

— Tebe je za sebe odabrao Plameni Bog — odgovori ona 
svećano. — Ni ja nemam snage da te spasim — ako te ponovo 


pronađu. Ali ne bih htjela da te pronađu. Stavio si za mene svoj 
život na kocku. Neću učiniti manje za tebe. Neće biti lako — 
možda će trebati mnogo dana. Ali mislim da ću te napokon 
izvesti iz ovih zidina. Dođi, odmah će me ovdje tražiti, a ako nas 


pronađu zajedno bit ćemo oboje izgubljeni — ubili bi me kad bi 
pomislili da sam se iznevjerila svom bogu. 


— Onda ne smiješ riskirati — rekao je on brzo. — Ja ću se 
vratiti u hram, pa ako pronađem izlaz u slobodu oni tebe neće 
sumnjićiti. 


Ali ona to nije htjela, te ga je napokon nagovorila da je slijedi, 
rekavši da su već ostali previše dugo u hodniku a da se sprijeći 
da se na nju sumnja, ćak da se i vrate u hram. 

— Ja ću te sakriti, a onda ću se sama vratiti — rekla je — i 
reći im da sam bila dugo u nesvijesti pošto si ti ubio Taa, i da ne 
znam kamo si pobjegao. 

I tako ga je vodila kroz tamne zavojite hodnike, dok napokon 
nisu dosli do sobice u koju se kroz kamenu rešetku na stropu 
probijalo nešto svjetla. 

— Ovoje soba mrtvih — rekla je. — Nitko neće pomisliti da te 
traži ovdje — neće se usuditi. Vratit ću se poslije mraka. Do tog 
vremena možda stvorim kakav plan za tvoj bijeg. 

Otišla je, a Tarzan je ostao sam u sobi mrtvih, ispod već 
davno mrtvog grada Opara. 


brodolomci 


Clayton je sanjao da se napio vode, čiste, divne, svježe vode. 
Trgnuo se iz nesvijesti i vidio da ga je svega promoćio pljusak 
koji je pljuštao po njegovom tijelu i gore okrenutom licu. Težak 
tropski pljusak pljuštao je po njima. Otvorio je usta i pio. 
Odmah toliko oživi i ojača da se mogao podići na ruke. Preko 
nogu ležao mu je Thuran. Nekoliko stopa dalje jadno se zgrčila 
Jane Porter na dnu čamca — bila je posve mirna. Clayton je 
znao da je mrtva. 

S beskrajnim naporom oslobodio se Thuranova tijela koje ga 
je pritiskivalo pa je s obnovljenom snagom otpuzio do djevojke. 
Podigao joj je glavu s grubih dasaka na dnu čamca. Još je moglo 
biti života u tom jadnom, izgladnjelom tijelu. Nije posve gubio 
nade, pa je zgrabio vodom natopljenu krpu i stiskao dragocjene 
kaplje između nateknutih usana one rugobe koja se tek 
nekoliko dana prije žarila blistavim životom sretne mladosti i 
velike ljepote. 

Neko vrijeme nije bilo nikakva znaka oživljavanja ali mu je 
napokon napore nagradio lagan drhtaj napola zatvorenih 
usana. Trljao je suhe ruke i ulio još nekoliko kapljica vode u 
sasušeni vrat. Djevojka je otvorila oči i gledala dugo, prije nego 
se mogla sjetiti okoline. 

— Voda? — šapnula je. — Jesmo li spaseni? 

— Pada kisa — protumačio je. — Barem možemo piti. Već 
nas je oboje oživjela. 

— Thuran? — pitala je. — Nije te ubio. Je li mrtav? 


— Ne znam — odgovori Clayton. — Ako živi i ova ga kiša 
osvježi... — Ali tu je zasutio sjetivši se prekasno da ne smije 
povećavati onaj užas koji je djevojka već pretrpjela. 

Ali ona je pogađala što je on htio reći. 

— Gdjeje? — upitala je. 

Clayton je mahnuo glavom prema povaljenom Thuranovu 
tijelu. Neko vrijeme nitko nije govorio. 

— Da vidim mogu li ga oživjeti — napokon progovori 
Clayton. 

— Nemoj — sapnula je pružajući ruku kao da se od njega 
brani. — Ne čini to — on će te ubiti kad ga voda osnaži. Ako 
umire, neka umre. Ne ostavljaj me u tom čamcu samu s tom 
životinjom. 

— Clayton je oklijevao. Njegova čast tražila je da pokuša 
oživjeti Thurana, a bilo je moguće također da mu se s ljudske 
strane više ne može pomoći. Tomu se nadati nije bilo nečasno. 
Dok je tako sjedio boreći se u sebi, podigao je oči s tijela tog 
čovjeka, a kad su mu prolazile iznad ruba čamca nekako se 
podigao na noge i uskliknuo od radosti. 

— Kopno, Jane! — gotovo je povikao kroz ispucane usne. — 
Kopno, kopno! 

Djevojka je pogledala pa je, ni stotinu metara dalje, vidjela 
žut žal a s one strane bujno lišće tropske džungle. 

— Sad ga možeš oživjeti — progovorila je Jane Porter, jerje i 
nju pekla savjest zato što je odlučila spriječiti Claytona da 
pomogne njihovu suputniku. 

Trebalo je više od pola sata da se Thuran osvijesti i otvori oći, 
ijoš nešto dulje da shvati kakvu imaju sreću. Do tog se vremena 
čamac već pomalo strugao po pjeskovitom dnu. 

Budući da ga je osvježila voda koju je popio i potakla nova 
nada, Clayton je smogao snage da otetura kroz plitku vodu do 
obale, držeći u ruci konop koji je bio pričvršćen za pramac 
čamca. Taj je privezao za malo drvo koje je raslo na vrhu niske 
obale, jer je bila plima, pa se bojao da bi ih čamac, kad nadođe 
oseka, mogao ponovo odnijeti na more, jer po svoj prilici neće 
nekoliko sati moći dopremiti Jane Porter na obalu. 

Zatim je uspio da otetura i otpuzi do džungle, gdje je spazio 
obilje tropskog voća. Njegovo prijašnje iskustvo iz džungle 
Tarzana-majmuna dobro mu je sad doslo da prosudi koje je voće 


jestivo, pa se poslije skoro, jednog sata vratio na žal s naručajem 
voća. 

Kiša je prestala, pa je sunce žarilo tako nesmiljeno da je Jane 
Porter navaljivala da odmah pokuša prijeći na obalu. Još više 
ojačani hranom koju je bio donio Clayton, to troje uspjelo je 
doprijeti do polusjene onog malog drveta za koje je bio privezan 
čamac. Tu su se, potpuno iscrpeni, bacili na tlo da počivaju, te 
su spavali do mraka. 

Mjesec dana živjeli su na tom žalu u razmjernoj sigurnosti. 
Kad im se vratila snaga, dva muškarca sagradila su grubo 
sklonište u granju drveta, dovoljno visoko od tla da se osiguraju 
od većih grabežljivih zvijeri. Po danu skupljali su voće i hvatali 
male glodavce. Noću ležali su strepeći u svom krhkom skloništu 
dok su divlji stanovnici džungle zagorčavali satove mraka. 

Spavali su na stelji od trave, a Jane Porter se noću pokrivala 
samo starim ogrtačem koji je pripadao Claytonu, istim onim što 
je nosio na onom znamenitom izletu u viskonsinske šume. 
Clayton je podigao slabu pregradu od granja da sklonište na 
drvetu podijeli na dvije sobe — jednu za djevojku a drugu za 
Thurana i sebe. 

Od početka Thuran je pokazivao svaku crtu svog pravog 
karaktera — sebičnost, prostotu, drskost, kukavičluk i požudu. 
Dvaput su se on i Clayton potukli zbog Thuranova držanja 
prema djevojci. Clayton se nije usuđivao da je ostavi s njim 
samu ni časak. Englez i zaručnica živjeli su u neprestanoj mori 
straha, a ipak nadali su se da će se konačno osloboditi. 

Misli Jane Porter često su se vraćale njezinim prijašnjim 
doživljajima na toj divljoj obali. Ah, daje barem sad s njima onaj 
nepobjedivi bog iz mrtve prošlosti. Ne bi trebalo da se imalo boje 
grabežljivih zvijeri niti tog zvjerskog Thurana. Nije mogla a da ne 
uspoređuje slabu zaštitu koju joj pruža Clayton s onim što bi 
mogla očekivati da se samo na jedan trenutak Tarzan-majmun 
suoči s mračnim i prijetećim držanjem Thurana. Jednom, kad je 
Clayton otišao do rječice po vodu, a Thuran je prema njoj bio 
grub, ona je izrazila svoje misli. 

— Dobro je za vas, Thuran — rekla je — što snama sad nije 
monsieur Tarzan koji se izgubio s broda što je vas i gospođicu 
Strong dovezao do Capetowna. 

— Vi ste poznavali tu svinju? — upita Thuran nacerivši se. 


— Poznavala sam tog čovjeka — odgovori ona. — Jedini pravi 
muškarac, mislim, kojega sam ikad poznavala. 

U njezinu glasu bilo je nešto što je Thurana navelo da 
pomisli da se radi o dubljem osjećaju nego što je prijateljstvo, pa 
je odlučio da se još više osveti čovjeku kojeg je smatrao mrtvim, 
time da mu pred tom djevojkom ocrni uspomenu. 

— Bio je gori od svinje — povikao je. — Bio je plašljivac i 
kukavica. Da se spasi od pravednog gnjeva supruga jedne žene, 
koju je iskoristio, krivo se zakleo nastojeći da odgovornost 
potpuno prebaci na nju. Kad u tom nije uspio, pobjegao je iz 
Francuske da se ne bi sreo s tim suprugom na polju časti. Zato 
je bio na brodu koji je mene i gospođicu Strong dovezao do 
Capetowna. Znam o čemu govorim, jer je dotična žena moja 
sestra. Znam jos nešto, što nisam nikad nikome rekao — vaš 
hrabri monsieur Tarzan skočio je u more od velika straha sto 
sam ga ja prepoznao, te sam navaljivao da mi sutradan ujutro 
dade zadovoljštinu — mogli smo se u mojoj kabini tući 
noževima. 

Jane Porter se nasmijala. — Ta valjda ne mislite da netko tko 
je poznavao i monsieur Tarzana i vas može ikad povjerovati u 
nešto takvo? 

— A zašto je onda putovao pod krivim imenom? — upitao je 
Thuran. 

— Ja vam ne vjerujem — povikala je ona, ali je ipak posijano 
sjeme sumnje, jer znala je da je Hazel Strong poznavala njezina 
šumskog boga samo kao Johna Caldwella iz Londona. 

Jedva pet milja prema sjeveru od njihova grubog skloništa, a 
da oni to uopće nisu znali, zapravo udaljeni od nje kao da ih 
dijeli tisuće milja neprohodne džungle, ležala je udobna kolibica 
Tarzana-majmuna. Dok je uz obalu nekoliko milja dalje od 
kolibe, u grubim ali dobro izgrađenim skloništima, živjela 
skupina od osamnaest duša — oni iz triju čamaca Lady Alice od 
kojih se Claytonov čamac odijelio. 

Oni su po mirnu moru doveslali do kopna za manje od tri 
dana. Nisu proživjeli nikakve užase brodoloma. Iako su bili 
potišteni te su trpjeli zbog katastrofe i teškoća novog života, sve 
se to ipak dalo podnijeti. 

Sve je podizala nada da je četvrti čamac pronađen pa će se 
ubrzo temeljito pretražiti obala. Budući da su sve oružje i 


municiju s jahte stavili u čamac lorda Tenningtona, ta je sku- 
pina bila dobro opremljena za obranu i lov na veću divljac. 

Najveću neposrednu tjeskobu zadavao im je profesor Ar- 
chimedes Q. Porter. Budući da je u duši bio potpuno siguran da 
je njegovu kćer pokupio koji parobrod, nije se nimalo zabri- 
njavao za nju pa je svoj veliki intelekt posvećivao jedino raz- 
matranju o onim važnim i teško razumljivim znanstvenim pro- 
blemima koje je smatrao jedinom pravom duševnom hranom 
čovjeka njegova znanja. Duh kao da mu je bio imun na utjecaje 
svih vanjskih stvari. 

— Nikada — govorio je iscrpeni gospodin Samuel T. Phi- 
lander lordu Tenningtonu — nikada nije profesor Porter bio tako 
težak ... ovaj ... rekao bih nemoguć. Ta upravo jutros, posto sam 
bio prisiljen da na nj na kratkih pola sata ne pazim, nije ga 
uopće bilo kad sam se vratio. I, zaboga, gospodine, gdje mislite 
da sam ga otkrio? Pola milje vani na oceanu, gospodine, u 
čamcu za spasavanje, veslao je iz petnih žila. Ne znam kako se 
mogao toliko udaljiti od obale, jer je imao samo jedno veslo 
kojim je blaženo veslao u krugu. Kad me jedan od mornara 
poveo do njega u drugom čamcu, profesor se posve naljutio na 
prijedlog da se odmah vratimo na kopno. »Ta gospodine 
Philanderu«, rekao je, »čudim se sto vi, gospodine, učen čovjek; 
imate drskosti da prekidate napredak znanosti. Upravo sam iz 
nekih astronomskih pojava koje sam pažljivo promatrao prošlih 
tropskih noći gotovo deducirao posve novu nebularnu hipotezu 
koja će sigurno zapanjiti znanstveni svijet. Hoću da zavirim u 
vrlo izvrsnu monografiju o Laplaceovoj hipotezi, koja je, kako 
sam ćuo, u nekoj privatnoj zbirci u New Yorku. Vaše upletanje, 
gospodine Philanderu, prouzročit će nenadoknadivo odlaganje, 
jer sam se upravo bio uputio po tu knjižicu.« I samo s najvećom 
poteškoćom uspio sam ga nagovoriti da se vrati na obalu, tako 
da ga nismo morali prisiliti — zaključio je gospodin Philander. 

Gospođica Strong i njezina majka bile su vrlo hrabre pod 
pritiskom gotovo neprestane bojazni od napadaja divljih zvijeri. 
A osim toga, nisu bile kadre da spremno kao drugi prihvate 
teoriju da je Janu, Claytona i Thurana pokupio kakav brod. 

Esmeralda je neprestano plakala sto ju je okrutna sudbina 
odijelila od njezine »jadne, slatke male«. 


Velikodušno dobro raspoloženje nije lorda Tenningtona 
ostavljalo ni na trenutak. Još uvijek bio je veseli domaćih koji se 
neprestano brinuo za udobnost i radost svojih gostiju. Ljudima 
s jahte ostao je pravedni ali strogi zapovjednik — u džungli nije 
se pitalo ništa više nego i na Lady Alice tko je najviša vlast u 
svim važnim pitanjima, kao i u svim neprilikama koje su tražile 
hladnokrvno i pametno vodstvo. 

Da je ta dobro organizirana i razmjerno sigurna skupina 
brodolomaca vidjela onaj odrpani, prestrašeni trio nekoliko 
milja južno, bila bi jedva prepoznala one prije tako dotjerane 
članove društvanca koje se smijalo i igralo na Lady Alice. 

Clayton i Thuran bili su gotovo goli, tako im se odjeća 
razderala na trnju i isprepletenom raslinstvu guste džungle kroz 
koju su se morali probijati tražeći hranu, sto je sad bivalo sve 
teže i teže. 

Jane Porter, dakako, nije morala polaziti na te naporne 
ekspedicije, ali je ipak i njezina odjeća bila u žalosnom stanju. 

Clayton je iz dosade brižljivo čuvao kožu svake životinje koju 
su ubili. Napinjući ih na stabla i marljivo ih stružući, uspio ih je 
sačuvati u prilično dobru stanju, pa je sad, kad mu odjeća 
gotovo više nije pokrivala golotinju, počeo iz njih krojiti grubo 
odijelo, služeći se umjesto iglom oštrim trnom a umjesto 
koncem žilavom travom i životinjskim tetivama. 

Tako je napravio komad odijela bez rukava koji je padao 
gotovo do koljena. Budući da je bio sastavljen od brojnih malih 
krzna različitih vrsta glodavaca, bio je prilično čudan i neobičan, 
a kako je i smrdio, jedva da je bio poželjan dodatak garderobi. 
Ali je doslo vrijeme kad je zbog čednosti bio prisiljen da ga 
obuče, a tada ni njihovo jadno stanje nije moglo spriječiti Jane 
Porter da se od srca nasmije. 

Kasnije je i Thuran bio prisiljen da sašije slično primitivno 
odijelo, tako da su se, onako bosih nogu i obraslih lica, činili, 
vrlo slični reinkarnaciji dvaju pretpovijesnih predaka ljudske 
rase. Thuran je tako i postupao. 

Skoro dva mjeseca prošla su u takvu životu kad ih je zadesila 
prva velika nevolja. Prethodila joj je pustolovina koja je gotovo 
naglo prekinula trpljenje dvoje ljude — prekinula na grubi i 
užasni način džungle, zauvijek. 


Thuran, kojega je oborila tropska groznica, ležao je u 
skloništu među granama drveta. Clayton je otišao nekoliko 
stotina metara u džunglu u potragu za hranom. Kad se vraćao, 
Jane Porter pošla je pred njega. Iza tog čovjeka puzio je lukavo i 
prepredeno star, sugav lav. Već tri dana njegove stare mišice i 
tetive nisu dostajale da priskrbe mesa njegovu upalom trbuhu. 
Mjesece jeo je sve manje i manje, te je lutao sve dalje i dalje od 
mjesta gdje je obično tražio hrane — za lakšim plijenom. 
Napokon je pronašao najslabije i najnezasštićenije stvorenje 
prirode — jos trenutak pa će Numa jesti. 

Clayton, koji uopće nije znao kako za njim vreba smrt, stupi 
na otvoreno i uputi se prema Jani. Dopro je do nje, stotinu stopa 
od isprepletenog ruba džungle, kad je mimo njegovo rame 
djevojka ugledala žutosmeđu glavu i one zle žute oči, upravo kad 
se razdijelila trava pa je golema životinja, s nosem na tlu, tiho 
stupila na čistinu. 

Ona se tako ukočila od užasa da nije mogla ni pisnuti, ali su 
njezine ukočene i od straha razrogačene oči Claytonu govorile 
jasno kao riječi. Brzi pogled natrag otkrio mu je njihovo 
beznadno stanje. Lav je bio jedva trideset koraka iza njih, a 
njima je isto toliko trebalo do skloništa. Muškarac je bio 
oboružan jakim štapom — koji je, kako je on znao, djelotvoran 
protiv gladna lava kao i dječji pištolj. 

Gladni Numa već je odavna znao kako je beskorisno rikati i 
režati kad se traži plijen, ali sad kad je taj bio sigurno njegov, 
kad je već gotovo osjećao nježno meso pod svojom još snažnom 
šapom, on otvori svoje goleme ralje i dade odusška svom dugo 
potiskivanom bijesu u nizu zaglušnih urlika koji su zaorili 
zrakom. 

— Potrči, Jane! — povikao je Clayton. — Brzo! Potrči u 
ona stajala nijema i ukočena zureći prestravljena lica u živu 
smrt koja je puzila prema njima. 

Thuran, koji je bio čuo onu strašnu riku, stupi na otvor 
skloništa, a kad je ugledao sliku pod sobom poćeo je skakati i 
dovikivati im na svom materinjem jeziku. 

— Trčite! Trčite! — vikao je. — Trcite, ili ću ostati posve sam 
u ovoj strahoti! — a onda briznu u plač. 


Na trenutak taj je novi glas privukao pažnju lava, pa se on 
sad zaustavio i bacio upitno pogled u smjeru drveta. Clayton 
više nije mogao podnijeti taj napor. Okrenuvši se leđima 
životinji, zakopao je glavu u ruke i čekao. 

Djevojka ga je gledala u užasu. Zašto nešto ne učini? Ako 
mora umrijeti, zašto ne umire kao muškarac — hrabro. Zašto ne 
tuče po onoj strašnoj gubici svojim štapom, makar to bilo 
uzaludno? Bi li to učinio Tarzan-majmun? Zar on barem ne bi 
pošao u smrt boreći se junački do kraja. 

Sad se lav spremao za skok koji će dokrajčiti njihove mlade 
živote pod onim okrutnim, oštrim žutim koljačima. Jane Porter 
klonula je na koljena moleći, zatvorivši oči da ne vidi onaj gadni 
trenutak. Thuran se, slab od groznice, onesvijestio. 

Sekunde su se razvlačile u minute, duge minute u vječnost, 
a ipak ona životinja nije skočila. Clayton je bio gotovo u nesvi- 
jesti od te produljene, strašne muke — koljena su mu klecala — 
trenutak još, pa bi se bio slomio. 

Jane Porter to više nije mogla trpjeti. Otvorila je oči. Sanja li? 

— Williame — šapnula je — gledaj! 

Clayton se toliko savladao da je mogao podići glavu i okre- 
nuti se lavu. Usklik iznenađenja ote mu se s usana. Do samih 
njihovih nogu životinja se srozala mrtva. Teško ratno koplje 
provirivalo je iz žutosmeđe kože. Ušlo je kroz velika leđa iznad 
desnog pleća te je, probivsi tijelo, probolo i divlje srce. 

Jane Porter podigla se na noge. Kad se Clayton okrenuo 
natrag k njoj, ona je teturala od slabosti. On je ispružio ruke da 
je spasi od pada, i onda ju je privukao k sebi — pritisnuo joj je 
glavu na svoje rame, sagnuo se da je poljubi od zahvalnosti. 

Djevojka ga je blago odgurnula. 

— Molim te, ne čini to, Williame — opomenula ga je. — U 
nekoliko prošlih kratkih trenutaka proživjela sam tisuću 
godina. Naučila sam pred smrću kako se živi. Ne želim te 
ranjavati više nego je potrebno. Ali više ne mogu podnijeti da 
živim u ovom nemogućem stanju u koje sam zapala zato što sam 
htjela, iz kriva osjećaja vjernosti, održati ono nepromisljeno 
obećanje koje sam ti zadala. Nekoliko posljednjih trenutaka mog 
života naučilo me da bi bilo ružno da dalje zavaravam i sebe i 
tebe ili i časak dulje računam na mogućnost da ikad postanem 
tvoja žena — ako se vratimo u civilizaciju. 


— Ta Jane — povikao je on — što to misliš? — Što ima naše 
čudesno spasenje s tim da mijenjas svoje osjećaje prema meni? 
Ti si samo uzrujana — sutra ćes se ponovo smiriti. 

— U ovaj trenutak bliže sam sebi nego sto sam bila godinu 
dana — odvrati ona. — Ono što se upravo dogodilo podsjetilo me 
na činjenicu da me je najhrabriji čovjek koji je ikad živio 
počastio svojom ljubavlju. Dok nije bilo prekasno, nisam znala 
da mu ja tu ljubav uzvraćam, pa sam ga pustila da ode. Sad je 
mrtav, a ja se neću nikad udati. U svakom slučaju ne bih se 
mogla udati za nekoga tko je manje hrabar od njega a da 
neprestano ne prezirem razmjerni kukavičluk svojeg supruga. 
Shvaćaš li me? 

— Da — odgovori on poniknutih očiju, pocrvenjela lica. 

A idući dan dosla je velika nesreća. 


riznice opara 


Posve se smračilo kad se La, velika svećenica, vratila u sobu 


mrtvih s hranom i pićem za Tarzana. Nije nosila nikakvo svjetlo, 
nego je pipala rukama po ruševnim zidovima dok nije doprla do 
sobe. Kroz kamenu rešetku odozgo tropski mjesec slabo je 
osvjetljavao unutrasnjost. 

Tarzan, koji se bio sćućurio u sjeni na onoj strani sobe, na 
prvi šum koraka koji su se približavali pođe pred djevojku, jer je 
znao da je to ona. 

— Bijesni su — bile su njezine prve riječi. — Nikad prije nije 
im ljudska žrtva pobjegla s oltara. Već ih je pedeset otišlo da te 
uhvate. Pretražili su hram — sve osim ove sobe. 

— Zasto se boje ovamo doći? — pitao je. 

— Ovo je soba mrtvih. Ovamo se mrtvaci vraćaju na kla- 
njanje. Vidis li ovaj stari oltar? On se nalazi ovdje zato da mrtvi 
žrtvuju žive — ako ovdje nađu žrtvu. Zato nasi ljudi izbjegavaju 
ovu sobu. Kad bi jedan od njih ušao, znao bi da će ga mrtvi 
zgrabiti da ga žrtvuju. 

— Ati? — upitao je on. 

— Ja sam velika svećenica — samo sam ja sigurna od 
mrtvih. U rijetkim prilikama donosim im ljudsku žrtvu iz gor- 
njeg svijeta. Samo ja mogu ovamo ulaziti nekažnjivo. 

— Zašto nisu zgrabili mene? — upitao je on ismjehujući 
njezinu čudnu vjeru. 

Ona ga je na časak gledala upitno. Zatim je odgovorila: 

— Dužnost je velike svećenice da poučava, tumači — prema 
vjeri koju su drugi, pametniji nego ona, ustanovili. Ali vjera ne 
traži da i ona sama mora vjerovati. Što više čovjek zna o svojoj 
vjeri, to manje vjeruje — nitko živ ne zna više od mene o njoj. 


— To se ti onda, kad mi pomažeš da pobjegnemo, samo 
bojiš da tvoji susmrtnici ne otkriju da ih varaš? 

— To je sve — mrtvi su mrtvi. Oni ne mogu nauditi — ili 
pomoći. Zato se moramo posve osloniti samo na sebe, i sto prije 
djelujemo to bolje. Bilo mi je tesko izigrati njihovu budnost, čak 
i sad kad ti donosim hranu. Da to pokušam činiti svaki dan, bila 
bi najveća ludost. Dođi, da vidimo dokle te mogu odvesti prema 
slobodi prije nego se moram vratiti. 

Vodila ga je natrag do sobe ispod one s oltarom. Tu je 
skrenula u jedan od nekoliko hodnika koji su iz nje vodili. U 
tami Tarzan nije mogao vidjeti koji je to bio. Deset minuta pipali 
su oprezno uz zavojit prolaz, dok napokon nisu dosli do 
zatvorenih vrata. Tada je začuo kako se ključ okreće u bravi a 
odmah zatim kako kovinski zasun struže o kovinu. Vrata su se 
otvorila na, škripavim stožerima, pa su oni usli. 

— Tu ćes biti siguran do sutradan uveče — rekla je. 

Zatim je izisla, zatvorila vrata i za sobom ih zakljucala. 

Ondje gdje je Tarzan stajao bilo je tamno kao u rogu. Ni 
njegovo uvježbano oko nije moglo prodrijeti tu gustu tamu. 
Oprezno je pošao naprijed, dok mu ispružene ruke nisu do- 
dirnute zid, a onda je polako kružio uz četiri zida sobe. 

Po svoj prilici imala je dvadeset stopa u kvadrat. Pod je bio od 
betona, zidovi od kamenja kakvo se nalazilo i u građevinama na 
površini. Mali komadi granita različitih veličina bili su spretno 
sastavljeni bez žbuke, i tako su stvarali ove stare temelje. 

Kad je jednom obišao sobu, Tarzan je mislio da je otkrio 
čudnu pojavu za sobu koja nije imala prozore, nego samo jedna 
vrata. Ponovo je puzio okolo blizu zida. Ne, nije se mogao varati! 
Zaustavio se pred sredinom zida nasuprot vrata. Jedan 
trenutak stajao je posve nepomičan, a onda je krenuo nekoliko 
stopa na jednu stranu. Ponovo se vratio, samo da se pomakne 
nekoliko stopa na drugu stranu. 

Opet je posve obišao sobu pipajući pažljivo svaku stopu 
zidova. Napokon stao je upravo pred onim dijelom koji je bio 
potakao njegovu radoznalost. Nije bilo sumnje! Osjetljiv propuh 
svježeg zraka osjećao se kroz sastave zida na tom mjestu — i 
nigdje drugdje. 

Tarzan je popipao nekoliko komada granita koji su na tom 
mjestu stvarali zid, pa je napokon pronašao jedan koji je lako 


izvadio. Bio je Sirok oko deset palaca, a strana okrenuta sobi 
imala je dimenzije tri prema sest palaca. Majmun-čćovjek vadio 
je jedan za drugim i drugo slično oblikovano kamenje. Na ovom 
mjestu cijeli zid bio je, kako se činilo, sagrađen od tih gotovo 
savršenih komada. Za kratko vrijeme izvadio ih je oko deset, a 
onda je posegao rukom da vidi što dolazi poslije. Na svoje 
čuđenje, s one strane zida koji je upravo bio otvorio nije svojom 
rukom ništa dotakao. 

Trebalo je samo nekoliko minuta da ukloni toliko kamenja 
da mu tijelo može proći kroz taj otvor. Činilo mu se da ravno 
ispred sebe razabire slabo svjetlucanje — jedva išta drugo osim 
nešto manje neprodorne tame. Oprezno micao se naprijed na 
rukama i koljenima, dok se, na oko petnaest stopa, ili na 
prosječnoj debljini temeljnih zidova, tlo nije naglo spustilo. 
Koliko je mogao doseći, nije osjetio ništa, niti je mogao pronaći 
dno crnog ponora koji je zijevao pred njim, iako je, držeći se za 
rub temelja, spustio tijelo cijelom dužinom u tamu. 

Napokon mu pade na pamet da pogleda gore, te je ondje kroz 
okrugao otvor ugledao komadić zvjezdanog neba. Pipajući gore 
po stranama rova koliko je mogao doseći, majmun-čovjek otkri 
da onoliko zida koliko ga može opipati naginje prema središtu 
rova. Ta činjenica isključivala je mogućnost da pobjegne u tom 
smjeru. 

Dok je sjedio i razmisljao o svojstvima i upotrebi tog čudnog 
prolaza i njegova završnog rova, nad otvor došao je mjesec, te je 
u tu tamnu sobu prodro mlaz nježnog, srebrnog svjetla. Odmah 
je Tarzan dokučio kakav je to rov, jer je daleko pod sobom 
ugledao svjetlucavu površinu vode. Naišao je na stari zdenac — 
ali kakvu svrhu ima spoj između tog zdenca i tamnice u kojoj je 
bio skriven? 

Dok je mjesec prelazio otvorom rova, osvjetljavao je cijelu 
unutrašnjost, te je Tarzan ugledao ravno pred sobom, u 
suprotnom zidu, jos jedan otvor. Pitao se nije li to početak 
prolaza koji ga može odvesti u slobodu. Bilo bi u najmanju ruku 
vrijedno istražiti, te se odmah odlučio da to učini. 

Brzo se vrati k zidu koji je upravo bio razorio zato da istraži 
što je s ove strane, pa umetnu kamenje na njihovo mjesto. 
Debele naslage prašine koje je na kamenju bio zamijetio, dok ga 
je vadio iz zida, uvjerile su ga da sadašnji stanovnici te stare 


građevine, makar i znali za nj, tim skrivenim prolazom nisu 
prolazili možda već nekoliko generacija. 

Kad je ponovo začepio zid, Tarzan se vratio rovu koji je na 
ovom mjestu širok oko petnaest stopa. Skočiti preko tog 
prostora nije bilo teško majmunu-čovjeku, pa je on trenutak 
kasnije oprezno prolazio uskim tunelom, bojeći se da ne padne 
u rov kakav je bio onaj koji je upravo prošao. 

Prošao je nekih stotinu stopa, kad je naišao na stepenište sto 
je vodilo dolje u gustu tamu. Nekih dvadeset stopa niže ponovo 
je počeo ravni pod tunela, a kratko vrijeme poslije toga 
debelim drvenim prijevornicama sa strane na kojoj se nalazio 
Tarzan. Ta je činjenica Tarzanu govorila da se sigurno nalazi u 
prolazu koji vodi do vanjskog svijeta, jer su prijevornice koje su 
priječile dolazak na ovu stranu potkrepljivale njegovu pretpo- 
stavku, osim ako taj prolaz nije vodio u kakav zatvor. 

Na prečkama bile su debele naslage prašine — dalji znak da 
se tim prolazom dugo nije nitko služio. Kad je on tu jaku 
zapreku gurnuo u stranu, veliki stožeri zacviljeli su neobičnim 
protestom protiv toga neuobičajenoga uznemirivanja. Jedan 
trenutak Tarzan se zaustavio i poslušao, da vidi hoće li nesto 
odgovoriti na tu noćnu buku i tako pokazati da su se uzbunili 
stanovnici hrama. Ali, kako nije čuo ništa, pošao je s onu stranu 
vrata. 

Pipajući pažljivo naokolo, našao se u velikoj sobi, a uz 
njezine zidove i po podu nalazile su se hrpe kovinskih šipaka 
čudna iako jednolična oblika. Popipavši ih, činile su mu se 
poput dvoglavih izuvača za čizme. Šipke su bile teške, i on bi, da 
ih nije bilo toliko mnogo, bio pomislio da su zlatne. Ali pomisao 
na basnoslovno bogatstvo koje bi predstavljalo te tisuće funti 
kovine, da su zbilja zlato, gotovo ga uvjeri da moraju biti od neke 
jeftine kovine. 

Na drugom kraju sobe otkrio je još jedna utvrđena vrata, pa 
su mu ponovo prijevojnice na unutarnjoj strani pobudile nadu 
da prolazi starim i zaboravljenim prolazom prema slobodi. S one 
strane vrata hodnik je prolazio ravno poput ratna koplja, te se 
majmun-čovjek doskora uvjerio da ga je već odveo s one strane 
vanjskih zidova hrama. Da samo zna u kojem ga smjeru vodi! 


Ako ga vodi na zapad, onda mora biti i s one strane vanjskih 
zidova grada. 

Sa sve većim nadama pokročio je naprijed, brzo koliko se 
samo usudio, dok nakon pola sata nije dospio do još jednog 
stepeništa koje je vodilo uvis. Na dnu to je stepenište bilo 
betonsko, ali kako se uspinjao bosim je nogama osjećao da se 
tvar po kojoj gazi promijenila. Betonske stepenice ustupile su 
mjesto granitnim. Pipajući ih rukama, majmun-čovjek otkrio je 
da su ove posljednje očito bile isječene iz stijene, jer u njima nije 
bilo pukotina koje bi obilježavale spoj. 

Stotinu stopa stepenice vijale su se uvis, dok na iznenadnu 
zaokretu Tarzan nije naišao na uzanu pukotinu između dva 
kamena zida. Nad njim sjajilo se zvjezdano nebo a pred njim je 
strma kosina nadomjestala stepenice koje su se završile na 
njezinu podnožju. Uz tu stazu požurio se Tarzan, pa je na 
njezinu gornjem kraju izišao na grubi vrh velike granitne 
gromade. 

Milju daleko ležao je ruševni grad Opar, a njegove kupole i 
kule kupale su se u nježnom svjetlu ekvatorijalnog mjeseca. 
Tarzan je spustio oči na šipku koju je bio ponio sa sobom. 
Trenutak ju je pregledavao pod svjetlim zrakama mjeseca, a 
onda je podigao glavu prema starim, veličanstvenim ruševnim 
građevinama u daljini. 

»Opar«, razmišljao je, »Opar, začarani grad mrtve i za- 
boravljene prošlosti. Grad ljepotica i zvijeri. Grad užasa i smrti, 
ali grad basnoslovna bogatstva«. Šipka je bila od suhog zlata. 

Gromada na kojoj se Tarzan našao ležala je daleko na ravnici 
između grada i litica kojima se prijašnje jutro penjao on i njegovi 
crni ratnici. Silazak po njezinoj gruboj i strmoj strani bio je 
beskrajno težak i prilično opasan ćak i za majmuna-čovjeka. Ali 
je on napokon osjetio mekano tlo doline pod stopalama, te je, a 
da se nije okrenuo prema Oparu, upravio lice prema zaštitnim 
liticama i brzo krenuo preko doline. 

Sunce se upravo dizalo kad je stigao na vrh ravne planine na 
zapadnoj granici doline. Daleko ispod sebe vidio je kako se iznad 
vrhova krošnja drveća na podnožju brežuljaka diže dim. 

— Čovjek — promrmljao je. — A pedeset ih je pošlo da me 
uhvate. Mogu li to biti oni? 


Brzo je sišao niz kosinu litice te je po uskoj usjeklini, koja je 
vodila dolje do daleke sume, požurio naprijed u pravcu dima. 
Doprijevši do ruba šume, na oko četvrt milje od mjesta na kojem 
se u mirni zrak podizao tanki stup dima, popeo se na drveće. 
Oprezno se približavao, dok odjednom nije ugledao grubu bomu 
usred koje se, oko malih vatara, sćućurilo njegovih pedeset 
crnih Vazirija. On ih pozdravi njihovim jezikom: 

— Ustanite, moja djeco, i pozdravite svog kralja! 

S poklicima čuđenja i straha ratnici su skočili na noge, ne 
znajući da li da bježe ili ostanu. Zatim se Tarzan lako spustio s 
grane. Kad su shvatili da je to glavom njihov poglavica, a ne 
duh, pobjesnjeli su od radosti. 

— Bili smo kukavice, o Vaziri — povikao je Busuli. — Otrčali 
smo i prepustili te tvojoj sudbini. Ali kad nas je ostavio strah 
zakleli smo se da ćemo se vratiti i spasiti te, ili se barem osvetiti 
tvojim ubojicama. Upravo spremali smo se da se popnemo 
planinom jos jednom i prijeđemo pustu dolinu do strašnog 
grada. 

— Jeste li vidjeli pedeset strašnih ljudi prolaziti niz te litice u 
ovu šumu, moja djeco? — upitao je Tarzan. 

— Jesmo, Vaziri — odgovorio je Busuli. — Prošli su mimo 
nas jučer kasno, kad smo se spremali da se vratimo po tebe. Ne 
znaju se kretati šumom. Čuli smo ih kako dolaze milju prije 
nego što smo ih vidjeli, a kako smo imali drugoga posla povukli 
smo se u šumu i pustili ih da prođu. Gegali su se brzo na 
kratkim nogama, a od vremena do vremena neki bi pošao na sve 
četiri poput gorile Bolganija. Bili su doista pedeset strašnih 
ljudi, Vaziri. 

Kad im je Tarzan ispričao svoje pustolovine i obavijestio ih o 
žutoj kovini koju je pronašao, ni jedan nije negodovao kad im je 
rekao kako će se noću vratiti i iznijeti onoliko onog velikog blaga 
koliko mogu ponijeti. I tako se dogodilo, kad se na pustu dolinu 
Opara spustio mrak, daje pedeset crnih ratnika prolazilo žustro 
suhim i prašnim tlom prema golemoj gromadi što se dizala 
ispred grada. 

Ako je bilo tesko sići stranom te gromade, Tarzan je doskora 
uvidio da će biti gotovo nemoguće dobiti pedeset ratnika na vrh. 
Napokon uspjeli su pomoću herkulskih napora majmuna- 
čovjeka. Učvrstili su krajem za kraj deset kopalja pa se Tarzan, 


privezavsši jedan kraj tog lanca sebi za pojas, napokon uspio 
domaći vrha. 

Kad se jednom nasao ondje, povukao je jednog crnca, te je 
tako napokon cijela skupina prispjela na vrh gromade. Tarzan 
ih je odmah poveo u riznicu, gdje je na svakog natovario dvije 
šipke, svakome oko četrdeset kila. 

Do ponoći cijela skupina još jednom stajala je na podnožju 
gromade, ali su sa svojim teškim teretima, tek usred prijepod- 
neva stigli na vrh litice. Odande kretali su se polako kući, 
budući da ti ponosni borci nisu bili navikli da nose teret. Ali su 
teret nosili ne tužeći se, te su nakon trideset dana ušli u svoju 
zemlju. 

Tu ih je Tarzan, umjesto da nastave put prema sjevero- 
zapadu i svom selu, odveo gotovo ravno na zapad, dok im u jutro 
trideset i trećeg dana nije zapovjedio da dignu logor i vrate se u 
svoje selo a zlato ostave ondje gdje su ga noć prije nagomilali. 

— Ati, Vaziri? — pitali su. 

— Ostat ću ovdje nekoliko dana, moja djeco — odgovorio je. 
— Sad se požurite svojim ženama i djeci. 

Kad su otišli, Tarzan je pobrao dvije šipke te je skočivši na 
jedno drvo, lako trčao iznad isprepletenog i neprohodnog grmlja 
nekoliko stotina metara, da odjednom izroni na okrugloj čistini 
nad kojom su se gorostasi džungle dizali poput vojske čuvara. 
Usred tog prirodnog amfiteatra bio je malen, na vrhu ravan 
humak od tvrde zemlje. 

Stotine puta prije bio je Tarzan na ovom osamljenom mjestu, 
koje je bilo tako gusto okruženo trnjem i isprepletenim 
povijušama i puzavcima, i u tako širokom pojasu, da ćak ni 
leopard Šita nije mogao dovijugati u taj ambijent, a niti Tantor, 
svojom golemom snagom, nije mogao oboriti zapreke koje su 
zaštićivale sastajalište velikih majmuna od svih drugih posve 
bezazlenih stanovnika divlje džungle. 

Tarzan je dolazio pedeset puta prije nego što je odložio sve 
šipke unutar prostora amfiteatra. Zatim je iz supljine stara, 
munjom opaljena drveta izvadio istu onu lopatu kojom je bio 
otkopao sanduk profesora Archimedesa Q. Portera, koji je 
jednom, poput majmuna, bio zakopao upravo na ovo isto 
mjesto. Iskopao je dugi rov, u koji je položio svoje bogatstvo što 
su ga njegovi crnci iznijeli iz zaboravljenih riznica grada Opara. 


Te noći spavao je u amfiteatru a sutradan rano krenuo je da 
ponovo pohodi svoju kolibu prije nego se vrati Vazirijima. 
Pronašavši sve onako kako je i ostavio, pošao je u džunglu u lov, 
namjeravajući da svoj plijen donese u kolibu, gdje može udobno 
jesti i prenoćiti na ugodnu ležaju. 

Tumarao je pet milja prema jugu, prema obalama poveće 
rijeke koja je utjecala u more oko šest milja daleko od kolibe. 
Išao je u unutrašnjost oko pola milje, kad mu odjednom do 
uvježbanih nosnica dopre miris koji zna uzdrmati cijelu divlju 
džunglu — Tarzan je mirisao čovjeka. 

Vjetar je puhao od oceana, te je Tarzan znao da su oni koji 
odašiljaju taj miris zapadno od njega. S mirisom čovjeka miješao 
se vonj Nume. Čovjek i lav. »Bolje da se požurim«, mislio je 
majmun-čovjek, jer je prepoznao miris bijelaca. »Numa možda 
lovi.« 

Kad je kroz drveće dopro do ruba džungle, ugledao je kako 
žena kleči i moli, a pred njom stajao je divlji i, kako se činilo, 
primitivan bijelac koji je rukama prekrio lice. Iza tog čovjeka 
šugav lav napredovao je polako prema svom lakom plijenu. 
Muškarčevo lice bilo je okrenuto. Ženino bilo je sagnuto u 
molitvi. Nije mogao vidjeti crte ni jednoga. 

Već je Numa htio skočiti. Nije se smjelo ćasiti ni trenutka. 
Tarzan čak nije mogao skinuti luk i umetnuti strelicu na vrijeme 
da u onu žutu kožu pošalje jednu od svojih smrtonosnih 
otrovnih strelica. Bio je predaleko da stigne do životinje na 
vrijeme s nožem. Bila je samo jedna nada — samo jedan izbor. I 
brzinom misli majmun-čovjek je djelovao. 

Smeđa ruka sunu natrag — najkraći dijelak trenutka golemo 
koplje dizalo se nad divovim ramenom — a onda je jaka ruka 
sunula naprijed, i brza smrt poletjela je kroz lišće i zakopala se 
u srcu lava koji je skočio. Bez zvuka prevalio se pred samim 
nogama svojih nesuđenih žrtava — mrtav. 

Jedan trenutak nisu se micali ni muškarac ni žena. Onda je 
ova posljednja otvorila oči da s divljenjem pogleda mrtvu 
životinju uz njezina druga. Kad se ona lijepa glava podigla, 
Tarzan je zinuo od nevjerice. Je li on lud? Ta to ne može biti žena 
koju on ljubi! Ali, doista, to je bila bas ona. 

I žena se digla, i muškarac ju je primio u svoje ruke i po- 
ljubio, i odjednom se majmunu-čovjeku zacrvenje pred očima 


obuze ga kao grč krvava magla ubojstva, i onaj stari ožiljak na 
njegovu ćelu postajao je crven na smeđoj koži. 

Strašsan izraz bio je na njegovu divljem licu dok je umetao 
otrovnu strelicu u luk. Gadno svjetlo sjajilo se u sivim očima 
dok je gađao u leđa čovjeka koji nije ništa slutio. 

Jedan trenutak gledao je uz glatku strelicu, povukavši da- 
leko unazad tetivu, tako da strelica može probosti ono srce 
kojemu je bila namijenjena. 

Ali nije ispustio tog kobnog glasnika. Polako se šiljak strelice 
spustio. Ožiljak na smeđem licu izblijedje. Tetiva popusti. I 
Tarzan-majmun, klonule glave, okrenu se i tužan krenu u 
džunglu prema selu Vazirija. 


pedeset strašnih ljudi 


Nekoliko dugih minuta Jane Porter i William Cecil Clayton 
stajali su sutke gledajući mrtvo tijelo životinje kojoj umalo da 
nisu pali plijenom. 

Djevojka je prva progovorila pošto je onako iskreno izrazila 
svoje osjećaje. 

— Tko bi to mogao biti? — šapnula je. 

— Tko to zna! — bio je muškarćev jedini odgovor. 

— Akojje prijatelj, zašto se ne pokaže? — nastavljala je Jane. 

— Ne bi li bilo dobro pozvati ga, i barem mu se zahvaliti? 
Clayton joj je mehanički učinio po volji, ali odgovora nije bilo. 

Jane Porter zadrhta. — Tajanstvena džungla — promrm- 
ljala je. — Strašna džungla. Zastrašuju čak i pojave prijateljstva. 

— Bolje da se vratimo u sklonište — pozva je Clayton. 

— Ondje ćeš biti barem sigurnija. Ja nisam nikakav zaštitnik 
— dodao je gorko, 

— Ne govori tako, Williame — požurila se ona da kaže, jer joj 
je već bilo žao što ga je onako ranila riječima. — Učinio si 
najbolje što si mogao. Bio si plemenit i požrtvovan i hrabar. I nije 
tvoja pogreška što nisi nadljudski. Postoji samo jedan muškarac 
koji bi bio učinio više od tebe. Govorila sam u uzbuđenju, u 
slabom momentu, ali te nisam željela raniti. Samo bih željela da 
oboje zauvijek shvatimo da se za tebe ne mogu nikad udati — da 
bi takav brak bio rđav. 

— Mislim da shvaćam — odgovori on. — Ne govorimo više o 
tom — barem dok se ne vratimo u civilizaciju. 

Idući dan Thuranu je bilo gore. Gotovo je neprestano bio u 
bunilu. Nisu mogli učiniti ništa da mu pomognu, a Claytonu se 
nije ni žurilo da nešto pokuša. Bojao se Thurana zbog djevojke 


— duboko u srcu nadao se da će taj čovjek umrijeti. Pomisao da 
se njemu može nešto dogoditi, tako da bi ona ostala potpuno na 
milosti te zvijeri u spodobi čovjeka mućila ga je više nego 
vjerojatnost da bi je zadesila sigurna smrt kad bi na rubu ove 
okrutne prašume ostala potpuno sama. 

Englez je izvukao ono teško koplje iz mrtvog lava, tako da je, 
kad je tog jutra pošao u lov, osjećao mnogo veću sigurnost nego 
ikad od onog časa kad su bili bačeni na tu divlju obalu. Zato je 
prodro dalje od sklonista nego ikad prije. 

Da pobjegne sto dalje od mahnitanja grozničavog Thurana, 
Jane Porter sišla je iz skloništa do podnožja drveta — nije se 
usudila dalje. Tu je, uz grube ljestve koje je za nju izradio 
Clayton, sjedila gledajući more, jer se još uvijek nadala da će 
možda ugledati brod. 

Leđima je bila okrenuta prema džungli, pa zato nije vidjela 
kako se trava razdijelila i iz nje izvirilo divlje lice. Zakrvavljene, 
nablizu smještene očice promatrale su je napeto, a od vremena 
do vremena odlutale bi prema otvorenom žalu, da vide nema li 
još koga. 

Zatim se pojavi još jedna glava, pa još jedna, pa još jedna. 
Čovjek u skloništu počeo je ponovo bjesniti, te glave nestadoše 
onako tiho i nenadano kako su se i pojavile. Ali doskora su se 
ponovo pokazale, budući da djevojka nije pokazivala nikakvih 
znakova da je ono muškarčevo zavijanje uznemiruje. 

Jedan po jedan, groteskni likovi izranjali su iz džungle i 
prikradali se ženi koja nije ništa slutila. Jedva primjetljivo 
šuštanje trave privuče joj pažnju. Okrenula se, paje, na ono što 
je vidjela pred sobom, zateturala malko zavrisnuvši od straha. 
Onda su oni navalili. Podigavši je svojim dugim rukama kao u 
gorile, jedno od stvorenja okrenu je i poče je nositi prema 
džungli. Prljava šapa pokrivala joj je usta da joj prigusši vrisak. 
Kako je posljednjih nedjelja i previše patila ovaj strašni napad 
više nije mogla podnijeti. Oslabljeni živci popustili su, pa je pala 
u nesvijest. 

Kad se osvijestila, nasla se u gustoj prašumi. Bila je noć. 
Golema vatra plamsala je usred čistine na kojoj je ležala. Oko 
nje šćućurilo se pedeset strašnih ljudi. Glave 1 lica pokrivala im 
je zamršena dlaka. Duge ruke počivale su na savinutim 
koljenima kratkih, krivih nogu. Glodali su nečistu hranu poput 

Kad se Jane Porter osvijestila, našla se u gustoj prašumi. Golema vatra plamsala je 
usred čistine na kojoj je ležala. Oko nje šćućurilo se pedeset strašnih ljudi 


zvijeri. Na rubu vatre vrio je lonac pa bi koje od stvorenja katkad 
zaoštrenim štapom izvlačilo komad mesa. 

Kad su otkrili da im se zarobljenica osvijestila, jedan od 
obližnjih žderača dobaci joj prljavom rukom komad odvratnog 
mesa. Meso se dokotrljalo do nje, ali ona je samo zatvorila oči, 
jer joj se smučilo. 

Mnogo dana putovali su gustom prašumom. Djevojku su, 
onako izranjenih nogu i iscrpenu napola vukli, napola gurali za 
tih dugih, vrućih, mučnih dana. Od vremena na vrijeme, kad bi 
posrnula i pala, udarali bi je rukama i nogama najbliži strašni 
ljudi. Davno prije nego što su završili to putovanje morala je 
odbaciti cipele — potplati bili su posve izderani. Odjeća joj je bila 
istrgana na krpe i dronjke, a kroz te jadne ostatke njezina je 
koža, nekad bijela i nježna, sad provirivala izderana i krvava od 
dodira s tisućama nesmiljenih trnjaka kroz koje su je vukli. 

Posljednja dva dana putovanja bila je tako iscrpena da je više 
nikakvo udaranje i zlostavljanje nije moglo podići na jadne, 
krvave noge. Njezina narav dosegla je granicu izdržljivosti, i 
djevojka nije mogla da se podigne ni na koljena. 

Dok su je te životinje okruživale, brbljale i prijetile joj se, te je 
poticali toljagama i tukli i udarali sakama i nogama, ona je 
ležala zatvorenih očiju i molila se da joj se smiluje smrt, koja joj 
je jedina, ona je to znala, mogla prekinuti te patnje. Ali smrt nije 
dolazila, a pedeset strašnih ljudi odmah je shvatilo da im žrtva 
više ne može hodati, te su je pokupili i ostatak puta nosili. 

Kasno jednog popodneva vidjela je kako se pred njima 
pomaljaju ruševni zidovi velikoga grada, ali je tako slaba i 
bolesna da je to uopće nije zanimalo. Ma kamo je nosili, među 
tim divljim poluživotinjama njezino zarobljeništvo moglo je imati 
samo jedan svršetak. 

Napokon prošli su kroz velike zidove i ušli u ruševni grad. 
Unijeli su je u zgradu koja se isto tako rušila, te su je tu okružile 
stotine stvorenja kakva su je i donijela. Ali među njima bilo je 
žena, koje su bile manje strašne. Kad ih je vidjela, prva zraka 
nade ublaživala joj je nevolju. Ali je ta bila kratka vijeka, jer žene 
nisu prema njoj pokazivale nikakve samilosti, iako je nisu ni 
zlostavljale. 

Pošto su je se stanovnici zgrade do sita nagledali, odnijeli su 
je u tamnu sobu u donjim prostorijama, te je tu ostavili da leži 


na golom podu, s jednom kovinskom zdjelom vode i drugom 
hrane. 

Tjedan dana vidjela je samo žene kojima je bila dužnost da 
joj donose hranu i vodu. Polako joj se vraćala snaga — doskora 
će biti sposobna za žrtvu plamenom bogu. Na svoju sreću nije 
znala kakva je sudbina čeka. 


Dok se Tarzan-majmun polako kretao džunglom, posto je 
bacio koplje da spasi Claytona i Jane Porter od Numinih koljača, 
duša mu se prepunila žalosću koja dolazi od svježe otvorene 
srčane rane. 

Radovao se što je na vrijeme zaustavio ruku da spriječi ono 
što je u prvom bijesnom valu ljubomorne srdžbe bio naumio. 
Samo dijelak sekunde isprijećio se između Claytona i smrti od 
ruke majmuna-čovjeka. U onom kratkom trenutku u kom je on 
prepoznao djevojku i njezina druga i popustio napete mišiće sto 
su otrovnu strelicu držali uperenu u Engleževo srce Tarzanom 
su ovladali brzi i divlji životinjski porivi. 

Vidio je ženu koju je volio — svoju ženu — svoju družicu — u 
rukama drugoga. Za njeg postojao je samo put po zakonu divlje 
džungle koji ga je u tom drugom životu vodio. Ali upravo prije 
nego što je postalo prekasno, oni nježniji osjećaji njegova 
prirođenog viteštva podigli su se iznad plamenova njegove 
strasti, i tako ga spasili. Tisuću puta zahvaljivao je sto su 
pobijedili prije nego sto su njegovi prsti otpustili onu glatku 
strelicu. 

Sad se misao da se vrati Vazirijima činila odvratna. Nije više 
želio vidjeti ljudskog bića. Neko će vrijeme tumarati sam 
džunglom, dok oštrica njegove žalosti ne otupi. Poput njegovih 
zvijeri, i on je volio trpjeti tiho i samotno. 

Te noći ponovno je spavao u majmunskom amfiteatru, i 
nekoliko je dana odande lovio a vraćao bi se noću. Popodne 
trećeg dana vratio se rano. Ležao je, ispružen na mekoj travi te 
okrugle čistine, samo nekoliko trenutaka, kad je daleko na jugu 
začuo poznat zvuk. To su džunglom prolazili veliki majmuni — u 
tom se nije mogao varati. Nekoliko trenutaka ležao je slušajući. 
Dolazili su prema amfiteatru. 


Tarzan se lijeno podigao i ispružio. Njegove oštre usi slijedile 
su svaki pokret plemena. Bili su uz vjetar, pa je on odmah 
uhvatio njihov miris, iako mu tog svjedočanstva nije ni trebalo a 
da se uvjeri da ima pravo. 

Kako su dolazili bliže amfiteatru, Tarzan-majmun skloni se u 
granje na drugoj strani arene. Tu je počekao da vidi pridošlice. I 
nije trebalo da dugo čeka. 

Odmah se u nižem granju nasuprot njemu pojavi divlje, 
kosmato lice. One okrutne očice zahvatile su jednim pogledom 
čistinu, a onda je slijedio brbljav izvještaj onima straga. Tarzan 
je čuo rijeći. Izviđač je govorio drugim članovima plemena da je 
sve u redu i da mogu mirno ući u amfiteatar. 

Najprije se vođa spretno spustio na meki sag od trave, onda 
ga je, jedan po jedan, slijedilo stotinu drugih majmuna. Bili su 
golemi odrasli majmuni s nekoliko mladih. Nekoliko mladunce- 
ta što je jos sisalo prianjalo je u kudrave vratove svojih divljih 
majki. 

Tarzan je prepoznao mnogo članova tog plemena. To je bilo 
ono isto u koje je on bio došao kao dojenče. Mnogi odrasli bili su 
mali majmunčići kad je on bio dječak. Za njihova kratkog 
djetinjstva on je s njima lakrdijao i igrao se po toj istoj džungli. 
Pitao se bili ga prepoznali — pamćenje nekih majmuna nije 
previše dugo, a dvije godine za njih može biti vječnost. 

Iz razgovora koji je načuo saznao je da su dosli da izaberu 
nova kralja — njihov dosadašnji poglavica pao je stotinu stopa 
ispod prekinute grane i našao preuranjenu smrt. 

Tarzan je posao na kraj grane koja je visjela nad njima, tako 
da su ga mogli jasno vidjeti. Brze oči neke ženke najprve ga 
ugledaše. Lajavim, grlenim glasovima upozori druge. Nekoliko 
se golemih mužjaka uspravilo da bolje vide uljeza. Iskešenih 
koljača i nakostriješenih vratova pošli su polako prema njemu, 
duboko zlokobno režeći. 

— Karnate, ja sam Tarzan-majmun — progovorio je maj- 
mun-čovjek jezikom tog plemena. — Ti me se sjećaš. Zajedno 
smo zadirkivali Numu kad smo jos bili majmunćići i bacali na nj 
štapove i orahe sa sigurnih, visokih grana. 

Životinja, na koju se obratio, zaustavi se s izrazom na 
divljem licu koji je odavao da napola razumije i da se tupo ćudi. 


— IMagore — nastavljao je Tarzan obraćajući se drugome — 
ne sjećas li se svog prijašnjeg kralja — onoga koji je ubio jakog 
Kerčćaka? Pogledaj me! Nisam li ja isti onaj Tarzan — jaki lovac 
— nepobjedivi borac — kojega ste vi svi poznavali mnogo ljeta? 

Sad su se svi majmuni kupili naprijed, ali više radoznalo 
nego prijeteći. Nekoliko trenutaka mumljali su među sobom. 

— Što hoćeš među nama? — upitao je Karnat. 

— Samo mir — odgovorio je majmun-čovjek. 

Ponovo su se majmuni savjetovali. Napokon je Karnat po- 
novo progovorio. 

— Onda dođi u miru, Tarzane-majmune — pozvao ga je. 

I tako je Tarzan-majmun lako skočio na travu usred divlje i 
ružne horde — završio je krug evolucije i vratio se da opet bude 
životinja među životinjama. 

Nije bilo pozdrava kakvi bi se poslije izbivanja od dvije godine 
izricali među ljudima. Veći dio majmuna nastavio je baviti se 
onim što je majmun-čovjek bio prekinuo, ne obraćajući na nj 
pažnju, kao da uopće nije bio ni izišao iz plemena. 

Jedan ili dva mlada mužjaka, koji nisu imali toliko godina da 
ga se sjećaju, došli su do njega na sve četiri da ga pomirišu, a 
jedan je iskesio koljače i prijeteći zarežao — želio je da Tarzana 
odmah stavi na pravo mjesto, iza sebe. Da je Tarzan uzmakao i 
zarežao, taj bi se mladi mužjak jamačno bio zadovoljio, ali bi 
uvijek poslije toga Tarzanovo mjesto među njegovim sumajmu- 
nima bilo ispod mjesta onoga mužjaka koji ga je natjerao da se 
makne. 

No Tarzan-majmun se nije maknuo. Umjesto toga zamahnuo 
je svojim golemim dlanom svom snagom svojih jakih mišića te 
je, zahvativsi mladog mužjaka po glavi, ovoga odbacio tako da se 
ispružio po travi. Majmun se podigao i za trenutak opet navalio 
na njega, i ovaj put pograbili su se derući se prstima i grizući 
koljačima — ili je barem to mladi mužjak kanio. Ali jedva su se 
srušili, režući i nastojeći ugristi, kad je majmun-čovjek prstima 
stisnuo protivnikov vrat. 

Odmah se mladi mužjak prestao boriti, te je ležao potpuno 
miran. Onda je Tarzan popustio stisak i podigao se — nije želio 
ubijati, samo je mladoga majmuna želio poučiti, kao i one druge 
koji su promatrali, da je Tarzan-majmun još gospodar. 


Ta je lekcija dobro poslužila — mladi majmuni su mu se 
micali s puta, kao što se mladi majmuni i moraju kad su u 
nazočnosti starijih, a stari mužjaci nisu pokušavali da mu opo- 
vrgavaju njegove povlastice. Nekoliko su dana majmunice s 
mladima u nj sumnjale. Kad bi im se on usudio približiti, one bi 
navalile na nj razjapljenih gubica i ružno ričući. Onda bi se 
Tarzan promisljeno maknuo s puta, jer je i to običaj među 
majmunima — samo pomahnitali mužjaci napadaju majku. Ali 
su se nakon nekog vremena i one navikle na njega. 

Lovio je s njima kao i u prošlim danima, a kad su uvidjeli da 
ih njegov viši razum vodi do najboljih izvora hrane, i da njegov 
lukavi konop lovi tečnu divljač koju su oni jedva ikad kušali, 
ponovo su mu se divili kao sto su mu se i u proslosti, kad je bio 
postao njihov kralj. I tako su ga, prije nego su odlutali iz 
amfiteatra, ponovo izabrali za svog vođu. 

Majmun-čovjek osjećao se posve zadovoljan svojim novim 
životom. Nije bio sretan — to vise nikad ne moze biti, ali je 
barem bio daleko, koliko je samo mogao biti od svega sto ga 
podsjećalo na prošlu nevolju. Već davno bio je odlučio da se ne 
vraća U civilizaciju, a sad je odlučio da više ne vidi ni svoje crne 
prijatelje Vazirije. Zauvijek se odrekao čovječanstva. Počeo je 
živjeti kao majmun — kao majmun će umrijeti. 

A ipak nije mogao izbrisati iz sjećanja činjenicu da se žena 
koju ljubi nalazi nedaleko obitavališta njegova plemena. A nije 
mogao zatomiti ni neprestani strah da je ona možda neprekidno 
u opasnosti. Da je loše zaštićena, vidio je onaj kratki trenutak 
kad je bio svjedokom Claytonove nedjelotvornosti. Što je Tarzan 
na to više mislio, to ga je oštrije pekla savjest. 

Napokon je sam sebe zamrzio sto je dopustio da mu se 
sebična žalost i ljubomora ispriječi između Jane Porter i njezine 
sigurnosti. Kako su dani prolazili, sve se više i više mučio, pa je 
gotovo odlučio da se vrati na obalu i stražari nad Janom Porter i 
Claytonom, kad je čuo vijesti koje su mu promijenile sve planove 
i natjerale ga da mahnito jurne prema istoku, bez obzira na 
nesreću i smrt. 

Prije nego se Tarzan vratio u pleme, neki je mladi mužjak, 
koji nije mogao pronaći par u svom čoporu, pošao, prema 
običaju, da lunja po divljoj džungli, kao i oni stari lutajući 
vitezovi, ne bi li pronašao sebi lijepu družicu iz susjedna čopora. 

Karnate, ja sam Tarzan-majmun. Ti me se sjećaš. Zajedno smo 
zadirkivali Numu kad smo još bili majmunčići i bacali 
na nj štapove i orahe sa sigurnih visokih grana. 


Bio se upravo vratio sa svojom mladom, i pričao je brzo svoje 
pustolovine, da ih ne bi zaboravio. Među ostalim pričao je kako 
je vidio veliko pleme čudnih majmuna. 

— Svi su bili mužjaci, kosmati po licu, osim jednoga — 
govorio je — a ta je bila ženka, svjetlija u boji ćak i nego taj 
stranac — i pokazao je palcem Tarzana. 

Majmun-čovjek odmah je poslušao. Pitao je toliko brzo 
koliko mu je taj tupoglavi majmun mogao odgovarati. 

— Jesu li mužjaci bili niski, krivonogi? 

— Jesu. 


— Jesu li oko slabina nosili Numinu i Šitinu kožu, štapove i 
noževe? 


— Jesu. 

— Ižuto prstenje oko ruku i nogu? 

— Jest. 

— Aženka — je li bila malena i vitka i vrlo bijela? 
— Jest. 


— Jeli pripadala plemenu, ili je bila zarobljenica? 

— Vukli su je za sobom — katkad za ruku — katkad za dugu 
kosu koja joj je rasla na glavi. I uvijek su je tukli nogama i 
rukama. O, kako ih je, bilo zabavno promatrati. 

— Tebi jest! — promucao je Tarzan. 

— Gdje su bili kad si ih vidio, i kamo su išli? — nastavljao je 
pitati majmun-čovjek. 

— Bili su uz drugu vodu ondje straga — i pokazao je prema 
jugu. — Kad su prošli mimo mene, išli su prema jutru, uz rub 
vode. 

— Kad je to bilo? — upitao je Tarzan. 

— Prije pola mjeseca. 

Bez ijedne druge rijeći majmun-čovjek skoči u drveće i pojuri 
poput duha na istok, u smjeru zaboravljenog grada Opara. 


kako se tarzan vratio u opar 


Kaa se Clayton vratio u sklonište te vidio da nema Jane Porter, 


pomahnitao je od straha i boli. Thuran je bio posve normalan, 
groznica ga je ostavila isto tako naglo kako ga je i oborila. Još je, 
onako slab i iscrpen, ležao na postelji od trave u skloništu. 

Kad je Clayton upitao za djevojku, on kao da se začudio što 
je nema. 

— Nisam čuo ništa neobično — odgovorio je. — Ali sam veći 
dio vremena bio u nesvijesti. 

Da taj čovjek nije bio toliko slab, Clayton bi sumnjao da neće 
reći gdje je djevojka. Ali vidio je da u Thurana nema ni toliko 
života da bi bez pomoći mogao sići iz skloništa. U sadašnjem 
tjelesnom stanju nije mogao nauditi djevojci, niti bi se bio 
mogao grubim ljestvama popeti natrag u skloniste. 

Sve do mraka Englez je pretražio obližnju džunglu ne bi li 
pronašao trag nestaloj djevojci ili kakav znak o njezinu 
otmičaru. No, iako bi trag koji je ostavilo pedeset strašnih ljudi, 
onako nevičnih sumi, bio jasan i najtupljem prašsumskom 
stanovniku, jednako kao i gradska ulica Englezu, ipak je ovaj 
prelazio i prelazio preko traga i po dvadeseti put, a da nije opazio 
ni najmanjeg znaka da je njime prošlo mnogo ljudi tek prije 
nekoliko sati. 

Dok je tako tražio, glasno je dozivao djevojčino ime, ali je 
samo privukao Numu. Na sreću, Clayton je na vrijeme vidio 
kako se sjenama lik Nume vijuga prema njemu, te se popeo u 
granje drveta prije nego ga je životinja mogla doseći. To ga je 
spriječilo da traži preostali dio popodneva, budući da je lav 
koračao tamo-amo ispred drveta sve do mraka. 


Čak i onda kad je životinja otišla, Clayton se nije usuđivao 
sići u strašnu tamu ispod sebe, pa je tako proveo užasnu i 
gadnu noć na drvetu. Iduće jutro vratio se na žal izgubivši i 
posljednju nadu da će moći pomoći Jani Porter. 

Idući tjedan Thuran je brzo jačao. Ležao je u sklonistu dok je 
Clayton lovio hranu za obojicu. Ti ljudi razgovarali su samo kad 
je bilo potrebno. Clayton je sad upotrebljavao dio skloništa koje 
je bilo pridijeljeno Jani Porter, te je viđao Thurana samo onda 
kad mu je donosio hrane ili vode ili izvršavao druge poslove sto 
ih je tražila čovječnost. 

Kad je Thuran ponovo mogao silaziti i tražiti hranu, Clay- 
tona je shrvala groznica. Danima je ležao bacajući se u bunilu i 
muci, ali ni jednom ga Thuran nije posjetio. Clayton ne bi ni 
mogao jesti, ali žeđ ga je strašno mučcila. Kad bi popustilo 
bunilo, iako je bio slab, nekako se jednom na dan dovukao do 
potoka i napunio limenčicu koja je ostala u čamcu za spa- 
šavanje. 

Thuran ga je u tim prilikama promatrao s izrazom zluradosti 
— činilo se da stvarno uživa u patnjama čovjeka koji ga je, 
unatoć opravdanom preziru, dvorio kako je najbolje mogao dok 
je ležao i trpio iste muke. 

Napokon je Clayton toliko oslabio da više nije mogao silaziti 
sa skloništa. Jedan dan trpio je žeđu a da se nije obraćao 
Thuranu, ali je napokon, budući da više nije mogao izdržati, 
zamolio Thurana da mu donese vode. 

Thuran je došao na ulaz Claytonove sobe s posudom vode u 
ruci. Lice mu se iskrivilo od gadnog cerenja. 

— Evo vode — rekao je. — Ali najprije da vas podsjetim da ste 
me ocrnili pred djevojkom — da ste je zadržali za sebe i niste je 
htjeli dijeliti sa mnom... 

Clayton ga je prekinuo. — Prestanite — povikao je. — 
Prestanite! Kakvo ste vi to pseto da klevetate dobru ženu koja je 
možda mrtva! Budala sam što sam dopustio da živite — niste 
dostojni da živite ni u ovoj gadnoj zemlji. 

— Evo vam vode — odgovori Thuran. — To je sve sto ćete 
dobiti — i podigao je posudu na usne i otpio. Ono što je ostalo 
prolio je na pod. Onda se okrenuo i ostavio bolesnika. 

Clayton se prevrtao te se, zakopavši lice u ruke, prepustio 
sudbini. 


Sutradan Thuran se odlučio da pođe uz obalu na put prema 
sjeveru, jer je znao da mora nabasati na obitavalista civiliziranih 
ljudi — barem mu ne može biti gore nego što mu je tu, a osim 
toga bješnjenje umirućeg Engleza išlo mu je na živce. 

Zato jer ukrao Claytonu koplje i pošao na put. Bio bi ubio 
bolesnika kad je odlazio, da mu nije palo na pamet da bi to 
zapravo bilo samilosno. 

Isti dan došao je do kolibice na žalu, i srce mu se ispunilo 
nadom kad je vidio ovaj znak blize civilizacije, jer je mislio da je 
to samo nekakva ispostava obližnjeg naselja. Da je znao komu 
pripada, i da je vlasnik u taj isti trenutak samo nekoliko milja u 
unutrašnjosti, Nikolas Rokoff pobjegao bi s tog mjesta kao da je 
okuženo. Ali on to nije znao, pa je tu ostao nekoliko dana da 
uživa u sigurnosti i razmjernoj udobnosti kolibe. Zatim je 
nastavio put prema sjeveru. 

U logoru lorda Tenningtona pripremali su se da izrade trajne 
nastambe, a onda da posalju ekspediciju od nekoliko ljudi pre- 
ma sjeveru da traže pomoć. 

Budući da su dani prolazili a da nije došla željena pomoć, 
nada da su se Jane Porter, Clayton i Thuran spasili počela je 
jenjavati. Nitko više o tom nije govorio profesoru Porteru, a on se 
toliko udubio u svoje znanstvene sne da nije opažao kako 
prolazi vrijeme. 

Katkad bi napomenuo da će za nekoliko dana svakako vidjeti 
kako neki parobrod baca sidro uz njegovu obalu, i da će se onda 
svi sretno ponovo sjediniti. Onda bi opet govorio o vlaku i pitao 
se neće li zakasniti zbog mećave. 

— Da tog dragog starca sad već ne poznajem tako dobro — 


napomenuo je Tennington gospođici Strong — bio bih posve 
siguran da je... ovaj ... da nije posve pri sebi. 
— Da to nije tako turobno bilo bi smiješno — nabacila je 


djevojka žalosno. — Ja, koja ga poznajem cijeli svoj život, znam 
koliko voli Janu. Ali drugima se mora činiti da je savršeno 
ravnodušan prema njezinoj sudbini. Samo zato što je toliko 
nepraktičan ne može da shvati nešto tako stvarno kao sto je 
smrt, osim ako ne vidi posve očigledan dokaz. 

— Ne biste ni pomislili što je jučer učinio — nastavljao je 
Tennington. — Vraćao sam se sam s malog lova kad sam ga sreo 
kako brza tragom divljači koji sam i ja slijedio dolazeći u logor. 


Ruke je bio sklopio pod skutima dugog crnog kaputa a cilindar 
je bio nabio duboko na glavu dok se, očiju uprtih o tlo, žurio 
naprijed, jamačno u iznenadnu smrt, samo da ga ja nisam 
spriječio. »Ta kamo ćete to, profesore?« upitao sam ga. »Idem u 
grad, lorde Tenningtone«, odgovorio je koliko je samo ozbiljno 
mogao, »da se požalim šefu pošte na slabu poštansku službu 
ovdje. Ta, gospodine, tjednima nisam primio ni jedno pismo. 
Mora da imam nekoliko pisama od Jane. To se mora odmah 
prijaviti Washingtonu.« I biste li vjerovali, gospođice Strong — 
nastavljao je Tennington — bilo je vraškog posla prije nego sam 
starca uvjerio da ne samo da nema nikave poštanske službe, 
nego ni grada, i da on ćak nije na istom kontinentu na kojem je 
Washington, niti na istoj hemisferi. Kad je to shvatio, počeo se 
zabrinjavati za svoju kćer — mislim da je tad prvi put pravo 
procijenio naš položaj, ili činjenicu da se gospođica Porter 
možda nije spasila. 

— Ne volim na to misliti — spomenula je djevojka — a ipak 
mogu misliti samo na odsutne članove našeg drustva. 

— Nadajmo se najboljemu — odgovori Tennington. — Vi ste 
nam sami dali sjajan primjer hrabrosti, jer je u neku ruku vaš 
gubitak ipak najveći. 

— Da — reče ona. — Ne bih ljubila Jane Porter više ni da mi 
je sestra. 

Tennington nije pokazivao koliko se iznenadio. On uopće nije 
mislio na Porterovu kćer. On je, otkako je stradala Lady Alice, 
proboravio mnogo s tom lijepom kćerkom Marylanda, i nedavno 
mu se učinilo da ju je zavolio mnogo više nego što bi moglo biti 
dobro za njegov unutrašnji mir, jer se sad skoro stalno sjećao 
onoga što mu je Thuran bio povjerio — da su on i gospođica 
Strong zaručeni. Pitao se je li Thuran, napokon, bio posve tačan 
u svojoj izjavi. Na djevojci nije nikad primjećivao vise od obična 
prijateljstva. 

— A onda ćete u gubitku Thurana, ako su izgubljeni doista 
doživjeti veliku žalost — usudio se reći. 

Pogledala ga je brzo. — Thuran mi je postao vrlo drag 
prijatelj — odgovorila je. — Voljela sam ga vrlo mnogo, iako sam 
ga poznavala samo kratko vrijeme. 

— To se vi onda niste za nj zaručili? — izlanuo je. 


— Ma, ne! — povikala je ona. — U tom smislu nisam za nj 
uopće marila. 

Lord Tennington želio je nešto reći Hazeli Strong — želio je 
jako to reći, i reći joj odmah. Ali su mu nekako rijeći zapinjale u 
grlu. Poćinjao je labavo nekoliko puta, čistio vrat, crvenio u licu, 
te je napokon završio tim da je napomenuo da se nada kako će 
se kabine završiti prije nego počne kišno doba. 

Ali, iako on nije znao, priopćio je djevojci upravo ono što je 
kanio, i ona se osjećala sretnom — sretnijom nego što je ikad 
prije bila u svom životu. 

Upravo onda razgovore im prekide pogled na čudnu i strašnu 
pojavu koja je izronila iz džungle upravo na jugu logora. 
Tennington i djevojka ugledaše je u isto vrijeme. Englez je 
posegnuo za revolverom, ali kad je polugolo, bradato stvorenje 
izviknulo njegovo ime i potrčalo prema njima, on je spustio ruku 
i pokročio mu u susret. 

Nitko u tom prljavom, iscrpenom stvorenju, pokrivenom 
jednim jedinim komadom odjeće od malih krzna, ne bi bio 
prepoznao onog urednog Thurana kojega je društvo posljednji 
put vidjelo na palubi Lady Alice. 

Prije nego što su drugi članovi te zajednice saznali o njegovu 
dolasku, Tennington i gospođica Strong ispitaše ga o drugim 
ljudima iz nestalog čamca. 

— Svi su mrtvi — odgovori Thuran. — Ona tri mornara 
umrla su prije nego smo prispjeli na kopno. Gospođicu Porter 
odnijela je u džunglu neka divlja zvijer dok sam ja ležao u bunilu 
od groznice. Clayton je umro od iste groznice, ali ukoliko dana 
poslije toga. A kad pomislimo da nas je sve to vrijeme dijelilo 
nekoliko milja — jedva dan hoda. To je strašno. 


Kako je dugo Jane Porter ležala u mraku prostorije ispod 
hrama, toga ona nije znala. Neko je vrijeme bila u bunilu od 
groznice, ali kad je ta prošla Jane je počela ponovo, polako 
jačati. Svaki dan joj je žena koja joj je donosila hrane davala 
znak da ustane, ali je mnogo dana djevojka samo tresla glavom 
da naznači da je preslaba. 


Ali se napokon mogla dići na noge, a onda i zakoračiti 
nekoliko koraka podupirući se rukom o zid. Njezini zarobijivači 
sad su je promatrali sa sve većim zanimanjem. Približavao se 
dan, i žrtva je jačala. 

Tada je došao i taj dan, i neka je mlada žena, koju Jane 
Porter prije nije vidjela, došla s nekoliko drugih u tamnicu. Tu 
su izvršile neki obred — djevojka je bila sigurna da je vjerske 
prirode, te se ponovo osokolila i veselila što je pala u ruke 
ljudima koji su očigledno pod profinjenim i nježnim utjecajem 
vjere. Postupat će s njom ljudski — sad je bila posve sigurna. 

I zato, kad su je vodili iz tog zatvora, kroz duge, tamne 
hodnike i uz stepenište od betona do sjajnog dvorista, ona je išla 
spremno, čak veselo — jer nije li se nalazila među slugama 
božjim? Možda se, dakako, njihovo tumačenje najvišeg bića 
razlikovalo od njezina, ali činjenica da su vjerovali u nekakva 
boga bio je dovoljan dokaz da će biti ljubazni i dobri. 

Ali kad je vidjela kameni oltar usred dvorišta, i na njemu i na 
obližnjem betonskom podu, tamnosmeđe mrlje, počela se čuditi 
i sumnjati. A kad su se sagnuli i svezali joj gležnjeve i straga 
privezali zapešća, sumnja joj se pretvori u strah. Trenutak 
kasnije, kad su je podigli i položili nauznak preko oltara nada ju 
je posve ostavila, te se počela tresti u agoniji straha. 

Za grotesknog plesa zavjetnika ona je ležala ukočena od 
straha, i nije trebalo da vidi tanku oštricu u rukama velike 
svećenice, koja se polako dizala iznad nje, da joj jos više potvrdi 
njezinu kob. 

Dok je ruka silazila, Jane Porter zatvorila je oči i tiho se 
molila — zatim je podlegla naporu koji su joj pretrpjeli umorni 
živci, te se onesvijestila. 


Dan i noć Tarzan-majmun jurio je prašumom prema ru- 
ševnom gradu u kojem je, kako je sigurno znao, njegova lju- 
bljena djevojka ležala zarobljena ili mrtva. 

Za dan i noć prevalio je istu udaljenost za koju je pedeset 
strašnih ljudi trebalo veći dio tjedna, jer je Tarzan-majmun 
putovao po srednjoj terasi, visoko iznad isprepletenih zapreka 
koje ometaju napredak na tlu. 


Iz onoga što mu je ispričao mladi majmun bilo mu je jasno da 
je ona zarobljenica Jane Porter, jer nije bilo ni jedne druge male 
»ženke« u cijeloj džungli. One »mužjake« iz majmunova grubog 
opisa prepoznao je kao one groteskne parodije čovječanstva koje 
nastanjuju ruševine Opara. A djevojčinu sudbinu mogao je sebi 
predstaviti jasno kao da joj je očevidac. Nije mogao znati kad će 
je položiti preko onog strašnog oltara, ali će njezino drago, krhko 
tijelo napokon onamo doći, u to je bio siguran. 

Ali napokon se, poslije stoljeća, kako se nestrpljivom 
majmunu-čovjeku činilo, popeo na klisure koje su priječile 
dolazak u pustu dolinu, a pred njim su ležale sablasne i strašne 
ruševine gadnog grada Opara. Brzao je suhim i prašnim gro- 
madama posijanim tlom prema cilju svojih želja. 

Hoće li stići na vrijeme da je spasi? Nadao se uporno. Barem 
se može osvetiti, i u svom bijesu, činilo mu se, bit će kadar 
izbrisati cijelo stanovništvo tog strašnog grada. Bilo je skoro 
podne kad je dospio do velike gromade na vrhu koje se završava 
tajni hodnik do jama ispod grada. Poput mačke popeo se strmim 
stranama mrkog, granitnog masiva. Trenutak kasnije trčao je 
tamom dugog, ravnog tunela koji je vodio do riznice. Prošao je 
kroza nj, a onda isao dalje i dalje, dok napokon nije došao do 
rova poput zdenca na suprotnoj strani kojega se nalazio onaj 
zatvor s prividnim zidom. 

Dok se na trenutak zaustavio na rubu tog zdenca, kroz otvor 
ondje gore dopro je do njega neki slabi zvuk. Njegovo ga je ostro 
uho zamijetilo i protumaćilo — to je bio smrtni ples koji prethodi 
žrtvovanju, i onaj jednolični obred velike svećenice. Čak je 
razabirao glas te žene. 

Obilježava li taj obred upravo ono što se on toliko žurio da 
spriječi? Obuze ga val užasa. Hoće li, napokon, zakasniti samo 
za jedan trenutak? Poput uplašena jelena skočio je preko uske 
pukotine na onu stranu hodnika. Kao opsjednut trgao je onaj 
stvorio je otvor, uturio je glavu i ramena kroz prvu malu rupu 
koju je načinio, pa je ponio ostatak zida sa sobom, da se sroza 
bučno na betonski pod tamnice. 

Jednim skokom preskočio je tu sobu i bacio se na stara 
vrata. Ali tu se zaustavio. One jake prijevornice na drugoj strani 


Napokon mu je sinula ideja. Užurbano svezavši kraj konopa za komad 
granite, a ostatak zadržavši kod sebe, bacio je kamen uvis... 


pora, pa da se uvjeri da je uzaludno pokušavati oboriti tu 
nepropustljivu zapreku. Bio je samo jedan drugi put, a taj je 
vodio natrag kroz duge tunele do gromade koja se nalazila milju 
od gradskih zidova, a onda da se vrati po otvorenom, kao što je 
prvi put bio došao sa svojim Vazirijima. 

Shvatio je da će, mora li se vratiti i ući u grad površinom, 
zakasniti da spasi djevojku, ako to doista ona leži na žrtveniku 
iznad njega. Ali nije bilo drugog puta, kako se činilo, pa se zato 
okrenuo i potrčao brzo u hodnik s one strane probijenog zida. 
Kod zdenca opet je ćuo jednolični glas velike svećenice, pa mu 
se, kad je pogledao gore, onaj otvor, dvadeset stopa iznad njega 
učinio tako blizu da mu se htjelo skočiti do njega, u mahnitu 


nastojanju da dopre do unutarnjeg dvorista koje je ležalo tako 
blizu. 

Da samo može jednim krajem svog konopa zahvatiti kakvu 
izbočinu na vrhu tog otvora koji ga je toliko vabio! Poslije 
trenutka stanke i razmišljanja sunu mu u glavu jedna misao. 
Pokušat će. Okrenuvši se natrag srušenom zidu, uhvati jedan 
od velikih pljosnatih kamena od kojih se on sastojao. Užurbano 
privezavši jedan kraj svog konopa za taj komad granita, vratio se 
do rova pa je, savivši ostatak konopa na podu do sebe, 
majmun-čovjek uhvatio onaj teški kamen objema rukama te ga 
je, zamahnuvši njim nekoliko puta, da odmjeri daljinu i smjer 
bacio uvis pod malim kutom, tako da je on umjesto da padne 
natrag ravno u rov dodirnuo onaj kraj otvora i otkotrljao se s one 
strane u dvorište. 

Tarzan je trenutak vukao slobodni kraj konopa dok nije 
osjetio da se kamen prilično čvrsto smjestio na vrhu rova, a 
onda se on zanjihao nad crnim dubinama. Onaj trenutak kad je 
njegova puna težina dosla na konop ovaj se gore malko 
poskliznuo. Čekao je ondje, strašno napet, a konop se spuštao u 
malim trzajima, palac po palac. Kamen se povlačio gore 
vanjskom stranom građevine koja je opkoljavala rov — hoće li se 
zaustaviti na samom rubu, ili će ga on svojom težinom navući 
na sebe, te će pasti u nepoznate dubine pod sobom? 


kroz prašumu 


Na kratak, neugodan trenutak Tarzan je osjećao kako se kliže 
konop za koji je on prianjao, i čuo kako se o gornje zidove straže 
kamen. 

Onda se odjednom konop zaustavi — kamen sa zaustavio na 
samom rubu. Spretno se majmun-čovjek penjao tankim 
konopom. U trenutku glava mu je bila iznad ruba rova. Dvorište 
je bilo prazno. Stanovnici Opara motrili su žrtvovanje. Tarzan je 
iz obližnjeg žrtvenog dvorišta čuo Lain glas. Ples je prestao. 
Gotovo da je vrijeme da se spusti nož. Ali dok je to mislio, trčao 
je brzo prema zvuku glasa velike svećenice. 

Sudbina ga je vodila do samih vrata one velike sobe bez 
krova. Između njega i oltara bio je dugi red svećenika i sve- 
ćenica, koji su sa svojim zlatnim časama čekali da se prolije 
topla krv njihove žrtve. 

Laina ruka silazila je polako prema grudima one krhke, 
mirne pojave sto je ležala ispružena na tvrdom kamenu. Tarzan 
je zinuo, gotovo je zajecao, kad je prepoznao crte lica djevojke 
koju je ljubio. I onda se ožiljak na njegovu ćelu pretvori u žarko 
rumenilo, crvena magla stvori mu se pred očima, pa je, sa 
strašnom rikom pobješnjela majmuna, skočio poput golema 
lava među zavjetnike. 

Pograbivsši od najbližeg svećenika toljagu, lupao je oko sebe 
poput prava demona dok se brzo probijao prema oltaru. Laina 
ruka zaustavila se na prvu buku. Kad je vidjela tko ju je proizveo 
problijedjela je. Uopće nije mogla shvatiti tajnu kako je ovaj 
čudni bijelac pobjegao iz tamnice u koju ga je ona bila 
zaključala. Nije ga kanila ikad pustiti iz Opara, jer je na njegovo 


golemo tijelo i lijepo lice gledala očima žene, a ne očima 
svećenice. 

U svojoj lukavoj glavi izmislila je priču o čudesnom otkri- 
venju s usana samog plamenog boga, u kojoj joj se naložilo da 
tog bijelog stranca prihvati kao glasnika njegovu narodu na 
zemlji. To bi zadovoljilo ljude u Oparu, to je ona znala, čovjek bi 
bio zadovoljan, ona je bila posve sigurna, da ostane i bude joj 
suprug umjesto da se vrati na žrtvenik, 


Ali kad je ona posla da mu protumači taj nacrt, on je nestao, 
iako su vrata bila čvrsto zaključana onako kako ih je ona 
ostavila. A sad se vratio — kao da se stvorio od samog zraka — 
ubija njezine svećenike kao da su ovce. Na trenutak zaboravila 
je svoju žrtvu, i prije nego se mogla ponovo pribrati, golemi 
bijelac stajao je pred njom, sa ženom koja je ležala na oltaru na 
svojim rukama. 

— Makni se, La — poviče on, — Spasila si me jednom, pa ti 
neću nauditi. Ali ako se umijesas ili me počnes slijediti, morat 
ću i tebe ubiti. 

Dok je to govorio, stupio je mimo nju prema ulazu u pod- 
zemne prostorije. 

— Tko je ona? — upitala je velika svećenica pokazujući u 
onesviještenu ženu. 

— Onaje moja — odgovori Tarzan-majmun. 


Jedan trenutak oparska djevojka zurila je razrogačenih 
očiju. Onda joj se oči ispuniše očajem — suze navriješe, i malko 
zavrisnuvši ona se sroza na hladni pod, upravo kad je roj 
strašnih ljudi jurnuo kraj nje da skoči na majmuna-čovjeka. 


Ali Tarzan-majmun nije bio ondje kad su posegnuli da ga 
zgrabe. Lakim skokom nestao je u hodniku koji je vodio u donje 
prostorije, a kad su njegovi progonitelji posli opreznije za njim, 
vidjeli su da je prva soba prazna, ali su se ipak nasmijali i počeli 
brbljati jedni s drugima, jer su znali da iz tih spilja ima samo 
onaj izlaz koji služi kao i ulaz. Ako uopće iziđe, morat će izići 
ovim putem, a oni će čekati i stražariti. 

I tako je Tarzan-majmun, noseći onesviještenu Jane Porter, 
prolazio spiljama Opara, ispod hrama plamenog boga, a da ga 
nije nitko progonio. Ali kad su Oparani malko dulje o tom 


razgovarali, sjetili su se da je taj isti čovjek već i prije utekao u 
spilje, te se, iako su oni promatrali ulaz, nije vratio. A danas je 
ipak navalio na njih izvana. Oni će ponovo napolje u dolinu 
poslati pedeset ljudi, da uhvate i pronađu tog obesčastitelja 
njihova hrama. 


Pošto je Tarzan dopro do rova s one strane provaljenog zida, 
osjećao je tako sigurno da će pobjeći da se zaustavio da izvađeno 
kamenje ponovo stavi na mjesto, jer nije želio da ti stanovnici 
otkriju ovaj zaboravljeni prolaz, i tako naiđu na riznicu. Naumio 
se opet vratiti u Opar, i odnijeti još veće bogatstvo nego što ga je 
već ukopao u majmunskom amfiteatru. 


Hodao je dalje kroz hodnike, mimo prva vrata i kroz riznicu, 
mimo druga vrata pa u dugi, ravni tunel koji je vodio do visokog 
skrivenog izlaza s one strane grada. Jane Porter još je bila 
onesviještena. 


Na vrhu velike gromade zaustavio se da baci pogled na grad. 
Ravnicom je dolazio, kako je vidio, čopor ružnih Oparana. 
Trenutak je oklijevao. Da li da siđe i potrči prema udaljenim 
liticama, ili da se tu sakrije do noći? I onda se, pogledavši bijelo 
djevojačko lice, odluči. Ne može je držati ovdje i dopustiti da se 
njezini neprijatelji ispriječe između njih i slobode. On to ne može 
znati, ali možda ih slijede i kroz taj tunel, a da mu se neprijatelji 
nađu i sprijeda i straga sigurno bi ga uhvatili, jer se on ovako 
opterećen onesviještenom djevojkom ne može probijati između 
neprijatelja. 


Nije bilo lako sići niz strmu stranu gromade s Janom Porter 
na rukama, ali kad ju je svojim travnatim konopom svezao 
preko ramena uspio se spustiti na tlo prije nego su Oparani 
stigli do te velike stijene. Budući da je sišao na strani daljoj 
gradu, oni koji su ga tražili nisu ga vidjeli, a nisu ni sanjali da im 
se njihov plijen nalazi tako blizu. 


Zadržavajući između njih sebe i progonitelja, Tarzan- 
majmun uspio je prijeći gotovo milju, prije nego što su Oparani 
obišli granitnu stijenu i ugledali bjegunce pred sobom. Urlajući 
od divlje radosti, potrčali su mahnito, misleći bez sumnje da se 
će naskoro dostići opterećenog trkača. Ali su i potcjenjivali 


snagu majmuna-čovjeka i precjenjivali mogućnosti svojih 
vlastitih kratkih, krivih nogu. 


Trčeći polako, Tarzan se održavao na uvijek istoj udaljenosti. 
Katkad bi pogledao lice tako blizu njegovu. Da ono srce, koje je 
bilo pritisnuto tako blizu njegovu, nije polako kucalo, ne bi bio 
znao da je živo, tako je blijedo i razvućčeno bilo ono jadno, 
umorno lice. 


I tako su dospjeli do stolastog vrha planine i graničnih 
klisura. Posljednju milju Tarzan je potrčao poput jelena, tako da 
ima dovoljno vremena silaziti stranama litica prije nego Oparani 
dopru do vrha i na njih navale kamenjem. I tako se dogodilo da 
se on našao pola milje ispod vrha kad su na njegov rub dospjeli 
zadihani divlji ljudi. 

S povicima bijesa i razočaranja poredali su se uz vrh klisure 
tresući toljagama i skačući od velike, gnjevne strasti. Ali ovaj 
puta nisu progonili preko granice svoje zemlje. Tesko je rećije li 
to zato što su se sjećali kako su već i prije dugo i mučno ali 
uzaludno tražili, ili Sto su vidjeli kako je lako majmun-čovjek 
nestajao pred njima i kako je ono bio potrčao — ali shvatih su da 
nema nikakve nade za uspjeh daljeg progona. Ali kad je Tarzan 
dopro do šuma koje su počele na podnožju brežuljaka što su se 
pružali uz granične klisure, okrenuli su se licima ponovo prema 
Oparu. 

Upravo na rubu šume, na nutarnjoj strani, gdje je još mogao 
promatrati vrhove litica, Tarzan je odložio svoj teret na travu, te 
je, pošavšsi prema obližnjoj rječici, donio vode kojom joj je 
okupao lice i ruke. Ali je čak ni to nije oživjelo, on ju je, u velikoj 
neprilici, pokupio u svoje jake ruke i požurio dalje na zapad. 


Kasno popodne Jane Porter se osvijestila. Nije odmah ot- 
vorila oči — nastojala se sjetiti prizora koje je posljednje vidjela. 
Ah, sad ih se sjećala. Oltar, strašna svećenica, nož koji je silazio. 
Malko je zadrhtala, jer je mislila da je to ili smrt ili se nož zabo u 
njezino srce, pa ona doživljava ono kratko bunilo što prethodi 
smrti. 


A kad je napokon smogla hrabrosti da otvori oči, ono sto je 
vidjela potvrdi joj opravdanost njezina straha, jer je vidjela da je 


kroz lisnat raj nose ruke njezina mrtva ljubavnika. — Ako je to 
smrt — promucala je — onda je dobro sto sam mrtva. 

— Progovorila si, Jane! — povikao je Tarzan. — Osvijestila si 
se! 

— Da, Tarzane-majmune — odgovorila je ona, pa joj se prvi 
put u mjesecima lice osvijetli smiješkom mira i sreće. 

— Ipak sam bio došao na vrijeme, — povikao je majmun- 
čovjek spuštajući se na tlo na travnatoj čistini kraj potoka. 

— Na vrijeme? Što time misliš? — pitala je ona. 

— Na vrijeme da te spasim od smrti na oltaru, draga — 
odgovorio je. — Ne sjećas li se? 

— Da me spasiš od smrti! — pitala je zabezeknuta. — Ta 
nismo li oboje mrtvi, moj Tarzane? 


Dotad ju je položio na travu, s leđima naslonjenim na veliko 
drvo. Na njezino pitanje stupio je nekoliko koraka natrag, da je 
bolje vidi. 

— Mrtvi! — ponovio je a onda se nasmijao. — Ti nisi, Jane. A 
ako se hoćeš vratiti u grad Opar i upitati one koji ondje stanuju, 
ti će ti reći da ja nisam prije nekoliko kratkih sati bio mrtav. Ne, 
draga, oboje smo vrlo živi. 

— Alii Hazel i Thuran rekli su mi da si pao u ocean mnogo 
milja daleko od kopna — navaljivala je ona, kao da ga hoće 
uvjeriti da doista mora biti mrtav. — Rekli su da si to morao biti 
bas ti, i da nikako nisi mogao ostati živ, da te nije mogao 
pokupiti nikakav brod. 

— Kako da te uvjerim da nisam duh? — pitao je smijući se. 
— Divni Thuran bacio me u more, ali se nisam utopio — ispričat 
ću ti doskora sve — i evo me ovdje, uglavnom sam isti onaj divlji 
čovjek kojega si prvi put upoznala, Jane Porter. 


Djevojka se polako diže na noge te mu priđe. 

— Ne mogu ni sad vjerovati — promucala je. — Ne može doći 
takva sreća poslije svega onoga gadnoga sto sam proživjela u 
ovim strašnim mjesecima otkako je potonula Lady Alice. 


Prišla mu je posve i položila dlan, nježan i drhtav, na njegovu 
ruku. 

— Mora da sanjam, za trenutak ću se probuditi i vidjeti kako 
mi onaj strašni nož silazi prema srcu — poljubi me, dragi, samo 
još jednom prije nego mi zauvijek ode taj san. 


Tarzana-majmuna nije bilo potrebno drugi put pozvati. 
Zagrlio je svoju ljubljenu djevojku i nije je poljubio samo 
jednom, nego stotinu puta, dok se sva nije zadihala. A ipak kad 
je prestao, zagrlila ga oko vrata i još jednom njegove usne 
privukla na svoje. 

— Jesam li zbilja živ, ili sam samo san? — pitao ju je. 

— Akonisi živ, moj čovječe — odgovorila je — volim da ovako 
umrem prije nego se probudim u onu zbilju mojih posljednjih 
budnih trenutaka. 


Neko vrijeme oboje su šutjeli — gledajući jedno drugo u oči 
kao da oboje još sumnja u zbilju divne sreće. Proslost su, sa 
svim njezinim ružnim razočaranjima i strahotama, zaboravili — 
budućnost im ne pripada — ali sadašnjost — ah, ta je njihova. 
Nitko im je ne može oduzeti, Djevojka je prva prekinula tu 
ugodnu sutnju. 

— Kamo idemo, dragi? — upitala je. — Što ćemo raditi? 

— Kamo bi najradije išla? — upitao je on. — Što bi najviše 
voljela raditi? 

— Ići onamo kamo ideš ti, moj čovjeće. Da činim ono što se 
čini najbolje tebi — odgovorila je. 

— A Clayton? — upitao je on. Na jedan trenutak bio je 
zaboravio da na zemlji postoji netko osim njih dvoje. — Mi smo 
zaboravih na tvog supruga. 

— Ja nisam udata, Tarzane-majmune — povikala je. — I 
više nisam zaručena. Dan prije no što su me uhvatila ona 
strašna stvorenja razgovarala sam s gospodinom Claytonom o 
svojoj ljubavi prema tebi, a on je onda shvatio da ne mogu 
održati ono opako obećanje koje sam mu bila zadala. To je bilo 
posto smo se čudesno spasili od lava koji nas je bio napao. — 
Ona je odjednom zasšutjela i pogledala ga, a u očima sjalo joj se 
pitanje. — Tarzane-majmune, ti si ono učinio? To nije mogao 
biti nitko drugi. 


On je spustio oči, jer se stidio. 


— Kako si mogao otići i ostaviti me? — povikala je ona 
predbacujući mu. 
— Molim te, nemoj, Jane! — rekao je. Molim te, nemoj! Ne 


možes znati koliko sam trpio zbog tog okrutnog čina, a koliko 
sam trpio i u onom samom trenutku, najprije od ljubomorna 


bijesa, a zatim zbog gorke sudbine koju nisam zasluživao. 
Poslije toga bio sam se vratio majmunima, Jane, naumivši da 
nikad više ne vidim ljudsko biće. — Onda joj je ispričao o svom 
životu otkako se vratio u džunglu — o tom kako se poput olovna 
viska spustio od civilizarana Parižanina do divljeg vazirskog 
ratnika, a odande natrag do životinje. 


Ona ga je mnogo ispitivala, a napokon, sa strahom, o onomu 
što joj je bio rekao Thuran — o Parižanki. On joj je ispričao 
svaku pojedinost svog civiliziranog života, ne ispuštajući nista, 
jer se nije stidio, jer joj je njegovo srce uvijek bilo vjerno. Kad je 
završio, gledao ju je, kao da čeka njezin sud, ili osudu. 

— Znala sam da ne govori istinu — rekla je. — 0, kakvo je to 
užasno stvorenje! 

— Ne ljutiš se na mene? — upitao ju je. 


A njezin odgovor, iako se nije činio važan, bio je posve ženski. 

— Jeli Olga de Coude vrlo hjepa? — upitala je. 

A Tarzan se nasmijao i ponovo je poljubio. — Ni desetinu 
tako lijepa kao ti, draga — odgovorio je. 

Ona je zadovoljno malko uzdahnula te mu je prislonila glavu 
na rame. Znao je da mu oprašta. 


Te noći Tarzan je sagradio udobno sklonište na zanjihanim 
granama visoka drveta, i tu je spavala umorna djevojka, dok se 
on savio u rašljama ispod nje spreman i u snu da je štiti. 


Trebalo je mnogo dana da prevale onaj dugi put do obale. 
Gdje je to bilo lako, hodali su držeći se za ruke, ispod nadsvođa 
od granja visoke šume, kao sto su u dalekoj proslosti hodali 
njihovi praiskonski preci. Kad je grmlje bilo gusto on ju je uzeo u 
svoje velike ruke i nosio je lako kroz drveće, i dani su bili 
prekratki, jer su oni bili sretni. Da im se nije žurilo da stignu 
pomoći Claytonu, bili bi ugodnu radost tog divnog putovanja 
razvlačili u beskonačnost. 


Posljednji dan prije nego su dosegli obalu Tarzan je za- 
mirisao pred sobom ljude — miris crnaca. To je rekao djevojci i 
upozorio je da šuti. — U džungli ima malo prijatelja — napome- 
nuo je suho. 

Za pola sata prikrali su se skupini crnih ratnika koji su 
jedan za drugim isli prema zapadu. Kad ih je Tarzan ugledao, 


povikao je od radosti — to je bila skupina njegovih Vazirija. 
Busuli je bio ondje, i drugi koji su ga bili pratili u Opar. 
Ugledavši ga, zaplesali su i povikali od goleme radosti. Rekli su 
da ga traže već tjednima. 


Crnci su se prilično začudili kad su vidjeli da je s njim bijela 
djevojka, a kad su saznali da će mu to biti žena, natjecali su se 
tko će je više častiti. Dok su se sretni Vaziriji smijali i plesali oko 
njih, stigli su do grubog sklonista na obali. 


Tu nije bilo nikakva znaka života, i nitko nije odgovorio na 
njihov poziv. Tarzan se brzo popeo u unutrašnjost kolibice na 
drvetu, samo da se trenutak kasnije pojavi s praznom 
limenkom. Bacivši je dolje Busuliju, rekao mu je da donese 
vode, a onda je pozvao Jane Porter da se popne gore. 


Zajedno su se nagnuli nad ono iscrpeno tijelo koje je nekad 
bilo engleski plemić. Suze navriješe na djevočine oči kad je 
vidjela jadne, upale obraze i utonule oči, kao i znakove patnje na 
nekoć mladom i lijepom licu. 

— Još živi — reče Tarzan. — Učinit ćemo za njega sve što 
možemo, ali bojim se da smo zakasnili. 


Kad je Busuli donio vode, Tarzan je protisnuo nekoliko 
kapljica između ispucanih i nateklih usana. Navlažio je vruće 
čelo i oprao udove. 

Tada je Clayton otvorio oči, slab, sjenovit smiješak osvijetlio 
mu je lice kad je ugledao kako se djevojka naginje nada nj. Kad 
je ugledao Tarzana, izraz mu se promijenio u čuđenje. 

— U redu je, stari — rekao je majmun-čovjek. — Našli smo 
vas na vrijeme. Sve će sad biti u redu, i podići ćemo vas na noge 
prije nego i znate. 


Englez je slabo stresao glavom. — Prekasno je — sapnuo je. 
— Ali svejedno. Radije umirem. 

— Gdjeje Thuran? — upitala je djevojka. 

— Ostavio me je kad se groznica pogoršala. On je vrag. Kad 
sam ga molio vode, koju više nisam mogao donositi, on ju je 
ispio preda mnom i ostalo izlio, i smijao mi se u lice. 

— Na tu pomisao čovjek se odjednom upalio iskrom života. 
Podigao se na lakat. — Da — gotovo je povikao. — Živjet ću. 
Živjet ću toliko da pronađem i ubijem tu životinju! — Ali od tog 


kratkog napora još je više oslabio, te je klonuo natrag na travu 
što je trunula, koja je, s njegovim starim ogrtačem, bila postelja 
Jane Porter. 

— Ne brinite se za Thurana — rekao je Tarzan-majmun stav- 
ljajući ruku utješno na Claytonovo čelo. — On pripada meni, ija 
ću ga na koncu uhvatiti, ne bojte se. 


Dugo je Clayton ležao mirno. Nekoliko puta Tarzan je stavio 
uho posve blizu utonulim grudima, da uhvati slabo kucanje 
istrošenog srca. U predvečerje ponovo se na kratak časak 
podigao. 

— Jane — šapnuo je. Djevojka je sagnula glavu bliže da ćuje 
tu tihu poruku. — Ja sam ti učinio krivo — i njemu — kimnuo je 
slabo prema majmunu-čovjeku. — Toliko sam te ljubio — ovo je 
jadna isprika za moju uvredu. Ali nisam mogao podnijeti da te 
se odrečem. Ne tražim da mi oprostiš. Samo želim da sad učinim 
ono sto je trebalo da učinim prije godinu dana. — Prtljao je po 
džepu ogrtača tražeći nešto što je ondje bio otkrio dok je ležao a 
groznica mu je popuštala. Ubrzo je pronašao — zgužvan komad 
žutog papira. Pružio ga je djevojci a kad ga je ona uzela njegova 
je ruka mlohavo pala na njegove grudi, glava mu se nagnula 
natrag, i on je malko zasopio a zatim se ukočio i umirio. Onda je 
Tarzan navukao skut ogrtača preko gore okrenutog lica. 


Trenutak su ondje klečali, djevojčine usne micale su se u 
tihoj molitvi, a kad su se podigli i stajali na svakoj strani sad 
mirna tijela, suze su navrle na oči majmuna-čovjeka, jer je kroz 
tjeskobu koja je mučila njegovo srce stekao sućut za patnju 
drugih. 

Kroz svoje suze djevojka je čitala poruku na komadu iz- 
blijedjelog žutog papira, a kad je pročitala oči joj se rastvoriše. 
Dvaput je pročitala one zapanjujuće riječi prije nego što ih je 
mogla potpuno shvatiti. 


Otisci prstiju dokazuju da si Greystoke. Čestitam. 
D'ARNOT 


Pružila je papir Tarzanu. — A on je to znao cijelo vrijeme, i 
nije ti rekao? — pitala je. 


— Ja sam znao prvi, Jane — odgovorio je. — Nisam uopće 
znao da on zna. Mora da sam one noći u čekaonici ispustio taj 
brzojav. Ondje sam ga bio primio. 

— A poslije si nam rekao da tije majka bila majmunica, i da 
nikad nisi poznavao svog oca? — pitala je ne vjerujući. 

— Časti imetak za mene, bez tebe, nije značio ništa, draga 
— odgovorio je. — I da sam sve to oduzeo od njega, bio bih 
orobio ženu koju ljubim — ne shvaćaš li Jane? — Činilo se kao 
da se hoće ispričati za svoju pogresku. 

Ona preko tijela mrtvaca pruži prema njemu ruke i primi 
njegove. 

— Aja sam htjela odbaciti takvu ljubav? — progovorila je. 


odlazak majmuna-čovjeka 


Iduće jutro krenuše na kratak put do Tarzanove kolibe. Četiri 
Vazirija nosila su mrtvog Engleza. Majmun-čovjek bio je predlo- 
žio da se Clayton pokopa uz prijašnjeg-lorda Greystokea, na 
rubu džungle, uz kolibu koju je stariji čovjek bio sagradio. 

Jane Porter veselila se što će se tako učiniti, i u dubini svog 
srca divila se čudesnoj finoći karaktera tog divnog čovjeka, koji 
je, iako su ga odgojile zvijeri, posjedovao ono viteštvo i nježnost 
koju čovjek može povezivati samo s profinjenostima najviše 
civilizacije. 

Prošli su nekih tri milje od pet koje su ih dijelile od Tar- 
zanova žala, kad su se Vaziriji, koji su bili sprijeda, naglo 
zaustavili i zapanjeno pokazivali cudnu pojavu koja im se pri- 
bližavala uz žal. To je bio Covjek sa sjajnim svilenim šeširom koji 
je hodao polako pognute glave, ruku sklopljenih straga pod 
skutima dugog, crnog kaputa. 

Ugledavši ga, Jane Porter iznenađeno i radosno uskliknu, te 
potrči pred njega. Čuvši njezin glas, starac podiže glavu, a kad je 
vidio tko je to pred njim, i on je uskliknuo od olakšanja i sreće. 
Kad je profesor Archimedes Q. Porter zagrlio svoju kćer, suze 
mu počeše curiti niz izbrazdano staro lice, pa je trebalo nekoliko 
minuta da se može toliko savladati da progovori. 

Kad je trenutak kasnije prepoznao Tarzana, bilo ga je teško 
uvjeriti da mu se od žalosti nije poremetio um, jer se s drugim 
članovima skupine bio tako potpuno osvjedočio da je majmun- 
čovjek mrtav. Bilo je teško uskladiti to uvjerenje s vrlo živom 
pojavom Janina »šumskog boga«. Starca se duboko kosnula 
vijest o Claytonovoj smrti. 


— Ne mogu shvatiti — napomenuo je. — M. Thuran nas je 
uvjeravao da je Clayton preminuo prije mnogo dana. 

— Jeli s vama Thuran? — upitao je Tarzan. 

— Jest. Tek nas je nedavno pronašao te nas je odveo u vašu 
kolibu. Logorovali smo nedaleko na sjeveru. Zaboga, što će se 
radovati kad vas oboje vidi! 

— liznenaditi! — dodao je Tarzan. 

Za kratko vrijeme ta je čudna skupina dosla do čistine na 
kojoj je stajala koliba majmuna-čovjeka. Bila je puna ljudi sto 
su dolazili i odlazili, a gotovo prvi kojega je Tarzan vidio bio je 
D'Arnot. 

— Paule! — povikao je. — Ta zaboga, što radis ovdje? Ili 
jesmo li svi poludjeli? 

Protumačćilo se, međutim, brzo, kao i mnoge druge, na prvi 
pogled čudne stvari. D'Arnotov brod patrolirao je uz obalu, kad 
su se, na poručnikov prijedlog, usidrili uz malu zatvorenu 
lučicu, da još jednom pogledaju kolibu i džunglu u kojoj su prije 
dvije godine mnogi oficiri i ljudi sudjelovali u uzbudljivim 
pustolovinama. Kad su pristali, nasli su skupinu lorda Tennin- 
gtona, pa se zaključilo da se svi već sutradan ujutro ukrcaju na 
brod i tako odvezu natrag u civilizaciju. 

Hazel Strong i njezina majka, Esmeralda i Samuel T. 
Philander bili su presretni kad su vidjeli da se Jane Porter 
vratila. Njezin bijeg činio im se gotovo čudesan, a svi su se složili 
da je to mogao izvršiti samo Tarzan-majmun. Toliko su hvalili i 
obasipali pažnjom majmuna-čovjeka da se osjećao neudobno te 
se poželio vratiti u amfiteatar. 

Svi su se zanimali za divlje Vazirije. Ovi crnci primili su 
mnogo darova od prijatelja njihova kralja, ali kad su saznali da 
će ovaj možda otploviti onom velikom kanoom što se usidrila 
milju dalje od obale, vrlo su se ražalostili. 

Dotad pridošlice nisu vidjeli lorda Tenningtona i Thurana. 
Oni su rano ujutro pošli po svježe meso, i još se nisu vratili. 

— Kako će se iznenaditi onaj Covjek, koji se, kako ti kažeš, 
zove Rokoff kad te vidi — napomenula je Jane Porter Tarzanu. 

— Iznenađenje bit će mu kratkotrajno — odgovorio je 
majmun-čovjek mrko, a nešto je bilo u njegovu glasu što ju je 
ponukalo da mu uzbunjeno pogleda u lice. Ono što je ondje 


vidjela očigledno joj je potvrdilo bojazni, jer ga je primila za ruku 
i zamolila ga da Rokoffa prepusti zakonima Francuske. 

— U srcu džungle, dragi — govorila je — kad se nemaš komu 
obratiti, nikakvoj pravici ni pravdi, nego se moraš osloniti samo 
na svoje jake mišiće, ti bi imao pravo da nad tim čovjekom 
izvršiš osudu koju on zaslužuje. Ali kad ti stoji na raspolaganju 
jaka ruka civilizirane vlade, bilo bi umorstvo da ga ubiješ. Čak bi 
se i tvoji prijatelji morali pokoriti tvom hapšenju, a ako bi se ti 
opirao ponovo bi nas bacio u nevolju i nesreću. Ne mogu 
podnijeti misao da te ponovo izgubim, moj Tarzane. Obećaj mi 
da ćeš ga naprosto predati kapetanu Dufrannu, i pustiti da 
zakon izvrši svoje — ta zvijer nije vrijedna da mi za nju stavljamo 
na kocku svoju sreću. 

On je vidio da je ta molba pametna, pa je obećao. Pola sata 
kasnije izroniše Tennington i Rokoff iz džungle. Isli su jedan uz 
drugoga. Tennington je prvi opazio da u logoru ima stranaca. 
Vidio je kako crni ratnici razgovaraju s mornarima krstaša, i 
vidio je kako vitak, smeđi div razgovara s poručnikom 
D'Arnotom i kapetanom Dufranneom. 

— Ta tko je to? — obratio se Tennington Rokoffu, a kad je taj 
podigao oči i sreo oči majmuna čovjeka, koje su gledale ravno u 
njega, posrnuo je i problijedio. 

— Sapristi! — opsovao je, i prije nego što je Tennington 
shvatio što kani, bacio je pušku k ramenu, naciljao ravno u 
Tarzana i povukao otpomac. Ali Englez je bio uz njega — tako 
blizu da mu je ruka dosegla naciljanu cijev dijelak sekunde prije 
nego što je klin pao na naboj, i kugla koja je bila namijenjena 
Tarzanovu srcu profijuka bezopasno iznad njegove glave. 

Prije no što je Rokoff mogao ponovo opaliti, majmun-čovjek 
bio je na njemu te mu je istrgao oružje iz ruke. Kapetan 
Dufranne, poručnik D'Arnot i tuce mornara pojurili su na odjek 
hica te im je sad Tarzan predao Rokoffa bez i jedne riječi. 
Francuskom zapovjedniku protumačio je stvar prije nego je 
Rokoff stigao, a taj je oficir dao odmah naloge da okuju tog 
čovjeka i zatvore ga na krstasu. 

Upravo prije nego što je straža u malom čamcu otpratila 
uhvaćenika u privremeni zatvor, Tarzan je zamolio da ga 
pretraži, te je na svoju radost pronašao one ukradene spise. 


Hitac je doveo Jane Porter i druge iz kolibe, te je ona, pošto je 
splasnulo uzbuđenje, pozdravila iznenađenog lorda Tenning- 
tona. Tarzan im se pridružio kad je Rokoffu oduzeo spise, a Jane 
Porter ga je predstavila Tenningtonu. 

— John Clayton, lord Greystoke, lorde — rekla je. 

Englez se činio začuđen unatoč herkulskim naporima da 
ispadne uljudan, pa je trebalo da Tarzan, Jane Porter i poručnik 
D'Arnot mnogo ponavljaju onu čudnu pripovijest o majmunu- 
čovjeku, da se lord Tennington napokon uvjeri da oni svi nisu 
posve poludjeli. 

Za zalaza sunca pokopali su Williama Cecila Claytona uz 
grobove u džungli njegova strica i strine, prijašnjeg lorda i lady 
Greystoke. A Tarzan je zatražio da se ispale tri plotuna nad 
počivalištem »hrabra čovjeka koji je hrabro umro«. 

Profesor Porter, koji je u svojim mlađim danima bio zaređen 
za svećenika, vodio je one jednostavne pogrebne obrede. Oko 
groba, pognutih glava, stajalo je žalobno društvo, čudnije no sto 
ga je sunce ikad vidjelo. Bilo je francuskih oficira i mornara, dva 
engleska lorda, Amerikanaca, i dvadesetak divljih afričkih 
ratnika. 

Poslije pogreba Tarzan je zamolio kapetana Dufrannea da na 
nekoliko dana odgodi putovanje, da on može otići u unutra- 
šnjost i donijeti svoju »prtljagu«, a taj mu je oficir rado udovoljio 
želji. 

Kasno iduće popodne Tarzan i njegovi Vaziriji vratili su se s 
prvim tovarom »prtljage«, a kad je ta skupina vidjela stare šipke 
suhog zlata rojili su se oko majmuna-čovjeka sa tisuću pitanja. 
Ali on se uporno smijesšio i nije odgovarao na njihova pitanja — 
nije im htio natuknuti koji je izvor tog golemog blaga. — Ostavio 
sam za sobom tisuću — protumačio je — za svaki komad koji 
sam iznio, a kad ovo potrošim možda ću se vratiti po jos. 

Sutradan vratio se u logor s ostatkom šipaka, a kad su sve 
natovarili na krstaš, kapetan Dufranne je rekao da se osjeća 
poput zapovjednika starinske španjolske galije koja se vraća iz 
gradskih riznica Asteka. — Ne znam kad će mi posada prerezati 
vrat i preuzeti brod — dodao je. 

Sutradan ujutro, kad su se spremali na krstaš, Tarzan se 
usudio nešto predložiti Jani Porter. 


— Drži se da divlje životinje nemaju osjećaja — rekao je — ali 
bih se ja ipak želio oženiti u kolibi gdje sam se rodio, uz grobove 
svoje majke i svojega oca, okružen divljom džunglom koja mi je 
uvijek bila dom. 

— Bili to bilo posve u redu, dragi? — upitala je ona. — Jer 
ako bi bilo, ja ne znam ni jedno drugo mjesto na kom bih se 
radije udala za svog šumskog boga nego što je u hladovini 
prašume. 

A kad su o tom progovorili s drugima, ti su bili sigurni da je 
to posve u redu, i najsjajniji, završetak velike ljubavne 
pustolovine. I tako se cijela skupina okupila unutar kolibice kao 
i uz vrata da gledaju drugi obred koji je profesor Porter morao 
obaviti u tri dana. 

D'Arnot je trebalo da bude djever, a Hazel Strong djeveruša, 
dok Tennington nije poremetio sve te pripreme drugom divnom 
»idejom«. 

— Ako pristaje gospođa Strong — rekao je primivši dje- 
verušu za ruku — Hazel i ja mislimo da bi bilo kolosalno da 
proslavimo dvostruko vjenčanje. 

Sutradan su plovili, a kako se krstaš polako udaljivao, visok 
muškarac, u čistom bijelom flanelu, i lijepa mlada žena nasla- 
njali su se na ogradu i promatrali sve udaljeniju crtu obale na 
kojoj je plesalo dvadeset golih, crnih ratnika Vazirija, masući 
ratnim kopljima nad divljim glavama i dovikujući zbogom 
svomu kralju koji je odlazio. 

— Ne bio želio misliti da gledam tu džunglu posljednji put, 
draga — rekao je on — kad ne bih znao da ulazim u novi svijet 
neprestane sreće s tobom — i, sagnuvsši se, Tarzan-majmun 
poljubi svoju družicu. 

| arzana nije oduševio život i moral 


civiliziranih ljudi. Već na putovanju u 
Pariz i u samom Parizu sukobi se s dvo- 
jicom agenata neke strane sile: Nikola. 
som Rokolfom i A. Paulwitchem, koji 
su uz pomoć apaša pokušali da ga ubiju. 
S ovim agentima on će se odsada često 
sukobljavati, tako prilikom kontrole 
francuskog poručnika Gernoisa, pa kada 
spašava kćer šeika pustinjskog plemena, 
kada kreće brodom u Capetown, da ga 
konačno ovi agenti bace u more, ali se 
Tarzan ipak na nekoj olupini dočepa 
afričke obale i crnačkog plemena Vazi. 
rija, te uspijeva da zarobi svog najvećeg 
neprijatelja Rokoffa i krene u London. 


POE STIME raza, NE 


Ua? VAR VT aga 
pes fa nozen 


